
SISSEJUHATUS 


Nüüd, kus see raamat on trükitud ja peagi lugejate kätte minemas, rõhub mind raskelt 
teadmine, et selles on nii stiili kui ka sisu os'as suuri puudusi. Mis puutub viimasesse, siis 
võin vaid öelda, et see ei taotlegi olla täielik aruanne kõigest sellest, mis me kuulsime ja 
nägime. Meie retkega Kukuaanamaale oli seoses paljugi asju, millest ma oleksin meeleldi 
pikalt-laialt pajatanud, millele aga nüüd vaevalt vihjatakse. Nende hulgas on huvitavad 
legendid soomussärkide kohta, mis päästsid meid surmast suures lahingus Loo all, samuti ka 
«Vaikijate» ehk kolosside kohta, mis seisavad Stalaktiitkoopa sissepääsul. Veel enam: kui 
oleksin endale vaba voli andnud, oleksin meelsasti käsitlenud suulu ja kukuaana 
keelemurrete erinevusi, milledest mõned on minu arvates väga tähendusrikkad. Tulus oleks 
ka olnud pühendada paar lehekülge Kukuaanamaa omapärasele floorale ja faunale.1 Samuti 
jäi käsitlemata äärmiselt huvitav aine, mida allpool ainult põgusalt on puudutatud — nimelt 
tolle] maal kehtiv suurepärane sõjaväeorganisatsioon, mis minu arvates on võrratult 
täiuslikum sellest, mille Tšaka 2 Suulumaal maksma pani, kuna see võimaldab mobilisat- 
siooni veelgi kiiremini teostada ega nõua kahjulikku sundusliku tsölibaadi3 süsteemi. Ja 
lõpuks, ma pole peaaegu midagi rääkinud kukuaanade kodustest ja perekondlikest tavadest, 
milledest mõned on üpris iseäralikud, samuti ka mitte nende suurest vilumusest metallide 
sulatamises ning sepatöös. Selle kunsti on nad arendanud märkimisväärsele kõrgusele, mille 
parimaks tunnistajaks on nende tõllad ehk rasked viskenoad: nende relvade käepidemed on 
taotud 

rauast ja tera heast terasest, mis suure osavusega on sobitatud rauast tiiviku külge. Asi on 
nimelt selles —. ja minu arvamusega ühinesid ka sir Henry Curtis ja kapten Good —, et 
kõige õigem tundus olevat jutustada oma lugu lihtsal ja otsekohesel viisil ja jätta kõigi nende 
teemade lähem käsitlus edaspidiseks, ükskõik millises vormis see siis peaks soovitavaks 
osutuma. Seni agfolen ma iseenesestki mõista rõõmuga valmis andma kõigile, keda sellised 
asjad huvitavad, igasugust informatsiooni, niipalju kui see minu võimuses on. 


' Leidsin kaheksa antiloobiliiki, mis mulle seni täiesti tundmatud olid, ja palju uusi taimeliike, enamasti mugulaliste 
sugukonnast, (AUan Ouatermaln.) 

*Tšaka — suulude kuningaSj kes elas 19, sajandi alguses, 

Tsölibaat — vallaspõlv. 


Nüüd jääb mul veel ainult vabandust paluda oma tahumatu kirjutamisviisi pärast. Võin 
oma õigustuseks vaid öelda, et olen harjunud käsitsema rohkem püssi kuisulge ega või 
pretendeerida ülevatele kirjanduslikele keerdudele ja konksudele, mida ma romaanides 
tähele panen — sest vahetevahel meeldib mulle lugeda läbi mõni romaan. Arvatavasti on 
need keerud ja konksud väga soovitavad ja ma kahetsen, et pole osanud neid juurde panna; 
samal ajal aga tundub mulle, et lihtsad asjad on siiski alati kõige mõjuvamad ja et raamatuid 
on kergem mõista, kui nad on kirjutatud arusaadavas keeles, kuigi mul ehk pole õigust nii- 
suguses asjas oma arvamust esitada. Kukuaanamaal on käibel kõnekäänd: «Vahedat oda 
pole vaja läikima nühkida,» ja samast põhimõttest lähtudes julgen loota, et tõepärane lugu, 
kui tahes kummaline, see ka poleks, ei nõua kaunisõnalisi ehteid. 

ALLAN OUATERMAIN 


1 PEATÜKK KOHTUN SIR HENRY CURTISEGA 


On õige imelik, et minu eas — sain viimasel sünnipäeval viiekümne viie aastaseks — 
haaran järsku sule ja katsun kirja panna üht ebatavalist lugu. Ma ei tea veel isegi, mis laadi 
lugu sellest õieti tuleb — kui ma meie retke, kirjeldamisega üldse kunagi lõpuni jõuan. Olen 
üpris palju korda saatnud oma elu jooksul, mis tundub mulle õige pikana — võib-olla 
seepärast, et hakkasin nii noorelt tööle. Vanuses, kui teised poisid veel koolis käivad, 
teenisin mina juba vanas koloonias* kaubitsemisega leiba. Sellest ajast peale olen 
vahetpidamata kaubelnud, küttinud, lahinguid pidanud ja maapõuevarasid otsinud. Aga 
rikkaks sain mä alles kaheksa kuud tagasi. Nüüd, kus mul varandus käes, võin öelda, et see 
on tõesti suur, ja ma ei teagi veel, kui palju teda just on. Ometi ei usu ma, et oleksin nõus 
selle eest veel kord läbi tegema kõik, mis juhtus viimase viieteistkümne või kuueteistkümne 
kuu jooksul. Ei, isegi siis mitte, kui teaksin, et tulen sellest lõpuks koos varandusega terve 
nahaga välja. Olen ju vaikse loomuga inimene ega armasta vägivalda, ja üldse on mul 
seiklemisest kõrini. Imestan isegi; miks ma seda raamatut kirjutama hakkan — see pole 
hoopiski minu äia. Mul pole kirjanduslikke kalduvusi, kuigi olen .suur vana testamendi ja 
samuti ka «Ingoldsby legendide»” austaja. Püüan siis esitada oma põhjendused — lihtsalt 
selleks, et näha, kas mul neid üldse on. 

Esimene põhjus: sir Henry Curtis ja kapten John Good palusid mind kirjutada. 

Teine põhjus: istun siin Durbanis oma haige vasaku jala pärast. Sellest ajast peale, kui 
tolle neetud lõvi kätte 

jäin, teeb jalg mulle sageli piina ja just praegu annab see end jälle üsna kõvasti tunda, 
pannes mind lonkama rohkem kui kunagi varem. Lõvi hambad peavad olema mürgised, sest 
kuidas on muidu võimalik, et juba paranenud haavad löövad ikka uuesti lahti ja, pange 
tähele, enamasti samal aastaajal, mil te selle vea külge saite. Kui inimene on lasknud oma 
elus kuuskümmend lõvi või rohkem, nagu mina, siis on väga narr lugu, kui kuuekümne 
esimene järab teie jala ära nagu mõne tubakajunni. See rikub kindlakskujunenud korda, ja 
kõiki muid kaalutlusi kõrvale jättes pean ütlema, et olen korraarmastaja inimene ja 
niisugused asjad mulle ei meeldi. See olgu öeldud muuseas. 

Kolmas põhjus: tahan, et mu pojal Harryl, kes on ühes Londoni hospidalis arstiks 
õppimas, oleks midagi, mis teda lõbustaks ja hoiaks teda kas või nädalaks ajaks üleanne-tusi 
tegemast. Küllap haiglatöögi tüütab ja läheb vahel õige igavaks, sest isegi laipade 
lahkamisest võib lõpuks isu täis saada. See lugu aga, olgu ta muud mis tahes, ei ole 
vähemalt igav, ja päevaks-paariks, kuni Harry meie seiklusi loeb, annab see tema 
argipäevale pisut elavust. 


*1 Mõeldakse Kapimaad. 
5 In goldsby legendid» — ballaadide kogu, mille autoriks on inglise kirjanik Richard Harris Barham (1788— 
1845), kes kirjutas Thomas Ingoldsby varjunime all. 


Neljas ja viimane põhjus: tahan jutustada kõige kummalisemat lugu, mida tean. See kõlab 
ehk veidralt, eriti kui pidada silmas, et kogu-selles loos pole ühtki naist — välja arvatud 
Foulata. Ent pidage!" Ka Gaguul, kui ta üldse oli naine ja mitte paharet. Aga tema oli 
vähemalt saja aastane ja seega mitte enam abieluealine, nii et teda ma ei loe. Igatahes võin 
ma päris kindlasti öelda, et terves loos pole ühtki seelikut. 

Ja nüüd peaksin end vist ikkesse panema. See on väga raske koht ja mul on "tunne, nagu 
oleks mu vanker telgedeni rappa vajunud. Aga «sutjes, sutjes», nagu buurid ütlevad — mul 
pole aimugi, kuidas nad seda kirjutavad —, küllap veame tasapisi välja. Tugev rakend tuleb 
lõpuks ikka läbi, kui loomad just liiga kehvad ei ole. Kehvade härgadega ei jõua te iial 
kuskile. Ja nüüd teen algust. 

Mina, Allan Ouatermain, pärit Durbanist Natalis, džen-telmen, vannun ja ütlen... Jah, nii 
alustasin ma kohtus oma tunnistust vaese Khiva ja Ventvögeli kurva surma kohta, kuid 
raamatule ei tundu see siiski päris õige algus olevat. Ja pealegi, kas ma olengi džentelmen? 
Mis on õieti džentelmen? Mulle pole see päris selge ja ometi on mul olnud küllalt tegemist 
mustadega — ei, selle sõna «mustad» kriipsutan maha, sest see ei meeldi mulle. Olen näinud 

pärismaalasi, kes o n džentelmenid, ja seda tunnistad ka sina, Harry, mu poiss, veel enne 
kui sa selle looga lõpule oled jõudnud, ja ma olen näinud alatuid valgeid, kellel on tohutu 
palju raha ja kes on just alles kodumaalt tulnud, kes aga ei ole mitte džentelmenid. 

Olgu kuidas on, ma olen sündinud džentelmenina, kuigi ma pole kogu oma elu olnud 
muud kui vaene ringirändav kaubitseja ja kütt. Kas ma aga olen džentelmeniks jäänud, seda 
ma ei tea, jäägu see teie otsustada. Taevas teab, et ma olen seda püüdnud. Olen omal ajal 
maha löönud palju inimesi, aga ma pole kunagi olnud alatu mõrtsukas ega määrinud oma 
käsi süütu verega, vaid olen tapnud ainult enesekaitseks. Mina olen alati sel põhimõttel 
toiminud ja ma loodan, et seda mulle süüks ei panda, kui mu tund tuleb. Mis parata, maailm 
on halastamatu ja õel, ja nii tagasihoidlik inimene kui ma olengi, on mind tihti võitlusse kis- 
tud. Ma ei oska öelda, kas mul on õigus olnud või mitte, aga ma pole vähemalt iialgi 
varastanud, kuigi ma petsin ühelt kahvrilt1 välja ta veisekarja. Aga ta oli mulle mänginud 
väga näruse tüki ja pealegi valutab mu süda sellepärast tänini. 


Päevast, mil ma esimest korda kohtasin sir Henry Cur-tist ja kapten Goodi, on nüüd 
möödunud poolteist aastat. See oli niiviisi. Olin parajasti tulnud elevandijahilt Bamangvato* 
tagant, kus mul oli väga vähe õnne. Kõik vedas sel retkel viltu ja tagatipuks jäin veel raskelt 
palavikku. Seepärast pöördusin, niipea kui tervis lubas, oma härjavankriga tagasi 
teemandiväljadele, müüsin maha selle natukese elevandiluud, mis mul oli, niisamuti ka 
vankri ja härjad, maksin oma küttidele palga välja ja asusin posti-tõllas teele Kaplinna 
poole. Kui olin veetnud seal nädalapäevad, taibanud, et mind hotellis nööritakse, ja 
vaadanud ära, mis vaadata oli, muuhulgas ka botaanikaaia, mis minu arvates maale suurt 
kasu toob, ja uue parlamendihoone, millest küll mingit tulu loota ei ole, otsustasin sõita 
tagasi Natalisse. Kavatsesin reisida «Dunkeldiga» — see seisis parajasti sadamas ja ootas 
«Edinburgh CastleM1», mis oli saabumas Inglismaalt. Panin koha kinni ja läksin pardale. 
Samal õhtupoolikul tulid «Edinburgh Castle'i» rei- 

1 Kahvrid — vananenud nimetus Kagu-Aafrlka rahvaste kohta. 

2. Bamangvato — asula Betšuaanamaal, 

sijad, kes edasi Natalisse sõitsid, «Dunkeldi» pardale üle, me hiivasime ankru ja läksime 
merele. 

Äsja pardale tulnud uute reisijate hulgas oli kaks meest, kes äratasid minus uudishimu, 
Uks neist oli umbes kolmekümneaastane džentelmen ja laiemat turja ning pikemaid käsi kui 
temal pole ma vist iial näinud. Tal olid heledad juuksed, tihe kollane habe, teravad 
näojooned ja sügaval koobastes seisvad suured hallid silmad. Ma pole kunagi näinud 
toredama välimusega meest ja ta meenutas mulle millegipärast muistset taanlast. Ma ei taha 


sellega öelda, nagu teaksin palju muistsetest taanlastest, kuigi tundsin kunagi üht tänapäeva 
taanlast kes minult kümme naela välja pettis; aga ma mäletan, et olen paari niisugust kuskil 
pildil näinud ja mulle on jäänud mulje, et nad on midagi valgete suulude taolist. Pilt kujutas 
neid joomas .suurtest sarvedest ja nende pikad juuksed langesid mööda selga alla. 
Silmitsedes oma kaasreisijat, kes seisis kajutitrepi kõrval, mõtlesin, et kui ta juukseid väheke 
kasvada Laseks, rõngashame üle oma laiade õlgade tõmbaks ja haaraks pihku sõjakirve ning 
joogisarve, oleks ta võinud täie eduga sellele pildile modelliks olla. Ja muide — kummaline 
lugu küll, mis aga näitab, kui visalt tõutunnused alal hoiduvad —, nagu ma hiljem teada 
sain, voolaski sir Henry Cur-tise soonis taani verd. Lisaks meenutas ta mulle väga veel 
kedagi teist, kuid tol korral ei suutnud ma meelde tuletada, keda nimelt. 

Teine mees, kes seisis sir Henry kõrval ja ajas temaga juttu, oli jässakas ja tõmmu ning 
hoopis teist tüüpi. Pidasin teda otsekohe mereväeohvitseriks. Ei tea, miks see nii on, aga 
mereväelast võib alati peaaegu eksimatult ära tunda. Olen oma elu jooksul mitmetega neist 
jahiretkedel käinud ja alati on nad end näidanud parimate ja vahvaimate kaaslastena, keda 
ma kunagi olen kohanud, kuigi nad kahjuks pahatihti kalduvad tarvitama labaseid 
vandesõnu. Paar lehekülge tagasi küsisin, mis on õieti džentelmen. Vastan nüüd: kuningliku 
sõjalaevastiku ohvitser on seda enamasti alati, ent muidugi võib ka nende hulka aeg-ajalt 
eksida mõni must lammas. Usun, et piiritu meri ja vabade tuulte hingus puhastab nende 
südameid, puhub nende hingest minema kibeduse ja teeb neist mehed, nagu mehed olema 
peavad. 

Ent tuleme oma loo juurde tagasi. Selgus, et mul oli ka seekord õigus: tõmmu isand o 11 
mereväelane, kolmekümne 

ühe aastane ohvitser, kes pärast seitsmeteistkümne aasta pikkust teenistust oli tühipalja 
kaptenleitnandi aukraadiga Tema Majesteedi laevastikust vabastatud, sest ülendus ei võinud 
tema puhul kõne alla tulla. Selline on inimeste saatus, kes kuningannat6 teenivad: just siis, 
kui nad nakkavad oma tööd tõeliselt mõistma ja jõuavad parimasse ikka, heidetakse nad 
vaenulikku maailma, kus neil tuleb hakata uut elukutset otsima. Nähtavasti ei pane nad seda 
pahaks, kuid mina isiklikult eelistan siiski küttimisega leiba teenida. Sellega teenite võib- 
olla küll ainult penne, aga vähemalt ei saa te nii palju jalahoope tagumikku. 

Ohvitseri nimi, nagu ma reisijate nimestikust välja uurisin, oli Good, kapten John Good. 
Ta oli laia kondiga, keskmist kasvu, tõmmu ja turske — kokkuvõttes üsna huvitava 
välimusega. Ta oli äärmiselt puhas, hästi raseeritud ja kandis alati paremas silmas monoklit. 
See näis olevat sinna kinni kasvanud, sest klaasil polnud nööri küljes ja ta võttis selle ära 
ainult siis, kui ta seda puhastas. Algul mõtlesin, et see on tal ka magades ees, kuid hiljem 
selgus, et eksisin. Voodisse heites pistis ta monokli püksitaskusse koos oma 
valehammastega — neid oli tal kaks ilusat komplekti, ja kuna minu enda omad polnud 
kaugeltki parimat sorti, rikkusin nende pärast korduvalt kümnendat käsku. Ent ma ruttan 
sündmuste käigust ette. 

Varsti pärast väljasõitu hakkas pimenema ja öö tulekul muutus ilm üpris sandiks. Hakkas 
puhuma tugev maatuul, ja hullem udu kui Sotimaa oma kihutas kõik reisijad tekilt minema. 
«Dunkeld» on muide lamedapõhjaline küna, ja kuna purjetasime ilma lastita, rullas ta 
koledasti. Alatasa oli tunne, et nüüd vajub ta otsemaid kummuli, kuid ometi ei juhtunud 
seda. Oli täiesti võimatu ringi liikuda ja seepärast seisin ma masinaruuni lähedal, kus oli 
soe, ja jälgisin ajaviiteks laeva pendlit, mis rippus otse minu vastas, võnkudes vastavalt 
laeva kõikumisele aeglaselt edasi-tagasi ja märkides igakordset kalderturka. 

«See pendel on korrast ära, ta pole õigesti reguleeritud,» ütles äkki minu kõrval kellegi 
pisut nagu pahur hääl. Ümber pöördudes märkasin mereväeohvitseri, keda olin laevale 
tulevaid reisijaid silmitsedes tähele pannud. 

«Nonoh, miks te seda arvate?» küsisin. 

° Mõeldakse Inglise kuningannat Victoriat (1819—1901). 


«Arvan! Siin polegi midagi arvata. Asi on lihtsalt selles,» jätkas ta, kui laev end pärast 
küljele kaldumist jälle püsti ajas, «et kui see aurik oleks tõesti rullanud nii sügavalt, nagu 
see värk seal näitab, siis oleks tema rullamisel igaveseks lõpp olnud. Aga see on just nende 
kaubalaev-nike moodi, nad on alati nii neetult ettevaatamatud.» 

Sel hetkel helises söögikell ja see oli mulle päris meeltmööda, sest on talumatu kuulata 
mereväeohvitseri, kui ta niisugusele jutuainele satub. Tean ainult ühte asja, mis on veelgi 
talumatum — nimelt kuulata kaubalaevastiku kipperi avameelseid arvamuseavaldusi 
kuningliku sõjalaevastiku ohvitseride kohta. 

Kapten Good ja mina läksime koos alla söögisaali, kus leidsime sir Henry Curtise juba 
eest. Tema ja kapten Goodi kohad olid kõrvuti, mina istusin nende vastu. Kapten ja mina 
sattusime peagi vestlusse küttimisest ja muust tühjast-tähjast. Good esitas mulle rohkesti 
küsimusi, sest ta oli väga teadmishimuline, ning mina vastasin talle nii hästi, kui oskasin. 
Lõpuks jõudis ta välja elevantide juurde. 

«Ohoo, härra,» hüüdis keegi minu lähedal istujaist, «selles küsimuses olete küll õige mehe 
peale juhtunud. Kui keegi teile elevantidest üldse midagi jutustada teab, siis on see igatahes 
kütt Ouatermain!» 

Sir Henry, kes istus seni üsna vaikselt ja kuulas meie kõnelust pealt, võpatas märgatavalt 
ja kummardus üle laua minu poole: 

«Vabandage, härra,» ütles ta sügaval kõmiseval häälel, just niisugusel häälel, nagu see 
minu arvates sellisest võimsast rinnast kõlama pidi, «vabandage, härra, kas teie nimi on 
Allan Ouatermain?» 

Kinnitasin talle, et. nii see on. 

Hiiglane ei lausunud enam midagi, aga ma kuulsin, kuidas ta endale habemesse pomises: 
«Õnnega koos!» 

Lõunasöök jõudis peagi lõpule ja me olime juba salongist lahkumas, kui sir Henry minu 
juurde astus ja küsis, kas ma ei tahaks korraks tema kajutisse tulla, et teha koos üks piip. 
Nõustusin ning ta viis mu «Dunkeldi» tekikajutisse, mis on tõesti väga hea kajut. Kunagi oli 
seal olnud õieti kaks kajutit, aga kord, kui sir Garnet Wolseley või keegi teine tähtis tegelane 
«Dunkcldil» mööda rannikut üles sõitis, võeti vahesein maha ega ole seda sest ajast peale 
enam üles seatud. Kajutis oli diivan ja selle ees väike 

lauake. Sir Henry saatis stjuuardi pudeli viski järele, me võtsime kõik kolmekesi istet ja 
läitsime piibud. 

«Härra Ouatermain,» sõnas sir Henry Curtis, kui mees oli viski kohale toonud ja lambi 
põlema süüdanud, «kui ma ei eksi, viibisite ülemöödunud aastal umbes samal ajal 
Transvaali põhjaosas, ühes paigas, mida nimetatakse Bamangvatoks?» 

«Olin küll,» vastasin mina, olles õige üllatatud, et too džentelmen oli minu retkedest nii 
hästi informeeritud, sest niipalju kui mina teadsin, polnud need sugugi laialdast tähelepanu 
võitnud. 

«Te olite seal kauplemas, eks ole?» pistis kapten Good kärmesti vahele, nagu see tal 
viisiks oli. 

«Nii see oli. Võtsin kaasa vankritäie kaupu, lõin asunduse lähedal laagri üles ja jäin sinna, 
kuni olin kõik maha müünud.» 

Sir Henry istus minu vastas korvtoolis, käed toetatud lauale. Nüüd tõstis ta pilgu ja uuris 
oma suurte hallide silmadega teravalt minu nägu. Arvasin ta pilgus märkavat veidrat 
rahutust. 

«Ega te juhtumisi ei kohanud seal üht meest nimega Neville?» 

«Jah, kohtasin küll. Ta oli paar nädalat minu naabruses laagris — laskis härgadel puhata, 
enne kui asus teele sisemaale. Mõni kuu tagasi sain ühelt advokaadilt kirja, milles mind 
paluti teatada, kas mul on andmeid, mis temast on saanud. Ma vastasin sellele nii 
põhjalikult, kui tookord suutsin.» 


«Ma tean,» ütles sir Henry, «teie kiri anti mulle edasi. Te kirjutasite, et too Neville'i- 
nimeline džentelmen lahkus Bamangvatost mai algul ühe vankriga koos härjaajaja, 
rakendijuhi ja kahvrist kütiga, kelle nimi oli Jim, kavatsusega jõuda, kui võimalik, Injatisse, 
mis on Matabele piirkonna kõige kaugem kaubapunkt. Seal mõtles ta oma vankri maha 
müüa ja jalgsi edasi matkata. Te kirjutasite veel, et ta müüs oma vankri tõepoolest ära, sest 
kuus kuud hiljem nägite seda juba ühe portugali kaupmehe valduses, kes teile jutustas, et oli 
selle ostnud Injatis kelleltki valgelt, kelle nime ta ei mäletanud, ja et tema teada oli see valge 
asunud pärismaalasest teenri saatel teele pikemale jahiretkele sisemaale.» 

«Õige.» 

Tekkis vaikus. 

«Härra Ouatermain,» ütles sir Henry äkki, «ma usun, et ega te vist ei tea ega oska 
oletadagi neid põhjusi, miks minu... miks härra Neville võttis ette selle reisi põhja poole, 
ning et teil pole ka aimu tema reisi sihtkohast?» 

«Ma olen üht-teist kuulnud,» vastasin mina, ent peatusin. See oli kõneaine, millest ma 
parema meelega hoidusin. 

Sir Henry ja kapten Good vaatasid teineteisele otsa ja kapten Good noogutas. 

«Härra Ouatermain,» jätkas esimene, «tahaksin teile jutustada ühe loo ning paluda teilt 
nõu ja võib-olla ka abi. Too vahendaja, kes teie kirja mulle edasi andis, kinnitas, et võin seda 
täielikult usaldada, kuna te olete tema sõnade järgi «Natalis hästi tuntud ja ära teeninud 
üldise lugupidamise, kusjuures teie kõige tunnustatumaks omaduseks on usaldusväärsus».» 

Kummardasin ning jõin lonksu viskit ja soodat, et varjata oma kohmetust, sest ma olen 
tagasihoidlik inimene. 

Sir Henry jätkas: 

«Härra Neville oli minu vend.» 

«Oo!» hüüatasin ma üllatunult, sest nüüd teadsin, keda sir Henry mulle meenutas, kui teda 
esmakordselt nägin. Ta vend oli küll hoopis lühem ja tal oli tume habe, ent nüüd, kus ma 
sellele mõtlesin, meenus mulle, et tal olid olnud samasugust tooni hallid silmad ja neis 
silmis samasugune terav pilk. Ka näojoontes oli tubiisti sarnasust. 

«Ta oli minu noorem ja ainus vend,» pajatas sir Henry edasi, «ja kahekümne viie aasta 
jooksul ei juhtunud küll vist kordagi, et me oleksime teineteisest kauem kui kuu aega lahus 
olnud. Kuid just viis aastat tagasi tabas meid õnnetus, nagu neid mõnikord perekondades 
ette tuleb. Me läksime ägedasti tülli ja vihas käitusin ma venna suhtes ebaõiglaselt.» 

Siinkohal noogutas kapten Good endamisi innukalt pead. Parajasti sel hetkel vajus laev 
sügavalt pakpoordi, nii et peegel, mis rippus vastasseinas, tõusis hetkeks peaaegu meie pea 
kohale. Istudes, käed taskus, ja vahtides ülespoole, nägin seda noogutamist peeglist. 

«Te teate arvatavasti,» jätkas sir Henry, «et kui isa sureb testamenti tegemata ja tal pole 
muud varandust peale maa — nimisomandi, nagu Inglismaal öeldakse —, läheb kõik 
tervenisti vanimale pojale. Juhtus nii, et just sel ajal, kui me tülis olime, suri meie isa 
testamenti tegemata. Ta oli oma viimse tahte kirjapanemist nii kaua edasi lükanud, 

kuni oli hilja. Tagajärjeks oli, et mu vend, kes oli omandanud hariduse, saamata seejuures 
ettevalmistust ühekski elukutseks, jäi pennita. Muidugi oleks olnud minu kohus.tema eest 
hoolitseda, kuid parajasti sel ajal oli meie vahekord nii terav, et — pean seda oma häbiks 
tunnistama —» ja ta ohkas sügavalt, «ma ei pakkunud talle midagi. Mitte sellepärast, et 
oleksin tahtnud talle ülekohut teha, kuid ma ootasin, et ta ise astuks esimese sammu. Tema 
aga ei võtnud selles asjas midagi ette. Kahetsen, et pean teid kõige sellega tüütama, härra 
Ouatermain, kuid asjad tuleb selgeks teha — eks ole, Good?» 

«Muidugi, muidugi,» kinnitas kapten. «Olen kindel, et härra Ouatermain jätab selle 100 
enda teada.» «Iseenesest mõista,» ütlesin mina, sest olin üsna uhke Susaldusväärse inimese 
kuulsusele, mis mul, nagu sir Henry r-roli kuulnud, pidi olema. 


«Mu vennal oli sel ajal isiklikul arvel mõnisada naela,» jätkas sir Henry. «Minule sõnagi 
lausumata võttis ta selle armetu summa välja, muutis oma nime Neville'iks ja asus teele 
Lõuna-Aafrikasse, meeletus lootuses siin rikkaks saada. Seda sain ma teada alles hiljem. 
Möödus kolm aastat ja ma ei kuulnud oma vennast midagi, kuigi kirjutasin talle korduvalt. 
Kahtlemata ei saanud ta neid kirju üldse kättegi. Aja möödudes hakkasin tema pärast üha 
suuremat muret tundma. Jõudsin veendumusele, härra Ouatermain, et veri on ikkagi paksem 
kui vesi.» 

«See on tõsi,» sõnasin mina, tuletades meelde oma poega Harryt. 

«Leidsin, härra Ouatermain, et oleksin valmis ohverdama poole oma varandusest teadmise 
eest, et mu vend George (teisi omakseid mul ei ole) on elus ja terve ning et ma teda jälle 
näha saan.» 

«Kuid te jätsite selle siiski ohverdamata, Curtis,» nähvas kapten Good, vaadates hiiglasele 
otse silma. 

«Aeg kadus, härra Ouatermain, ja minus kasvas üha suuremaks soov teada saada, kas mu 
vend on elus või surnud, ning kui ta elus peaks olema, siis teda koju tagasi kutsuda. 
Alustasin järelepärimisi ja üheks tulemuseks oli muuseas ka teie kiri. Sellest saadud andmed 
olid rõõmustavad, sest kirjast selgus, et veel hiljuti oli George elus, kuid sellest teadmisest 
üksi oli vähe abi. Niisiis, lühidalt, ma otsustasin siia sõita ja ta ise üles otsida, kapten Good 
aga oli nii lahke ja tuli minuga kaasa.» 

«Jah,» kinnitas kapten, «mul, nagu näete, pole muud teha. Armsad admiraliteedi-isandad 
viskasid mu ukse taha poole palga peale nälgima. Ja nüüd, mu härra, jutustate meile ehk 
sellest, mida te teate või olete kuulnud džentel-menist, kelle nimi on Neville.» 


II PEATÜKK LEGEND SAALOMONI KAEVANDUSTEST 


«Mida te Bamangvatos minu venna retke kohta kuulsite?» küsis sir Henry, kui ma enne 
kapten Goodile vastamist oma piipu toppides hetkeks vaikisin. 

«Sellest, mis ma kuulsin, pole ma tänini ühelegi hingelisele sõnakestki lausunud. Kuulsin 
nimelt, et ta kavatseb minna otsima Saalomoni' kaevandusi.» 

«Saalomoni kaevandusi!» hüüdsid mu mõlemad kaasvestlejad nagu ühest suust. «Kus 
need asuvad?» 

«Ma ei tea seda,» vastasin. «Tean vaid, kus nad öeldakse asuvat. Nägin kunagi mägede 
tippe, mis neid piiravad, kuid mind lahutas neist saja kolmekümne miili laiune kõrbeala ja 
minu teada on selle õnnelikult ületanud üksainus valge mees. Ent võib-olla on kõige parem, 
kui jutustan teiie Saalomoni kaevanduste legendi, nagu mina seda tean. Kas te annate sõna, 
et ei avalda seda ilma minu loata kellelegi? Kas olete nõus? Mul on põhjusi seda paluda.» 

Sir Henry noogutas ja kapten Good vastas: «Muidugi, muidugi.» 

«Nagu te isegi arvata võite,» alustasin ma, «on elevan-dikütid üldiselt võttes üsna 
tahumatu rahvas, keda kahvrite juures enamasti ei huvita muu kui nende igapäevase elu 
kombed ja viisid. Vahetevahel võib aga siiski leida mehi, kes vaevaks võtavad 
pärismaalastelt nende pärimusi koguda ja kes püüavad valgust heita kas või väikeselegi 
lõigule selle tundmatu maa ajaloost. See oli-just üks niisuguseid mehi, kellelt ma esimest 
korda kuulsin legendi Saalomoni kaevandustest. Sellest on nüüd möödunud juba ligi 
kolmkümmend aastat. Olin siis oma esimesel elevan-dijahil Matabelemaal. Mehe nimi oli 
Evans ja järgmise! aastal sai ta vaeseke surma. Haavatud pühvel tappis ta 


Saalomon (1020— 980 e. m. a.) — iisraeli rahva kuningas. 

ja ta maeti Sambesi joa lähedale. Mäletan, et jutustasin Evansile ühel õhtul 
imetlusväärsest kaevandusest, mis ma olin leidnud, küttides kudusid jä veiskitsi maakohas, 
millest nüüd on saanud Transvaali Lydenburgi distrikt. Nagu olen kuulnud, on ka 


kullaotsijad hiljuti sellele kaevandusele sattunud, mina aga teadsin sellest juba aastaid 
tagasi. Seal on massiivsesse kaljusse raiutud lai tee, mis viib mingi kaevanduskäigu või 
galerii väravasse. Galeriis, kohe sissekäigu juures, seisavad särdamiseks valmispandud 
kullaliiva kuhjad, mis tunnistab, et töölised, kes nad siis ka polnud, pidid kiiruga lahkuma. 
Kakskümmend sammu eda.si ristub galerii teise käiguga ja too ristvõlv on suurepärane 
müüri-töö. 

«Olgu pealegi,» ütles mulle Evans, «aga mina pajatan teile veel imelikuma loo kui see.» 

Ja ta jutustas mulle, kuidas ta oli leidnud kaugel sisemaal varemetelinna, mis tema arvates 
oligi piiblist tuntud Ofiir. Ning.muide, mitmed palju õpetatumad mehed kui vaene Evans on 
juba ammu enne teda korduvalt öelnud sedasama. Mäletan, et kuulasin kõrvad kikkis ta 
jutustust kõigist neist imedest, sest olin sellal veel noor ja lugu muistsest tsivilisatsioonist 
ning aaretest, mida nood vanad juudi või foiniikia seiklejad oskasid välja pigistada maast, 
mis pärast neid nii kauaks barbaarsuse pimedusse vajus, köitis tugevasti mu kujutlust. Äkki 
küsis ta minult: 

«Noormees, kas olete kunagi kuulnud Suleimani mägedest Mašukulumbvemaa 
loodeosas?» 

Kinnitasin talle, et ma ei tea neist midagi. 

«Sealsamas olidki Saalomoni kaevandused — ma mõtlen tema teemandikaevandusi.» 

«Kust te seda teate?» küsisin mina. 

«Kust ma seda tean? Aga «Suleiman» pole ju midagi muud kui moonutatud «Saalomon» 
Pealegi jutustas mulle sellest-põhjalikult üks vana «isanusi» ehk nõid-arst kaugel 
Manikamaal. Ta rääkis, et rahvas, kes elab nende mägede taga, on suulu hõim, kõneleb 
suulu murret, aga on suuludest veelgi peenemat ja pikakasvulisemat tõugu. Nende hulgas 
elavat suuri võlureid, kes olevat õppinud oma kunsti valgetelt meestelt aegadel, «mil kogu 
maailm oli pime», ja kes teadvat suurepärase «säravate kivide» kaevanduse saladust.» 


1 

Ma naersin tookord selle loo üle, kuigi ta huvitas mind, sest teemandiväljad polnud siis 
veel avastatud. Vaene Evarts aga sõitis minema, sai surma ja kahekümne aasta jooksul ei 
tulnud asi mulle kordagi meelde. Aga täpselt kakskümmend aastat hiljem — ja see on pikk 
aeg, mu härrad: pidevalt oma ametiga tegeldes peab elevandikütt harva vastu üle kahekümne 
aasta —, kakskümmend aastat hiljem sain täpsemaid andmeid Suleimani mägedest ja maast, 
mis asub nende taga. Olin siis kaugel ülal Manika-maal, paigas, mida nimetatakse Sitanda 
kraaliks. See on armetu koht, sest inimene ei leia seal midagi süüa ja jahiloomi on vähe ringi 
liikumas. Mind tabas palavikuhöog ja ma olin üldse üsna viletsas seisukorras, kui sirtna 
jõudis üks portugallane üheainsa segaverelise kaaslasega. Tunnen neid alamat sorti Delagoa 
portugallasi üsna hästi. Üldiselt võttes pole maailmas närusemaid võllast pääsnud kuradeid; 
nad lähevad rasva inimeste piinast ja viletsusest, sest niisugune see orjakauplemine ju on. 
Kuid too mees erines kaugelt neist alatutest lontrustest, keda ma olin harjunud kohtama. 
Välimuselt meenutas ta mulle pigem viisakat domi ', kelledest ma olen raamatuist lugenud, 
sest ta oli pikk ja sihvakas, suurte tumedate silmadega ia käharate hallide vurrudega. 
Jutlesime pisut, sest tema purssis inglise keelt ja mina jälle mõistan veidi portugali keelt. Ta 
jutustas mulle, et ta nimi on Jos€ Silvestre ning et tal on Delagoa lahe ääres farm. Kui ta 
järgmisel päeval koos oma kaaslasega edasi reisis, jättis ta viisakalt jumalaga ja kergitas 
kübarat tõelise hea vana kombe järgi. 

«Jumalaga, senjoor,» ütles ta, «kui me peaksime veel kunagi kohtuma, olen ma rikkaim 
mees maailmas ja ma pean teid siis meeles!» Naersin hädiselt — olin liiga nõrk, et kõvasti 
naerda — ja vaatasin talle järele. Ta suundus läände, suure kõrbe poole, ning ma pidasin 
endamisi aru, kas ta mitte hullumeelne poie, sest mida ia sealt küll lootis leida? 

Möödus nädal ja ma sain palavikust jagu. Ühel õhtul istusin maas väikese telgi ees, mis 
mul kaasas oli, närisin viimast konti armetust kanast, mille olin ostnud ühelt pärismaalaselt 


Suleiman on Saalomoni araabiakeelne kuju. 


riidetüki eest, mis oli väärt kakskümmend kana, ja vahtisin kõrbesse vajuvat hõõguvalt 
punast päikeseke-tast, kui äkki märkasin umbes kolmesaja jardi kaugusel 


1 Dom-—tiitel portugali aadlimeeste nime ees; vrd. hisp. «don». 

otse minu vastas asuva künka nõlval inimkogu — see oli ilmselt eurooplane, sest tal oli 
kuub seljas. Kogu ronis nel-jakäpukil edasi, ajas end siis püsti, tuigerdas paar jardi jalgel, 
aga ainult selleks, et uuesti kukkuda ja roomama hakata. Nähes, et inimene on äärmises 
hädas, saatsin ühe oma küttidest talle appi. Peagi jõudis ta kohale, ja mis te arvate, kes see 
mees oli?» 

«Jose Silvestre loomulikult,» ütles kapten Good. 

«Jah, Jos€ Silvestre, või õigemini tema luukere ja veidike nahka. Ta nägu oli 
kollapalavikust erekollane ja ta suured tumedad silmad olid peast välja kukkumas, sest kogu 
liha oli näolt kadunud. Temast polnud muud järele jäänud kui valged juuksed ja kollane 
pärgamenditaoline nahk, mille all seisid püsti kõhetud kondid. 

«Vetti Jumala nimel, vett!» ägas ta ja ma nägin, et ta huuled olid lõhenenud ning nende 
vahelt ripnev keel paistetanud ja mustaks tõmbunud. 

Andsin talle vett, millesse oli segatud pisut piima, ning ta jõi seda suurte sõõmudega ja 
hinge tõmbamata paar liitrit korraga. Rohkem ei tohtinud ma talle anda. Seejärel haaras teda 
uus palavikuhöog, ta vajus maha ning hakkas sonima Suleimani mägedest, teemantidest ja 
kõrbest. Kandsin ta telki ja tegin tema heaks, mis suutsin — seda oli aga väga vähe. Mulle 
oli selge, millega lugu lõpeb. Kella üheteistkümne paiku jäi ta rahulikumaks, nüüd heitsin 
minagi pikali, et pisut puhata, ja uinusin. Ärkasin koidu ajal ja märkasin aovalguses 
Silvestre pentsikut kuivetunud kogu — ta oli istukile tõusnud ja vahtis üksisilmi kõrbe 
poole. Sel hetkel vilksatas esimene päikesekiir üle avara lagendiku, mis laius meie ees, ja 
langes ühele Suleimani mägede kõrgematest tippudest rohkem kui saja miili kaugusel. 

«Seal ta on,» hüüdis surija portugali keeles, sirutades välja oma pika kõhna käsivarre, 
«kuid iialgi e1 jõua ma sinna, ei iialgi! Iial ei jõua keegi sinna!» 

Äkki vaikis ta ja näis tegevat mingi otsuse. «Sõber,» sõnas ta minu poole pöördudes, «kas 
olete seal? Mu silme ees läheb mustaks.» 

«Jah,» vastasin, «olen siin, heitke nüüd pikali ja puhake.» 

«Oh, küllap ma varsti puhkan,» ütles ta, «mul on aega puhata — terve igavik. Kuulake 
mind, olen suremas. Te olite minu vastu hea. Jätan kirja teile. Võib-olla õnnestub teil sinna 
jõuda, kui te ei hukku kõrbes, mis tappis mu vaese teenri ja minu.» 

Ta otsis midagi kobamisi oma särgi alt ja võttis välja mingi eseme, mida ma pidasin swart- 
vet-pens'i ehk kõrbe-antiloobi nahast tehtud buuri tubakakotiks. See oli kinni tõmmatud 
naharibaga, mida meil nimetatakse «rimpiks». Ta püüdis seda lahti harutada, kuid ei saanud 
hakkama ja ulatas koti mulle. «Tehke sõlm lahti,» ütles ta. Tegin, nagu kästud, ja tõmbasin 
kotist näruse koltunud lõuenditüki, millele oli pruunikate tähtedega midagi kirjutatud. 
Nartsu sees oli paberileht. 

Siis jätkas ta jõuetul häälel, sest ta hakkas juba nõrkema: «Paberil seisab sama mis 
lõuendilgi. Mul kulus aastaid, enne kui suutsin selle ära lugeda. Kuulake: minu esivanem, 
keegi poliitiline põgenik Lissabonist ja üks esimesi portugallasi, kes neil randadel maabus, 
kirjutas selle, kui ta lamas surmaga võideldes nois mägedes, kuhu ei enne ega pärast teda 
pole astunud ühegi valge jalg. Ta nimi oli Jos€ da Silvestra ja ta elas kolmesaja aasta eest. 
Ta ori, kes ootas teda mäestiku siinpoolsel nõlval, leidis ta surnukeha ja tõi selle kirja koju 
Delagoasse'. Kiri on sellest ajast peale olnud meie perekonna valduses, ent keegi ei 
vaevunud teda lugema, kuni mina seda lõpuks tegin. Kaotasin selle tõttu oma elu, kuid 
mõnel teisel on võib-olla õnne ja temast saab rikkaim mees maailmas, rikkaim mees 
maailmas! Ärge ainult andke seda kellelegi, senjoor, minge ise!» 

Siis hakkas ta jälle sonima ja tunni aja pärast oli kõik möödas. 


Puhaku ta rahus! Ta suri väga vaikselt, ma matsin ta sügavale ning veeretasin' rasked 
kivirünkad ta kalmule. Seepärast ei usu ma, et šaakalid oleksid ta välja kaevanud. Ja siis 
tulin ma sealt tulema.» 

«Aga paber?» küsis sir Henry elavalt huvitatud toonil. 

«Jah, too paber?» kordas kapten. «Mis seal oli kirjutatud?» 

«Noh, härrad, kui te just soovite, jutustan teile. Ma pole seda iialgi kellelegi näidanud, 
välja arvatud ühele purjus portugali kaupmehele, kes selle mulle ära tõlkis ja järgmiseks 
hommikuks kõik oli unustanud. Riidetükile (.kirjutatud originaal koos vaese dom Jos€ 
ümberkirjutusega on mul kodus Durbanis, aga ingliskeelne tõlge on mul tasku-raamatus, 
samuti koopia kaardist, kui seda üldse kaardiks võib nimetada. Siin nad on.» 

Mina, Jos€ da Silvestra, kes ma- olen praega nälga suremas väikeses ilma lumeta 
kaljuõõnsuses, mäe põhjaküljel tipu lähedal, lõunapoolsemal neist kahest mäest, milledele 
ma nimeks andsin Seeba Kuninganna;' mäed, kirjutan seda aastal '590 luukilluga oma 
katkikärisenud riiete tükile ja tindiks on mu enda veri. Kui mu ori peaks selle leidma, kui ta 
mind otsima tuleb, ja peaks selle Delagoasse kaasa viima, andku mu sõber (nimi 
mitteloetav) asjast kuningale teada, et ta sõjaväe välja saadaks, sest kui see kõrbes ja 
mägedes ei hukku ja võttu saab vapratest kukuaanadest ja nende saatanlikest nõiakunstidest, 
mille-vastu võitlemiseks tuleks palju preestreid kaasa tuua, tõuseb ta kõige rikkamaks 
kuningaks Saalomoni päevist saadik. .Omaenda silmaga olen ma näinud arvutuid teemante, 
mis on kuhjatud Saalomoni varakambrisse Valge Surma taga. Aga äraand-liku nõiaküti 
Gaguuli pärast ei saanud ma teps midagi kaasa võtta ja pääsesin hädavaevalt eluga. Mingu 
see, kes tuleb, kaardi järgi ja ronigu läbi lume Seeba Kuninganna vasakpoolse mäe tipuni. 
Selle põhjaküljelt läheb suur tee, mille ehitas Saalomon, ja sedakaudu saab kolme päeva tee 
kuninga lossi. Tapku ta Gaguul. Palvetage minu hinge eest. Jääge = jumalaga. 

Jos€ da Silvestra. 


Kui olin ülaltoodud kirja ette lugenud ja näidanud koopiat kaardist, mille originaali oli 
joonistanud vana sureva domi nõrk käsi, kes kasutas omaenda verd tindiks, järgnes 
hämmastunud vaikus. 

«Ma olen küll sõitnud kaks korda ümber maailma ja heitnud ankru enamikus sadamates, 
aga poodagu mind raa külge nagu mässaja, kui ma kunagi sellist lugu oleksin kuulnud; elus 
pole ma niisugust asja näinud ega ole tõtt öelda juturaamatustki lugenud.» 

«See on kummaline jutustus, härra Ouatermain,» sõnas sir Henry. «Ma loodan, et te meile 
kärbseid pähe ei aja. Tean, et vahel ei panda paljuks mõnd kollanokka sel kombel sisse 
vedada.» 

«Kui te tõesti nii mõtlete, sir Henry,» ütlesin mina üsna pahaselt, pistes oma paberid 
taskusse, sest mulle ei meeldi, et mind peetakse mõneks neist tobudest, kes peavad luiska- 


1 Seeba (Saaba) kuninganna — muistse Lõuna-Araabia (praeguse Jeemeni) legendaarne 
valitsejanna, oli kuningas Saalomoniga sõbralikes suhetes ja käis teda külastamas. 

mist teravmeelsuseks ja hooplevad ilmast ilma uustulnukate ees uskumatute jahilugudega, 
mida kunagi ei ole juhtunud, «kui te tõesti nii mõtlete, siis olgu sel jutul lõpp.» Ja ma tõusin, 
et lahkuda. 

Sir Henry pani oma suure käe mu Šlale. «Istuge, härra Ouatermain,» ütles ta, «palun 
vabandage mind. Ma näen väga hästi, et te ei kavatse sugugi meid petta, aga teie lugu kõlas 
nii veidrana, et suutsin seda vaevalt uskuda.» 

«Te saate näha originaalkaarti ja kirja, kui me Durba-nissc Jõuame,» vastasin ma pisut 
leplikumalt, sest kui ma asja üle järele mõtlesin, leidsin isegi, et polnud midagi imestada, kui 
ta minu sõnades kahtlema lõi. 


«Aga ma pole ju teile veel jutustanud teie vennast,» jätkasin siis. «Tundsin meest, kes oli 
temaga kaasas. Nimeks on tal Jim, ta on sünni poolest betšuaanalane, hea kütt ja 
pärismaalase kohta väga tark mees. Sel hommikul, kui härra Neville pidi teele asuma, nägin 
Jimi, kui ta seisis minu vankri juures ja lõikas tiislipuul tubakat. 

«Jim,» küsisin temalt, «kuhu see retk teid õieti viib? Kas elevandijahile?» 

«Ei, baas ',» vastas tema, «me läheme otsima midagi hoopis väärtuslikumat kui 
elevandiluu.» 

«Ja mis see võiks küll olla?» jätkasin mina, sest muutusin uudishimulikuks. «Kas kuld?» 

«Ei, baas, veel väärtuslikum kui kuld,» irvitas tema. 

Ma ei küsinud rohkem, sest ma ei tahtnud uudishimu ilmutades oma väärikust alandada, 
kuid mu rahu oli häiritud. Jim sai oma tubaka lõikamisega valmis. 

«Baas,» ütles ta. 

Ma ei teinud väljagi. 

«Baas,» ütles ta jälle. 

«Noh, poiss, mis on?» küsisin mina. 

«Baas, me läheme teemante otsima.» 

«Teemante! Noh, sel juhul sihite küll valesse kanti. Peaksite seadma sammud 
teemandiväljade poole.» 

«Baas, kas olete kunagi kuulnud Suleiman Bergist?» — see tähendab Saalomoni 
mägedest, sir Henry. 

«Jah,» vastasin mina. 

«Kas olete kuulnud, et Seal on teemante?» 

«Ma olen kuulnud mingit rumalat loba.» 

«See ei ole loba, baas. Ma tundsin kord üht naist, kes 

24 

tuli sealt ja jõudis Natalisse koos oma lapsega. Tema jutustas mulle. Nüüd on ta surnud.» 

«Jim,» ütlesin mina, «sinu isand saab roaks aasvo-g-e/'itele — see tähendab 
raisakullidele—, «kui ta teeb katset Suleimani maale jõuda, ja sina niisamuti, kui nad sinu 
viletsatelt vanadelt kontidelt üldse midagi leiavad noka vahele võtta.» 

Tema irvitas. «Võib ju olla, baas. Kõik inimesed peavad kord surema. Mina lähen üsna 
hea meelega uusi kohti vaatama. Siinsed paigad hakkavad juba elevantidest tühjaks jääma.» 

«No oota, poiss,» ütlesin mina, «kui see «kondine vanamees» sul ükskord kõrist kinni 
võtab, eks kuuleme, mis laulu sa siis laulad!» 

Pool tundi hiljem nägin Neville'i vankrit minema sõitmas. Äkki pöördus Jim jooksuga 
tagasi. «Jumalaga, baas,» ütles ta, «ma ei tahtnud teele asuda, ilma et oleksin teiega 
jumalaga jätnud, sest ma kardan, et teil on õigus ja et me ei sõida enam kunagi tagasi lõuna 
poole.» 

«Kas sinu isand kavatseb tõesti minna Suleimani mägedesse, Jim, või valetad sa?» 

«Ei valeta,» vastas tema, «sinna ta läheb. Ta rääkis mulle, et peab iga hinna eest rikkaks 
saama või vähemalt püüdma saada. Seepärast võib ta ju sama hästi kui ükskõik mille muuga 
ka teemantidega õnne katsuda.» 

«Oota natuke, Jim,» ütlesin mina, «ole hea, võta oma isanda jaoks kirjake kaasa ja luba 
mulle, et sa seda temale enne kätte ei anna, kui jõuate Injatisse.» — See oli mitusada miili 
eemal. 

«Jah, baas.» 

Niisiis võtsin paberilehe ja kirjutasin sinna: «Ronigu see, kes tuleb, läbi lume Seeba 
Kuninganna vasakpoolse mäe tipuni. Selle põhjaküljelt läheb suur tee, mille ehitas 
Saalomon... » 

«Pane nüüd tähele, Jim,» ütlesin siis, «kui sa kirjakese oma isandale kätte annad, ütle talle, 
et talitagu ta kõhklematult selle nõuande järgi. Praegu ei tohi sa talle seda kätte anda, sest 
ma ei taha, et ta tagasi pöörduks ja hakkaks mulle küsimusi esitama, millele ma niikuinii ei 
vasta. Ja nüüd lase käia, venivillem, vanker on juba peaaegu silmapiirilt kadunud.» 


Jim võttis kirjakese ja läks, ning see on kõik, mis ma teie vennast tean, sir Henry. Aga ma 
kardan väga ... » 

«Härra Ouatermain,» sõnas nüüd sir Henry, «raa lähen oma venda otsima. Lähen tema 
jälgedes Suleimani mägedesse ja ka üle nende, kui vaja, kuni ma ta leian või kuni ma 
kindlasti teada saan, et ta on surnud. Kas tulete minuga kaasa?» 

Ma olen, nagu ma vist juba kuskil ütlesin, väga ettevaatlik inimene, õieti lausa kartlik, ja 
see ettepanek hirmutas mind. Mulle tundus, et sellisele retkele minek tähendab kindlat 
surma, ja jättes kõrvale kõik muud kaalutlused, ei võinud ma veel surma minna, sest mul on 
poeg, kes *vajab minu toetust. 

«Ei, tänan teid, sir Henry, arvan, et ma ei tule,» vastasin. «Olen liiga vana niisuguste 
pöörasuste jaoks. Me lõpetaksime niisamuti nagu mu vaene sõber Silvestre. Mul on poeg, 
kes minust sõltub, ja seepärast ei tohi ma mõttetult eluga riskida.» 

Nii sir Henry kui ka kapten Good näisid olevat väga pettunud. 

«Härra Ouatermain,» sõnas esimene, «ma olen jõukas mees ja see asi on mul väga 
südamel. Te võite nõuda oma teenete eest mõistlikkuse piires nii kõrget tasu kui iganes 
heaks arvate ja see makstakse teile enne teeleasumist välja. Veel enam — ma teen 
korralduse, et juhul kui meid kõiki Või teid peaks tabama õnnetus, kindlustatakse teie pojale 
korralik elatis. Sellest pakkumisest näete, kui hädavajalikuks ma pean teie osavõttu. Ja kui 
me õnnekombel siiski sinna jõuame ja leiame teemante, jagatakse need võrdselt teie ja 
Goodi vahel. Mina neid ei taha. Ent muidugi mõista on selline suusõnaline lubadus täiesti 
väärtusetu, ehkki see käib samuti ka elevandiluu kohta, kui meil peaks õnnestuma seda 
hankida. Te võite mulle esitada oma tingimused, härra Ouatermain. Ja loomulikult kannan 
mina kõik retkega seoses olevad kulud.» 

«Sir Henry,» vastasin talle, «see on kõige suuremeelseni pakkumine, mis mulle iial on 
tehtud, pakkumine, mille peale vaene kütt ja kaubitseja loomulikult ei tohi käega lüüa. Aga 
see on suurim ettevõte, millega mul kunagi tegemist on olnud, ja ma vajan- aega, et selle üle 
järele mõelda. Annan teile vastuse, enne kui jõuame Durbani.» 

«Väga hea,» nõustus sir Henry. 

Seepeale soovisin head ööd ja läksin oma kajutisse ning nägin und vaesest ammu surnud 
Silvestrest ja teemantidest. 

Ill = PEATÜKK UMBOPA ASTUB MEIE TEENISTUSSE 


Olenevalt laeva sõidukiirusest ja ilmast kulub Kaplinnast Durbanisse reisimiseks neli kuni 
viis päeva. Mõnikord, kui halb ilm takistab maabumist East Londonis, kuhu pole seni ikka 
veel ehitatud seda suurepärast sadamat, millest nii palju räägitakse ja mis pidavat tohutult 
raha neelama, peab laev kakskümmend neli tundi ootama, kuni sadamapraamid saavad Välja 
sõita ja kaubad kaldale toimetada. Seekord aga ei tulnud meil üldse oodata, sest madalikel 
polnud mainimisväärset murdlainetust ja puksiirid tulid viibimata, pikk rodu näotuid 
lamedapõhjalisi praame järel, milledesse laadung hoolimatult kuhja loobiti. Ükskõik mis 
kastides peitus, kõik läks raginal ja kolinal üle parda; oli seal siis hiina portselan või 
riidepallid —kõike koheldi ühteviisi. Nägin, kuidas üks kast nelja tosina Ššampanjapudeliga 
tükkideks lendas, ning kihisedes ja vahutades valgus Šampanja räpase kaubapraami põhjas 
laiali. See oli toores raiskamine ja nähtavasti mõtlesid seda ka kahvrid praamil, sest nad 
leidsid paar terveks jäänud pudelit, lõid neil kaelad maha ja jõid sisu ära. Kuid vahuveinis 
peituv gaas hakkas neis ootamatult paisuma, ja tundes end sellest puhevile minevat, 
veerlesid nad praami-põhjal ringi, kisendades, et see hea vedelik on «tagati», see tähendab 
nõiutud. Kõnetasin neid laevatekilt ja rääkisin, et see on üks valge mehe kangemaid 
arstirohte ning et nad on nüüd niisama hästi kui kadunud mehed. Kahv-rid läksid kaldale 
suurimas hirmus ja ma ei usu, et nad kunagi enam Šampanjat suhu võtavad. 


Muide, kogu aeg, kui me üles Natali poole tossutasimc, mõtlesin ma sir Henry Curtise 
ettepaneku üle järele. Päeva või paari jooksul ei teinud me sellest enam juttu, kuigi ma 
pajatasin neile palju jahilugusid, aga ainult tõestisündinuid. Mul pole põhjust jahiseikluste 
asjas valesid välja mõelda, sest mees, kellele küttimine on elukutseks, saab niigi rääkida 
paljudest kummalistest sündmustest. Aga olgu see öeldud niisama jutujätkuks. 

Lõpuks, ühel ilusal jaanuariõhtul — see on meie kõige palavam kuu — lähenesime Natali 
rannikule, lootes piki randa edasi sõites päevaloojanguks Durbani alla jõuda. East Londonist 
peale on rannik imekaunis oma punaste liivakivimägedega ja halja roheluse lappidega. 
Siin-seal 

elustavad seda kahvrite kraalid ' ning mere poolt palistab lainemurru Valge riba, paiskudes 
kõrgete vahusammastena üles seal, kus vood vastu kaljusid põrkavad. Just enne Dur-banit 
muutub maastik kuidagi eriti mitmekesiseks. Järskude nõlvadega uhteorgudes, mille on 
mägedesse uuristanud sajandite jooksul sealt allatormavad vihmaveed, sädelevad jõed; võsa, 
mis kasvab nii, nagu jumal ta on istutanud, näitab oma sügavat rohelust, teises toonis haljad 
on maisi-väljad ja suhkruistandused, ning aeg-ajalt naeratab vaiksele merele mõni valge 
hoone, kroonides kogu panoraami ja andes sellele koduse ilme. Sest minu arvates vajab iga 
looduspilt, kui kaunis ta ka ei oleks, märki inimese juuresolekust, mis ta alles tõesti 
täiuslikuks teeb. Võib-olla tuleb niisugune arvamus sellest, et olen nii kaua elanud metsi- 
kuis, asustamata paikades ja tunnen seepärast tsivilisatsiooni väärtust, kuigi see, tõsi küll, 
jahiloomad eemale peletab. Kahtlemata nägi Eedeni aed enne inimese loomist Kaunis välja, 
aga ma mõtlen ikka, et veel kaunim pidi ta olema siis, kui Eeva ta ehteks sai. 

Meie loo juurde tagasi tulles olgu öeldud, et olime arvestanud pisut valesti ja päike oli 
juba ammu loojas, kui me Durbani all ankru merre heitsime ja kuulsime kahuri-pauku, mis 
kuulutas Durbani ausaile kodanikele, et Inglismaa post on sadamasse jõudnud. Oli juba liiga 
hilja ega olnud mõeldav samal ööl üle madalike sõita. Niisiis vaatasime, kuidas post 
päästepaadis maale viidi, ja läksime seejärel mõnusalt einestama. 

Kui me jälle tekile tulime, paistis kuu, kallates merele ja rannikule nii heledat sära, et 
sundis peaaegu kahvatama tuletorni laia, kiiresti vilkuva.valgusvihu. Rannalt hoovas 
magusat vürtsilõhna, mis tuletab mulle alati.meelde vaimulikke laule ja misjonimaju, ning 
Berea kõrgendik säras sadades tuledes. Suurelt prikilt2, mis meie lähedal seisis, kostis 
madruste laulu, kes ankrut üles vinnasid, et valmis olla, kui tõuseb sobiv tuul. Ühesõnaga, 
oli suurepärane öö, öö, mäherdusi vaid Lõuna-Aafrikas vahel ette tuleb, ja see laotas rahu 
kõigi inimeste hinge, nagu kuu heitis oma hõbedase liniku üle kogu looduse. Isegi suur 
buldog, kes kuulus ühele oma lõbuks reisivale härrasmehele, näis alistuvat 

" Kraal — põõsastaraga ümbritsetud, sõõrikujuline, kindlustatud küla Lõuna-Aafrikas. 

2 Prikk — kahemastiline purjekas. 

leebe öö mõjule, unustas oma iha õiendada arveid paavia-niga, kelle puur seisis bakilja 
norskas mõnuledes kaju-tiukse ees, nähes kahtlemata õndsat und, et on oma vihavaenlasega 
valmis saanud. 

Meie kolmekesi — tähendab sir Henfy Curtis, kapten Good ja mina — läksime istusime 
tüüriratta juurde ja vaikisime mõni aeg. 

«Noh, härra Ouatermain,» ütles lõpuks sir Henry, «kas olete minu ettepaneku üle järele 
mõelnud?» 

«Jah,» kõlas nagu kaja kapten Goodilt, «mis te sellest arvate? Loodan, et teete meile seda 
rõõmu ja saadate meid Saalomoni varakambriteni või kuhu iganes võis minna too 
džentelmen, keda teie Neville'i nime lil tunnete.» 

Tõusin ja koputasin enne vastamist piibu tühjaks. Ma polnud veel otsust langetanud ja 
vajasin veel mõne hetke, et lõplikult selgusele jõuda. Enne kui hõõguv tubakas merre langes, 


olin ma otsuse teinud. Just see viimane sekund otsustas asja. Tihti on see nii, kui olete kaua 
millegi üle pead murdnud. 

«Jah, mu härrad,» vastasin, võttes uuesti istet, «tulen kaasa, ja kui lubate, siis räägin teile, 
miks, ning esitan oma tingimused. Kõigepealt soovin sõlmida järgmise lepingu. 

Punkt üks. Teie tasute kõik kulud, ja kogu elevandiluu ning muud väärismaterjalid, mis 
meie valdusse langevad, jagatakse kapten Goodi ja minu vahel. 

Punkt kaks. Enne kui me teele asume, maksate mulle viissada naela, kusjuures mina 
kohustun teid truult teenima, kuni te otsustate ettevõttest loobuda või kuni me selle edukalt 
lõpetame — või kuni meid tabab õnnetus. 

Punkt kolm. Enne teeleminekut teete korralduse, mille põhjal minu surma või raske 
vigastuse puhul makstakse mu pojale Harryle, kes õpib Londonis Guy hospidalis arsti- 
teadust, viie aasta jooksul kakssada naela aastas — pärast seda peaks ta võimeline olema ise 
leiba teenima, kui temast üldse asja saab. See on minu arvates kõik ja ma usun, et seda pole 
just vähe.» 

«Ei,» vastas sir Henry, «ma nõustun nende tingimustega meeleldi. See ettevõte on mul 
väga südamel ja ma mak-saksin teie abi eest rohkemgi, arvestades teile teada olevaid 
ebatavalisi ja ainulaadseid andmeid.» 


"Bak k — laeva vööris olev kõrgem osa, kus asetsevad meeskonna eluruumid, 

«Kahju siis, et ma ei küsinud rohkem,.aga ma ei tagane oma sõnast. Ja nüüd, kus olen 
esitanud oma nõudmised, avaldan teile põhjused, mis viisid mu otsusele kaasa tulla. 
Kõigepealt, mu härrad, ma olen teid viimastel päevadel jälginud, ja kui te seda minu poolt 
häbematuks ei loe, ütleksin, et meeldite mulle ja ma usun, et me ühises ettevõttes omavahel 
hästi hakkama saame. See on küllaltki oluline, lubage seda kinnitada, kui ees seisab selline 
pikk reis nagu meil. 

Mis puutub nüüd otseselt retkesse, siis ütlen ma teile avameelselt, sir Henry ja kapten 
Good: ma ei usu, et me sellest eluga pääseme — see tähendab juhul, kui teeme katset 
tungida üle Suleimani mägede. Milline oli vana dom da Silvestra saatus kolmsada aastat 
tagasi? Milline oli tema järeltulija saatus kahekümne aasta eest? Milline oli teie venna 
saatus? Ütlen teile avalikult, mu härrad, et kuna nende saatus oli selline, siis usun, et 
samasugune saab osaks ka meile.» 

Peatusin, et jälgida oma-sõnade mõju. Kapten Good näis muutuvat pisut rahutuks, kuid sir 
Henry nägu jäi liikumatuks. «Peame õnne katsuma,» sõnas ta. 

«Te võib-olla imestate,» jätkasin siis, «miks mina, kes ma olen, nagu ma teile juba ütlesin, 
kartlik inimene, seesuguse veendumusega siiski säherduse retke ette võtan? Selleks on kaks 
põhjust. Esiteks olen ma fatalist ja usun, et minu tund tuleb täiesti sõltumatult mu enda 
tegevusest ja tahtest ning et kui mulle on määratud minna Suleimani mägedesse ja seal elu 
kaotada, siis ma sinna ka lähen ja seal suren. Kõigevägevamal jumalal on minuga 
kahtlemata oma plaan ja seepärast pole mul vaja selle üle muret tunda. Ja teiseks — ma olen 
vaene mees. Ligi nelikümmend aastat olen ma küttinud ja kaubitsenud, aga kunagi pole ma 
teeninud rohkem, kui elu ülalpidamiseks vaja. Ma ei tea, mu härrad, kas teil on aimu sellest, 
et elevandiküti keskmine eluiga, arvestatuna sellest hetkest, kus ta oma ameti juurde asub, 
on neli kuni viis aastat. Te näete niisiis, et ma olen elanud üle oma ametivendade seitse 
põlve ja mul on põhjust arvata, et mu tund ei või niikuinii enam kaugel olla Kui mind peaks 
tabama õnnetus mu hariliku tegevuse juures, siis ei jää pärast mu võlgade tasumist midagi 
järele, mis oleks mu pojale Harryle toetuseks, kuni ta ise endale leiba teenima võib hakata, 
nüüd aga on ta viieks aastaks kindlustatud. Selles ongi kogu asja tuum ... » 

«Härra Ouatermain,» sõnas sir Henry, kes oli mind suurima tähelepanuga kuulanud, 
«motiivid, mis sunnivad teid osa võtma ettevõttest, mis teie arvates võib lõppeda ainult 
katastroofiga, seavad teid kõige paremasse valgusse. Kas teil on õigus või mitte, seda võib 


loomulikult näidata ainult aeg ja sündmuste käik. Kuid olgu teil õigus või mitte, ütlen teile 
otsekohe,- et viin selle asja lõpule, olgu see lõpp siis õnnelik või õnnetu. Mul jääb vaid 
lisada, et kui meile peakski pähe koputatama, laseme enne siiski relvadel pisut kõnelda, eks 
ole, Good.» 

«Jah, muidugi,» kinnitas kapten, «me oleme kõik kolm harjunud hädaohule vastu astuma 
ning mitmesugustes; olukordades oma elu eest väljas olema, nii et ei ole põhjust praegugi 
taganeda. Ja nüüd teen ma ettepaneku minna salongi ja oma edušansid vaatluse alla võtta.» 
Vaatlesimegi siis neid ... läbi õllekannu põhja. 

Järgmisel päeval läksime maale ja ma paigutasin sir Henry ja kapten Goodi väikesesse 
majauberikku, mille ma. endale Berea nõlvale olen ehitanud ja .mida ma oma koduks 
nimetan. Seal on ainult kolm tuba ja köök. Majake-on rohelisest telliskivist, plekk-katusega, 
aga teda ümbritseb ilus aed; paremaid lokvapuid pole ma kuskil näinud: ja samuti on mul 
mõned kenad noored mangod, .millest ma: loodan palju. Sain need botaanikaaia juhataja 
käest. Aia järele vaatab üks minu vana kütt, nimega Jack, kellel" pühvel Sikukunisimaal nii 
pahasti puusaluu murdis, et mehest enam kunagi jahimeest ei saa. Aga ta võib väikest: viisi 
tööd nokitseda ja aia eest hoolitseda — sünnilt on ta nimelt grikva. Suulus ei suuda te 
kunagi aiatöö vastu huvi äratada. See on rahulik tegevus ja rahulikud .toimetused temale ei 
istu. 

Sir Henry ja Good magasid väikeses telgis, mille me aia kaugemas sopis apelsinipuude all 
üles lõime,, sest majas ei jätkunud nende jaoks ruumi. Aroom, mis hoovab apelsiniõitest, ja 
nii rohelised kui ka juba kuldsed viljad (Dur-banis võib neid kõiki korraga näha ühel puul) 
teevad selle minu arvates väga meeldivaks ööbimiskohaks, sest siin Bereal on meil vähe 
moskiitosid — muidugi kui ainult ei. juhtu tulema ebatavaliselt ägedat vihmahoogu. 

Et aga nüüd jälle jutujärjega edasi jõuda — sest kui ma seda ci tee, Harry, siis tüdid sa 
minu jutustusest ammu enne, kui me Suleimani mägedele ronime —, kui olin kord juba 
otsustanud kaasa minna, asusin tegema vajalikke 

ettevalmistusi. Esiteks hankisin Šir Henrylt dokumendi, mis sind, mu poiss, õnnetuse 
korral rahaliselt oleks kindlustanud. Selle seadusliku vormistamisega oli mõningaid raskusi, 
sest sir Henry oli siin võõras ja summad, millega oli vaja opereerida, asusid teisel pool 
ookeani. Lõpuks korraldati see asi siiski ühe advokaadi abiga, kes nõudis oma teenete eest 
kakskümmend naela — hind, mida mina igatahes lausa röövimiseks pidasin. Seejärel 
realiseerisin oma tšeki viiesajale naelale. 

Kui olin end nende ettevaatusabinõudega igati kindlustanud, ostsin sir Henry ülesandel 
vankri ja härjarakendi — kõik esmaklassilised. Vanker oli kakskümmend kaks jalga pikk, 
raudassidega, väga tugev, väga kerge ja läbini hästi kuivatatud puidust. Ta polnud mitte 
päris uus, sest oli juba teinud ühe otsa teemandiväljadele ja tagasi, aga minu meelest oli see 
paremgi, sest nüüd võisin kindel olla, et vanker on korralikust materjalist. Kui vankril on 
mõni nõrk koht või kuskil tükk toorest puitu sees, siis tuleb.see juba esimesel retkel 
tingimata ilmsiks. Meie sõiduk oli, nagu siinpool öeldakse, «poolkattega» vanker — see 
tähendab, et tal oli kaetud ainult tagumine osa kaheteistkümne jala pikkuselt, kuna eesmine 
osa oli katteta. Sinna paigutasime kõik vajalikud esemed, mis meil tuli kaasa võtta. Tagu- 
misse, kaetud ossa mahutasime nahast «koi» — aseme, milles oli ruumi kahele inimesele —, 
samuti püsšivarna ja mitmed muud väiksemad tarbeasjad. Maksin kõige eest kokku sada 
kakskümmend viis naela ja leian, et sain odavasti kätte. 

Siis ostsin toreda, kahekümnest suulu härjast koosneva rakendi, millel olin juba paar aastat 
silma peal hoidnud. Tavalises rakendis ort kuusteist looma, aga ma võtsin igaks juhuks neli 
rohkem, et vajaduse korral kaotusi tasa teha. Suulu härjad on väikesed ja kerged, poole 
väiksemad kui aafrikandefi härjad, keda üldiselt vedudel kasutatakse, kuid seal, kus 
aafrikanderid nälga kärvavad, jäävad nemad ellu, ja mõõduka koormaga teevad nad viis 
miili päevas rohkem, sest on väledamad 'ega hõõru nii kergesti sõrgu hellaks. Ja mis veel 
tähtsam, nad olid hästi «soolatud», see tähendab olid töötanud kõikjal Lõuna-Aafrikas ja 


seepärast suhteliselt immuunsed hematuuria vastu, mis nii sageli tapab terve rakendi, kui 
satutakse võõrale veldile ehk rohumaale. Kopsutaudi vastu aga, mis on kopsupõletiku äge 
vorm ja siin maal väga levinud, olid nad kõik saanud 

kaitsepookimise. Selleks tehakse härja sabasse sisselõige jä seotakse sinna tükike sellesse 
taudi lõpnud härja kopsust. Tagajärjeks on, et loom haigestub, põeb haiguse kergel kujul 
läbi, kusjuures saba langeb enamasti alati umbes jala kaugusel sabajuure küljest ära, ja härg 
edaspidi enam ei nakatu. Näib võib-olla julmana röövida loomalt saba, eriti maal, kus on nii 
palju kärbseid. Aga parem on ohverdada saba ja säilitada härg, kui kaotada härg tükkis 
sabaga, sest saba ilma härjata ei kõlba muuks kui vaid 

tolmupühkimiseks. Ometi on imelik tunne vahtida rännakul kahtkümmend tüügast, mille 
asemel õieti peaksid olema sabad. Näib, nagu oleks loodus teinud väikese vea ja torganud 
auhinnaliste buldogite ahtrikaunistused kogemata härgadele tagumiku külge. 

Seejärel tuli lahendada kaasavõetavate toiduainete ja arstimite küsimus — küsimus, 
millele tuli osutada suurimat tähelepanu, sest me ei tohtinud vankrit tarbetu koliga üle 
koormata, pidime aga kaasa võtma kõik hädavajaliku. Õnneks osutus, et Good on ka väikest 
viisi arst, sest ta oli sõjaväeteenistuses kunagi läbi teinud meditsiinilised kursused, ja seal 
omandatud teadmised olid tal veel enamvähem meeles. Ta pole muidugi kvalifitseeritud 
arst, aga nagu meile hiljem selgus, tundis ta asja siiski paremini kui nii mõnigi teine mees, 
kellel on õigus kirjutada oma nime ette dr. med. Tal oli ka suurepärane reisil kasutatav arsti- 
kohver ja komplekt arstiriistu. Sel ajal kui me veel Dur-banis olime, lõikas ta ühel kahvrii 
suure varba nii osavalt maha, et lust vaadata. Aga ta oli päris rabatud, kui kahver, kes oli 
tuima rahuga istunud ja operatsiooni pealt vaadanud, palus tal lõpuks uus varvas otsa panna, 
kinnitades, et hädakorral kõlbavat ka valge. 

Kui kõik need küsimused olid leidnud rahuldava lahenduse, tuli arutuse alla veel kaks 
tähtsat punkti, nimelt relvad ja teenrid. Mis puutub esimesse, siis on ehk kõige parem, kui 
lisan nimestiku relvadest, mis me lõpuks otsustasime kaasa võtta arvukast tagavarast, mille 
sir Henry oli Inglismaalt kaasa toonud, ja minu omadest. Kirjutan selle maha oma 
taskuraamatust, kuhu ma tookord sissekandeid tegin. 

Kolm rasket tagantlaetavat kaheraudset elevandipüssi, mis kaalusid igaüks umbes viisteist 
naela ja mille laenguks oli üksteist drahmi" musta püssirohtu. Kaks neist 
olid ühe tuntud Londoni firma tooted, suurepärased relvad, aga kus oli valmistatud minu 
oma, mis pole nii peenelt viimistletud, seda ma ei tea. Olen seda kasutanud mitmel 
jahiretkel, lasknud temaga hulga elevante ja ta on alati 
näidanud ennast esmaklassilise relvana, mille peale võib täiesti kindel olla.” 

Kolm «Express'i»-tüüpi kaheraudset, kaliiber 500 °, ette- 


" Drahm — kaubakaaluühikuna 1,771 g. 

' nglise relvakaliiber antakse tuhandiktollides. Kaliiber 500 on pool tolli ehk 10,26 mm, 

nähtud laengukaal kuus drahmi, — mõnusad riistad, mis suurepäraselt sobivad keskmise 
suurusega jahiloomade jaoks, nagu veiskits ja kõrbeantiloop, aga ka inimeste vastu, eriti 
lagedal maastikul ning poolõõnsa kuuliga. 

Uks kaheraudne «Keeper 12», kesksalvega jahipüss, koonduva rauaõõnega. See püss 
osutus meile hiljem toidu hankimisel äärmiselt kasulikuks. 

Kolm «Winchester»-automaatpüssi (mitte karabiini) — igaks juhuks tagavaraks. 

Kolm harilikku kolti revolvrit raskemate, ameerika tüüpi padrunitega. 

See oli kogu meie relvastus ja lugeja paneb kahtlemata tähele, et kõik vastavalt ühe klassi 
relvad olid sama marki ja ühe kaliibriga, nii et võis padruneid vastastikku vahetada — see 
on muide väga tähtis. Ma ei hakka vabandama, et selle küsimuse juures nii pikalt ja 


üksikasjaliselt peatun, sest iga kogenud kütt teab, kui tähtsat osa retke õnnestumises 
mängivad relvad ja laskemoon. 

Nüüd tuleme meeste juurde, kes pidid meiega kaasa tulema. Pärast pikemat kaalumist 
otsustasime, et nende arv peab piirduma viiega — nimelt rakendijuht, ajaja ja kolm teenrit. 

Rakendijuhi ning ajaja leidsin ma ilma suuremate raskusteta — nendeks said kaks suulut, 
kelle nimed olid Goza ja Torn. Teenrite leidmine kujunes aga hoopis raskemaks ülesandeks. 
Nad pidid tingimata olema läbi ja läbi usaldusväärsed ja tublid mehed, kuna seda laadi 
ettevõttes võis nende käitumisest kergesti sõltuda meie elu. Lõpuks palkasin kaks meest — 
ühe hotentoti, nimega Ventvögel, mis tähendab «tuulelind», ja ühe väikese suulu, nimega 
Khiva, kelle eeliseks oli, et ta rääkis laitmatult inglise keelt. Ventvögelit tundsin juba 
varasemast ajast; ta oli üks parimaid spoorereld, see tähendab jäljeajajaid, kellega mul 
kunagi tegemist on olnud, ja sitke nagu piitsakeel. Ta näis olevat väsimatu. Aga tal oli üks 
nõrkus, mis tema tõule nii üldiselt omane on, — viin. Kui tema käeulatusse jäi pudel džinni, 
ei võinud teda enam usaldada. Et me aga pidime reisima kõrtside piirkonnast välja, ei olnud 
sel väikesel nõrkusel erilist tähtsust. 

Palganud need kaks meest, otsisin asjata kolmandat, kes oleks meile sobiv olnud, ning me 
otsustasime ilma kolmanda teenrita teele asuda, lootuses, et leiame selle teel põhja poole. 
Asjad aga kujunesid nii, et kindlaksmääratud 

ärasõidupäeva eelõhtul teatas mulk suulu Khiva, et ükl kahver soovib minuga kokku 
saada. Istusime parajasti lauas, ja kui olime lõunasöögi lõpetanud, käskisin Khival ta sisse 
juhatada. Tuppa astus pikk ilusa välimusega meesl äastailt umbes kolmekümnene ja suulu 
kchta väga heleda nahavärvusega. Ta kergitas tervituseks oma nupuga keppij kükitas, nurka 
ja jäi vaikides sinna konutama. Ma ei teij nud temast mõni aeg väljagi, sest teisiti toimida 
oleks suur viga. Kui te kiirustate viibimatult kõnelust alustama, siis kaldub suulu arvama, et 
te olete ebaväärikas ja tähtsusetu isik. Panin muide siiski tähele, et ta oli «kešla» ehk 
rõngakandja, see tähendab, et ta kandis peas musta võru, mis on valmistatud kummist, 
rasvaga läikima hõõj rutud ja juustesse kinnitatud, Suulude hulgas kannavadi seda mehed, 
kes on jõudnud teatud vanusesse või auastmesse. Mulle tundus ka ta nägu kuidagi tuttavana. 

«Mis su nimi on?» küsisin lõpuks. 

«Umbopa,» .vastas mees aeglaselt sügaval häälel. 

«Olen su nägu varem näinud.» 

«Jah, inkoosi', mu pealik ja isa, sa nägid mu nägul kohas, mida nimetatakse Little Hand,» 
(see on Isand-hlvana”), «päeval enne lahingut.» 

Nüüd meenus mulle. Olin tolles õnnetus Suulu sõjas üksi lord Chelmsfordi3 teejuhte ja 
lahkusin õnnekombel mõnin] gate vankrite saatjana lahingu eelpäeval laagrist. Loomadel 
etterakendamist oodates sattusin vestlusse tollesama! mehega, kes oli pärismaalastest 
koosnevais abiüksustes mingil väiksemal juhtival kohal, ning ta avaldas mulle oma kahtlusi 
meie laagri julgeoleku suhtes. Tol korral käskisin tal suu pidada ja jätta sellised asjad 
targemata peade otsustada, hiljem aga. tuletasin ta sõnu meelde. 

«Ma mäletan,» ütlesin mina. «Mida sa soovid?» 

«Asi on nii, Makumazahn.» (See on minu kahvrikeelncl nimi ja tähendab meest, kes öösel 
üles tõuseb, ehk, lihtsamalt öeldud, meest, kes silmad lahti hoiab.) «Kuulsin, et sa lähed 
suurele retkele kaugele põhja poole koos valgete pealikutega, kes tulid üle vee. Kas mu 
sõnad on õiged?» 

' Inkoosi — pealik, juht. 

e Island-hlvanas, hävitasid suulud 22. Jaanuaril 1879, a. 1400-mehelise inglaste väe 
koos 60 ohvitseriga. 

“Lord Chelmsford — inglise kindral, kes juhatas inglise sojajõude Louna- 
Aafnkas, sõjas suulude vastu, aastal 1879. 

«On küll.» 

«Kuulsin, et sa lähed isegi Lukanga äärde, mis on ühe kuu teekonna kaugusel Ma- 
nikamaalt. Kas see on nii, Makumazahn?» 

«Miks sa küsid, kuhu jne läheme? Mis sinul sellega tegemist on?» vastasin mina 
kahtlustavalt, sest olime oma retke eesmärki sügavas saladuses hoidnud. 

«Sellepärast, et on nii, oh valged mehed: kui te tõesti nii kaugele reisite, siis reisin mina 
koos teiega.» 

Mehe kõneviisis oli teatud uhkust ja väärikust, eriti torkas mulle kõrva, et ta tarvitas sõnu 
«oh valged mehed» ja mitte tavalist väljendit «oh inkoosid», see on pealikud. 

«Sa unustad end,» ütlesin mina. «Sinu sõnad tulevad mõtlematult. Nõnda ei sobi kõnelda. 
Mis on su nimi ja kus on sinu kraal? Otle meile, et me teaksime, kellega meil tegemist on.» 

«Minu nimi on Umbopa. Ma olen suulu rahva hulgast, aga ma pole mitte nende seas 
sündinud. Minu suguharu eluase on kaugel põhjas. See jäeti maha, kui suulud tuhat aastat 
tagasi siia lõunasse tulid, ammu enne seda, kui TŠaka valitses Suulumaa üle. Mul polegi 
kraali. Olen rännanud palju aastaid. Tulin lapsena põhjast Suulumaale. Ma teenisin 
Cetewayo' juures Nkomabakosi rügemendis, sõdisin suure väepealiku Umslopogaasi, 
Kirvemehe all, kes mu käed võitlema õpetas. Siis põgenesin, ma-Suulumaalt ära ja tulin 
Natalisse, sest tahtsin valge mehe kombeid tundma õppida. Seejärel võitlesin sõjas 
Cetewayo vastu. Sellest ajast olen ma töötanud Natalis. Nüüd olen mä tüdinud ja tahaksin 
jälle põhja poole tagasi minna. Minu koht ei ole siin. Mul pole vaja raha, aga. ma olen 
vapper mees ja teenin oma koha ja söögi ära. Ma olen rääkinud.» 

Olin tolle mehe käitumisest ja sõnadest üsna hämmastunud. Tema käitumisest nägin ma 
selgesti, et ta kõneles põhiliselt tõtt, aga ta oli tavalistest suuludest kuidagi erinev ja ta 
pakkumine ilma palgata kaasa tulla . tekitas, minus umbusku. Oma kimbatuses tõlkisin tema 
sõnad sir Henryle ja Goodile ning küsisin nende arvamust. 

Sir Henry palus mind talle öelda, et ta püsti tõuseks. Umbopa tegi seda, laskis samal ajal 
õlult libiseda pika 

1Cetewayoehk Ketšvajo — suulude kuningas 19. sajandi lõpupoolel; organiseeris 
igal ajal löögivalmis oleva, hästi relvastatud sõjaväe. Sõjas inglaste vastu saavutas algul 
nimetamisväärseid võite (vt. viide 2 eelmisel leheküljel), hiljem aga sai täielikult lüüa. 

sõjaväekuue, mida ta kandis, ja jäi meie ette alasti, arves tarnata niudevööd kõhu ümber ja 
lõviküüntest kaelakeec kaelas. Ta oli tõesti suurepärase välimusega mees; mi pole iial 
näinud toredamat pärismaalast. Ta oli umbes kuus jalga kolm tolli pikk, proportsionaalselt 
laiade õlgade ning haruldaselt ilusa kehaehitusega. Ja selles valguses näis ka ta nahk vaevalt 
tõmmuna, välja arvatud siin-seal nähtavad mustad armid, mis tähistasid vanu assegai 1 
haavu. Sir Henry astus ta juurde ning vaatas ta uhkesse ilusasse näkku. 

«Nad on kokku kena paar, eks ole?» arvas Good. «Uks ei jää teisest maha.» 

«Te meeldite mulle, isand Umbopa, ja ma võtan teid oma teenrina kaasa,» sõnas sir Henry 
inglise keeles. 

Umbopa mõistis seda nähtavasti, sest ta vastas suulu keeles: «See on hästi,» ja lisas siis, 
heites pilgu turjakale ja laiaõlgsele valgele mehele: «Sina ja mina; meie oleme mehed!» 


IV PEATÜKK. ELEVANDIJAHT 


Ma ei pea vajalikuks pikalt-laialt jutustada kõigest, mv juhtus meie aeganõudval reisil üles 
Sitanda kraali, sinna kus ühinevad Lukanga ja Kalukve jõed. Durbanist tulel sinna rohkem 
kui tuhande miili pikkune teekond, milles me viimased kolmsada miili pidime katma jalgsi 
hirmsate tsetsekärbeste tõttu, kelle hammustus on surmav kõigile loomadele peale eesli ja 
inimese. 


Lahkusime Durbanist jaanuari lõpul ja alles mai teise nädalal lõime- oma laagri üles 
Sitanda kraali naabruses Teel oli meil palju mitmesuguseid seiklusi, aga kuna need olid kõik 
seda laadi, mis juhtuvad igale Aafrika kütile -välja arvatud üks lugu, mida allpool 
üksikasjaliselt kir jeldatakse —, ei hakka ma neid siin kirja panema, sest muidu muutuks see 
jutustus liiga tüütavaks. 

Mjatis, kaugeimas kaubapunktis Matabelemaal, mille valitsejaks on Lobengula (suur 
närukael ja julmur), lahkusime suure kahetsusega oma mugavast vankrist. Kahe. kümnest 
ilusast härjast, mis ma Durbanis ostsin, oli järel jäänud ainult kaksteist: üks oli hukkunud 
kobrahammus 


1 Assegai — Lõuna-Aafrika neegrite viskeoda. 

tusest, kolm lõppenud hõrkuse ja veepuuduse kätte, üks ära eksinud ja kolm ülejäänut 
kärvanud sellest, et sõid mürgist taime, mida seal nimetatakse tulbiks. Samal põhjusel 
haigestusid veel viis, aga neid õnnestus meil terveks ravida, andes neile sama tulbi lehtedest 
valmistatud keedist, õigel ajal sisseantuna on see väga mõjusaks vastumürgiks. 

Vankri ja härjad jätsime Goza ja Torni, meie rakendi-juhi ja ajaja otsese valve alla, kes 
mõlemad olid usaldusväärsed poisid, ja palusime selles kauges maanurgas elavat auväärset 
šoti misjonäri neil silma peal hoida. Ning siis asusime Umbopa, Khiva, Ventvögeli ja 
kohapeal palgatud poole tosina kandja saatel jalgsi oma pöörasele retkele. Nagu mäletan, 
olime lahkumise puhul kõik pisut vaiksed ja ma usun, et igaüks meist küsis endalt, kas me 
kunagi veel oma vankrit näeme. Mina igatahes seda ei lootnudki. Mõni aeg sammusime 
vaikides, kuni Umbopa, kes käis kõige ees, alustas mingit suulu laulu, milles jutustati 
vapratest meestest, kes igavast elust tüdinuna asusid teele ääretule metsikule maale, et leida 
midagi uut või surra. Ent ennäe! Kui nad metsikule maale olid rännanud, leidsid nad, et see 
maa polnud sugugi metsik, vaid hoopis kaunis paik, kus oli palju noori naisi ja rammusaid 
veiseid, rohkesti jahiloomi, keda küttida, ja arvukalt vaenlasi, keda tappa. 

Me kõik naersime ja lugesime seda heaks endeks. Umbopa oli oma väärikal viisil väga 
rõõmsameelne pärismaalane, kui ta just parajasti ei kannatanud tusatuju all, ning ta oskas 
suurepäraselt meie meeleolu üleval hoida. Hakkasime kõik teda väga armastama. 

Nüüd aga tehkem juttu ühest seiklusest, millega ma end lõbustada kavatsen, sest armastan 
väga jahilugusid. 

Umbes kahe nädala tee kaugusel Injatist jõudsime imetoredale veerohkelc metsaalale. 
Lõhangutes mägede vahel kasvas tihe põõsastik — idooro-võsa, nagu pärismaalased seda 
nimetavad; siin-seal nägime okkalisi põõsaid, nimega wacht een beche, mis tähendab «oota 
pisut»; arvukalt leidus seal ka nägusaid matšabelli-puid, mis kannavad rikkalikult tohutu 
suure kiviga, kollaseid ja kosutavaid vilju. Selle puu vili on elevantide maiuspalaks, ja oligi 
märke, mis näitasid, et need elukad on sealt läbi läinud: leidsime rohkesti nende jälgi ja tihti 
nägime murtud ning koguni juurtega väljakistud puid. Toitu otsiv elevant on suur laastaja. 

Ühel õhtul pärast pikka päevateekonda jõudsime ime-armsasse maakohta. Võsastikuga 
kaetud mäe jalal lookles kuivanud jõesäng, kus siiski oli leida kristallpuhta veega loike, 
mille ümber oli maapind täis metsloomade jälgi. Mäeveeru all laiuspargitaoline tasandik, 
kus kasvas lamedavõralise mimoosi puhmaid ja üksikuid läikivalehe-lisi matšabelle, 
ümberringi aga avanes pilgule hääletu ja rajatu võsaookean. 

Mööda rada jõesängi äärde välja jõudes kohutasime äkki suurte kaelkirjakute karja, kes 
oma veidral kõnnakul, sabad seljas, otsekui purjetades minema kihutasid, plagistades 
kapjadega nagu kastanjettidega. Nad olid meist umbkaudu kolmesaja jardi kaugusel ja 
seepärast niisama hästi kui laskeulatusest väljas, ent Goodil, kes sammus kõige ees, juhtus 
olema laetud püss käes. Ta ei suutnud kiusatusele vastu panna, tõstis relva ning tulistas 
viimase looma, noore emase pihta. Ebahariliku juhuse tõttu tungis kuul loomale tagantpoolt 


kaela, vigastades selgroogu, ja kaelkirjak lendas ülepeakaela kukerpalli nagu kodujänes. Ma 
pole kunagi näinud imelikumat vaatepilti. 

«Oh sa kurat!» ütles Good — ma pean kurvastusega tunnistama, et kui ta erutus, oli tal 
halvaks harjumuseks tarvitada vägisõnu; kahtlemata oli ta seda õppinud mere-väeteenistuses 
olles «Oh sa kurat! Tapsin ta!» 

«Ow, Bougvan,» kisendasid kahvrid, «ou,.oul» 

Nad nimetasid Goodi Bougvaniks ehk Klaassilmaks ta lahutamatu monokli pärast. 

«Oo, Bougvan!» kordasime meie sir Henryga nagu kaja ning sellest päevast peale 
ümbritses Goodi vähemalt kahy-rite silmis imetlusväärse laskuri kuulsus. Tegelikult laskis 
ta viletsasti, aga iga kord, kui ta hiljem märki ei. tabanud, vaatasime sellele tolle kaelkirjaku 
pärast läbi sõrmede. 

Andsime mõnedele «poistele» korralduse kaelkirjakust paremad palad välja lõigata ja 
asusime ise ühe veelombi lähedale, umbes sada jardi sellest paremale, «šerrni» ehitama. 
Selleks raiutakse maha paras jagu okaspõõsaid ja kuhjatakse need sõõrikujuliseks hekiks. 
Sõõri sisse jääv maa-ala puhastatakse, ning kui on -käepärast kuiva tam-buuki-rohtu, 
tehakse sellest ringi keskele magamisasemed ja süüdatakse sealsamas lõke või lõkked. 

Kui me šermi ehitamisega lõpule jõudsime, tõusis kuu, ja meie õhtueine, .mis koosnes 
kaelkirjakupraest ja küpsetatud kontidest, sai valmis. Millise mõnuga me-kontidest 

üdi välja imesime, kuigi tuli tublisti vaeva näha, enne kui kondid katki saime! Ma ei tea 
paremat maiuspala kui kaelkirjaku üdi — peale elevandi südame võib-olla, ja seda saime 
me juba järgmisel päeval. Sõime oma lihtsat einet kuuvalgel, pidades aeg-ajalt vahet, et 
tänada Goodi selle imepärase lasu eest. Seejärel suitsetasime ja puhusime juttu ninz 
usun, et pakkusime seal tule ümber kükitades üsna veidrat vaatepilti. Mina oma lühikeste 
hallikate harjasjuustega ja sir Henry oma heledate lokkidega, mis olid tal juba kaunis pikaks 
kasvanud, olime täielikud vastandid, eriti kuna mina olen tumedavereline, kõhn ja lühikest 
kasvu ning kaalun ainult sada kolmkümmend kolm naela, sir Henry aga on pikk, laiaõlgne 
ja blond ning kaalub kakssada kümme naela. Ent kõiki asjaolusid arvestades oli veidraima 
välimusega meist kolmest siiski vahest kapten John Good kuninglikust sõjalaevastikust. 
Seal ta istus-oma nahkpaunal, nähes välja, nagu oleks ta just äsja tagasi jõudnud 
ühepäevaselt jahiretkelt mõnel tsiviliseeritud maal — absoluutselt puhas, korralik ja hästi 
riietatud. Ta kandis pruunist tviidist jahiülikonda, sinna juurde sobivat kübarat ja peeni 
kedrisid. Ta oli hoolikalt rasee-ritud nagu alati, ta monokkel ja valehambäd näisid olevat 
laitmatus korras, ja ma pole neis metsikuis paigus ülepea kohanud hoolitsetuma 
välimusega meest kui tema. Ta edvistas koguni valgest' gutapertšist kraedega, mida 
talterve tagavara kaasas oli. 

«Nad kaaluvad ju nii vähe,» ütles ta mulle süütult, kui ma selle asjaolu üle imestust 
avaldasin, «ja mulle meeldib alati välja näha, nagu džentelmenile kohane.» Ah, kui ta oleks 
vaid osanud tulevikku ette näha ja aimata, milliseid kehakatteid talle oli määratud kanda! 

Nii me kolmekesi seal siis istusime, heietasime ilusal kuupaistel jutulõnga ja jälgisime 
kahvreid, kes meist mõni samm eemal, imesid uimastavat «dakkat» piipudest, mille pits on 
tehtud antiloobisarvest. Lõpuks mässisid nad end üksteise järel vaipadesse ja uinusid 
sealsamas tule ääres magama — kõik peale Umbopa, kes istus pisut eemal, lõug toetatud 
käele, ja oli vajunud sügavaisse mõtteisse. Panin tähele, et ta kunagi eriti ei seltsinud teiste 
kahvritega. 

Äkki kostis võsast meie selja taga valjult: «Uuf, uuf!» 

«See on lõvi,» sõnasin mina ja me kõik ajasime end üles ning jäime kuulatama. Vaevalt 
olime seda teinud, kui kuulsime ühe lombi äärest umbes saja sammu kauguselt 

elevandi läbilõikavat pasundamist. «Unkungunklovol Ind-lovuh (Elevant! Elevant!) 
sosistasid kahvrid ja mõne minuti parast nägime tumedaid hiiglaslikke kogusid aeglaselt 
ridamisi lombi äärest tulemas ja võsa poole suundumas. 


Tapahimust põledes kargas Good püsti, mõeldes nähtavasti, et elevanti on niisama lihtne 
tappa kui kaelkirjakut maha lasta, aga ma haarasin tal käsivarrest ja tõmbasin ta uuesti 
istuma. 

«Ei ole mõtet,» sosistasin, «las nad lähevad.» 

«Paistab, et-oleme sattunud päris jahiloomade paradiisi. Mina teen ettepaneku siin päev 
või paar peatuda ja nad tõsiselt käsile võtta,» sõnas nüüd sir Henry. 

Olin õige üllatatud, sest seni oli sir Henry tahtnud ainult nii kiiresti kui võimalik edasi 
rühkida, eriti sest ajast peale, kui me Injatis välja uurisime, et umbes kaks aastat tagasi müüs 
keegi inglane, nimega Neville, seal maha oma vankri ja suundus sisemaale. Aga arvatavasti 
said ta kütiinstink-tid temast hetkeks võitu. 

Good haaras sellest ettepanekust kahel käel kinni, sest ta põles soovist noid elevante 
kirbule võtta, ja mina tõtt öelda niisamuti, sest oleksin kaotanud südamerahu, kui selline kari 
oleks minema pääsenud, ilma et ma oleksin katsetki teinud neid tabada. 

«Hea küll, sõbrad,» ütlesin mina. «Ma arvan samuti, et vajame pisut vaheldust. Nüüd aga 
heidame puhkama, sest peame juba koidu ajal tõusma — võib-olla õnnestub meil neid 
tabada, kui nad hommikul enne edasiminekut sööma hakkavad.» 

Sellega olid kõik nõus ja me asusime ööbimiseks ettevalmistusi tegema. Good võttis riided 
seljast, raputas neid, pistis monokli ja valehambad püksitaskusse, pani iga rõivastuseseme 
korralikult kokku ja peitis need kaste eest veekindla riidetüki, nurga alla. Sir Henry ja mina 
rahuldusime pealiskaudsemate ettevalmistustega. Peagi olime endid vaipadesse mässinud ja 
vajusime unenägudeta unne, mis on tasuks rännaku vaevade eest. 

Uni, magus uni... Aga mis see nüüd oli? 

Veelombi poolt kostis äkki ägedat rabinat ja järgmisel hetkel lõikus meie kõrvu rida kõige 
õudsemaid mõirgeid. Polnud enam vähematki kahtlust: niisugust häält võib teha ainult lõvi. 
Kargasime kõik püsti ja vaatasime veelombi poole ning nägime seal ähmaselt mingit 
kollase- ja mustakirjut 

kogu, mis kõikudes ja rabeldcs meie suunas liikus. Haarasime püssid, tõmbasime jalga 
oma veldtschoon'id — see tähendab parkimata nahast kingad — ja tormasime šermist välja. 
Vahepeal oli kogu juba maha langenud ja veerles maapinnal. Kui me kohale jõudsime, ei 
liigutanud ta end enam, vaid lamas täiesti vaikselt. 

Nüüd nägime siis, mis see õieti oli. Rohul lebas isane kõrbeantiloop, kes on ilusaim 
kõigist Aafrika antiloopidest. Ta oli surnud. Kuid oma pikkade kõverate sarvedega oli ta läbi 
pistnud toreda mustalakalise lõvi, kes oli samuti surnud. Ilmselt oli see kõik juhtunud nii: 
kõrbeantiloop oli tulnud jooma lombi äärde, kus varitses lõvi, kahtlemata seesama, keda 
olime kuulnud. Kui antiloop jõi, kargas lõvi talle peale, aga kohtas antiloobi teravaid 
kõveraid sarvi, mis tal kehast läbi tungisid. Ma olen kord varemgi niisugust asja näinud. 
Tookord rebis ning hammustas lõvi, kes end enam vabastada ei suutnud, antiloobi turja ja 
kaela, ning hirmust ja valust hullunult kihutas see edasi, kuni lõpuks surnult maha langes. 

Kui olime loomi küllalt silmitsenud, kutsusime kahvrid ja ühisel jõul suutsime korjused 
šermi tirida. Seejärel heitsime puhkama ega ärganud enam, enne kui koitis. 

Juba aovalgel olime jalul ja hakkasime end jahiretkeks valmis seadma. Võtsime kaasa oma 
kolm suurekaliibrilist püssi, tubli tagavara laskemoona ja suured veepudelid, mis olid 
täidetud lahja külma teega — olen alati leidnud, et see on jahiretkel kõige sobivam jook. 
Neelasime kiiruga kerge hommikueine ning asusime Umbopa, Khiva ja Vent-vögeli saatel 
teele. Teised kahvrid jätsime laagrisse ülesandega lõvi ja kõrbeantiloop nülgida ning 
viimane tükkideks lõigata. 

Üsna kergesti leidsime üles elevantide laia raja, ja kui Ventvögel oli seda uurinud, 
kuulutas ta, et siit on läbi läinud kakskümmend kuni kolmkümmend looma, enamikus 
täiskasvanud isased. Kari oli aga öösel hulga maad edasi liikunud ning alles kell üheksa, kui 
ilm oli juba väga kuumaks läinud, nägime murtud puude, katkirebitud lehtede, kriimustatud 
puukoore ja veel auravate väljaheidete järgi, et me pole neist enam kaugel. 


Peagi märkasimegi karja,” mis, nagu Ventvögel oli ennustanud, koosnes umbes 
kahekümnest-kolmekümnest loomast, kes olid parajasti lõpetanud hommikuse söömaaja ja 
seisid oma suuri kõrvu lehvitades väikeses orus. See 

oli suurepärane vaatepilt, sest nad olid meist ainult paarisaja jardi kaugusel. Kitkusin 
peotäie kuivanud rohtu ja viskasin selle õhku, et näha, kustpoolt tuul puhub: tead' sin, et kui 
loomad meid haistavad, siis on nad läinud; enne kui me tulistada jõuame. Leidsin, et kui 
üldse mingit tuuleõhku oli, siis puhus see elevantide poolt meie suunas, ja me hakkasime 
vargsi lähemale hiilima. Ning tänu sellele meid varjavale asjaolule õnnestus meil 
hiiglaeluka-tele umbes neljakümne jardi kaugusele läheneda. Otse meie ees, küljega meie 
poole, seisid kolm uhket isalooma, üks neist tohutute kihvadega. Sosistasin teistele, et võtan 
endale keskmise, sir Henryle jäi vasakpoolne elevant ja Goodile suurte kihvadega pull. 
«Nüüd!» 

Trahh! Trahh! Trahh! mürisesid kolm rasket püssi ja sir Henry elevant vajus kokku nagu 
kott, tabatuna otse südamesse. Minu oma vajus põlvili ja ma arvasin juba, et ta kohe sureb. 
Ent järgmisel hetkel oli ta jälle jalul ja pistis jooksu, kihutades minust mööda. Tühjendasin 
talle teise raua jooksu pealt ribidesse ja see pani ta lõpuks pikali. Lükkasin kiiruga kaks uut 
padrunit rauda, jooksin looma juurde ja lõpetasin vaesekese piinad, kihutades talle kuuli 
pähe. Seejärel ruttasin vaatama, kuidas Good on toime tulnud oma suure pulliga, keda ma 
kuulsin valust ja vihast kisendavat, sel ajal kui enda omale otsa peale tegin. Kapteni juurde 
jõudes leidsin ta suures erutuses. Selgus, et saanud kuuli kerre, oli elevant kõrvale pöördu- 
nud ja tormanud otse küti poole, kes vaevalt mahti sai kõrvale hüpata. Seejärel oli ta 
meeletult temast mööda meie laagri poole kihutanud. Kari aga sööstis vahepeal metsikus 
ärevuses vastupidises suunas minema. 

Pidasime pisut aega nõu, kas asuda jälitama haavatud elevanti või järgneda karjale. 
Lõpuks otsustasime' viimase plaani kasuks ja asusime teele, arvates, et me suurekihva-list 
pulli enam kunagi ei näe. Hiljem olen sageli soovinud, et see nii oleks olnudki. 

Elevante oli kerge jälitada, sest nad jätsid endi'taha paraja külavahetee laiuse raja, tallates 
pöörases pagemis-hoos maha paksu võsa, nagu oleks see olnud tambuuki-rohi. 

Ent neile järele jõuda oli juba hoopis teine asi ja meil tuli vantsida kõrvetava päikese all 
rohkem kui kaks tundi, enne kui nad leidsime. Välja arvatud üks isaloom, seisid 

kõik tihedasti, koos ning nende rahutust olekust ja viisist, kuidas nad ühtelugu lonte tõstsid 
ning õhku haistsid, mõistsin, et nad aimavad hädaohtu ja on valvel. Üksik isa-elevant seisis 
karjast, kelle üle ta nähtavasti valvet pidas, umbes viiskümmend jardi meie poole, ja meieni 
jäi veel ligikaudu kuuskümmend jardi. Kartes, et ta võib meid näha või haista ja karja jälle 
põgenema ajada, kui me katset teeme lähemale hiilida, — seda enam et maastik ei pakkunud 
siin suuremat varju — sihtisime kõik 1s.aele-vandi pihta ja tulistasime minu sosinal antud 
käskluse peale. Kolm korraga' lastud kuuli tegid, mis vaja, ja elevant kukkus surnult maha. 
Kari tormas jällegi minema, kuid nende õnnetuseks oli sada jardi eemal niinimetatud 
«nulla» ehk kõrgete kallastega kuivanud jõesäng — koht, mis väga meenutas paika 
Suulumaal, kus tapeti keiserlik prints. Elevandid sööstsid sinna sisse, ja kui meie kal.dale 
jõudsime, leidsime nad hirmsas paanikas tegemas katset vastaskaldast üles.ronida, öhk oli 
täis nende kisa ja pasun-damist, kui nad isekas kabuhirmus üksteist kõrvale tõrjusid, nagu 
sageli teevad inimolendidki. Nüüd oli meil hea võimalus, ja tulistades nii kiiresti, kui vaid 
suutsime »uuesti laadida, tapsime viis vaest looma ning oleksime kahtlemata kogu karjale 
otsa peale teinud, kui nad mitte poleks äkki loobunud katsetest kaldast üles ronida ja 
tuhatnelja mööda nullat alla tormanud. Olime liiga väsinud, et neid jälitada, ja võib-olla 
tundsime ka pisut pööri-tust sellest tapatalgust — kaheksa elevanti on ühe päeva kohta üsna 
ilus saak. 


Niisiis, kui olime pisut puhanud ja kahvrid olid kahe elevandi südamed õhtueine jaoks 
välja lõiganud, asusime tagasiteele, olles oma päevatööga üpris rahul, ja otsustasime saata 
kandjad järgmisel päeval kihvu ära tooma. 

Varsti pärast seda, kui olime möödunud kohast, kus Good oli haavanud vana isaelevanti, 
kohtasime veiskitse-karja, kuid ei tulistanud neid, sest meil oli liha küllalt. Nad traavisid 
meist mööda, peatusid siis meist umbes saja jardi kaugusel puhmastiku taga ja jäid ümber 
pöördudes meid silmitsema. Kuna Good tahtis väga neid täpsemalt vaadata, sest ta polnud 
kunagi veiskitse lähedalt näinud, ulatas ta oma püssi Umbopa kätte ja liikus Khiva'saatel 
puhmastiku poole. Meie istusime, ja jäime teda ootama, olles rõõmsad ettekäände üle, mis 
võimaldas meil veidi puhata. 

Loojuv päike punetas verevalt ning sir Henry ja mina imetlesime kaunist vaatepilti. Äkki 
kuulsime elevandi kisa ja hetkeks paistis suure lõõmava päikeseketta taustal tema kiiresti 
tormava kuju siluett, lont ja saba püsti. Järgmisel momendil nägime juba midagi muud — 
nimelt Goodi ja Khivat, kes sööstsid tagasi meie poole, haavatud isaele-vant — sest tema 
see oli — nende kannul. Mc ei söandanud kohe tulistada — sellisest kaugusest poleks see 
muide võinudki erilist kasu tuua —, kuna kartsime, et võime tabada üht neist. Ja siis juhtus 
kohutav lugu: Goodile sai saatus- 

likuks tema kirg peenelt riietuda. Oleks ta nõustunud loobuma pükstest ja kedridest nagu 
meie ning läinud jahile flanellsärgi ning paari veldtschoon'idega, oleks kõik korras olnud. 
Nüüd aga takistasid püksid ta meeleheitlikku jooksu ja äkki, kui tä oli meist veel umbes 
kuuekümne jardi kaugusel, libastus ta kuival rohul libedaks hõõrdunud saa-patald ning ta 
kukkus otse elevandi ette näoli maha. 

Meil jäi hing kinni, sest teadsime, et teda ootab surm, ning jooksime nii kiiresti kui jalad 
võtsid tema poole. Kolme sekundi pärast oli kõik lõppenud, aga teisiti, kui meie arvasime. 
Suulust teener Khiva, vapper poiss, nagu ta oli, pöördus isanda kukkumist nähes ümber ja 
virutas oma assegai elevandile otse vastu vahtimist. See tabas looma londi pihta. 

Möiratades valust, haaras elukas vaese suulu kinni, paiskas ta maha, asetas oma tohutu jala 
talle peale, umbes keskkeha kohale, keeras londi ümber piha ja kiskus ta pooleks. 

õudusest meeletuina tormasime lähemale, tulistades üha uuesti, kuni elevant suulu 
jäänuste kohal kokku vajus. 

Mis puutub Goodisse, siis tõusis ta ja ringutas ahastuses käsi vapra mehe laiba kohal, kes 
oli tema päästmiseks andnud oma elu, ja kuigi mina olen paljunäinud mees, tundsin, kuidas 
mul miski kõri kinni nööris. 

Umbopa silmitses surnud elevandi tohutut keha ja vaese Khiva lömastatud jäänuseid. 

«Mis parata,» ütles ta siis, «ta .on surnud, aga ta suri nagu mees!» 


V PEATÜKK MEIE TEEKOND KÕRBESSE" 


Olime tapnud üheksa elevanti ning meil kulus kaks päeva, et neil kõigil kihvad ära lõigata 
ja laagrisse tuua, kus me need hoolikalt liiva sisse matsime — suure puu alla, mis selgelt 
nähtava tähisena mitme miili kaugusele paistis. See oli imetlusväärne elevandiluusaak. Ma 
pole iial näinud paremat — iga kihv kaalus keskelt läbi nelikümmend kuni viiskümmend 
naela. Suure isaelevandi kihvad aga, kes oli surmanud vaese Khiva, kaalusid kokku sada 
seitsekümmend naela — nii me vähemalt arvestasime. 

47 

Mis puutub Khivasse, siis matsime, selle, mis temast järele oli jäänud, sipelgakaru urgu 
koos assegaiga, et ta ennast matkal paremasse maailma kaitsta võiks. Kolmandal päeval 
hakkasime jälle edasi liikuma, lootes ellu jääda ning tagasitulekul oma maapõue peidetud 
elevandiluu üles kaevata. Pärast pikka ja vaevarikast teekonda ning paljusid seiklusi, mille 
üksikasjaliseks kirjeldamiseks mul ruumi ei jätku, jõudsime Sitanda kraali Lukanga jõe 
ääres, meie ekspeditsiooni tegelikku lähtepunkti. Mul on meie sinnajõudmine väga hästi 


meeles. Paremal pool asus laialipillatult pärismaalaste küla paari kivist karjatarändikuga ja 
vähese põllumaaga all jõe kaldal, kus kasvas metslaste kasin teravili, ning selle taga laius 
avar veld, mida kattis kõrge-tuules õõtsuv rohi ja kus liikus ringi väiksemaid metsloomi. 
Vasakul laius tohutu kõrb. See paik näib olevat viljakandva maa viimane eelpost ja on raske 
öelda, millised looduslikud põhjused sellise järsu muutuse pinnases esile kutsuvad. Aga nii 
see On. 

Otse meie laagripaiga ees voolas väike veenire, mille vastaskallas moodustas kivise 
nõlvaku. See oli sama nõlvak, millel ma kakskümmend aastat tagasi nägin õnnetut Silvestret 
vaevaliselt tagasi roomamas pärast katset jõuda Saalomoni kaevanduste juurde. Selle nõlva 
taga algab veetu kõrb, mida katab mingit liiki karruupõõsastik'. 

OÜ juba õhtu, kui me oma laagri üles lõime, ning suur päikeseketas vajus kõrbesse, saates 
mitmevärvilisi valguskiiri üle laia lagendiku. Jätsin Goodi ülesandeks juhatada meie väikese 
laagri sisseseadmist ja võtsin sir Henry endaga kaasa: sammusime kahekesi vastas asuva 
nõlvaku harjale ning heitsime pilgu kõrbesse. Ohk oli väga puhas ja kaugel, kaugel eemal 
suutsin eraldada Sulcimani mägede sün-seal valgega ääristatud õrnsiniseid kontuure. 

«Seal,» ütlesin ma, «seal on müür,«mis piirab Saalomoni kaevandusi, aga jumal teab, kas 
me kunagi sellest üle ronime.» 

«Usutavasti on minu vend seal, ja kui ta seal on, küllap ma siis kuidagi tema juurde 
jõuan,» sõnas sir Henry vaikse kindlusega, mis seda meest iseloomustas." 

«Minagi loodan seda,» vastasin ja pöördusin ümber, et laagrisse tagasi minna, kui äkki 
märkasin, et me pole üksi 


1 Karruu — kuiv hari- ja lavamägismaa Kapimaal Lõuna-Aafrikas. 

Meie selja taga seisis suur kahver Umbopa ja silmitses nagu meiegi tõsiselt noid kaugeid 
mägesid. 

Kui suulu nägi, et olin teda tähele pannud, pöördus ta sir Henry poole, kellesse ta oli juba 
jõudnud kiinduda: 

«Kas see on maa, kuhu sa mõtled reisida, Inkubu?» («inkubu» on suulukeelne sõna, mis 
minu arvates tähendab elevanti — niisuguse nime olid kahvrid pannud sir Hen-ryle) küsis ta, 
osutades oma laiateralise assegaiga mägede poole. 

Ma küsisin temalt teraval toonil, mis talle pähe tuleb, et ta nii aupakkumatul viisil oma 
isanda poole pöördub. Sellest pole midagi, et pärismaalased on pannud meile nimed, millega 
nad meid omavahel nimetavad, aga pole ometi sünnis paganlikke hüüdnimesid valgele 
mehele otse näkku öelda. Suulu naeris vaikset naeru, mis ajas mind vihale. 

«Kust sa tead, et ma pole võrdne inkoosiga, keda ma praegu teenin?» küsis ta. «Ta on 
kahtlemata kuninglikust majast, seda võib näha tema kehakasvust ja palgest. Aga võib-olla 
olen minagi sama päritolu. Vähemalt olen ma niisama suur mees. Oh Makumazahn, ole 
mulle suuks ja ütle edasi mu sõnad inkoosi Inkubule, minu isandale, sest ma tahan rääkida 
temaga ja sinuga.» 

Ma vihastasin selle mehe peale, sest ma pole harjunud, et kahvrid minuga sel viisil 
kõnelevad, kuid ta avaldas mulle siiski teatud mõju ja pealegi ootasin huviga, mis tal öelda 
on. Niisiis tõlkisin tema sõnad, väljendades samal ajal arvamust, et ta on häbematu tüüp 
ning et ta kelkimine on lausa jultunud. 

«Jah, Umbopa,» vastas sir Henry, «Sinna tahan ma reisida.» 

«Kõrb on suur ja seal pole vett, mäed on kõrged ja neid katab lumi ning keegi ei tea, mis 
on nende taga, seal, kuhu päike praegu loojub. Kuidas sa siia tulid, Inkubu, ja mispärast sa 
küll tahad sinna minna?» 

Tõlkisin jällegi. 

«Öelge talle,» vastas sir Henry, «et lähen sinna, kuna usun, et üks mees minuga ühest 
verest, nimelt minu vend, on läinud sinna enne mind, ja ma lähen teda otsima.» 


«Nii see on, Inkubu. Üks 'hotentott, keda ma teel kohtasin, rääkis mulle, et kaks aastat 
tagasi asus. üks valge mees nende mägede poole teele. Teda saatis üksainus teener, keegi 
kütt. Nad ei tulnud enam tagasi.» 

«Kust sa tead, et see oli minu vend?» küsis sir Henry. 

«Ma ei teagi seda. Aga kui ma küsisin hotentotilt, missugune too valge mees oli, siis 
vastas ta, et tal olid sinu silmad ja must habe, Ta rääkis veel, et kütti, kes temaga kaasas oli, 
nimetati Jimiks. See oli betšuaanalane ja ta kandis rõivaid.» 

«Pole enam kahtlust,» sõnasin mina. «Ma tundsin Jimi hästi.» 

Sir Henry noogutas. «Ma olin selles kindel,» ütles ta. «Kui George juba otsustas midagi 
teha, siis ta seda enamasti ka tegi. Nii oli see juba poisikesepõlvest peale. Kui ta kavatses 
ületada Suleimani mäed, siis ta need ka jile-tas, muidugi kui teda mitte mõni õnnetus ci 
tabanud, ja me peame teda otsima teiselt poolt mägesid.» 

Umbopa sai inglise keelest aru, kuigi ta seda harvc kõneles. 

«See on pikk reis, Inkubu,» sõnas ta ja ma tõlkisin ta märkuse. 

«Jah,» nõustus sir Henry, «teekond on pikk. Kuid siin maa peal pole teekonda, mida 
inimene ei võiks ära käia, kui ta südamega asja juurde asub. Pole midagi, millega ta 
hakkama ei saaks, Umbopa, pole olemas mägesid, mida ta ületada ei suudaks, pole kõrbeid, 
mida ta ei jõuaks läbida; ta suudab seda, kui teda juhib armastus ning kui ta ei ripu oma elu 
küljes ega pea seda mikski, olles valmis seda säilitama või kaotama, nii nagu taevas tahab.» 

Tõlkisin. 

«Suured sõnad, mu isa,» vastas suulu — ma hüüdsin teda ikka suuluks, kuigi ta õieti seda 
ei olnudki —, «suured ja uhked sõnad, mis on mehe suus õigel kohal. Sa räägid õigust, mu 
isa Inkubu. Sest kuulal Mis on elu? See on sulg, rohuseeme, mida tuul heidab siia-sinna, mis 
vahel paljuneb ja sealsamas sureb ning mida mõnikord tuuleiil taevasse tõstab. Kui aga see 
seeme on hea ja raske,'võib ta rännata pisut ka oma tahtmise järgi ja võidelda tuulega. 
Mimene peab surema. Kõige halvemal juhul võib ta vaid pisut varem surra. Ma tulen koos 
sinuga läbi kõrbe ja üle mägede, mu isa, kui ma ainult juhuse tahtel teel maha ei lange.» 

Ta peatus hetkeks ja jätkasl .siis oma kummalist ilukõne-hoogu, millistele suulud 
mõnikord anduvad ja mis minu arvates tõendavad — kuigi kubisevad tühjasõnalistest kor- 
rutustest —, et sel rahvatõul ei puudu sugugi poeetiline vaist ja vaimujõud. 

Mis on elu? Ütelge mulle, oh valged mehed, kes te olete ead kes te tunnete maailma 
saladusi ja tähtede maaema saladusi ja selle maailma saladusi, mis asub tähtede tea valged 
mehed, kes te oma sõnu kaugelt edasi saa-Hate' hääletult ja kiirelt nagu välk, öelge mulle, 
milles n meie elu saladus — kust ta tuleb ja kuhu läheb? ° Te ei oska mulle vastata. Te ei 
tea. Kuulake, mina vastan: pimedusest me tulime, pimedusse me läheme. Nagu torrnihoost 
kantud linnud lendame me välja ei millestki. Üheks silmapilguks näitame oma tiibu 
tulepaistel, ja vaataj luba oleme me jälle kadunud ei miskisse. Elu on tühjus! Elu on kõik. 
See on käsi, millega me surma tagasi tõrjume. See on jaaniussike, mis öösel särab ja päeval 
on tuhm. See on härgade hingeaur talvel. See on vari, mis libiseb üle rohu ja kaob loojangu 
ajal.» 

«Sa oled imelik mees,» ütles sir Henry, kui ta oli lõpetanud. 

Umbopa naeris. «Mulle paistab, Inkubu, et me oleme väga sarnased. Võib-olla otsin 
minagi mägede tagant venda.» 

Vaatasin talle kahtlustavalt otsa. «Mida sa sellega mõtled?» küsisin. «Mis sa neist 
mägedest tead?» 

«Vähe, väga vähe. Nende taga. on kummaline maa, nõiakunsti ja ilusate asjade maa. Seal 
on Vapper rahvas, metsad, jõed ja lumised mäetipud ja suur valge tee. Ma olen sellest 
kuulnud. Aga mis kasu on sõnadest? Läheb pimedaks. Need, kes elama jäävad, näevad ise 
oma silmadega.» 

Silmitsesin teda jälle umbusklikult. Mees teadis liiga palju. 


«Sul pole tarvis mind karta, Makumazahn,» ütles ta, mõistes minu pilku. «Ma ei kaeva su 
teele auke, millesse sa peaksid kukkuma. Ma ei pea salaplaani. Kui me kunagi üle pääseme 
neist -mägedest, mille taha kaob päike, siis m"äägin teile, mida ma tean. Aga seal mägedel 
varitseb surm. Olge mõistlikud ja pöörduge tagasi. Minge ja küt-tige elevante, isandad. Ma 
olen rääkinud.» 

Sõnagi rohkem lausumata tõstis ta jumalagajätuks oma °da ning pöördus tagasi laagrisse, 
kus me ta veidi aja Pärast leidsime püssi puhastamas nagu teisedki kahvrid. 

«Ta on kummaline mees,» ütles sir Henry. 

«Jah,» vastasin mina, «peaaegu et liigagi kummaline. Mulle tema kombed ei meeldi. Ta 
teab midagi, aga ei taha sellest rääkida. Kuid ma usun, et pole mõtet temaga tülli 

minna. Me oleme niigi väga ebaharilikul retkel ja üks salapäratsev suulu ei muuda eriti 
asja.» 

Järgmisel päeval seadsime end teeleasumiseks valmis. Iseendast mõista polnud võimalik 
raskeid elevandipüsse ja muud varustust kõrbesse kaasa vedada. Niisiis maksime oma 
kandjatele palga välja ja leppisime kokku ühe vana pärismaalasega, lähedal asuva kraali 
vanemaga, et ta need meie tagasitulekuni oma hoole alla võtaks. Mu süda kiskus kokku, et 
pidime sellised toredad riistad jätma metslasest varganäo hirmu ja armu alla, kes, nagu ma 
tähele panin, neid aplal pilgul luuras. Kuid ma Võtsin tarvitusele mõned ettevaatusabinõud. 

Esiteks laadisin kõik relvad, seadsin nad laskevalmis ning teatasin pealikule, et niipea kui 
ta neid puudutab, lähevad nad lahti. Ta tegi minu «kaheksasega» otsekohe katset ja see läks 
tõesti lahti ning kihutas kuuli kerre ühele ta oma härgadest, keda parajasti kraali juurde aeti, 
rääkimata sellest, et relva tagasilöök virutas mehikese uperkuuti. Ta ajas end üsna kohkunult 
püsti, üpris nördinud härja kaotusest, mille eest tal jätkus häbematust minult tasu nõuda, ja 
ükski vägi poleks teda enam sundinud relvi puudutama. 

«Pane need elusad kuradid siit eest ära üles katuse alla,» ütles ta, «muidu nad tapavad veel 
meid kõiki.» 

Seejärel kinnitasin talle, et kui me tagasi tulles leiame ühe neist asjadest puudu olevat, 
tapan ma oma nõiakunstiga tema ja ta rahva. Kui mc aga peaksime surema ja tema peaks 
katsuma püsse varastada, tulen teda vaimuna kollitama, ajan ta karja marru ning teen 
lehmade piima kibedaks, nii et tal eluisu kaob, lasen kuradid relvadest välja tulla ning käsin 
neid temaga rääkida viisil, mis talle sugugi meele järgi ci ole, — ühesõnaga andsin talle 
üsna hea ettekujutuse ähvardavast kohtumõistmisest. Selle peale tõotas ta relvi hoida nagu 
oma isa vaimu. Ta oli väga ebausklik vana kahver jä suur suli. 

Kui olime üleliigse varustuse sel kombel ära paigutanud, panime kokku kõik, mis meie 
viiekesi — sir Henry, Good, mina ise, Umbopa ja hotentott Ventvögel — retkele kaasa 
pidime võtma. Seda oli küllaltki vähe, aga kuidas me ka ei proovinud, me ei suutnud selle 
kaalu vähendada palju alla neljakümne naela mehe peale. Meie varustus oli järgmine. 

Kolm ekspresspüssi ja kakssada padrunit.. 

Kaks «Winchester»-automaatpüssi (Umbopa ja Ventvögeli jaoks) kahesaja padruniga. 
Kolm kolti tüüpi revolvrit ja kuuskümmend padrunit. Viis Cochrane'i veepudelit, igaüks 
mahuga neli pinti7. Viis vaipa. 

Kakskümmend viis naela «biltongi», see tähendab päikese käes kuivatatud ulukiliha. 

Kümme naela parimaid kirjusid helmeid kingituseks pärismaalastele; 

Komplekt ravimeid, kus leidus muuseas üks unts8 hiniini ja mõned lihtsad kirurgiriistad. 

Noad ja mõningad pisiasjad, nagu kompass ja tikud, väike veefilter, tubakas, käsilabidas, 
puder konjakit ja seljariided. 

See oligi kogu meie varustus, tõesti väga napp selliseks retkeks, aga me ei julgenud 
rohkem selga võtta. Kandam mehe kohta oli niigi küllalt raske teekonnaks läbi kõrvetavalt 


"Pint — 0,5679 liitrit. 
* Unts — 28,349 grammi. 


kuuma kõrbe, sest sellises kohas annab iga liigne unts end valusasti tunda. Aga me ei osanud 
varustuse kaalu enam kuidagi vähendada. Kaasas ei olnud midagi peale hädavajaliku. 

Suure vaevaga ja lubadusega kinkida igale mehele hea jahinuga õnnestus mul keelitada 
kolme pärismaalast samast külast meiega esimesel etapil — umbes kahekümne miili 
kaugusele — kaasa tulema ja kandma suuri kõrvits-pudeleid, millest igaüks mahutas ühe 
galloni9 vett. Sellega saavutasin, et võisime täita oma veepudelid pärast esimese öö 
rännakut, sest me kavatsesime teele asuda õhtujaheduses. Pärismaalastele andsin mõista, et 
läheme küttima jaanalinde, keda kõrbes rohkesti leidus. Nad vadistasid ja kehitasid õlgu, 
kinnitades, et oleme hullud ja sureme janusse, ning ma pean ütlema, et see näis üsna 
tõenäolisena. Aga kuna nad väga himustasid nuge, mis olid siin kaugel peaaegu tundmatuiks 
aardeiks, nõustusid nad tulema, mõeldes arvatavasti, et meie hukkumine pole juba enam 
nende asi. 

Kogu järgneva päeva me puhkasime ja magasime. Päe-valoojangul kinnitasime keha tubli 
värske härjapraega! rüübates peale teed, mida, nagu Good kurvalt tähendas, me vist tükk 
aega enam ei näe. Ning kui olime teinud viimased 

ettevalmistused, heitsime pikali jä jäime ootama kuu tõusmist. 

Kella üheksa ajal kerkiski ta lõpuks täies hiilguses, valades selle metsiku kõnnumaa 
valgusega üle ning laotades hõbedase liniku üle piiritu lainetava kõrbe meie ees, mis näis 
niisama pühalik ja vaikne ja niisama kättesaamatu kui tähtedest sirendav taevavõlv meie pea 
kohal. Me tõusime ja olime mõne minutiga minekuvalmis, kõhklesime aga siiski veel hetke, 
nagu on inimloomusele omane — kõhelda, enne kui astutakse otsustav samm, mida hiljem 
pole võimalik muuta. Meie, kolm valget meest, seisime kõrvuti. Umbopa, assegai peos ja 
püss seljas, silmitses meist mõni samm eespool teraselt kõrbet. Palgatud pärismaalased 
veepudelitega ja Ventvögel olid kogunenud väikesesse salka meie selja taha. 

«Mu härrad,» ütles äkki sir Henry oma sügaval häälel, «meil seisab ees kõige ohtlikum ja 
tundmatum tee, mida inimene siin maailmas üldse võib jalge alla võtta. On väga kahtlane, 
kas meil sel teel õnne on. Aga me oleme kolm meest, kes nii õnnes kui õnnetuses viimse 
hingetõmbeni kokku hoiavad. Palvetagem nüüd enne teeleasumist selle ees, kes inimsaatusi 
kujundab, et ta võtaks juhtida meie samme, nii nagu see tema tahtmine on.» 

Ta võttis kübara peast ja peitis umbes minutiks näo kätesse ning Good ja mina tegime 
niisamuti. 

«Ja nüüd,» ütles šir Henry, «teele!» 

Asusime minekule. 

Meil polnud muid teejuhte kui vaid kauged mäed ning vana Jost da Silvestra kaart, ja kui 
arvestada asjaolu, et selle oli tervelt kolm sajandit tagasi riidetükile joonistanud surev mees, 
kelle mõistus polnud ehk enam täiesti selge, siis ei olnud see just eriti usaldusväärne. Ent oli 
ta milline tahes, meie edu sõltus ainult sellest. Kui meil ei õnnestu leida veelompi, mille 
asukoha vana dom oli märkinud keset kõrbet, umbes kuuskümmend miili teekonna 
lähtepunktist ja niisama kaugel mägedest, on väga tõenäoline, et sureme janusse. Ja minu 
arvates olid meie lootused seda tolles piiritus liiva ja karruupõõsaste meres leida lausa 
mikroskoopilised. Isegi oletades, et da Silvestra oli veelombi asukoha tähistanud täpselt, — 
mis andis;nieile alust arvata, et see pole juba mitu inimpõlve tagasi päikesest kuivatatud, 
loomade poolt kinni trambitud või täitunud tuiskliivaga? 

Vaikselt nagu varjud sammusime edasi läbi öö ja pehme liiva. Meie jalad takerdusid 
karruupõõsastesse, mis aeglustasid meie edasiliikumist, ning liiv tungis meie veldt- 
schooriidesse ja Goodi jahisaabastesse, nii et iga paari miili tagant olime sunnitud peatuma 
ja nad tühjaks puistama. Kuigi Õhk oli paks ja raske, nii et see tundus nagu rõõsk koor, oli 
öö siiski mõnusalt jahe ja me liikusime jõudsalt edasi. Kõrb oli nii väga vaikne ja 


»Ga11 on — 4,543 liitrit, 


mahajäetud, et see meid otse masendas. Ka Good tundis seda ja hakkas korraks vilistama 
laulukest «Mul koju jäi üks neiu», aga vile kolas tolles avaruses haledalt jä ta jättis järele. 

Veidi aja pärast leidis aset väike vahejuhtum, mis meid algul küll ehmatas, siis aga naerma 
ajas. Good sammus kõige ees. Tema käes oli kompass, mida ta kui meremees muidugi 
põhjalikult tundis, ning meie teised rühkisime hanereas tema järel. Äkki kostis ehmatushüüd 
ja Good kadus silmist. Järgmisel hetkel algas kõikjal meie ümber imelik segane kära, 
norskamine, möirgamine ja metsikult tormavate jalgade müdin. Kahvatus kuuvalguses 
märkasime ähmaseid sagivaid kujusid, mida poolenisti varjasid liivapilved. Pärismaalased 
viskasid oma kandamid maha ja olid valmis plehku pistma, aga kuna neile meenus, et joosta 
polnud õieti kuhugi, viskusid nad kummuli ja kisendasid, et need on vaimud. Sir Henry ja 
mina seisatasime hämmastunult ja meie hämmastus ei vähenenud sugugi, kui märkasime 
Goodi nähtavasti mingisuguse hobuse turjal istuvat ja metsikult huilates edasi mägede poole 
kihutavat. Järgmisel hetkel ajas ta käed laiali ja me kuulsime, kuidas ta tumeda mütsuga 
maha langes. 

Nüüd mõistsin, m1 is oli juhtunud. Me olime sattunud magavate kvagade 1 karjale ning 
Good oli lihtsalt ühele loomale selga kukkunud. Elajas oli muidugi püsti karanud ja koos 
temaga jooksu pistnud. Hüüdsin teistele, et kõik on korras, ja ruttasin Goodi juurde, kartes 
väga, etta on ehk viga saanud, aga oma suureks kergenduseks leidsin ta liival istumas, 
monokkel endiselt kõvasti silmas, õige vapustatud- ja kohkunud, ("aga muidu täiesti 
vigastamata. 

Siis matkasime ilma eriliste äpardusteta edasi kuni kella üheni, mil tegime peatuse, jõime 
pisut vett — mitte 


1 Kvaga - hiljuti väljasurnud seebrataollne-loom Lõuna-Aafrikas. 


palju, sest vesi oli kallis —, puhkasime pool tundi ja asusime uuesti teele. 

Sammusime üha edasi ja edasi, kuni viimaks idakaar lõi õhetama nagu noore neiu pale. 
Siis ilmusid esimesed kahvatukollased valguskiired, mis muutusid kiiresti laiadeks 
kuldseteks vöötideks. Üle kõrbe libises koiduküma. Tähed kahvatasid vähehaaval, kuni 
lõpuks kadusid, kuldne kuu tõmbus kahkjaks ning mäeseljandikud ta haiglasel näol kerkisid 
esile nagu surija põseluud. Seejärel vilksatasid üksteise järel valgusnooled üle ääretu 
kõnnu, tungides läbi uduloori ja rebestades seda, kuni kogu kõrb lõi kuldselt sädelema. 
Päev oli käes. 

Me ei peatunud siiski veel, kuigi oleksime seda nüüd juba rõõmuga teinud* sest me 
teadsime, et kui päike kõrgele taevasse tõuseb, on juba peaaegu võimatu teekonda jätkata. 
Viimaks, umbes tunni aja pärast, märkasime lagendikul kerkivat väikest kaljukuhilat ja selle 
juurde me end lohistasimegi. õnnekombel leidsime seal etteulatuva kaljunuki, mille all oli 
pehme liivavaip. See pakkus suurepärast varju päikeselõõsa eest. Ronisime rahnu alla, jõime 
pisut veli, sõime natuke kuivatatud liha ja vajusime varsti sügavasse unne. 

Kell oli juba kolm pärast lõunat, kui ärkasime ja leidsime oma kandjad tegemas 
ettevalmistusi tagasipöördumiseks. Neil oli juba kõrbest villand ning me oleksime võinud 
neile lubada kui palju nuge tahes, miski poleks neid enam meelitanud sammugi kaugemale 
tulema. Seepärast jõime tublisti, ning kui olime tühjendanud oma veepudelid, täitsime nad 
uuesti anumatest, mis pärismaalased kaasa olid võtnud. Vaatasime neile järele, kui nad 
asusid oma kahekümne miili pikkusele koduteele. 

Kell pool viis asusime meiegi minekule. Tundsime end üksinda ja mahajäetuma, sest välja 
arvatud mõned üksikud jaanalinnud, polnud sellel laial liivasel lagendikul näha ühtki elavat 
olevust. Nähtavasti oli see neljajalgsetele liiga veevaene ning peale ühe või kahe ohtliku 
väljanägemisega kobra ei märganud me ka mingeid roomajaid. Aga üht putukat kohtasime 
tohutul hulgal — nimelt harilikku ehk toakärbest. Neid lendles «mitte üksikute luurajatena, 
vaid tervete väehulkadena», nagu vist öeldakse kuskil vanas testamendis.1l Toakärbes on 
üks üpris imelik putukas. 


1 Lugeja vaadaku etteja ärgu võtku härra Ouatermaini viiteid täiesti 
kindlatena. Nagu on selgunud, kalduvad mõned seda tegema, 

Võite minna kuhu tahes, kõikjal leidub, teda, ja nii on see nähtavasti alati olnud. Ma olen 
teda näinud kivistununa merevaigus, mis, nagu mulle on räägitud, olevat tublisti oma pool 
miljonit aastat vana, ja ta nägi välja täpselt niisamasugune nagu ta järeltulijad tänapäeval. 
Olen päris Veendunud, et kui kõige viimane inimene surres maas lamab, piriseb ka tema 
ümber ringi kärbes — muidugi kui see peaks juhtuma suvel —, valvates võimalust ta ninale 
istuda. 

Päikeseloojangul tegime peatuse ja jäime ootama, kuni tõuseb kuu. Lõpuks ta kerkiski, 
ilus ja sirendav nagu alati, ning välja arvatud üks vahepeatus öösel kell kaks, vantsisime me 
vaevaliselt edasi- kogu öö, kuni viimaks päike, mida me .rõõmuga tervitasime, meie 
pingutustele seks korraks lõpu tegi. Jõime pisut, heitsime siis surmani väsinult liivale pikali 
ning peagi magasime kõik. Polnud vajadust vahti välja panna, sest sellel määratul 
asustamata lagendikul polnud meil kellegi ega millegi poolt vähimatki karta. Meie 
ainukesed vaenlased olid kuumus, janu ja kärbsed, aga hoopis meelsamini oleksin ma siiski 
vastu astunud hädaohule inimeste või kiskjate näol kui sellele hirmsale kolmikule. Seekord 
polnud meil õnne leida kaljut, mis oleks meid päikeselõõsa eest kaitsnud, ning seepärast 
ärkasime juba kell seitse, tundes end täpselt nii; nagu võiks end tunda biifsteek praerestil. 
Olime sõna otseses mõttes läbini ära küpsemas. Kõrvetav päike näis meil veregi soontest 
välja imevat..Ajasime end õhku ahmides istuli. 

«Puhh!» ütlesin mina, vehkides eemale kärbsepilve, mis rõõmsalt mu pea ümber sumises. 
Neile ei teinud kuumus midagi. 

«Tõesõnal» ütles sir Henry. 

«Küll on aga kuumi» kajas Goodilt. 

Oli tõesti kuum ja polnud leida vähimatki varju. Vaata kuhu tahad, kuskil polnud ühtki 
puud ega kaljut, ei midagi muud kui lõpmatu helendus, ja selle muutis lausa pimestavaks 
kuumenenud õhk, mis virvendas kõrbe kohal, nagu ta virvendab punaseks köetud pliidi 
kohal. 

«Mis meil tuleks teha?» küsis sir Henry. «Me ei suuda seda kaua välja kannatada.» 


Kuigi ta polnud just eriti palju lugenud, segunesid raamatuist saadud muljed tema peas ja 
seepärast on vana testament ja Shakespeare talle autoriteedid, keda ta võib rahumeelega ära 
vahetada. (Väljaandja) 

Vaatasime üksteisele nõutult otsa. 

«Käesl» ütles Good. «Peame kaevama augu, ronima sinna sisse ja katma pealt 
karruupõõsastega.» 

See ettepanek ei paistnud küll olevat kuigi paljutõotav, kuid siiski oli see parem kui mitte 
midagi. Asusimegi tööle ning paljaste kätega ja kaasavõetud väikese labidaga õnnestus 
meil umbes tunni ajaga uuristada kaheteistkümne jala pikkune ja kümne jala laiune lohk, 
mille sügavus oli kaks jalga. Siis lõikasime jahinugadega hulga madalaid põõsaid, ronisime 
auku ning tõmbasime oksad endile peale. Välja jäi ainult Ventvõgel — tema oli hotentott ja 
kuumus ei avaldanud talle seepärast mingit erilist mõju. Saime küll põletavate 
päikesekiirte eest pisut varju, aga seda, milline oli õhk tolles omatehtud hauas, on kergem 
ette kujutada kui kirjeldada. Kalkuta Must Auk pidi selle kõrval olema poisike. Ma ei mõista 
tänini, kuidas me selle päeva üle elasime. Lamasime hingeldades ja niisutasime ühtelugu 
huuli oma kasinast veetagavarast. Kui oleksime oma ihadele voli andnud, oleksime juba 
esimese paari tunni jooksul ära neelanud kõik, mis meil oli, aga me olime sunnitud teostama 
kõige rangemat kokkuhoidu, sest teadsime, et kui vesi lõpeb, ootab meid peagi armetu ots. 


Ent kõik lõpeb kord, kui te ainult elate nii kaua, et seda näha, ja kuidagi veeres õhtusse ka 
see hirmus päev. Umbes kella kolme paiku pärast lõunat leidsime, et me ei suuda seda 
kauem kannatada. Parem on surra käies kui kõngeda aeglaselt selles jubedas augus kuumuse 
ja janu kätte. Võtsime igaüks väikese lonksu oma kiiresti kahanevast vee-tagavarast, mille 
temperatuur oli nüüd umbes samasugune kui inimese kehasoojus, ja komberdasime edasi. 

Olime seks ajaks läbinud seda kõnnumaad umbes viiskümmend miili. Kui lugejal oleks 
võimalik silmitseda vana dom Jose da Silvestra joonistatud lihtsat, kaarti, siis näeks ta, et 
kõrbe laiuseks on märgitud nelikümmend penikoormat ja veelomp on märgitud umbes keset 
kõrbet. Nelikümmend penikoormat teeb sada kakskümmend milli, järelikult pidime olema 
kõige rohkem kaheteistkümne kuni viieteistkümne miili kaugusel joogikohast, kui seda 
üldse olemas oli. 

Kogu pärastlõuna vankusime aeglaselt ja vaevaliselt edasi, kattes vaevalt rohkem kui 
poolteist miili tunnis. Päevaloojangut tegime jälle peatuse, et oodata kuutõusu, ja kui olime 
pisut joonud, otsustasime veidi magada. 

Enne kui pikali heitsime, näitas Umbopa meile madalat, ebaselgelt paistvat küngast, mis 
kerkis lamedalt tasandikult umbes kaheksa miili kaugusel. Siit paistis ta sipelgapesana ja 
enne uinumist mõtlesin veel, mis see küll võiks 

olla. 

Kui kuu tõusis, olime jälle teel, tundes end äärmiselt kurnatuna ja piineldes janus ning 
higinäärmepõletikus. Mitte keegi, kes pole seda läbi teinud, ei tea, mida me pidime- 
kannatama. Me ei kõndinud enam, vaid tuigerda-sime, aeg-ajalt väsimusest' ümber 
kukkudes, ning olime sunnitud iga tunni tagant peatuse tegema. Meil polnud enam õieti 
jõudu rääkidagi. Kuni siiamaani oli Good lobisenud ja naljatanud, sest ta on lõbus poiss, 
nüüd aga olid tal kõik naljad otsa lõppenud. 

Kella kahe paiku jõudsime lõpuks nii vaimselt kui kehaliselt täiesti nõrkenuina veidra 
mäekingu või õigemini liivakünka juurde, mis esimesel pilgul näis hiiglasliku, umbes saia 
jala kõrguse sipelgapesana ja mille läbilõikepindala jalamil võis olla ligi kaks aakrit. 

Siin me peatusime ja metsiku janu sunnil neelasime oma viimased veetilgad. Meil oli 
ainult pool pinti mehe peale ja igaüks meist oleks hea meelega joonud terve galloni. 

Siis heitsime pikali. Kui olin parajasti uinumas, kuulsin, kuidas Umbopa endamisi suulu 
keeles pomises: 

«Kui me ei leia vett, siis oleme surnud, enne kui kuu homme õhtul tõuseb.» 

Värisesin, kuigi oli väga palav. Väljavaade nii varsti sellisel kohutaval viisil surra pole just 
meeldiv. Aga isegi mõte sellest ei suutnud mind kauem ärkvel hoida. 


VI PEATÜKK VESI! VESI! 


Ärkasin kahe tunni pärast — umbes kella nelja ajal —, sest niipea kui kõige ägedam 
füüsiline vajadus puhkuse järele oli rahuldatud, andis end uuesti tunda piinav janu. Ma ei 
saanud enam magada. Olin unes näinud, et suplesin kiire vooluga jões, millel .olid haljad 
kaldad ning mille kohale kummardusid puud, ja ärkasin, et leida end selles viljatus kõrbes 
ning meenutada, et — nagu Umbopa oli öelnud — kui me ei leia sel päeval vett, ootab meid 
paratamatult kurb lõpp. Ükski inimolend ei suuda sellises kuumuses 

kaua ilma veeta elada. Ajasin end istukile ja hõõrusin oma korpunud nägu kuivade 
sarvestunud kätega, sest mu huuled ja silmalaud olid kokku kleepunud, ja alles pärast tuge- 
vat hõõrumist sain nad pingutusega avada. Puhteaeg oli juba lähedal, aga õhus polnud tunda 
koidueelset värskust. See oli raske, lämmatav ja läbipaistmatu — ma ei oska seda 
kirjeldadagi. Teised magasid veel. 


Peagi oli küllalt valge, et lugeda, ja ma tõmbasin välja taskuformaadis «Ingoldsby 
legendid», mis mul kaasas olid, ning hakkasin lugema «Reimsi hakki». Kui jõudsin sinna- 
maani, kus 

«poiss seisis, kruus kullane käes oli tal, milles sädeles vesi kui puhas kristall, selgeim vesi, 
mis voolab me päikese all», 

siis sõna tõsises mõttes limpsasin keelega üle oma pragunenud huulte või õigemini 
püüdsin seda teha. Paljas mõte tollest puhtast veest tegi mind hulluks. Kui kardinal oleks sel 
hetkel oma kellukese, raamatu ja küünlaga sealsamas seisnud, oleksin hüpanud ta juurde ja 
joonud vee ära, jah, isegi siis, kui ta oleks juba sinna sisse löönud seebivahtu, «mis on väärt, 
et paavst sellega oma käsi peseks», ja hoolimata teadmisest, et selle teo eest oleks mind 
tabanud terve katoliku kiriku'üldine needus. Usun peaaegu, et olin janust, väsimusest ja 
näljast juba veidi ogaraks jäänud, sest ma hakkasin kujutlema, millise jahmunud näo olek- 
sid, teinud kardinal ja ta kena väike poisike ning hakk, nähes, kuidas väike, muštasilmaline, 
halli peaga ja päikesest põlenud elevandikütt järsku nende keskele hüppab, oma räpase näo 
anumasse pistab ja kogu kalli vee viimse tilgani ära neelab. See mõte lõbustas mind ja ma 
naersin või õieti luksusin nii kõvasti, et teised üles ärkasid ning hakkasid hõõruma oma 
räpaseid nägusid ja lahti kiskuma oma kokkukleepunud huuli ning silmalauge. 

Kui me kõik lõplikult une silmist olime saanud, hakkasime arutama oma seisukorda, mis 
oli küllaltki tõsine. Tilkagi vett polnud enam järel, Pöörasime oma veepudelite põhjad'taeva 
poole'ja lakkusime nende kaelu, aga sellest polnud mingit kasu. Nad olid absoluutselt 
kuivad. Good, kelle hoole all oli konjakipudel, võttis selle välja ja silmitses igatseval pilgul, 
aga sir Henry võttis tal pudeli otsustavalt käest, sest alkohol oleks meie lõppu ainuit kiiren- 
danud. 

«Kui me vett ei leia, oleme kadunud,» sõnas ta. 

«Kui usaldada vana domi kaarti, siis peaks seda kuskil siin ümbruskonnas leiduma,» 
ütlesin mina, kuid keegi ei paistnud sellest märkusest suuremat lohutust leidvat. Oli ju nii 
ilmne, et kaarti ei võinud eriti usaldada. Valgenes vähehaaval, ja kui me seal nõutult 
üksteisele otsa vahtides istusime, panin tähele, et hotentott Ventvögel tõusis ja hakkas silmi 
maas hoides ringi sammuma. Äkki peatus ta ja osutas liivale, tuues kuuldavale mingi 
kurguhäälitsuse. 

«Mis seal on?» hüüdsjme meie. Kargasime kõik korraga püsti ja läksime sinna, kus ta 
maapinda uurides seisis. 

«Noh, mis siin siis nii imelikku on,» ütlesin mina, «see pole ju muud kui hüpikgaselli 
jälg.» 

“«Gasell ei lähe kaugele veest,» vastas neeger hollandi keeles. 

«Seda küll,» tunnistasin mina. «Unustasin. Olgu taevas tänatud!» 

See väike leid kallas meisse uut elu. On imestamisväärne, kuidas meeleheitlikku olukorda 
sattunud inimene klammerdub kõige haprama lootuse külge ja tunneb end sellest peaaegu 
õnnelikuna. Pimedal ööl on ka üksainus täheke parem kui mitte midagi. 

Vahepeal tõstis Ventvögel oma nösunina ja nuusutas kõigest väest kuumb õhku nagu vana 
isaantiloop, kes haistab ohtu. Siis kõneles ta jälle: 

«Ma tunnen vee lõhna-,» ütles ta. 

Nüüd tundsime juubeldavat rõõmu, sest teadsime, milline suurepärane vaist on sel 
metsikul maal kasvanud inimestel. 

Parajasti sel hetkel kerkis särav päike ja avas meie imestunud silmadele nii kauni vaate, et 
unustasime paariks hetkeks isegi janu. 

Mitte rohkem kui neljakümne või viiekümne miili kaugusel kerkisid Seeba Kuninganna 
mäed, sätendades hõbedaselt hommikupäikese esimestes kiirtes, ning sadade miilide 
kaugusele mõlemale poole kulges Suleimani mägede laialdane ahelik. Nüüd, kus ma siin 
istudes püüan kirjeldada selle vaate ülevust ja ilu, tuleb mul sõnadest puudu. Isegi mälestus 


sellest võtab mu nõrgaks. Meie ees kerkisid kaks tohutut mäge, mille taolisi minu arvates 
Aafrikas teisi ei leidu, kui mujalgi maailmas üldse selliseid on. Mõlemad mäed olid 
vähemalt viisteist tuhat jalga kõrged, asusid üksteisest mitte rohkem kui tosina miili 
kaugusel, olles ühendatud järsu kaljuseljandikuga, ning tõusid aukartustäratavas pidulikus, 
valenduses otse taevasse. Need mäed meenutavad asendi poolest mingi tohutu värava 
sambaid. Kaljuseljandik, mis mägesid ühendab, näib olevat mitu tuhat jalga kõrge ning väga 
järsk, ja mõlemal pool, nii kaugele kui silm ulatub, kulgeb samasugune kaljusein, mida 
kohati katkestab mõni lamedatipuline mägi, umbes niisugune nagu maailmakuulus platoo 
Kaplinnas; selline maistu on Aafrikas muide väga tavaline. 

Minu võimed ei küüni kirjeldama selle panoraami kogu ülevust. Neis vulkaanides — sest 
kahtlemata olid need kustunud vulkaanid — oli midagi nii sõnamatult pühalikku ja haaravat, 
et jäime tummaks. Mõni hetk mänglesid hommi-kupäikese kiired lumel ja pruunikatel 
mäenõlvadel, siis aga hakkasid tõusma kummalised aurud ja kogunema pilved, 

nagu selleks, et locritada majesteetlikku vaatepilti, mu meie silmadele avanes, ja peagi ei 
eristanud me enam muud kui tohutute mägede korrapäraseid kontuure, mis paistsid varjuna 
läbi selle vatitaolise katte. Nagu meile hiljem selgus, ümbritses mägesid enamasti alati 
selline uduloor — see asjaolu oligi kahtlemata põhjuseks, miks me neid juba varem selgesti 
ei näinud. 

Vaevalt olid Seeba Kuninganna mäed pilvede varju peitunud, kui janu, see äärmiselt 
põletav küsimus, end jälle, tunda andis. 

Oli ju väga ilus kuulda, et Ventvögel tunneb vee lõhna, aga kuhu me ka ei vaadanud, ei 
näinud me sellest märkigi. Nii kaugele kui silm ulatus, polnud muud kui kuumust õhkuv liiv 
ja karruuvõsa. Läksime ümber künka ja vaatasime ka seal hoolega ringi, kuid siingi oli sama 
lugu: polnud leida tilkagi vett. Me ei märganud vähimatki jälge lombist, järvest ega allikast. 

«Sa oled narr,» ütlesin vihaselt Ventvögelile, «siin pole vett.» 

Aga ta tõstis jälle oma näotu nöbinina ja haistis õhku. «Ma tunnen selle lõhna, baas,» 
vastas ta, «see on kuskil õhus.» 

«Jah,» vastasin, «kahtlemata on seda pilvedes ning kahe kuu pärast langeb ta alla ja uhab 
meie konte.» 

Sir Henry silitas mõtlikult oma kollast habet. «Võibolla asub see künka tipus,» arvas ta. 

«Mõttetus!» sõnas Good. «Kes on enne kuulnud, et mäe tipus võiks leiduda vett!» 

«Lähme vaatame,» tegin ettepaneku ja üsna lootusetult ronisime Umbopa kannul mööda 
liivast künkanõlva üles. Äkki peatus ta nagu kivinenult. 

«Nanzia manziel» (see tähendab: «Siin on vesi!») karjus ta valjul häälel. 

Tormasime tema juurde, ja tõesti, sügavas lõhes või uurdes otse liivakünka tipus oli täiesti 
tõeline veelomp. Me ei hakanud uurima, kuidas ta võis asuda nii veidras kohas, samuti ei 
kohutanud meid ka must sogane pind. See oli vesi või vähemalt midagi, mis sellega väga 
sarnanes, ja rohkemat me ei nõudnudki. Ühe hüppega olime kohal, järgmisel hetkel 
lamasime kõik kõhuli maas ja kaanisime seda eemaletõukavat vedelikku, nagu oleks see 
olnud jumalatele määratud nektar. Taevas, kuidas me jõime! Ja kui 

olime isu täis joonud, kiskusime riided seljast ja istusime lompi, imedes endasse niiskust 
läbi kuivanud naha. Sina, Harry, mu poiss, kellel sul pole vaja teha muud kui vaid pöörata 
paari kraani, ja suurest nähtamatust tsisternist jookseb sulle soovi järgi «külma» või «sooja», 
sa ei oska ette kujutada, millist naudingut tundsime sellest püherdamisest mudases, leiges ja 
soolakas vees. 

Mõne aja pärast ronisime tublisti värskendatult lombist välja ja langesime oma biltongi 
kallale, mida me viimase kahekümne nelja tunni jooksul polnud saanud õieti suhugi võtta, ja 
sõime kõhud täis. Siis tegime ühe piibu, heitsime õnnistatud veelombi äärde kõrge kalda 
varju pikali ja magasime kuni keskpäevani. 


Kogu selle päeva puhkasime sealsamas lombi ääres, tänades saatust, et olime selle 
õnnekombel leidnud, kuigi vesi oli halb, ega unustanud tänuga meenutamast ammu surnud 
da Silvestrat, kes oli selle asukoha nii täpselt oma särgisabale üles märkinud. Meid pani eriti 
imestama, et veeauk oli nii kaua püsinud, ja ainus põhjus, mille arvele ma seda panna 
oskasin, oli see, et teda toitis sügaval liivas asuv allikas. 

Kui olime iseendid ja oma veepudelid kaelani täitnud, asusime kuu tõustes hoopis paremas 
meeleolus teele. Sel ööl katsime ligi kakskümmend viis miili, aga iseendast mõista ei 
leidnud enam vett. Omajagu õnne oli meil siiski, sest leidsime järgmisel päeval sipelgapesi, 
mis andsid meile mõningat varju. Kui päike tõusis ja salapärase udu lühikeseks ajaks 
hajutas, näis Suleimani mäeahelik oma kahe majesteetliku Seeba Kuninganna mäega, mis 
asusid nüüd ainult veel kahekümne miili kaugusel, kõrguvat otse meie kohal ja paistis 
suurejoonelisem kui kunagi enne. õhtu eel asusime jälle teele ja, et teha lühidalt, leidsime 
end järgmise päeva koidikul juba Kuninganna vasakpoolse mäe esimestel nõlvadel. 
Vasakpoolne mägi oligi meie sihiks. Selleks ajaks oli meil vesi jälle otsas ja me kannatasime 
kibedat janu. Me ei näinud aga mingit võimalust seda kustutada, enne kui jõuame 
lumepiirini kõrgel-kõrgel pea kohal. Puhanud tunni või paar ja kannustatud piinavast janust, 
liikusime edasi, ronides põletavas palavuses vaevaliselt laavanõlvakut mööda üles. Leidsime 
nimelt, et mäe võimas jalam koosnes tervenisti ainult tardunud laavakiutidest, mis maa oma 
sisemusest ammu möödunud aegadel välja oli pursanud. 

Kella üheteistkümneks olime täiesti kurnatud ja üldiselt väga viletsas seisukorras. 
Laavaklinker, millel me edasi ronisime, oli küll kaunis sile, võrreldes näiteks sellega, mida 
võib leida Taevaminemise saarel, aga siiski küllalt konarlik, et meie jalgu veriseks hõõruda, 
ja see koos kõigi teiste hädadega võttis meilt viimase jõu. Paarsada jardi kõrgemal panime 
tähele suuri laavakaljusid ja suundusime nende poole, kavatsedes nende varjus pikali heita. 
Jõudsime kaljude juurde ja märkasime oma üllatuseks (niipalju kui meis veel üldse oli 
võimet üllatuda), et väikesel platool või kaljulaval kattis laavamassi tihe rohelus. Seal leidus 
nähtavasti murenenud laavast tekkinud mulda ning see oli kujunenud kasvukohaks 
taimedele, mille seemned linnud olid kohale toonud. See rohelus meid aga suuremat ei huvi- 
tanud, sest inimene ei suuda elada rohust nagu Nebukad-netsarl, kuna see nõuab saatusest 
määratud erilist elukorraldust ja vastavaid seedeorganeid. 

Istusime niisiis kaljude alla maha ja ägasime, ning mina vähemalt soovisin südamest, et 
me iial poleks sellele hullumeelsele retkele tulnud. Kui me seal nõnda istusime, nägin, et 
Umbopa tõusis ja komberdas sinnapoole, kus haljendas rohelus. Mõne minuti'pärast nägin 
oma suureks üllatuseks seda muidu nii väärikat isikut tantsivat ja kisendavat nagu hull ja 
lehvitavat käes midagi rohekat. Tormasime kõik tema poole nii kiiresti kui väsinud jalad 
meid kandsid: lootsime, et ta on leidnud vett. 

«Mis on, Umbopa, sa vana narr?» hüüdsin ma suulu keeles. 

«Süüa ja vett, Macumazahn » ja jälle viibutas ta midagi rohelist. 

Nüüd taipasin, mis ta oli leidnud. Need olid melonid. Olime sattunud metsikute melonite 
kasvukohale — neid oli seal tuhandeid ja nad olid täiesti küpsed. 

«Melonid!» möirgasin ma Goodile, kes istus minu kõrval, ja järgmisel minutil tungisid ta 
valehambad esimesse melonisse. 

Usun, et sõime neid igaüks vähemalt kuus, enne kui isu täis saime, ja nii vilets kui see vili 
oligi, ma ei mäleta, et oleksin kunagi midagi paremat maitsnud. 


Nebukadnetsar — Babüloonia kuningas, elas aastail 604— 562 e. m. a., vallutas Süüria ja 
Palestiina, hävitas Saalomoni ehitatud templi Jeruusalemmas ja viis juudid nn, Baabeli 
vangipõlve 

Melonid pole aga just eriti toitvad, ja kui olime nende püdela sisuga janu kustutanud ning 
hea hulga jahtuma pannud — selleks lõikasime nad lihtsalt pooleks ja seadsime need pooled 


kuuma päikese kätte, kus nad niiskust välja aurates külmaks muutusid —, siis hakkasime 
tundma teravat nälga. Meil oli küll veel pisut biltongi alles, aga see ajas meil juba südame 
pööritama ning pealegi olime sunnitud sellega väga kokkuhoidlikud olema, sest ei võinud 
teada, millal me jälle söödavat võime muretseda. Parajasti sel hetkel saabus õnnelik juhus. 
Heites korraks pilgu üle kõrbe, märkasin kümmekonda suurt lindu otse meie poole lendavat. 

«Skit, baas, skitl» (Tulista, isand, tulista!) sosistas hotentott, viskudes silmili maha, ja me 
kõik järgnesime tema eeskujule. 

Märkasin nüüd, et need linnud olid .pauvid ehk suured trapid ning et nad pidid meist 
umbes viiekümne jardi kõrgusel üle lendama. Võtsin «Winchester»-automaat-püssi, ootasin, 
kuni nad otse meie pea kohale jõudsid, ja hüppasin siis järsku jalule. Mind nähes kogunesid 
kõik pauvid tihedasse troppi, nagu ma seda lootsingi, ja ma tulistasin kaks korda otse nende 
keskele. Mul oli õnne: lask tõi ühe neist alla ja see oli tore lind, mis kaalus ligikaudu 
paarkümmend naela. Poole tunni pärast leegitses meil kuivanud melonivartest lõke, mille! 
praadis jahisaak. Sellest kujunes kõhutäis, mille taolist me terve nädala jooksul polnud 
saanud. Pistsime selle pauvi tervenisti kinni; temast ei jäänud järele muud kui jalakondid ja 
nokk, ja pärast seda tundsime end tublisti kosunumana. 

Sel ööl jätkasime teekonda jälle kuuvalgel, võttes kaasa nii palju meloneid, kui kanda 
jõudsime. Kõrgemale tõustes panime tähele, et õhk muutus ikka jahedamaks ja jahedamaks, 
mis oli meile suureks kergenduseks, ning koidikul olime enda arvates lumepiirist ainult veel 
kaheteistkümne miili kaugusel. Siin leidsime veelgi meloneid, nii et edaspidi polnud meil 
enam vaja veeküsimuse pärast muret tunda, sest teadsime, et varsti on meil külluses lund. 
Tõus oli aga nüüd muutunud õige järsuks ja me jõudsime edasi väga aeglaselt, vaevalt miil 
tunnis. 

Selsamal õhtul sõime ära viimase tüki biltongi. Pauvid välja arvatud, polnud me 
mäenõlvadel seni märganud ainsatki elavat olevust, samuti polnud me leidnud ühtki mägi- 
oja, ja see tundus meile väga imelikuna, arvestades laiu 

lumevälju meie peade kohal, mis meie arvates pidid ju vahel ometi sulama. Aga nagu me 
hiljem teada saime, sundis mingi põhjus, mida mina igatahes seletada ei suuda, kõiki 
mägiojasid alla voolama mööda põhjapoolseid nõlvu. 

Nüüd hakkasime toidumoona pärast juba suurt rahutust tundma. Olime pääsenud 
janusurmast, kuid, nagu nüüd näis, ainult selleks, et seejärel nälga surra. 

Kolme järgneva vaevarikka päeva sündmustest annan kõige parema ülevaate, kui toon siin 
ära sissekanded, mis ma sel ajal oma märkmikku tegin. 

«21. mai. Asusime teele kell 11 hommikul, sest leidsime, et on küllalt jahe päeval 
matkamiseks. Teemoonaks olid meil vaid mõned vesimelonid. Ronisime kogu päeva, melo- 
neid enam ei leidnud — nähtavasti oleme nende kasvualast välja jõudnud. Mingeid 
jahiloomi ei näinud. Päikeseloojangul jäime öölaagrisse. Oleme juba palju tunde söömata. 
Öösel vaevlesime tublisti külma käes. 

22. mai. Päikesetõusul asusime jälle teele. Oleme nõrgad ja loiud. Terve päevaga jõudsime 
edasi ainult viis miili. Leidsime siin-seal pisut lund; sõime seda, midagi muud ei ole. öö 
veetsime laia kaljuserva all. Kibe külm. Jõime igaüks pisut konjakit ja pugesime vaipadesse 
mässitult ühte hunnikusse, et endil elu sees hoida. Nälg ja väsimus piinab meid rängalt. 
Uskusin juba, et Ventvögel sel ööl sureb. 


23. mai. Ronisime jälle edasi, kui päike juba kõrgele taevasse oli tõusnud ja meie liikmed 
cham-vähem üles sulatanud. Meie seisukord on meeleheitlik ja ma kardan, et kui me toitu ei 
saa, siis jääb see päevateekond meil viimaseks. Konjakit on veel ainult natuke järel. Good, 
sir Henry ja Umbopa peavad suurepäraselt vastu, aga Ventvögeliga on lugu väga paha. Nagu 
enamasti kõik hotentotid, ei suuda ta külma kannatada. Näljavalu talun ma ise päris hästi, 
aga kõht tundub tuimana. Teised ütlevad sedasama. Asume nüüd ühel kõrgusel järsu 
kaljuharja või laavavalliga, mis kaht mäge ühendab, ja siit avaneb suurepärane vaade. Meie 
taga laiub kuni silmapiirini punakalt kollendav kõrb, meie ees aga paljude miilide ulatuses 
sile ja kõva lumeväli, mis näib peaaegu tasasena, kuid tõuseb vähehaaval, jä mille keskelt 
kerkib umbes ühemiilise ümbermõõduga mäetipp-Veel neli tuhat jalga kõrgemale taeva 
poole. Pole näha ainsatki elusolendit. Aidaku meid jumal. Kardan, et meie tund on tulnud.» 

Nüüd aga jätan päeviku jälle kõrvale, osalt seepärast, et pärast, et see, mis nüüd järgneb, 
nõuab üksikasjalisemat kirjeldust. 

Kogu selle päeva (23. mai) ronisime aeglaselt edasi mööda lumist kallakut, heites aeg- 
ajalt pikali, et puhata. Meie salk pidi küll pakkuma veidrat ja halenaljakat pilti, kui me 
pampudega koormatuna lohistasime oma vaevatu jalgele pimestava lagendiku, heites 
ümberringi näljaseid 

pilke. Ringivahtimisest aga polnud mingit kasu — me ei leidnud midagi söödavat. Sel 
päeval katsime vaevalt seitse miili. Päevaloodeks jõudsime parajasti Seeba Kuninganna 
vasakpoolse mäe tipu alla. See oli sileda jäätunud lumega kaetud tohutu küngas, mis kerkis 
mitme tuhande jala kargusele. Kurnatusest hoolimata pidime imetlema maalilist vaadet, 
mida veelgi ülevamaks rriuutsid loojuva päikese , viimased kiired, mis siin-seal värvisid 
lume verevaks ja kroonisid kõrge tipu meie pea kohal hiilgava oreooliga. 


«Kuulge,» hingeldas Good äkki, «me peaksime olema kuskil selle koopa lähedal, millest 
too vanahärra kirjutas.» 

«Jah,» vastasin mina, «kui niisugune koobas üldse olemas on.» 

«Nonoh, Ouatermain,» torises sir Henry, «ärge rääkige nii, mul on domisse usku. Tuletage 
meelde joogikohta! Küllap leiame varsti koopagi.» 

«Ega muud, aga kui me seda enne pimeda tulekut ei leia, oleme kõik kadunud,» oli minu 
lohutav vastus. 

Järgmise kümne minuti jooksul komberdasime vaikides edasi. Umbopa sammus vaibasse 
mässitult minu kõrval ning oli end nahkvööga keskelt nii kõvasti kokku nööri-nud — 
selleks, nagu ta ütles, et «nälga väikeseks teha» —, et ta piht oli nagu mõne noore neiu oma. 
Äkki haaras ta mul käsivarrest. 

«Vaata!» ütles ta, osutades mäetipu järsule nõlvale. 

Vaatasin näidatud suunas ja märkasin meist umbes kahesaja jardi kaugusel midagi, mis 
näis olevat auk lumes. 

«See on koobas,» sõnas Umbopa. 

Rühkisime, nagu jõudsime, lähemale ning leidsime tõesti, et auk oli sügava koopa suu — 
kahtlemata sellesama koopa suu, millest kirjutas da Silvestra. Oli ka viimane aeg, sest niipea 
kui me varju alla jõudsime, loojus päike üllatava kiirusega ja maad kattis peaaegu täielik 
pimedus, sest neil laiuskraadidel on videvik väga üürike. Nii ronisime siis koopasse, mis ei 
paistnud olevat kuigi suur, kogunesime kõik ühte kobarasse, et sooja saada, jõime ära 
viimase kon-jakitilga — sellest sai igaüks vaevalt suutäie — ning püüdsime unes oma vaeva 
unustada. Kuid kibe külm ei lubanud meile seda, sest usun, et sellises kõrguses oleks termo- 
meeter näidanud vähemalt neliteist või viisteist kraadi alla nulli. Lugeja suudab ehk ise 
paremini kujutleda kui mina kirjeldada, mida selline temperatuur meile tähendas, meile, 
keda läbielatud raskused, nälg ja kõrbe palavus juba niigi 

jõuetuks olid teinud. Piisab, kui öelda, et ma pole enda arvates iialgi surmale lähemal 
olnud. Seal me istusime tund tunni järel kogu selle vaikse kärekülma öö, tundes, kuidas 
pakane hiilis meie ümber, näpistades meid kord sõrmest, kord jalust, kord näost. Asjata 
pugesime üksteisele üha lähemale: meie viletsates nälginud kehades polnud enam soojust. 
Aeg-ajalt vajus üks või teine mõneks minutiks rahutusse unne, aga õieti magada ci saanud 
keegi ja võib-olla oli see õnneks, sest ma kahtlen, kas me siis iial enam oleksime ärganud. 
Ma usun, et ainult tahtejõud hoidiski meid elus. 

Veidi enne koitu kuulsin, kuidas hotentott Ventvögel, kelle hambad olid kogu öö 
plagisentid nagu kastanjetid, sügavalt ohkas. Hammaste login vaikis. Ma ei osanud sellest 
siis midagi erilist arvata, mõtlesin ainult, et ta jäi magama. Ta selg tõotus minu vastu ja see 
tundus kogu aeg üha külmemaks muutuvat, kuni lõpuks oli täiesti jäine. 

Lõpuks hakkas vähehaaval valgencma, siis vilksatasid kuldsed nooled üle lume ning 
viimaks piilus hiilgav päike üle laavavalli, heites pilgu meie poolkülmunud kogudele. Ta 
paistis ka Ventvögelile, kes istus seal meie hulgas, surnud ja külm. Polnud midagi imestada, 
et vaese poisi selg tundus jäisena. Ta suri, kui kuulsin teda ohkavat, ja oli nüüd peaaegu 
kõvaks külmunud. 

Hirmsasti kohkunult tõmbusime laibast eemale (kummaline, kuidas meid surelikke 
surnukeha läheduses valdab õudus) ja jätsime ta sinna istuma, nii nagu ta oli, käed põimitud 
ümber põlvede. 

Sel hetkel puistas päike oma külmi kiiri — ja nad olid siin tõesti külmad — otse 
koopasuust sisse. Äkki kuulsin ma kellegi suust hirmuhüüdu ja pöörasim pead. 

Ja mis ma nägin! Koopa tagaseina ääres — koobas oli vaevalt kakskümmend jalga pikk — 
istus veel üks kogu, pea vajunud rinnale ja pikad käed rippu. Vaatasin seda ja nägin, et ka 
see oli surnu, ja pealegi veel valge. 

Ka teised nägid teda ning see pilt oli meie vapustatud närvidele liig. Nagu üks mees 
tormasime koopast välja, nii kiiresti kui meie pooleldi jäätunud liikmed lubasid. 


VII PEATÜKK SAALOMONI TEE 


Koopa sissekäigu ees peatusime, tundes häbi. 

«Ma lähen tagasi,» ütles sir Henry. 

«Miks?» küsis Good. 

«Sest mulle tuli mõte, et see, keda me nägime, võis olla minu vend.» 

Sec oli uus mõte ja me läksime tagasi, et asja järele uurida. Väljast heledast valgusest 
tulles ei suutnud meie lumest pimestatud silmad tungida läbi koopas valitseva 
poolhämaruse. Lõpuks aga kohanesid silmad nõrga valgusega ja me astusime surnu juurde. 

Sir Henry põlvitas ja vaatas talle näkku. 

«Jumal tänatud,» ütles ta kergendusohkega, «see eio 1 e minu vend.» 

Nüüd kummardusin minagi lähemale ja vaatasin. See oli pikk keskealine mees, uhkete 
näojoontega, hallikate juustega ja pikkade mustade vurrudega. Nahk oli täiesti kollane ja 
kontidel pingul. Ta riided, välja arvatud ainult midagi näruste villaste pükste taolist, olid ära 
võetud ja luukeresarnane keha oli alasti. Täiesti kõvaks külmunud laiba kaelas rippus 
kollakas elevandiluust krutsifiks. 

«Kes see ometi võiks olla?» küsisin mina. 

«Kas te siis ei aima?» imestas Good. 

Raputasin pead. 

«Aga loomulikult vana dom Jose da Silvestra, kes muu!» 

«Võimatu!» ehmatasin mina. «Ta suri ju kolmsada aastat tagasi.» 

«Aga miks ei võiks ta sellises temperatuuris kas või kolm tuhat aastat alal hoiduda, 
tahaksin ma teada,» sõnas Good. «Kui vaid temperatuur on küllalt madal, püsib liha ja veri 
igavesti värskena nagu Uus-Meremaa lambaliha, ja jumala eest, siin on küllalt külm. Päike 
ei paista siia kunagi. Ükski loom ci tule siia, et laipa puruks rebida ja hävitada. Tema ori, 
kellest ta oma kirjas räägib, võttis kahtlemata tema riided ja lahkus. Üksi ei oleks ta suutnud 
teda matta. Vaadake!» jätkas ta, kummardudes ja võttes maast veidra kujuga kondi, mille 
üks ots oli teravaks lihvitud. «Siin ongi «luukild», mille abil Silvestra oma kaardi joonistas.» 

Mõne hetke silmitsesime hämmeldunult ja omaenda hädasid unustades seda ainulaadset ja, 
nagu meile näis, peaaegu ebatõelist vaatepilti. 

«Ja siit ta siis sai oma tindi,» ütles sir Henry, osutades väikesele haavale domi vasakus 
käsivarres. «Kas on inimese silmad kunagi niisugust asja näinud!» 

Nüüd oli pilt meile täiesti selge, aga ma pean tunnistama, et vähemalt mind kohutas see 
küll hirmsasti. Seal istus surnud mees, kelle kümme inimpõlve tagasi kirjapandud juhendid 
olid meid siia toonud. Hoidsin peos primitiivset sulge, millega ta need oli kirjutanud, ja 
kaelas rippus tal krutsifiks, mida olid suudelnud ta surevad huuled. Teda vaadates kerkis mu 
vaimusilma ette selle draama viimane vaatus — külma ja nälja kätte surev rändur, kes siiski 
veel püüab maailmale edasi anda suurt saladust, mille ta on avastanud — ja meie ees istuva 
surnu õudne üksindus ta viimsel tunnil. Mulle tundus isegi, nagu leiaksin ta teravajoonelisel 
näol sarnasust ta järeltulijaga, mu vaese sõbra Silvestrega, kes kakskümmend aastat tagasi 
oli surnud minu käte vahel, aga võib-olla oli see ka ainult paljas kujutlus. Olgu kuidas on, 
seal ta igatahes istus, kurb meeldetuletus saatusest, mis nii tihti tabab neid, kes julgevad 
tungida tundmatusse. Ja seal istub ta matmatult ja surma jubedast majesteetlikkusest 
kroonituna kahtlemata veel sajandeid, kohutades meietaoliste rändurite pilku, kui mõni 
selline üldse veel kunagi tema üksildusse peaks tungima. Vaatepilt vapustas meid sügavalt 
— meid, kes me nälja ja külma tõttu juba peaaegu hukatuse äärel seisime. 

«Lähme nüüd,» ütles sir Henry vaiksel häälel. «Aga me jätame talle seltsilise,» ja ta tõstis 
hotentoti Ventvõgeli laiba ning asetas selle vana domi kõrvale. Seejärel kummardus ta ja 
tõmbas ühe ropsuga katki pehkinud nööri, millega ristilöödu kuju da Silvestral kaelas rippus, 
sest ta sõrmed olid külmast nii kohmetunud, et polnud võimalik paela lahti sõlmida. Usun, et 


krutsifiks on tal veel praegugi alles. Mina võtsin luust sule ja praegu, kus ma neid ridu 
kirjutan, lebab see minu ees. Kasutan seda mõnikord allkirja andmiseks. 

Siis jätsime need kaks — uhke valge mehe ammu möödunud aegadest ja vaese hotentoti 
— pidama igavest valvet keset igavest lund, ronisime koopast välja armsasse päi- 
kesepaistesse ja asusime jälle teele, arutades südamepõhjas, mitme tunni pärast meie 
niisama vaiksed oleme kui nemad. 

Kui olime kõndinud umbes pool miili, jõudsime platoo servale — mäetipp ei kerki nimelt 
mitte päris platoo keskelt, kuigi see kõrbe poolt vaadatuna nii oli paistnud. Maad, mis meie 
jalge ees asus, polnud näha, sest kõik oli mässitud hommikustesse udupilvedesse. Peagi aga 
hakkasid kõrgemad udukihid vähehaaval hajuma ja me nägime laia lumise nõlvaku jalamil, 
meist umbes viissada jalga allpool, haljast rohumaad, millest voolas läbi mägioja. See aga 
polnud veel kõik. Oja kaldal päikesepaistel seisis ja külitas kümme-viisteist suurt antiloopi 
— nende täpset liiki ei saanud me sellest kaugusest kindlaks teha. 

See pilt täitis meie südamed ülekeeva rõõmuga. Sööki oli külluses, küsimus oli vaid selles, 
kuidas seda kätte saada. Jah, kuidas seda küll kätte saada? Loomad olid tublisti oma 
kuuesaja jardi kaugusel — see on väga suur laskekaugus ja me ei võinud õnne peale välja 
minna, sest mängus oli meie elu. 

Kiiresti kaalusime, kas on lootust saagile lähemale hiilida, aga jätsime selle mõtte siis 
kahetsusega kõrvale. Esiteks oli tuule suund ebasoodus ja teiseks oleksid loomad meid 
pimestavalt hiilgaval lumisel nõlvakul, mis meil tuli ületada, kindlasti märganud, kui tahes 
ettevaatlikud me ka poleks olnud. 

«Peame katsuma tabada siitsamast, kus oleme,» otsustas sir Henry. «Millist relva 
kasutada, Ouatermain, kas automaatpüssi või ekspresspüssi?» 

See oli oluline küsimus. «Winchester»-automaatpüssidel (neid oli meil kaks, Umbopa 
kandis nii enda kui ka vaese Ventvõgeli oma) oli sihikuline laskekaugus tuhat jardi, 
ekspresspüssidel aga, mis olid kerged jahipüssid, ainult kolmsada viiskümmend, ja nendega 
suuremale kaugusele tulistada oli enam-vähem õnneasi. Aga teisest küljest — jahipüssi 
kuulid olid tömbi otsaga ja tabamise korral oli nendega rohkem lootust, et loom maha jääb. 
See oli valus probleem, aga ma otsustasin siiski riskida ja kasutada jahipüssi. 

«Võtame kõik kirbule soku, kes meile otse ette jääb. Siblige õlanukile, aga võtke tublisti 
kõrgemale,» ütlesin mina. «Ja sina, Umbopa, anna käsklus, nii et me kõik tulistaksime ühel 
ajal.» 

Tuli lühike vaikushetk ja igaüks meist sihtis nii täpselt ijagu oskas — see on ju ka 
loomulik, kui inimene teab, et lasust oleneb tema elu. 

73 

«Tuld!» ütles Umbopa suulu keeles ja kolm püssi kõmatasid peaaegu korraga. Hetkeks 
hõljusid meie ees kolm suit-supilve ja üle vaikse lumevälja veeres sajakordne kaja. Suits 
hajus peagi jä me nägime — oh seda rõõmul — suurt sokku selili maas lamavat ja 
surmaagoonias metsikult jalgadega pekslevat. Meie rinnust kajas rõõmuhüüd. Olime 
päästetud, meil ei tulnud nälga surra! Nõrgad, nagu olime, tormasime mööda lumist 
mäenõlva alla ja kümme minutit pärast lasku lebasid"looma süda ning maks meie ees. Nüüd 
aga tõusis uus raskus — meil polnud nimelt põletusmater-jali ja me ei saanud teha tuld 
nende küpsetamiseks. Vaatasime üksteisele nõutult otsa. 

«Nälginud inimesed ei tohi olla pirtsakad,» ütles Good. «Peame sööma toorest liha.» 

Teist väljapääsu ei olnud ja kibe nälg tegi selle ettepaneku vastuvõetavamaks, kui see ehk 
muidu oleks olnud. Võtsime siis südame ja maksa ning matsime need mõneks minutiks 
lumme, et neid jahutada. Seejärel pesime neid jääkülmas ojavees ja sõime lõpuks aplalt ära. 
See kõlab üsna koledasti, aga ausalt öeldes pole ma kunagi söönud midagi maitsvamat kui 
see toores liha. Veerand tunni pärast olime nagu ümber sündinud. Elu ja jõud tuli meisse 
tagasi, nõrk pulss tugevnes jälle ja veri voolas kiirelt läbi soonte. Kuid mitte unustades 


ohtlikke tagajärgi, mida toob kaasa nälginud kõhtude ülekoormamine, hoidusime söömast 
liiga palju ja lõpetasime eine, kuigi olime veel näljased. 

«Tänu taevale!» ütles sir Henry. «See loom päästis meie elu. Noh, mis on, Ouatermain?» 
Ma tõusin ja läksin antiloopi vaatama, sest ma ei teadnud, mis liigist ta on. Ta oli umbes 
eeslisuurune loom, pikkade kõverate sarvedega. Ma polnud iial varem sellist näinud. Loom 

oli mulle täiesti tundmatust liigist. Ta oli paksu karvaga, värvilt pruun, kahvatupunaste 
triipudega. Hiljem sain teada, et selle imelise maa päriselanikud hüüavad teda inkoks. Nad 
on väga haruldased ja neid leidub ainult suures kõrguses, kus ükski teine uluk ei elutse. 
Looma oli hästi tabatud õlanukki, aga kelle kuul see oli, seda me muidugi kindlaks teha ei 
saanud. Usun, et meenutades oma suurepärast lasku kaelkirjaku pihta, pani Good selle 
salaja en." arvele ja me ei vaielnud talle ka vastu. 

Olime näljakustutamisega nii kibedasti ametis olnud, et polnud seni jõudnud veel ümbergi 
vaadata. Nüüd aga jätsime Umbopa hooleks antiloobist nii palju paremaid palasid 

välja lõigata, kui me kanda jõuame, ja hakkasime ümbrust uurima. Udu oli haihtunud, sest 
kell sai juba kaheksa — päike oli udu ära neelanud —, ning meile avanes võimalus haarata 
ühe pilguga kogu meie ees lebavat maad. Ma ci oska kirjeldada imekaunist panoraami, mis 
meie pilgu ees lahti rullus. Ma pole kunagi varem midagi niisugust näinud ja usun, et ei näe 
ka vist iial enam. 

Meie taga kõrgusid lumised Seeba Kuninganna mäed ja all, umbes viis tuhat jalga 
madalamal, laius penikoormate kaupa kõige kaunim tasane lauskmaa. Siin-seal oli tihedat 
lopsakat metsa, hõbedaselt läikis suur jõgi. Vasakul avardus viljakas laineline veld ehk 
rohumaa, kus märkasime lugematuid jahiloomi või lehmakarju — sellisest kaugusest oli 
muidugi võimatu öelda, mis need olid, Lagendikku näis ümbritsevat kaugete mägede vall. 
Paremal pool oli maapind enam-vähem mägine, see tähendab lagendikul kerkisid üksikud 
mäed, mille vahel oli näha ülesharitud maalappe; sealsamas märkasime ka koonusekujulise 
katusega onnide rühmi. Maa avanes meie ees nagu geograafiline kaart, kus jõed looklesid 
hõbedaste madudena ja Alpe meenutavad mäetipud, mida kroonisid läbisegi põimitud 
lumepärjad, tõusid suursuguselt kõrgusse. Üle kogu selle maastiku helendas rõõmus päike ja 
lehvis looduse õnneliku elu hingus. 

Meile hakkas silma kaks tähelepanuväärset asjaolu: esiteks see, et meie ees laiuv maa pidi 
asuma vähemalt kolm tuhat jalga kõrgemal kui kõrb, mille olime läbinud, ja teiseks, et kõik 
jõed voolasid lõunast põhja poole. Nagu me suurte vaevade hinnaga teada olime saanud, 
polnud meie selja taha jäänud vägeva mäeaheliku lõunanõlvadel vett, põhjapoolsel küljel 
voolas aga palju mägiojasid, millest enamik suubus suurde jõkke, mis kadus loogeldes 
silmapiiri taha. 

Istusime veidikeseks ajaks maha ja vaatasime vaikides seda imetlusväärset pilti. Siis sõnas 
sir Henry: 

«Kas kaardil pole öeldud midagi Suurest Saalomoni teest?» 

tesM. a noogutasin, sest mu pilk oli ikka veel kinni kaugus- 

«Noh, vaadake, seal ta ongi!» ja ta osutas käega pisut paremale. 

Good ja mina vaatasime näidatud suunas ja tõepoolest, mäenõlval laskus loogeldes alla 
tasandiku poole lai tee, 

peaaegu nagu maantee. Me ei olnud seda algul tähele pannud, sest alla lagendikule jõudes 
kadus ta kuhugi nõkku. 

Me ei lausunud sõnagi — või vähemalt peaaegu mitte sõnagi. Hakkasime kaotama võimet 
millegi üle imestada. Miskipärast ei tundunudki kuigi ebaloomulikuna leida siin tundmatul 
maal tõelist roOma maanteed. Võtsime selle teaamiseks ja muud ei midagi. 

«See ei või olla kuigi kaugel, kui suunduda otse paremale. Kas poleks õigem teele asuda?» 

See oli asjalik nõuanne, ja niipea kui olime pesnud mägiojas silmi ja käsi, võtsime seda 
kuulda. Umbes üks miil tuli meil ronida üle kaljurahnude ja lumelaikude, siis aga, roninud 


üles ühest madalast seljandikust, nägirne teed otse oma jalge ees. See oli suurepärane tee, 
raiutud massiivsesse kaljusse, vähemalt viiskümmend jalga lai ja ilmselt heas korras. Imelik 
oli vaid see, et tee näiski algavat otse sealtsamast. Ronisime alla ja astusime teele; vaevalt 
sada sammu Seeba Kuninganna mägede poole ta kadus ning mäekülge katsid vaid 
laialipaisatud kaljurahnud ja üksikud lumelaigud. 

«Mis teie sellest arvate, Ouatermain?» küsis sir Henry. Raputasin pead. Ma ci osanud 
asjast midagi arvata. «Mina tean!» ütles Good. «Tee viis kahtlemata otse üle mäestikuharja 
ning üle kõrbe selle taga. Kuid seal on liiv selle kinni matnud ja siit kõrgemal kulgeva osa 
on hävitanud mingi vulkaaniline sulalaava purse.» 

See näis olevat päris mõistlik oletus; me igatahes nõustusime sellega ja hakkasime 
mäenõlvalt alla laskuma. Oli hoopis teine asi sammuda täie kõhuga allamäge mööda seda 
suurepärast teed, kui ronida täiesti nälginult ja peaaegu külmunult ülespoole mööda 
lumevälja. Kui meid poleks rõhunud kurvad mälestused vaese Ventvögeli saatusest ja 
õudsest koopast, kuhu ta vanale domilc seltsiks jäi, oleksime olnud tagasihoidmatult 
lõbusad, hoolimata isegi teadmisest, et ees ootavad meid tundmatud hädaohud. Iga läbitud 
miiliga muutus õhk soojemaks ning mahedamaks ja meie ees laiuv maa "näitas end üha 
säravamas ilus. Mis puutub teesse endasse, siis polnud ma sellist insenerikunsti saavutust 
veel iialgi näinud, kuigi sir Henry kinnitas, et suur tee üle Sankt Gotthardi mäekuru Šveitsis 
olevat sellega väga sarnane. Muistse maalima insenerile, kes selle oli ehitanud, polnud ükski 
takistus olnud ületamatu. Ühes kohas jõudsime kuristiku juurde, mis oli oma 

kolmsada jalga lai ja vähemalt sada jalga sügav. See päratu nõgu oli sõna otseses mõttes 
täidetud tohutute tahutud kivist plokkidega. Kuristiku põhjas oli mitu võlvi, mille alt vesi 
läbi voolas, üleval aga jätkus takistamatult suurepärane tee. Teisal oli ta jälle siksakiliselt 
raiutud viiesaja jala kõrguse järsaku seintesse, kolmandas kohas läks ta rohkem kui 
kolmekümne jala pikkuse tunnelina läbi ettejäänud kaljukeele. 

Viimati nimetatud kohas panime tähele, et tunneli seinad olid kaetud omapäraste 
reljeefskulptuuridega, mis enamasti kujutasid soömussärkldes sõdureid sõjavankreid 
juhtimas. Üks eriti kaunis bareljeef kujutas tervet lahingustseeni — tagaplaanil oli näha, 
kuidas vangide kolonni minema viidi. 

«Noh, seda võib ju muidugi nimetada Saalomoni teeks,» ütles sir Henry, kui oli neid 
muistseid kunstitöid põhjalikumalt uurinud, «aga minu tagasihoidlik arvamine on, et 
egiptlased olid siin ammu enne seda, kui Saalomoni rahvas oma jala siia maale tõstis. Kui 
see ei ole egiptlaste või foiniiklaste töö, siis pean ütlema, et see on vähemalt väga nende 
moodi.» 

Keskpäevaks olime juba nii kaugele allapoole laskunud, et jõudsime metsapiirkonda. 
Algul kohtasime üksikuid põõsaid, mis muutusid üha tihedamaks, ja lõpuks lookles maantee 
läbi hõbedaselt läikiva salu, nagu seda võib näha Kaplinna Laudmäe nõlvakuil. Seni polnud 
ma oma rannakuü kohanud neid puid kuskil mujal kui ainult Kaplinnas, ja asjaolu, et neid 
siin leidus, üllatas mind väga. 

«No vaat,» hüüdis Good, silmitsedes neid säravalehelisi puid ilmse vaimustusega, «siin on 
meil nüüd lõpuks piisavalt põletusmaterjali. Teeme peatuse ja praeme midagi lõunaks. Selle 
toore südame olen ma juba ära seedinud.» 

Kellelgi polnud midagi selle vastu ja niisiis pöördusime teelt kõrvale väikese jõekese 
kaldale, mis vulises sealsamas lähedal, ning peagi lõõmas meil kuivadest okstest tubli lõke. 
Lõikasime kaasatoodud inko lihast mitu paksu lõiku, küpsetasime need teravate keppide 
otsas, nagu kahvrid seda teevad, ja sõime neid suure naudinguga. Kui olime endid täis 
toppinud, läitsime piibud ja tundsime sellist mõnu, mis kõigi hiljuti läbielatud raskuste 
kõrval tundus lausa taevalikuna. 

Meie kõrval vulises rõõmsalt oja, mille kaldaid varjasid hiilgasuured sõnajalad; 
sõnajalgade vahelt paistsid metsiku asparaaguse sulgjad puhmad. Pehme tuuleõhk sosis- 

tas hõbepuude lehestikus, ümberringi kudrutasid tuvid, ja sillerdavate tiibadega linnud 
vilksasid nagu elavad kalliskivid ühelt oksalt teisele. See oli paradiis. 

Selle kauni maakoha võlu ja meid kõiki valdav teadmine, et ohud on seljataha jäänud ning 
et me oleme lõpuks jõudnud tõotatud maale, tegi meid sõnakehvaks. Sir Henry ja Umbopa 
istusid ja jutlesid vaikselt, kuid üsna tõsisel toonil, kasutades segamini vigast inglise ja 
köögisuulu keelt; mina lamasin poolsuletud silmi lõhnaval sõnajalgadest asemel ja jälgisin 
neid. 

Äkki tajusin, et Goodi pole enam meie lähedal, ja vaatasin ringi, et näha, kuhu ta on 
jäänud. Varsti märkasingi teda: ta istus oja kaldal ja oli just tulnud suplemast. Seljas polnud 
tal muud kui vaid flancllsärk. Tema äärmine; korraarmastus oli end jälle maksma pannud ja 
ta tegi parajasti väga põhjalikult tualetti. Ta oli puhtaks pesnud oma gutapertšist krae ja 
hoolikalt välja kloppinud püksid, vesti ja kuue, mis ta nüüd korralikult kokku lappas, seniks 
kui ta nad jälle selga saab panna. Kurvalt pead vangutades uuris ta arvukaid auke ja 
rebestusi, mis olid meie hirmsa teekonna loomulikuks tagajärjeks. Seejärel võttis ta oma 
saapad, nühkis neid sõnajalatuustiga ja hõõrus nad lõpuks üle pekitükiga, mille ta inko lihast 
ettenägelikult oli kõrvale pannud, kuni ta jalanõud lõpuks suhteliselt üsna viisakad välja 
nägid. Kui ta saapaid lõpuks läbi monokli hindavalt oli uurinud, tõmbas ta nad jalga ja asus 
järgmise operatsiooni juurde. Väikesest taskukesest, mida ta alati endaga kaasas kandis, 
võttis ta kammi, mille külge oli kinnitatud tilluke peegel, ja vaatas enda üle. Nähtavasti 
polnud ta tulemustega rahul, sest ta asus suure hoolega juukseid kammima. Siis tegi ta 
väikese pausi ja uuris end uuesti. Ikka polnud veel põhjust rahuloluks. Ta libistas peoga üle 
lõua, kus lokkas kümnepäevane habe nagu tihe võsa. 

«Ega ta ometi kavatse habet ajada,» mõtlesin mina. Kuid seda ta just plaanitsesid. Good 
võttis pekitüki, millega ta oma saapaid oli võidnud, ja pesi selle hoolega ojas puhtaks. Siis 
pistis ta käe jälle taskukessc ja tõi välja väikese habc-menoa koos kaitsega, nagu neid 
tarvitavad inimesed, kes kardavad endale kuidagi sisse lõigata, ja nagu neid kasutatakse 
merereisidel. Seejärel hõõrus ta näo ja lõua rasvaga tugevasti sisse ja hakkas peale. See oli 
nähtavasti väga piinarikas tegevus, sest ta ägas ja oigas sealjuures tublisti, ning mina lausa 
vappusin tagasihoitud naerust, 

nähes, kuidas ta võitles oma kangekaelse habemega. Tundus lausa pentsikuna, et inimene 
näeb vaeva ja ajab niisuguses olukorras ja paigas pekitüki abil habet. Lõpuks, suutis ta siiski 
habemetüüka paremalt põselt ja.lõualt maha kraapida. Äkki nägin ma, kuidas otse ta peast 
sähvatas mööda nagu mingi helkiv valguskiir. 

Good kargas jämeda vandesõnaga püsti (kui ta habeme-noal poleks olnud kaitset, oleks ta 
endal kindlasti kõri läbi lõiganud) ja mina tegin sedasama, ainult ilma vandesõnata. Ja mis 
ma nägin! Minust vaevalt kahekümne ja Goodist kümne sammu kaugusel seisis salk mehi. 
Nad olid väga pikad, vaskpruuni nahavärviga, ja mõned neist kandsid suuri mustadest 
sulgedest peaehteid ning lühikesi leopardinahast ürpe. Rohkem ma esimesel hetkel ei märga- 
nud. Kõige ees seisis umbes seitsmeteistkümne-aastane nooruk, kelle käsi oli veel tõstetud ja 
keha ettepoole kallutatud nagu muinaskreeka odaviskaja kujul. Valgusesähva-tuse oli ilmselt 
põhjustanud tema käest lennanud viske-relva teravik. 

Hetkel, mil mina neid vaatasin, astus vanem sõduri välimusega mees salgast välja ja 
noorukil käsivarrest kinni haarates ütles talle midagi. Siis tulid nad meie poole. 

Vahepeal olid sir Henry, Good ja Umbopa haaranud püssid ja seadsid need ähvardavalt 
laskevalmis. Pärismaalaste salk tuli üha lähemale. Taipasin, et nad ei tea, mis laskeriistad 
on, sest muidu poleks nad neisse suhtunud sellise üleolekuga. 

«Pange relvad ära!» hõikasin teistele, nähes, et meie julgeoleku ainus tagatis seisis 
kokkuleppes. Mu kaaslased kuulasid sõna. Astusin ettepoole ja pöördusin elatanud, mehe 
poole, kes oli noorukit tagasi hoidnud. 

«Tervitus!» ütlesin suulu keeles, teadmata, millises keeles õieti kõnelda. Minu üllatuseks 
saadi sellest aru. 


«Tervitus,» vastas mees, küll mitte päris samas keeles, aga sellele nii lähedases murdes, et 
ei Umbopale ega minule valmistanud mingit raskust teda mõista. Ja nagu me hiljem 
leidsime, oli selle rahva keel suulu keele arhailine vorm, erinedes sellest umbes samal 
määral nagu Chau-ceri '-aegne inglise keel üheksateistkümnenda sajandi inglise keelest. 


1 Chaucer, Gcoffrey (1340 —1400) — tuntud inglise poeet, inglise rahvusliku 
kirjanduse rajaja ning kirjandusliku keele looja. 

«Kust sa tuled,» jätkas ta, «kes sa oled, ja miks on tele kolme näod valged, aga neljandal 
samasugune nagu meie emade poegadelgi?» ja ta osutas Umbopalc. Tema sõnn kuuldes 
vaatasin Umbopa poole ja mul vilksatas läbi pea, et tal on õigus. Umbopa oli näolt väga 
sarnane meestega, kes seisid meie ees, ja samuti sarnanes ta nendega oma vägeva 
kehaehituse poolest. Aga mul ei olnud aega selle kokkulangevuse üle järele mõelda. 

«Me oleme võõrad ja tuleme rahus,» vastasin, kõneldes väga aeglaselt, et ta minust 
paremini aru saaks, «ja see mees on meie teener.» 

«Sa valetad,» vastas ta. «Ükski võõras ei suuda tulla üle mägede, kus hukkub kõik elav. 
Aga mis loevad sinu valed. Kui te olete võõrad, peate surema, sest kukuaanade maal ei tohi 
elada ükski võõras. Nii on kuninga seadus. Seepärast valmistuge surema, oh võõrad!» 

Seda kuuldes hakkas mu pea kergelt ringi käima, eriti kui nägin, et mõnede meeste käed 
libisesid küljele, kus igaühel rippus midagi, mis minu meelest väga sarnanes suure ja raske 
noaga. 

«Mis see vana suli ütleb?» küsis Good. «Ta ütteb, et meid tapetakse,» vastasin süngelt. 
«Jumal hoidku!» ägas Good. Ja nagu tal kimbatushetkedel kombeks oli, tõstis ta käe suu 
juurde, tõmbas ülemise hammasterea alla ja laskis selle siis plaksatades suhu tagasi. See 
osutus väga õnnelikuks manöövriks, sest järgmisel hetkel kajas üheaegselt kõigi väärikate 
kukuaanade suust hirmukarjatus ja nad hüppasid mitu jardi tagasi. «Mis on?» küsisin mina. 

«Tema hambad!» sosistas sir Henry erutatult. «Ta liigutas neid. Võtke nad välja, Good, 
võtke nad päris välja.» 

Kapten tegi seda ja poetas valehambad oma flanellsärgl käisesse. 

Järgmisel hetkel sai uudishimu hirmust võitu ja mehed tulid aeglaselt lähemale. Nähtavasti 
olid nad nüüd unustanud oma armastusväärse kavatsuse meile ots peale teha. 

«Kuidas võib küll olla, oh võõrad,» küsis vanamees pühalikult, «et see paks mees» (ja ta 
osutas Goodile, kes kandis ainult saapaid ning flanellsärki ja oli habemeajamisega alles 
poole peale jõudnud), «kelle keha katab riie ja kelle sääred on paljad, kelle koledal näol 
kasvab ühel pool karv ja teisel pool mitte, ja kellel on üks suur särav ning läbipaistev silm, 
— kuidas võib küll olla, küsin ma, et temal 

on liikuvad hambad, mis võivad tema tahtmise järgi lõualuust välja tulla ja jälle tagasi 
minna?» 

«Tehke suu lahti,» ütlesin Goodile, kes tõmbas järsku huuled avali ja irvitas vanale 
džentelmenile näkku nagu vihane peni, paljastades üllatunud vaataja pilgule kaks kitsast 
punast kummiriba, mis olid hammastest niisama tühjad kui vastsündinud, elevandivasika 
suu. Pealtnägijad ahmisid õhku. 

«Kus on ta hambad?» karjusid nad. «Nägime neid ju oma silmaga!» 

Pöörates aeglaselt pead, näol sõnulseletamatult põlglik ilme, tõmbas Good peoga üle suu. 
Siis irvitas ta jälle, ja ennäe, suus oli kaks rida imeilusaid hambaidl 

Nüüd viskus noormees, kes oli heitnud noa, rohule pikali ja tõi kuuldavale pika 
hirmuulgumise. Vana džentelmeni põlved aga plagisesid vastamisi hirmu pärast. 

«Ma näen, et te olete vaimud,» ütles ta katkeval häälel. «Kas on kunagi mõnel naisest 
sündinud mehel karvad ühel näo poolel ja teine pool paljas, on tal niisugune läbipaistev silm 
või liikuvad hambad, mis kaovad ja kasvavad jälle! Andke meile andeks, oh isandad!» 

See oli tõesti õnnelik juhus ja on ütlematagi selge, et ma ruttasin sellest kinni haarama. 


«Teile on andeks antud,» ütlesin ma armuliku naeratusega. «Kuulake, te saate kõik teada. 
Me tuleme teisest maailmast, olgugi et oleme samasugused inimesed kui teiegi.» Ja ma 
jätkasin: «Me tuleme kõige suuremalt tähelt, mis öösiti särab.» 

«00, 00!» ägas hämmastunud pärismaalaste koor. 

«Jah,» kõnelesin ma edasi, «sealt me just tuleme.» Ja selle uskumatu valega välja tulles 
naeratasin ma jälle lahkelt. «Tuleme, et pisut aega teie juures viibida ja teile oma 
siinolemisega õnnistust tuua. Nagu te näete, oh sõbrad, olen ma end selleks külaskäiguks 
ette valmistanud ja teie keele ära õppinud.» 

«Nii see on! Nii see on!» vastati kooris. «Ainult et sa oled seda õppinud väga viletsasti, 
mu isand,» märkis vana džentelmen. 

Heitsin talle pahase pugu ja ta hakkas vabisema. 

«Küllap võite isegi arvata, sobrad,» jätkasin, «et pärast nii pikka teekonda võib meie 
südames sündida soov teile säärase vastuvõtu eest kätte maksta ja võib-olla surmas kangeks 
teha see jultunud käsi, mis ... mis lühidalt öeldes 

81 

heitis noa, sihtides pähe sellele, kelle hambad kaovad ja ilmuvad jälle.» 

«Heitke talle armu, oh isandad,» anus vanamees härdalt, «ta on kuninga poeg ja mina olen 
toma onu. Kui temaga õnnetus juhtub, langeb ta veri minu peale.» 

«Jah, nii see just on!» kinnitas noormees erilise innukusega. 

«Võib-oila te kahtlete, kas me olemegi võimelised kätte maksma,» jätkasin mina, jättes 
need vahemärkused tähele panemata. «Oodake, ma näitan teile. Hei, sina koer ja ori,» 
pöördusin ma metsikul häälel Umbopa poole, «ulata mulle mu kõnelev nõiatoru,» ja ma 
pilgutasin silma oma püssi poole. 

Umbopa oli olukorra kõrgusel ja ulatas mulle relva, kusjuures ta väärikale näole tekkis 
ilme, mis sarnanes muigega rohkem kui kunagi varem. 

«Siin ta on, oh isandate isand,» sõnas ta kõige alandlikuma sõnakuulelikkusega. 

Just enne seda, kui küsisin püssi, olin märganud väikest antiloopi, kes seisis kaljurünkal 
umbes seitsmekümne jardi kaugusel. Otsustasin riskida ja tema pihta tulistada. 

«Te näete seda sokku,» ütlesin, näidates looma minu ees seisvale salgale, «öelge mulle, 
kas võib naisest sündinud mees seda nii kauge maa pealt ainult mürinaga tappa?» 

«See pole võimalik, oh isand,» vastas vanamees. 

«Aga siiski ma tapan ta,» ütlesin rahulikult. 

Vanamees naeraitas. «Seda ei suuda mu isand teha,» vastas ta. 

Tõstsin püssi palge ja võtsin soku kirbule. See oli väike loom, nii et möödalaskmist oleks 
võidud vabandada, aga ma teadsin, et pean tingimata tabama. 

Tõmbasin sügavalt hinge ja surusin aeglaselt päästikule. Sokk seisis liikumatult nagu kuju. 

Kärgatas lask. Antiloop hüppas õhku ja kukkus siis kaljule nagu ront. 

Meie ees seisjate suust kostis ühekorraga äkiline hirmu-karjatus. 

«Kui te liha vajate,» laususin külmalt, «siis minge ja tooge sokk ära.» 

Vanamees andis märku ja üks ta saatjaist eemaldus ning tuli peagi antiloopi kandes 
tagasi. 

Panin rahuldustundega tähele, et olin tabanud looma 

täpselt õlanuki taha. Pärismaalased kogunesid vaese olevuse laiba ümber, vahtides 
jahmunult kuuliauku. 

«Te näete,» laususin, «et ma ei räägi tühje sõnu.» 

Vastust ei tulnud. 

«Kui te meie võimus veel kahtlete,» jätkasin, «mingu seisku mõni teie hulgast sellele 
kaljule, et ma võiksin teha temaga sedasama mis sokuga.» 

Kellelgi ci paistnud soovi olevat sellest ettepanekust kinni hakata. Viimaks avas 
kuningapoeg suu: 


«See on hästi öeldud. Mine, onu, astu kaljule. Nõidus tappis ju ainult soku. Kindlasti ei 
suuda ta tappa inimest.» 

Vanale džcntelmenile oli see soovitus väga vastumeelt. Ta näis olevat koguni haavunud. 

«Ei, ei!» hüüdis ta kärmesti. «Minu vanad silmad on juba küllalt näinud. Need on tõesti 
nõiad. Viime nad kuninga juurde. Kui aga keegi soovib veel mingit kinnitust, mingu siis 
tema ise kaljule, ot nõiatoru võiks temaga rääkida.» 

See ettepanek lükati kähku ja üksmeelselt tagasi. 

«Ei maksa raisata head nõidust meie tühistele kehadele,» ütles üks neist. «Me oleme 
rahuldatud. Kogu meie rahva nõiakunst ei suuda midagi niisugust korda saata.» 

«Nõnda see on,» kinnitas vana džentelmen suure kergendustundega. «Pole mingit kahtlust, 
et see tõesti nii on. Kuulake, tähtede lapsed, särava silma ja liikuvate hammaste lapsed, kes 
te müristate nagu pikne ja tapate kauge maa pealt. Mina olen Infaduus, minu isa oli Kafa, 
kes kunagi oli kukuaana rahva kuningas. See noormees ori Skraga.» 

Go<od;e Skraga oleks mul peaaegu hinge võtnud,» pomises 

«Skraga isa on Tvala, suur kuningas Tvala, kellel on tuhat naist, Tvala, kukuaanade kõrge 
isand ja valitseja, Suure tee hoidja, oma vaenlaste hirm, mustade kunstide tundja ja saja 
tuhande sõjamehe juht, Tvala Ühesilmaline, Tvala Must, Tvala Hirmus.» 

«Hea küll,» ütlesin kõrgilt, «vii meid siis Tvala juurde. Meie madala rahva ja alamatega ei 
räägi.» 

«Olgu nii,-mu isandad, me oleme teile teejuhiks. Aga tee on väga pikk. Mc oleme 
jahiretkel kolme päeva tee 


' Tegemist on tõlkimatu sõnamänguga: serag tähendab inglise keeles «kaela kaanama, 
kägistama». 

kaugusel kuninga elupaigast. Aga kui mu isandatel jätkub kannatust, viime nad kohale.» 

«Olgu pealegi,» ütlesin hooletult. «Kogu tulev aeg on meil ees, sest me ei sure. Oleme 
valmis, asume teele. Aga Infaduus ja sina, Skraga, vaadake ettel Ärge mängige meile 
vempe, ärge seadke meile lõkse, sest enne kui teie mudast ajud on need plaanid välja 
haudunud, saame neist teada ja karistame teid. Tema, kel on paljad jalad ja ühelt poolt 
karvane nägu, hävitab teid valgusega oma läbipaistvast silmast ja see valgus läheb läbi kogu 
teie maa. Ta nõiutud hambad haaravad teist kiiresti kinni ja söövad teid ära koos teie naiste 
ning lastega. Nõiatorud räägivad teiega valjusti ja teevad teid sõelaks. Vaadake ette!» 

See suurepärane kõne ei jäänud mõjuta. Tõsi kull, selle oleks ehk peaaegu võinud 
pidamatagi jätta, sest meie sobrad olid meie vägevusest niigi juba vapustatud. 

Vanamees kummardas sügavalt ja sosistas: «Koöm, koom», mis, nagu ma hiljem teada 
sain, oli tervitus, millega pöördutakse kuninga poole ja mis vastas sõnale bajete suulu 
keeles. Seejärel pöördus ta oma saatjate poole, kes otsekohe haarasid kõik meie seitse asja, 
et neid meie eest kanda, välja arvatud ainult püssid, mida nad mingi hinna eest puudutada ei 
tahtnud. Nad koguni kahmasid enda kätte Goodi riided, mis, nagu lugeja ehk mäletab, korra- 
likult kokkupanduna tema kõrval lebasid. 

Ta nägi seda ja sööstis neid tagasi kiskuma, mispeale nende vahel tekkis äge sõnelus. 

«Ärgu mu isand Läbipaistev Silm ja Liikuvad Hambad neid puudutagu. Küllap tema ori 
kannab neid asju tema eest.» 

«Aga ma tahan need selga panna!» möirgas Good erutatult inglise keeles. 

Umbopa tõlkis. 

«Oh, mu isand,» vastas Infaduus, «kas tahab mu isand tõesti peita oma ilusad valged 
sääred» (kuigi Good on väga brünett, on tal ebatavaliselt valge nahk) «oma teenrite pilgu 
eest? Kas me oleme oma isandat kuidagi solvanud, et ta tahab nii talitada?» 

Siinkohal oleksin ma peaaegu naerma pursanud. Vahepeal, asus juba üks meestest ta 
riietega teele. 

«Kurat ja põrgu!» müristas Good. «See must suli võttis mu püksid!» 

«Pidage silmas, Good,» sõnas sir Henry, «et te ilmusite siia maale teatud kindla 
välimusega ja nüüd peate sellest lõpuni kinni hoidma. Te ei tohi enam mingil tingimusel 
pükse jalga tõmmata. Nüüdsest peale olete sunnitud alati esinema flanellsärgis, saapad jalas 
ja monokkel silmas.» 

«Jah,» lisasin mina, «ja põskhabe ühel pool, teiselt poolt aga sile. Kui te üheski suhtes 
midagi-muudate, siis mõtleb see rahvas, et oleme petised. Mul on teist väga kahju, aga 
midagi pole parata. Teil tuleb sellega leppida. Niipea kui nad meid kahtlustama hakkavad, 
pole meie elu enam punast krossigi väärt.» 

«Kas te mõtlete seda tõsiselt?» küsis Good süngelt. 

«Jah, täiesti tõsiselt. Teie «ilusad valged sääred» ja teie monokkel on nüüd meie 
seltskonna kõige iseloomustavamateks omadusteks ja, nagu sir Henry ütleb, teil tuleb 
nendega harjuda. Olge tänulik, et teil vähemalt saapad jalas on ja et õhk on soe.» 

Good ohkas ega öelnud enam midagi, aga tal kulus paar nädalat, enne kui ta oma uue napi 
riietusega harjus. 


VIII PEATÜKK SAABUME KUKUAANAMAALE 


Kogu selle pärastlõuna sammusime mööda suurepärast maanteed, mis vähehaaval 
laskudes viis loode suunas. Infaduus ja Skraga kõndisid koos meiega, nende saatjad aga 
liikusid umbes sada sammu eespool. 

«Infaduus,» küsisin ma tüki aja pärast, «kes ehitas selle tee?» 

«Oh isand, see ehitati muistsel ajal ja keegi ei tea, kuidas ning millal, isegi mitte nõid 
Gaguul, kes on elanud mitu inimpõlve. Me oleme liiga noored, et selle ehitamist mäletada. 
Nüüdsel ajal ei oska keegi selliseid teid ehitada, aga kuningas ei luba, et sellele rohi 
kasvaks.» 

«Ja kes on raiunud need kirjad koobaste seintele, kust me läbi tulime?» küsisin ma, 
vihjates egiptuselaadsetele kujutistele, mida me teel olime näinud. 

«Mu isand, samad käed, mis ehitasid tee, raiusid ka need imelised kirjad. Meie ei tea, kes 
need sinna tegi.» 

«Millal kukuaana rahvas sellele maale tuli?» 

«Mu isand, meie sugu tuli siia nagu tormituule puhang tuhat korda kümme tuhat kuud 
tagasi suurtelt maadelt sealpool,» ja ta osutas käega põhja poole. «Nad ei saanud rännata 
kaugemale kõrgete mägede tõttu, mis maad igast küljest piiravad — nii kõnelevad meie 
esiisade hääled, mis on kandunud meieni, nende lasteni, ja nii ütleb ka tark eit Gaguul, 
nõidade kiusaja,» ja ta viipas lumiste mäetippude poole. «Maakoht oli hea ja nii asusid nad 
siia elama ning rahvas kasvas tugevaks ja vägevaks. Nüüd on meid nagu liiva mere ääres, ja 
kui kuningas Tvala oma sõjasalgad kokku kutsub, katavad ta sõjameeste suletutid lagendiku 
nii kaugele kui inimsilm ulatub vaatama.» 

«Aga kui maa on mägedega piiratud, kellega need-sõja-väed siis peavad võitlema?» 

«Mu isand, põhjapoolsed piirid on lahti ja aeg-ajalt langevad sõdurid tundmatult maalt 
meile pilvedena kallale, aga meie tapame nad. Sellest ajast, kui oli viimane sõda, on 
möödunud kolmas osa inimese elueast. Tookord suri palju tuhandeid, aga me hävitasime 
need, kes tahtsid meid ära õgida. Hiljem pole enam sõda olnud.» 

«Teie sõjamehed on vist üsna tüdinud oma odadele toetumast, Infaduus?» 

«Mu isand, siiski oli veel üks sõda varsti pärast seda, kui hävitasime rahva, kes meile 
peale tungis, aga see oli kodusõda: koer õgis koera!» 

«Kuidas see tuli?» 


«Minu isandal kuningal, kes .pn minu poolvend, oli kaksikvend, kes oli sündinud temaga 
ühel tunnil. Meil pole kombeks, mu isand, jätta mõlemaid kaksikuid ellu. Nõrgem neist peab 
alati surema. Aga kuninga ema peitis ära nõrgema, kes sündis teisena, sest ta süda kisendas 
lapse pärast, ja see laps on nüüd kuningas Tvala. Mina olen tema noorem vend, sündinud 
ühest teisest naisest.» 

«Ja edasi?» 

«Mu isand, meie isa Kafa suri, kui me meheikka jõudsime, ja minu vend Imotu tõsteti 
tema asemel kuningaks. Ta valitses mõnda aega ning tal sündis armsaimast naisest poeg. 
Kui lapsuke sai kolm aastat vanaks — varsti pärast suurt sõda, mille kestel keegi ei saanud 
külvata ega lõigata —, tabas maad näljahäda. Rahvas hakkas 

nurisema ja vaatas ringi nagu näljane lõvi, otsides, kellele oma viha välja valada. Sel ajal 
siis oligi, et Gaguul, tark ja hirmus naine, kes kunagi ei sure, pidas rahvale kõne ja ütles: 
«Kuningas Imotu ei ole kuningas.» Imotu aga oli haavatud ning haige ja lamas oma kraalis 
ega suutnud liikudagi. 

Siis läks Gaguul ühte hüttija tõi välja Tvala, minu poolvenna ja kuninga kaksikvenna, keda 
ta oli varjanud kaljude vahel mäekoobastes tema sündimisest peale, tõmbas tal muutšal eest 
ja näitas kukuaana rahvale ümber ta kõhu looklevat püha mao kujutust, millega. sündimisel 
märgitakse kuninga vanim poeg, ning hüüdis valjusti: «Vaadake oma kuningat, keda ma 
olen teile hoidnud tänase päevani 1» 

Rahvas, kes oli näljast hull ning hoopis kaotanud selge aru ja tõetundmise, karjus: 
«Kuningast Kuningas!» Äga mina teadsin, et asi pole nii, sest minu vend Imotu oli 
kaksikutest vanem ja meie seaduslik kuningas. Just siis, kui segadus kõige suurem oli, ronis 
kuningas Imotu, kuigi ta oli väga haige, oma hütist välja, hoides oma naisei käest kinni, ja 
tema järel tuli ta väike poeg Ignosi — see tähendab äraseletatult «välk». 

«Mis see kära tähendab?» küsis ta. «Miks hüüate te: «Kuningas! Kuningas!»?» 

Siis tormas Tvala, ta oma vend, kes oli sündinud samast naisest samal tunnil, tema juurde, 
haaras tal juustest kinni ja torkas talle noa südamesse. Ja kuna rahvas on heitlik ning alati 
valmis kummardama uut tõusvat päikest, plaksutasid kõik käsi ja hüüdsid: «Tvala.on 
kuningas! Nüüd me teame, et Tvala on kuningas!»» 

«Ja mis sai Imotu naisest ja tema pojast Ignosist? Kas Tvala tappis ka nemad?» 

«Ei, mu isand. Kui kuninganna nägi, et ta isand on surnud, karjatas ta, haaras lapse ja 
põgenes. Kaks päeva hiljem tuli ta väga näljaselt ühe kraali juurde, aga keegi ei andnud talle 
piima ega toitu, sest kuningas, tema isand, oli surnud, ja kõik inimesed vihkavad õnnetuid. 
Aga kui saabus ö5, hiilis üks väike tütarlaps välja ja tõi talle süüa. Naine õnnistas last, ja 
enne kui päike tõusis, läks ta oma pojaga teele mägede poole. Seal pidi ta arvatavasti hukka 
saama, sest keegi pole sellest ajast peale näinud ei teda ega tema last Ignosit,» 


Muutsa — niudevöö. 

«Nii et kui too laps Ignosi oleks elus, oleks tema kukuaana rahva tõeline kuningas?» 

«Nii see on, mu isand. Püha madu on tema keha ümber. Kui ta elab, on ta kuningas. Aga 
paraku on ta ammugi surnud.» 

«Vaata, mu isand,» jätkas Infaduus, osutades meist allpool nähtavale iimunud arvukatele 
hüttidele, mida ümbritses tara ja lisaks tarale veel sügav kraav, «see ongi kraal, kus Imotu 
naist ja last Ignosit viimati nähti. Me magame seal täna öösel,» jätkas ta. ent lisas kahtlevalt: 
«Muidugi kui mu isandad üldse selles maailmas magavad.» 

«Kui me oleme kukuaanade hulgas, mu armas sõber Infaduus, siis talitame nii, nagu 
teevad kukuaanad,» vastasin majesteetlikult ja pöördusin kiiresti ümber, et kõnetada Goodi, 
kes kõmpis süngelt tagapool ja tegi kõike enda ümber unustades asjatuid katseid kinni hoida 
oma flanellsärki, mis õhtutuules hoogsalt lipendas. Oma üllatuseks põrkasin aga kokku 
Umbopaga, kes sammus otse minu taga ja oli ilmselt suure huviga kuulanud minu jutu- 


ajamist Infaduusiga. Tema näol oli üpris kummaline ilme ja ta sarnanes minu arvates 
inimesega, kes vaevaliselt püüab meenutada midagi ammu unustatut. 

Vahepeal .olime tubli tempoga edasi rühkinud allpool laiuva lainja tasandiku poole. 
Mäeahelik, mille olime ületanud, kenkis nüüd kõrgele taevasse ja Seeba Kuninganna mäed 
olid tagasihoidlikult peidetud- pool-läbipaistyasse uduloori. Mida kaugemale me jõudsime, 
seda kaunimaks muutus maastik. Taimkate oli lopsakas, ent siiski mitte troopiline. Päike oli 
särav ja soe, ent mitte põletav, ja üle lõhnavate mäenõlvade lehvis kergelt mahe tuuleõhk. 
See uus, tundmatu maa oli tõesti peaaegu maapealne paradiis. Ma pole kuskil leidnud sellist 
ilu, nii rikkalikku loodust ja nii head kliimat. Transyaal on tore maa, aga Kukuaana-maaga 
ei saa teda võrreldagi. 

Kohe, kui me teele asusime, oli Infaduus ette saatnud kulleri, kes pidi teatama meie 
saabumisest kraalis, mis muide oli tema sõjaväelise juhatuse all. Mees oli sedamaid 
ebatavalise kiirusega teele asunud ja, nagu Infa-duus meile seletas, pidi katma kogu maa 
sellises tempos, kuna. jooksmine on. selle rahva hulgas laialt harrastatav sport. 

Kiirsõnum oli nähtavasti avaldanud suurt mõju. Kui meil jäi kraalini veel kaks miili käia, 
nägime, kuidas üks 

meestesalk teise järel väravaist välja valgus ja meile vastu marssima hakkas. 

Sir Henry asetas käe minu käsivarrele ja märkis, et nähtavasti ootab meid palav vastuvõtt. 
Miski tema hääletoonis köitis Infaduusi tähelepanu. 

«Mu isandail ei pruugi midagi karta,» sõnas ta kärmesti, «sest minu südames ei ole 
salakavalust. See väeosa on minu juhatuse all ja tuleb minu käsul teid tervitama.» 

Noogutasin muretult, kuigi ma südamepõhjas sugugi nii muretu ei olnud. 

Umbes poole miili kaugusel selle kraali väravatest laskub tee äärde lai laugjas nõlvak ja 
sita rivistusid sõja-salgad üles. Nad pakkusid suurepärast pilti, kui nad, igas kompaniis 
umbes kolmsada meest, odaotste välkudes ja suletuttide lehvides tõttasid kiiresti mõõda 
nõlva ülespoole ning asusid määratud kohtadele. Kui me nõlva jalamini jõudsime, oli juba 
kaksteistkümmend sellist kompaniid, kokku kolm tuhat kuussada meest, välja tulnud ja tee 
äärde üles rivistunud. 

Peagi jõudsime esimese kompaniini ja võisime imestusega silmitseda sõjaväge, millest 
toredamat ma pole iial näinud. Kõik sõdurid olid küpses eas mehed, enamasti üle 
neljakümne aasta vanused veteranid, ja ükski neist polnud kasvult alla kuue jala, kusjuures 
paljude pikkus ulatus kuue jala kolme või koguni nelja tollini. Peas kandsid nad raskeid 
musti sakaboola sulgi, samasuguseid kui need, millega olid end ehtinud meie. teejuhid. 
Umber piha ning parema põlve kandsid nad valgetest härjasabadest võrusid ja vasakus käes 
olid neil umbes kahekümnetollise läbimõõduga ümmargused kilbid. Need kilbid on õige ise- 
äralikud: all on õhukeseks taotud raudplaat ja selle peale on tõmmatud piimvalgest 
härjanahast kate. 

Relvad, mida iga mees kandis, olid lihtsad, kuid tõhusad. Kõigil oli käes puust varrega, 
lühike ja väga raske, kahelt poolt teritatud otsaga oda, kusjuures teravik oli kõige laiemast 
kohast umbes kuus tolli läbi mõõta. Neid odasid ei heideta, vaid nad on nagu suulude 
«bangvanid» ehk torke-assegaid määratud ainult lähivõitluseks ja selle relvaga löödud haav 
on hirmus. Lisaks «bangvanile» kandis iga mees kolme suurt, rasket nuga, mis kaalusid iga- 
üks umbes kaks naela. Üks nuga oli kinnitatud härjasabast vöö külge, kaks ülejäänut aga 
kilbi siseküljele. Need noad, 

mida kukuaanad ise nimetavad tolladeks, asendavad siin suulude viske-assegaisid. 
Kukuaana sõdurid viskavad tol-lasid suure täpsusega kuni viiekümne jardi kaugusele ja neil 
on kombeks rünnakul vaenlasele lähedale jõudes neid relvi pilvena vastaste pihta lendu 
saata. 

Iga kompanii ootas vaikselt nagu mingi pronkskujude rivi, kuni me otse nende kohale 
jõudsime. Siis aga — signaali peale, mille andis juhtiv ohvitser, kes eraldusmärgina kandis 


leopardinahast ürpi ja seisis paar sammu rivist eespool — tõusid äkki kõik odad ja võimsa 
mürinaga kõlas kolmesajast kõrist kuninglik tervitushüüd: «Koom!» Niipea kui olime 
möödunud, asusid kõik sõjasalgad järgemööda meie kannule ja hakkasid meid saatma kraali 
poole," kuni lõpuks kogu rügement — niinimetatud «Hallid», nagu seda kukuaanade 
löögiüksust nende valgete kilpide järgi nimetati — meile järgnes raskel marsisammul, mis 
pani maa müdisema. 

Pöörasime Suurelt Saalomoni teelt kõrvale ja jõudsime lõpuks laia kraavi ette, mis 
ümbritseb kraali ja mille pikkus on vähemalt üks miil. Kraavi taga oli veel tugev palkidest 
püsttara. Värava kohal viis üle kraavi primitiivne tõstesild, mille valvur meie 
sisselaskmiseks langetas. Kraal on väga otstarbeka põhiplaaniga. Otse keskelt läheb läbi lai 
tänav, mida lõikavad täisnurga all põiktänavad, jaotades hütid ruudukujulistesse 
kvartalitesse. Igas kvartalis paikneb üks kompanii. Onnid on ehitatud kuplikujulistena ja 
nagu suuludelgi vitspunutisest sõrestikuga, mis on korralikult rohuga kaetud. Kuid erinevalt 
suulude hüt-tidest on neil kõrged ukseavad, kust inimene kummar-dumata läbi mahub. Nad 
on ka hoopis avaramad ja iga onni ümbritseb kuue jala laiune veranda, kõvaks tambitud 
lubjakivikillustikust põrandaga. 

Mõlemale poole laia peatänava äärde olid kogunenud sajad naised, kes olid 
uudishimulikult tulnud meid silmitsema. Pärismaalaste kohta on siinsed naised väga ilusad. 
Nad on sihvakad ja graatsilised ning imetlusväärselt kauni kehakujuga. Nende lühike juus 
on pigem lokkis kui kräsus, neil on sageli uhked kotkanäod, ja huuled pole mitte 
ebameeldivalt paksud nagu enamikul Aafrika rahvastel: Aga mis kõige rohkem meie 
tähelepanu köitis, oli nende äärmiselt rahulik ja väärikas olek. Omal viisil olid nad niisama 
hästikasvatatud kui mõne peene salongi igapäevased külalised. Selles suhtes erinevad 
nad tunduvalt 

91 

suulu naistest ja nende hõimurahvast masaidest, kes elutsevad Sansibari taga. Nad olid 
küll tulnud uudishimust, aetuna meid vaatama, aga nad ei lubanud endale ühtki valju 
imestushüüdu ega jämedaid märkusi, kui me vaevaselt nende eest mööda kõmpisime. Isegi 
siis, kui vana Infaduus juhtis vargse käeliigutusega tähelepanu kõigi imede kroonile — 
vaese Goodi «ilusatele valgetele säärtele» —, ei lasknud nad välja paista ülimat imestust, 
mis neid kindlasti valdas. Nende tumedad silmad kiindusid küll neisse lumivalgeisse ja 
seninägematuisse kenadustesse, sest nagu ma juba olen märkinud, on Goodi nahk 
ebatavaliselt hele, aga see oli ka kõik. Ent Goodile jätkus sellestki, sest ta on loomu poolest 
häbelik. 

Kui me kraali keskusse jõudsime, jäi Infaduus seisma ühe suure hüti ette, mida ringina 
piirasid väiksemad. 

«Astuge sisse, tähtede pojad,» ütles ta suuresõnaliselt, «olge nii armulikud ja puhake veidi 
aega meie.armetutes eluasemetes. Teile tuuakse pisut toitu, et te ei peaks mitte oma vöösid 
nälja pärast kokku tõmbama — veidi mett ja> piima ja härg või paar ning mõni lammas. 
Seda pole. küll palju, mu isandad, aga siiski natuke.» 

«See on hea, Infaduus,» ütlesin mina. «Me oleme väsinud reisist läbi õhuvalla, puhakem 
nüüd.» 

Seepeale astusime hütti, mille leidsime olevat rikkalikult ja meie mugavusi silmas pidades 
sisustatud. Pargitud nahast magamisasemed olid meie jaoks maha laotatud ja pesemiseks oli 
valmis pandud vett. 

Peagi kuulsime väljas hüüdeid ja uksele astudes nägime tervet rodu neide, kes kandsid 
piima, maisikookc ja meepotti. Nende selja taga ajasid mõned noormehed lihavat noort 
härga. Võtsime kingid vastu, seejärel tõmbas üks noormees vöölt noa ja lõikas härjal osavalt 
kõri läbi. Kümne minutiga oli loom tapetud,, nülitud ja tükeldatud. Parimad lihatükid lõigati 
meile, ülejäänud pakkusin oma kaaslaste nimel meie ümber seisvatele sõjameestele, -kes 
selle vastu võtsid ja «valgete isandate kingi» ära jagasid. 


Umbopa asus ühe väga veetleva noore naise kaasabil tööle ja hakkas keetma meie osa 
suures savipotis tule kohal, mis süüdati hüti ees. Kui see peaaegu valmis oli, saatis ta 
käskjala Infaduusi ja kuningapoja Skraga juurde, paludes neid koos meiega einestama. 

Nad tulidki kohe, istusid madalatele järgidele — kuku-aanad ei armasta kandadel kükitada 
nagu suulud — ja 

aitasid.meil lõunasöögist jagu saada. Vana džentelmen oli äärmiselt lahke ja viisakas, aga 
mulle torkas silma, et nooruk vaatles meid kahtlustavalt. Nagu ta kaaslasedki, õli ta meie 
valge naha ja nõiakunstide vastu aukartust tundnud, aga mulle paistis, et nähes meid söövat, 
joovat ja magavat kõigi tavaliste surelike kombel, hakkas, ta aukartus haihtuma ja asendus 
vähehaaval vaenuliku kahtlusega — ja see tegi mind kaunikesti rahutuks. 

Eine jooksul käis sir Henry mulle peale, et me teeksime katset välja uurida, kas meie 
võõrustajad ei tea ehk midagi ta venna saatusest, kas nad pole temast kunagi midagi kuulnud 
või teda näinud. Aga kõike arvesse võttes otsustasin, et targem on esialgu sellest asjast mitte 
sõnagi lausuda. Raske oleks olnud seletada, kuidas võis mõni meie omastest «tähtedelt» 
kaduma minna. 

Kui olime eine lõpetanud, võtsime välja piibud ja läksime need. Viimane tegevus täitis 
Infaduusi ja Skraga suurima imestusega. Kukuaanadele olid tubakasuitseta-mise jumalikud 
mõnud ilmselt tundmatud. Seda taime leidub nende maal rohkesti, aga nad kasutavad seda 
ainult nuusktubakana nagu suuludki ega osanud teda ta uuel kujul ära tunda. 

Küsisin Infaduusilt, millal me oma reisi jätkame, ja kuulsin rõõmuga, et on juba tehtud 
ettevalmistusi teeleasumiseks järgmisel hommikul. Kullerid, kes pidid kuningas Tvalale 
meie tulekust teate viima, olid juba teele läkitatud. . Selgus, et Tvala asub oma 
pearesidentsis, kohas, mida nimetati Loo'ks, jä valmistab ette iga-aastasi suuri pidustusi, 
mida peetakse juunikuu esimesel nädalal. Selleks puhuks tuuakse kokku kõik rügemendid, 
välja arvatud mõned väikesed üksused, mis jäetakse garnisoniteenis-tusse, ja lastakse neil 
kuninga ees defileerida. Samuti toimub suur iga-aastane nõiajaht, millest jutustan varsti 
lähemalt. 

Pidime teele asuma koidu ajal ja Infaduus, kes pidi meid saatma, arvas, et jõuame Loosse 
järgmise päeva õhtuks, kui meid mõni ettenägematu (5 vahejuhtum või üle kallaste tõusnud 
jõgi kinni ei pea. 

Kui meie külalised.olid seda kõike meile teatanud, soovisid nad head ööd ja läksid 
minema. Leppisime omavahel kokku, et valvame kordamööda; kolm meist heitsid pikali ja 
vajusid väsinud inimese magusasse unne, kuna neljas fäi valvele, et võimaliku reetmise 
puhul teisi hoiatada. 


IX PEATÜKK KUNINGAS TVALA 


Mul pole vajadust pikalt ja üksikasjaliselt kirjeldada kõiki sündmusi meie reisil Loosse. 
See nõudis meilt kaks pikka päeva. Matkasime mööda Suurt Saalomoni teed, mis viis 
otsejoones Kukuaanamaa südamesse. Piisab, kui öelda, et mida kaugemale me jõudsime, 
seda jõukamaks näis muutuvat maa ja arvukamaks kraalid, mida ümbritses lai põldudevöö. 
Kõik nad olid ehitatud samal põhimõt- 
tel nagu esimene, kus peatusime, ja neid kaitsesid rohkearvulised garnisonid. Nagu . 
germaanlaste, suulude ja masaide juures, nii on ka Kukuaanamaal iga terve mees sõdur, nii 
et sõja puhul võib rahvas kohe välja panna kogu oma löögijõu, olgu siis kaitseks või 
pealetungiks. Teel möödusid meist tuhanded sõdurid, kes tõttasid Loosse, et osa võtta iga- 
aastasest vägede ülevaatusest ning pidustustest, ja toredamaid sõjaväeüksusi pole ma oma 
elus näinud. 

Teisel päeval tegime päikeseloojangul lühikese peatuse väikese, künka tipul, millest tee 
üle viis, ja seal meie jalge ees, kaunil ja viljakandval tasandikul asuski Loo ise. 
Pärismaalaste linna kohta oli ta tohutu suur. ma usun, et tublisti oma viis miili ümber 
mõõta,-ning tema ümber laiusid eeslinnataolised väiksemad kraalid, mida suurte 


rahvakogunemiste puhul kasutatakse sõjavägede majutamiseks. Kaugemal põhja pool, 
umbes kaks miili linnast, asus kummaline hobuserauakujuline mägi, millega meil edaspidi 
tuli lähemat tutvust teha. Linn asub väga ilusas maakohas. Kraali keskelt voolab läbi jõgi, 
millest viib üle mitu silda, — õieti on see sama jõgi, mida olime juba näinud Seeba 
Kuninganna mägede nõlvaikuil. Kuuekümne või seitsmekümne miili kaugusel tõusevad 
tasaselt lagendikult kolm lumemütsiga mäetippu, moodustades kolmnurga. Need järsud 
teravatipulised mäed erinevad tunduvalt Seeba Kuninganna mägedest, mis on lamedad ja 
ümmargused. 

Infaduus pani tähele, et me noid mägesid silmitseme, ja pidas vajalikuks seletusi anda. 

«Tee lõpeb seal,» sõnas ta, osutades käega mägede poole,.mida kukuaanad nimetasid 
Kolmeks Nõiaks. 

«Miks ta seal lõpeb?» küsisin. 

«Kes võiks seda öelda,» vastas ta õlgu kehitades. «Mäed 

on täis koopaid ja nende vahel on sügav kuristik. Sinna läksid muistsel ajal targad mehed, 
et sealt tuua seda, mida riad meie maalt otsima tulid, kuigi me ei tea, mis see oli, ja sinna, 
Surma koopasse maetakse nüüd meie kuningad.» 

«Mida nad siit küll otsisid?» küsisin õhinal. 

«Ma ei tea seda. Mu isandad, kes lendasid meie juurde tähtedelt, peaksid aga teadma,» 
vastas ta, heites mulle kiire, pilgu. Ilmselt teadis ta rohkem, kui arvas heaks öelda. 

«Jah,» kinnitasin mina, «sul on õigus. Tähtedel saame me paljudest asjadest teada. Ma 
olen näiteks kuulnud, et vana aja targad mehed tulid neisse mägedesse otsima säravaid kive, 
ilusaid mänguasjakesi ja kollast rauda.» 

«Mu isand on tark,» vastas ta külmalt. «Mina olen vaid lapsuke ega oska oma isandaga 
niisugustest asjadest rääkida. Mu isand peab kõnelema vana Gaguuliga kuningakojas, sest 
tema on niisama tark kui mu isand.» Ja ta eemaldus. 

Niipea kui ta oli.läinud, pöördusin oma kaaslaste poole ja osutasin neile mägedele. «Seal 
ongi Saalomoni tee-mandikaevandused,» ütlesin neile. 

Umbopa seisis meie kõrval, olles nähtavasti vajunud sügavasse mõtiskellu, mis oli tema 
juures tavaline. Kuid ta kuulis mu sõnu. 

«Jah, Makumazahn,» sõnas ta suulu keeles, «teemandid on kindlasti seal ja te saate nad 
endale, sest teie, valged mehed, armastate ju nii väga neid iluasjakesi ja raha.» 

«Kuidas sina seda tead, Umbopa?» küsisin teravalt, sest mulle ei meeldinud tema 
salapäratsemised. 

Ta hakkas naerma. «Nägin seda unes, valged mehed.» Seepeale pöördus ta kannal ümber 
ja läks minema. 

«Millele meie must sõber küll sihib?» imestas sir Henry. «On selge, et ta teab rohkem, kui 
suvatseb öelda. Muuseas, Ouatermain, ega ta pole kuulnud midagi... minu vennast?» 

«Mitte kõige vähematki. Ta on küsinud igaühelt, kellega sõbraliku jutu peale on saanud, 
kuid kõik nad kinnitavad, et siin maal pole kunagi varem nähtud ühtki valget meest.» 

«Kas te usute, et ta üldse siia jõudis?» küsis Good. «Meiegi jõudsime siia ainult ime läbi. 
Kas on mõeldav, et tema oskas siia tulla ilma kaardita?» 

«Ma ei tea,» vastas sir Henry süngelt, «aga mul on siiski tunne, et ma ta leian.» 

Päike vajus pikkamööda silmapiiri taha ja siis langes maa peale äkki pimedus, otsekui 
oleks see midagi ainelist ja kombatavat. Päeva ja õo vahel polnud siin mingit 
hingetõmbamishetke, polnud mahedat üleminekut. Sellel laiuskraadil videvikku ei tunta. 
Päeva muutumine ööks on niisama kiire ja täielik kui elu vaheldumine surmaga. Päike 
loojus ja maailm mähkus varjudesse. Aga mitte kauaks, sest peagi lõi taevaserv läänes 
kumendama, ilmusid esimesed hõbedased valguskiired ja peagi kallas hiiK gav täiskuu 
tasandiku valgusega üle, paisates kaugele oma sirendavaid nooli ja täites maastiku maheda 
helendusega. 


Seisime ja nautisime kaunist vaatepilti. Tähed kahvatasid selle karge majesteetlikkuse ees 
ja me tundsime, kuidas ilu, mida ma kirjeldada ei suuda, meie südamed kiiremini tuksuma 
pani. Minu elu on olnud karm, aga mul on siiski olnud rõõmuhetki, mille pärast ma oma elu 
elamisväärseks pean, ja üks neist ort see, mil nägin Kukuaana-maad kuupaistel. 

Lõpuks katkestas meie mõtiskelu meie viisakas sõber Infaduus. 

«Kui mu isandad on puhanud, siis reisime edasi Loosse, kus mu isandatele on täna ööseks 
üks onn valmis seatud. Kuu paistab heledasti ja meil ei ole vaja karta; et teel komistaksime.» 

Nõustusime ja tunni aja pärast olime linna lähistel; Linn ise, mille plaani selgesti välja 
joonistasid tuhanded laagri-tuled, näis olevat lausa ääretu. 

Good, kes alati kahtlase väärtusega nalja armastab heita, pani talle nimeks «Piiramatu 
Loo» 

Varsti jõudsime vallikraavi juurde, millest viis üle tõs-tesild, ja seal peatas meid relvade 
kõlin ning valvuri käre ja käskiv hääl. Infaduus andis parooli, millest ma aru ei saanud; 
sellele vastati tervitusega ja me läksime edasi mõõda selle tohutu rohtlinna peatänavat. 
Pärast ligi poole-tunnilist käiku piki lõputuid onnideridu peatus Infaduus lõpuks väikese 
rühma hüttidc ees, mis ümbritsesid lubja-kivikillustikuga sillutatud väikese õue, ja teatao, et 
need ongi määratud meie «armetuks» eluasemeks. 


1 Loo tihendab inglise keetes teatavat kaardimängu, 

Astusime sisse ja leidsime, et igale meist oli määratud eraldi onn. Onnid ise olid peajagu 
paremad kõigist seni nähtuist ja igaühes leidus väga mugav magamisase pargitud nahkadest, 
mis olid laotatud lõhnavast rohust madratsile. Ka oli meile juba toitu valmistatud, ja niipea 
kui olime end pesnud veega, mida leidsime selleks otstarbeks suurtest savinõudest, tõid kena 
välimusega noored naised küpsetatud liha ja puuliudadel peenelt serveeritud maisi-tõlvikuid 
ning ulatasid need meile sügavate kummardus-tega. 

Sõime ja jõime, ning kui kõik voodid olid meie nõudel ühte onni kokku toodud — 
ettevaatusabinõu, mis armastusväärsed, noored daamid muigama pani —, vajusime pikast 
reisist surmani väsinult raskesse unne. 

Ärgates leidsime, et päike oli ammugi kõrgel taevas ja meie naisteenijad, keda mingi 
valehäbi tagasi ei hoidnud, seisid juba onnis, kuna neile oli käsk antud aidata meil endid 
«valmis seada». 

«Kena küll — valmis seada!» ümatas Good. «Kui inimesel pole muud kui ainult 
flanellsärk ja paar saapaid, ei võta see just kaua aega. Tahaksin, et te mu püksid nende käest 
tagasi küsiksite, Ouatermain.» 

Tegingi seda, aga mulle teatati, et need pühad reliikviad on juba viidud kuninga juurde, 
kes meid samal ennelõunal vastu võtab. 

Kui olime noori daame nende tõsiseks imestuseks ja pettumuseks palunud ukse taha 
astuda, asusime tegema nii põhjalikku tualetti, kui olukord võimaldas. Good läks isegi nii 
kaugele, et ajas oma näo paremalt poolelt uuesti habet. Vasakut poolt, kus nüüd lokkas juba 
üsna lopsakas karvas-tik, ta meie pealekäimisel ei puudutanud. Mis meisse puutub, siis 
piirdusime tubli pesemise ja kammimisega. Sir Henry heledad lokid langesid juba peaaegu 
õlgadeni ja ta sarnanes muistse taani viikingiga rohkem kui kunagi varem. Minu hallikas 
juuksepadrik oli kõvasti tollipikkune poole tolli asemel, mida ma seni üldiselt kõige 
suuremaks lubatud pikkuseks olin pidanud. 

Seks ajaks kui olime hommikueine lõpetanud ja piibud tühjaks suitsetanud, tõi meile mitte 
keegi väiksem isand kui Infaduus ise teate, et kuningas Tvala on valmis meid vastu võtma, 
kui arvame heaks tulla. 

Vastasime talle, et soovime oodata; kuni päike veel pisut kõrgemale tõuseb, sest oleme 
ikka veel reisist väsinud ja 

nii edasi. Tsiviliseerimata rahvastega läbi käies on alati kasulik mitte eriti rutata. Nad 
kalduvad viisakust kart-likkuse ja orjalikkusega ära vahetama. Niisiis, kuigi me soovisime 
niisama kärsitult Tvalat näha kui tema meidki, istusime uuesti maha ja viivitasime veel ühe 
tunni, kasutades aega selleks, et valmis seada kinke, mida võisime oma kasinast tagavarast 
lubada — nimelt «Winchester», mida oli tarvitanud vaene Ventvögel, ja mõned helmekeed. 
Püssi koos laskemoonaga otsustasime kinkida Tema Kuninglikule Kõrgusele, kaelakeed aga 
olid määratud tema naistele ja õukondlästele. Olime juba andnud mõned Infaduusile ja 
Skragale, kes nende üle väga rõõmustasid, kuna nad polnud selliseid asju kunagi varem näi- 
nud. Lõpuks teatasime, et oleme valmis, ja Infaduusi juhtimisel siirdusime audientsile. 
Umbopa kandis püssi ja helmeid. 

. Käinud paarsada jardi, jõudsime umbes samasugusele õuele kui too, kus asusid meile 
määratud onnid, ainult et see siin oli viiskümmend korda suurem — selle all .oli vähe mait 
kuus või seitse aakrit. Ümberringi välistara ääres paiknes rida onne, kus elutsesid kuninga 
naised. Otse värava vastas, väljaku teises servas asetses teistest eraldi väga suur onn. See 
oligi Tema Majesteedi residents. Muidu oli kogu õu täiesti lage — see tähendab oleks olnud 
lage, kui ta poleks olnud täis sõdureid, kes seisid kompanii kompanii kõrval; arvult võis neid 
seal olla seitse või kaheksa tuhat. Nad seisid liikumatult nagu kujud, kui me nende vahelt 
läbi sammusime. Võimatu on sõnadega täpset ettekujutust anda sellest suurejoonelisest 
vaatepildist, mida nad oma hõljuvate suletuttide, helkivate odade ja raudplekist, härjanahaga 
kaetud kilpidega pakkusid. 

Suure onni ette oli jäetud vaba ruumi ja sinna olid paigutatud mõned järid. Infaduusi 
märguandel võtsime neil istet. Umbopa jäi meie selja taha seisma, Infaduus aga asus onni 
ukse kõrvale. Nii ootasime umbes kümme minutit surmavaikuses, olles teadlikud, et meile 
on koondunud kaheksa tuhande silmapaari terased pilgud. See ooteaeg pani meid kõvasti 
proovile, aga me kannatasime selle välja nii hästi kui suutsime. Viimaks avanes onni uks ja 
välja astus hiiglakasvuga mees, kellel oli õlgadele heidetud tore tiigrinahast mantel. Talle 
järgnes nooruk Skraga ja veel keegi, kes näis meile karusnahksesse .mantlisse mässitud 
kängunud ahvina. Mees istus ühele, istmele. Skraga seisis 

tema selja taha, vana närbunud ahv aga ronis neljakäpukil onni varju ning kükitas maha. 

Ikka veel valitses vaikus. 

Siis libistas hiiglane tiigrinaha õlgadelt tõusis ia iäi meie ette Seisma, pakkudes tõepoolest 
hirmuäratavat vaate- 

pilti. Ta oli kohutavalt suure kasvuga ja kõige eemale-tõukavama näoga, millist me iial 
olime näinud. Mehe huuled olid paksud nagu neegril, nina lame, ja tal oli üksainus kiirgav 
must silm, teise asemel oli vaid sügav lohk ning ta näoilme oli äärmiselt julm ja meelas. Ta 
suurt pead kaunistas valgetest jaänalinnusulgedest tore peaehe, keha kattis särav 
rõrtgashame, piha ja parema põlve ümber aga olid tavalised valgetest härjasabadest kaunis- 
tused. Paremas käes hoidis ta päratut oda, kaelas rippus tal jäme kuldkee ja otsaesisele oli 
seotud üksainus suur, tuhmilt sätendav, lihvimata teemant. 

Ikka veel valitses vaikus, kuid mitte kauaks. Varsti tõstis mees, keda me õigusega 
kuningaks pidasime, oma suure oda. Ja otsekohe tõusid vastuseks sellele kaheksa tuhat oda 
ja kaheksast tuhandest kõrist kõlas kuninglik tervitus: «Koomh Seda korrati kolm korda ja 
iga kord värises maa sellest hirmsast karast, mida võib võrrelda vaid kõige tugevama 
kõuemürinaga. 

«Ole alandlik, oh rahvas,» vigises peenike hääl, mis näis tulevat varjus istuva pärdiku 
suust, «see on kuningas!» 

«See on kuningas!» mürises vastuseks "kaheksast tuhandest kõrist. «Ole alandlik, oh 
rahvas, see on kuningas!» 

Siis tekkis jälle vaikus — surmavaikus. Kuid seda häi-riti peagi. Üks sõdur meist- vasaku! 
pillas oma kilbi, mis kukkus kolina! lubjakivisillutisele. 

Tvala pööras oma ainsa silma kära suunas. 


«Tule siia!» ütles ta külmal häälel. 

Rivist astus välja kena noormees ja jäi tema ette seisma. 

«See oli sinu kilp, mis kukkus, sa saamatu koer. Kas sa tahad mulle nende tähtedelt tulnud 
võõraste ees häbi teha? Mis sul on enda kaitseks öelda?» 

Nägime, kuidas vaene mees oma tumeda naha all kahvatas. 

«See juhtus kogemata, oh Musta Lehma Vasikas,» pomises ta. 

«Siis pead sa selle eest maksma. Sa tegid mind narriks. Valmista end surema.» 

«Ma olen kuninga härg.» kostis vaikne vastus. 

«Skraga,» möirgas kuningas, «näita mulle, kuidas sa oma oda kasutada oskad. Tapa see 
loll käperdis.» 

Metu irvitusega astus Skraga ette ja tõstis oda. Vaene ohver kattis käega silmad ja seisis 
liikumatult. Meie aga olime õudusest kivinenud. 

«Üks, kaks,» kõigutas ta oda ja lõi siis — oh! — otse südamesse. Odaots tungis 
jalapikkuselt sõduri seljast välja. Ta heitis käed üle pea ja vajus surnult maha. Inimhulgast 
meie ümber tõusis mingi ümin, lainetas ja kustus. Tragöödia oli lõppenud. Seal lamas laip ja 
me polnud veel õieti jõudnud arugi saada, mis toimub. Sir Henry kargas püsti ja vandus 
rängalt, siis aga, kohutatuna ümberringi valitsevast vaikusest, istus uuesti. 

«Löök oli hea,» ütles kuningas. «Koristage ta ära!» 

Rivist astusid välja neli meest, tõstsid tapetu keha üles ja kandsid minema. 

«Katke vereplekid kinni, katke kinni,» piiksatas anvitao-line kuju peenikese häälega. 
«Kuninga sõna on öeldud, kuninga otsus on täide viidud!» 

Seepeale ilmus onni tagant tütarlaps, kes kandis anumat peene lubjakivipuruga, mille ta 
puistas punasele loigule, varjates selle meie silme eest. 

Vahepeal kees sir Henry raevust juhtunu üle. Suutsime teda suure vaevaga vaos hoida. 

«Taeva pärast, istuge!» sosistasin talle. «Sellest oleneb meie elu.» 

Ta andis järele ja rahunes. 

Tvala istus vaikselt, kuni kõik tragöödia jäljed olid kustutatud, ja pöördus siis meie poole. 

«Valged inimesed,» sõnas ta, «kes te tulete paigast, mida ma ei tunne, ja eesmärgil, mida 
ma ei tea, olge tervitatud!» 

«Ole tervitatud, Tvala, kukuaanade kuningas!» 

«Kust te tulete, valged inimesed, ja mida te otsite?» 

«Me tuleme tähtedelt, aga ära küsi meilt, mil viisil. Tulime vaatama seda maad.» 

«Võtsite ette pika tee väikese asja pärast. Ja kas see mees, kes teid saadab, tuleb samuti 
tähtedelt?» küsis ta, osutades Umbopale. 

«Ka tema. Üleval taevas on ka sinu nahavärviga inimesi. Aga ära uuri asju, mis on sinu 
jaoks liiga kõrged, kuningas Tvala.» 

«Tähtede rahvas, te räägite väga valju häälega,» vastas Tvala toonil, mis mulle sugugi ei 
meeldinud. «Pidage meeles, et tähed on kaugel, teie aga olete siin. Mis siis, kui ma teen 
teiega samuti nagu tollega, kes ära kanti?» 

Puhkesin valjusti'naerma, kuigi ma südamepõhjas naerust kaugel olin. 

«Oh kuningas,» ütlesin, «ole ettevaatlik, kui sa üle tuliste kivide astud, või muidu põletad 
oma jalad; hoia oda varrest, muidu lõikad sa endale kätte. Puuduta vaid ühtaipsat karva meie 
peas, ja sind tabab hukatus. Kas need inimesed,» jätkasin, osutades Infaduusile ja Skragale 
— see noor lurjus puhastas parajasti oma oda sõduri verest — «kas nad ei jutustanud sulle, 
mis sorti mehed me oleme? Oled sa kunagi näinud meietaolisi?» ja ma viipasin Goodi poole, 
olles veendunud, et kuningas pole iialgi varem näinud kedagi, kes vähegi oleks sarnanenud 
temaga, nagu ta sel ajal välja nägi. 

«See on õigus, sääraseid mehi ei ole ma näinud,» vastas kuningas, silmitsedes Goodi suure 
huviga. 


«Kas nad ei ole sulle kõnelnud, kuidas surm meie käest kaugele lendab ja tapab?» jätkasin 
mina. 

«Nad jutustasid mulle, aga ma ei usu neid. Näidake mulle, kuidas te tapate. Tapke mõni 
neist meestest, kes seal seisavad,» ja ta osutas üle kraali õue teisele poole, «siis ma usun.» 

«Ei,» vastasin mina, «me ei vala inimese verd muidu kui vaid õiglaseks karistuseks. Aga 
kui sa tahad oma silmaga näha, lase oma teenritel ajada üks härg läbi värava, ja enne kui ta 
on jooksnud kakskümmend sammu, löön ma ta surnuks.» 

«Ei,» naeris kuningas, «tapa inimene, ja ma usun sind.» 

«Hästi, oh kuningas, olgu nii,» vastasin ma külmalt. «Kõnni üle lageda platsi, ja enne kui 
sa jõuad värava juurde, tabab sind surm. Või kui sa ei taha ise minna, sanda oma poeg 
Skraga,» (kelle ma sel hetkel suurima rõõmuga oleksin maha lasknud). 

Seda ettepanekut kuuldes kostis Skraga suust mingi ulgumine ja ta kadus kiiruga onni. 

Tvala kortsutas majesteetlikult kulmu. Minu ettepanek ei meeldinud talle. 

«Aetagu sisse noor härg,» käskis ta. 

Kohe lahkusid kaks meest, pistes nobedalt jooksu. 

«Sir Henry,» ütlesin ma, «seekord tulistage teie. Ma tahan sellele kaabakale näidata, et 
mina pole meie salgas ainus võlur.» 

Sir Henry Võttis oma püssi ja seadis end valmis. 

«Loodan, et taban,» ägas ta. 

«Peate igal juhul tabama,» vastasin mina. «Kui te 

esimesest rauast mööda lasete, tulistage teisest. Võtke sihik 150 ja oodake, kuni ta küljega 
siiapoole pöördub.» 

Siis tuli lühike paus, kuni me silmasime härga, kes otse kraali värava poole tormas. Ta 
jooksis väravast sisse, siis aga, märgates tohutut inimhulka, jäi juhmilt seisma, pöördus 
ümber ja möirgas. 

«Nüüd on paras aeg,» sosistasin. 

Püss tõusis palge.. Kärgatas lask ja härg siputas selili maas, saanud kuuli roietesse. 
Poolõõnes kuul oli oma töö hästi teinud ja läbi kaheksa tuhande pealise inimhulga lendas 
imestuskahin. 

Pöördusin külmavereliselt ümber. 

«Kas ma valetasin, oo kuningas?» 

«Ei, valge mees, sul oli õigus,» kõlas pisut nagu kartlik vastus. 

«Kuula, Tvala,» jätkasin mina. «Sa oled näinud. Tea nüüd, et me tuleme rahus. Vaata,» ja 
ma tõstsin «Winches-teri», «siin on õõnes võlukepp, millega sa võid tappa niisamuti, nagu 
tapame meie, aga ma panen talle nõiduse peale, et sa ei tohi sellega tappa inimest. Kui sa 
tõstad selle inimese vastu, siis tapab see sinu. Vaata, ma näitar sulle. Mingu üks sõdur ja 
pistku oma oda vartpidi maasse nii et teravik jääks laiema küljega meie poole.» 

See oli mõne hetkega tehtud. 

«Vaata nüüd, ma purustan selle oda.» 

Sihtisin hoolega ja tulistasin.. Kuul tabas oda ja lõi teraviku kildudeks. 

Jälle ahhetas rahvas imestunult. 

«Me anname selle nõiatoru nüüd sulle ja varsti õpetan ma sind, kuidas seda kasutada. Aga 
hoia end, et sa tähtede võluriista selle maailma inimeste vastu ei pööra!»'Ja ma ulatasin talle 
relva. 

Kuningas võttis selle äärmise ettevaatusega vastu ja asetas oma jalge ette maha. Sel ajal 
kui ta seda tegi, panin tähele, kuidas kiprunud ahvi sarnane inimkogu onni varjust välja 
ronis. Ta liikus neljakäpukil, aga jõudes sinna, kus isžtüs kuningas, tõusis ta jalule ja heitis 
karvase katte peast, paljastades uskumatult veidra ja ennenägematu näo. See oli nähtavasti 
väga kõrges vanuses naine: ta silmnägu oli nii kokku kuivanud, et ei paistnud olevat suurem 
kui aastavanusel lapsel, ja koosnes lugematuist sügavaist kollastest kortsudest. Nende 
kortsude vahel peitus sissevajunud lõhe, mis kujutas suud, ja selle all kõverdus ettepoole 

teravaotsaline lõug. Nina tal õieti ei olnudki ja oleks võinud arvata, et nägu kuulub päikese 
käes kuivanud laibale, kui selles poleks välkunud paar musti silmi, mis olid veel täis tuld ja 
tarkust ning sätendasid ja mänglesid lumivalgete kulmude ja teravatipulise 
pärgamendivärvilise kolba all nagu kalliskivid surnukambris. Pealagi oli täiesti paljas ja 
kollane, ning kibruline peanahk venis ja tõmbus kokku nagu kobramao kilp. 

Inimkogu, mille juurde kuulus see õudustäratav nägu — tõepoolest nii õudne nägu, et teda 
nähes läbis meid kõiki hirmuvärin —, see inimkogu püsis mõne hetke vaikselt. Siis sirutas ta 
äkki välja kondise käpa, mis oli varustatud ligi tollipikkuste küüntega, asetas selle kuningas 
Tvala õlale ja hakkas peenel kimedal häälel kõnelema: 

«Kuula, oh kuningas! Kuulake, oh sõdurid! Kuulake, mäed, lagendikud ja jõed, kukuaana 
rahva kodumaa! Kuulake, taevas ja päike, vihm, torm ja udu! Kuulake, oh mehed ja naised, 
oh noorukid ja neiud, ja oh kuulake, sündimata lapsedki! Kuulgu kõik elusad, kes te kord 
surema peate! Kuulake, surnud asjad, kes te uuesti ellu tõusete, et uuesti surra! Kuulake, 
minus on elu vaim ja ma kuulutan tulevikku! Ma kuulutan! Ma kuulutan!» 

Sõnade kaja kustus kaebliku tooniga ja hirm näis haaravat kõigi südameid, kes teda 
kuulsid, kaasa arvatud ka meie omad. See vana naine oli tõesti konutav. 

«Veri! Veril Veri! VercjõedI Kõikjal veri! Ma näen seda, ma haistan seda, ma tunnen selle 
maitset — see on soolane. Punasena voolab ta üle maa ja sajab vihmana taevast. 

Sammud! Sammud! Sammud! Kaugelt kostab valge mehe jalaastumine. See raputab 
maad. Maa väriseb oma isanda ees. 

Veri on hea, punane veri on särav. Pole paremat lõhna kui äsja valatud verel. Lõvid 
lakuvad seda ja möirgavad, raisakullid loputavad selles oma tiibu ja kisendavad rõõmu 
pärast. 

Ma olen vana! Ma olen vana! Ma olen näinud palju verd. Jrla-haa! Aga ma näen veel 
rohkem, enne kui- suren, ja olen õnnelik. Mis te mõtlete, kui vana ma olen? Teie isad 
tundsid mind ja nende isad tundsid mind ja nende isade isade isad. Ma olen näinud valget 
meest ja tean, mida ta Ihaldab. Ma olen vana, ainult mäed on vanemad kui mina. öelge 
mulle, kes ehitas suure tee? Öelge mulle, 

kes raius märgid kaljudele? Öelge mulle, kes püstitas kolm Vaikijat, kes vaatavad üle 
kuristiku?» Ja ta osutas käega kolme järsu mäetipu poole, mida me olime märganud juba 
eelmisel õhtul. 

«Teie ei tea, aga mina tean. Need olid valged inimesed, kes asusid siin enne teid ia kes on 
siin, kui teid enam pole, kes õgivad teid ära ja hävitavad teid. Jaa! Jaal Jaa! 

Ja milleks nad tulid, need valged mehed, need hirmsad mehed, osavad nõiduses ja suured 
tarkuses, tugevad ja vankumatud? Mis särav kivi on su laubal, oh kuningas? Kelle käed on 
teinud raudse rüü, mis katab su rinda, oh kuningas? Sina ei tea, aga mina tean. Mina, kõige 
vanem, kõige targem, isanusi, mina, nõid!» 

Siis pööras ta oma palja raisakullipea meie poole. 

«Mida te otsite, valged mehed tähtedelt — ah jaa, tähtedelt! Kas otsite üht, kes on 
kadunud? Te ei leia teda siit. Teda pole siin. Mõõtmatute aegade jooksul pole valge jalg 
sellele maale astunud, välja arvatud üksainus kord, ja ma mäletan, et ta lahkus siit, et peagi 
surra. Te tulete otsima säravaid kive. Ma tean sedal Ma tean seda! Te leiate neid, kui veri on 
kuivanud. Aga kas te kunagi pöördute tagasi sinna, kust tulite, või jääte siia minu juurde? 
Ha-ha-haa! 

Ja sina, sa tumeda nahaga ja uhke näoga» — ta näitas oma kondise sõrmega Umbopa 
poole —, «kes oled sina . a mida sina otsid? Mitte säravaid kive, mitte, kollast liilgavat 
rauda— need jätad sa «valgetele meestele, kes ulid tähtedelt». Mulle paistab, et ma tunnen 
sind, mulle näib, et ma tunnen sinu südame vere lõhna. Päästa valla oma vöö ...» 

Siin hakkas selle ebatavalise olendi nägu kramplikult tõmblema ja ta vajus maha, 
vahutades langetõvehoos, ning ta kanti onni. 


Kuningas ajas end värisedes püsti ja viipas käega. Otsekohe hakkasid rügemendid minema 
marssima ja kümne minuti pärast polnud avaral väljakul enam kedagi peale meie, kuninga ja 
mõnede teenrite. 

«Valged mehed,» ütles ta, «.mul on mõttes teid tappa. Gaguul kõneles kummalisi sõnu. 
Mis ütlete teie?» 

Ma naersin. «Ole ettevaatlik, oh kuningas, meid pole nii lihtne tappa. Sa nägid, milline oli 
härja saatus. Kas tahad minna sama teed, mida läks härg?» 

Kuningas kortsutas kulmu. «Pole hea ähvardada kuningat.» 

«Me ei ähvarda. Me räägime vaid seda, mis on õige. Proovi meid tappa, oh kuningas, ja sa 
näed, mis sünnib.» 

Hiiglakasvuga metslane tõstis käe laubale ja mõtles järele. 

«Minge rahus,» ütles ta viimaks. «Täna õhtul on suur tants. Te peate seda nägema. Ärge 
kartke, et ma teile lõksu sean. Homme ma mõtlen järele.» 

«Olgu nii, oh kuningas,» vastasin mina ükskõikselt, seejärel tõusime ning läksime 
Infaduusi saatel oma kraali. 


X PEATÜKK NÕIAJAHT 


Oma onni juurde jõudes palusin Infaduusi koos meiega sisse astuda. 

«Infaduus,» ütlesin mina, «me tahaksime sinuga rääkida.» «Mu isandad rääkigu.» 

«Meile näib, Infaduus, et kuningas Tvala on julm mees.» 

«Nii see on, mu isandad. Oh õnnetust! Maa ägab tema julmuste pärast. Täna õhtul te näete. 
Tuleb suur nõiajaht: paljud nuhitakse nõidadena välja ning surmatakse. Ühegi inimese elu 
pole kindel. Kui kuningas ihaldab mõne mehe karja või naist, või kui ta kellestki arvab, et 
see võiks tema vastu mässu õhutada, siis leiab Gaguul, keda te täna nägite, või mõni teine 
teadjamoor, kelle ta on välja õpetanud, et too mees on kardetav võlur, ja ta tapetakse. Täna 
öösel, enne kui kuu kahvatab, peavad paljud elu jätma. Nii on see alati. Võib-olla tapetakse 
mindki. Seni on mind säästetud, sest ma olen osav sõjakunstis ja sõdurid armastavad mind. 
Aga ma ei tea, kui kaua mul veel elada on jäänud. Maa halab kuningas Tvala julmuste 
pärast, ta on temast ja ta veristest tegudest ära vaevatud.» 

«Aga kui see nii on, Infaduus, miks siis rahvas teda troonilt ei tõuka?» 

«Oh, mu isandad, ta on ju kuningas, ja kui ta surma-taksegi, hakkab tema asemel 
valitsema ta poeg Skraga, ja Skraga süda on veel mustem kui ta isa Tvala süda. Kui Skraga 
saab kuningaks, on tema ike veel raskem kanda kui Tvala ike. Kui Imotut poleks tapetud või 
kui tema poeg Ignosi elaks, oleks kõik ehk olnud teisiti. Aga nad mõlemad on surnud.» 

«Kust sa tead, et Ignosi on surnud?» ütles üks hääl meie selja taga. Pöördusime üllatunult 
ümber, et näha, kes nii räägib. See oli Umbopa. 

«Mis sulle pähe tuleb, poiss?» küsis Infaduus. «Kes palus sind rääkida?» 

«Kuula, Infaduus,» kõks vastus, «.ma jutustan sulle ühe loo. Aastate eest tapeti selle maa 
kuningas Imotu ja tema naine põgenes koos oma poja Ignosiga. On see nii?» 

«Nii see on.» 

«Kõneldakse, et see naine ja tema poeg hukkusid mägedes. Kas pole nii?» «Nii see tõesti 
on.» 

«Sündis aga nõnda, et ema ja tema lapsuke Ingnosi ei surnud mitte. Nad läksid üle 
mägede, ja ringirändavate kõrbeelanike suguharu juhtis nad üle liivalagendiku mägede taga, 
kuni nad lõpuks jälle nägid vett ja rohtu ja puid.» 

«Kust sa seda tead?» 

«Kuula. Nad rändasid ikka edasi ja edasi, kuni jõudsid maale, kus elab sõjakas amasuulu 
rahvas, kes on kukuaa-nadega ühest tõust, ja nende juures viibisid nad palju aastaid, kuni 


ema lõpuks suri. Siis sai Ignosist jälle rändur ja ta reisis imedemaale, kus elavad valged 
mehed, ja palju aastaid õppis ta seal valge rahva tarkust.» 

«See on väga kena lugu küll,» ütles Infaduus kahtlevalt. 

«Aastaid elas ta seal, oli teenriks ja sõduriks, aga hoidis oma südames tallel kõike, mis ta 
ema oli talle jutustanud ta päriskodumaast. Ja temas elas mõte leida tee, kuidas rännata 
tagasi, et enne surma veel kord näha oma rahvast ja isamaja. Palju aastaid elas ta nõnda ja 
ootas, kuni lõpuks tuli õige aeg, nagu alati tuleb sellele, kes oodata jõuab. Ta kohtas valgeid 
mehi,, kes tahtsid minna otsima seda tundmatut maad, ja ta ühines nendega. Valged mehed 
asusid teele ja rändasid ikka edasi ja edasi, otsides ühte, kes on kaduma läinud. Nad läksid 
läbi hõõguva k5rbe, nad ületasid lumega kaetud mäed ja jõudsid lõpuks.kukuaanade maale. 
Seal leidsid nad sinu, 00 Infaduus.» 

«Sa oled kindlasti hull, et niimoodi kõneled,» ütles vana sõdur jahmunult. 

«Arvad sa nii? Vaata, ma näitan sulle, oh onu! 

Mina olen Ignosi, kukuaanade seaduslik kuningas!» 

Seepeale heitis Umbopa üheainsa liigutusega oma muutša ehk niudepõlle eest ja jäi alasti 
meie ette seisma. 

«Vaata,» ütles ta, «mis see on?» Ja ta osutas suure mao kujutusele, mis talle ümber keha 
oli tätoveeritud; mao saba kadus looma avatud suhu just puusa kohal. 

Infaduus vaatas, silmad pealuust peaaegu välja tungimas. Siis langes ta põlvili. 

«Koom! Koom!» hüüdis ta. «See on mu venna poeg, see on kuningas!» 

«Kas ma ei öelnud sulle, onu? Tõuse. Ma pole veel kuningas, aga sinu abiga ja nende 
vaprate valgete meeste abiga, kes on mu sõbrad, saan ma kuningaks. Aga vanal nõiaf 
Gaguulil oli siiski õigus: enne lainetab veel maa verest ja sinna seguneb ka tema veri, kui tal 
seda üldse on ja kui ta on surelik, sest tema tappis mu isa oma sõnadega ja kfhu-tas minema 
mu ema. Nüüd, Infaduus, pead sa valima. Kas sa tahad anda oma käe minu kätte ja seista 
minu kõrval? Kas sa tahad jagada hädaohte, mis mind ootavad, ja aidata mul seda 
hirmuvalitsejat ning mõrtsukat kukutada, või ei taha sa mitte? Vali!» 

Vanamees tõstis käe laubale ja mõtles. Siis tõusis ta, astus Umbopa või õigemini Ignosi 
juurde, põlvitas tema ette ja haaras ta käe. 

«Ignosi, kukuaanade seaduslik kuningas, ma panen oma käe sinu kätesse ja seisan surmani 
sinu kõrval. Kui sa olid lapsuke, kiigutasin sind oma põlvel, nüüd aga võitleb minu vana 
käsi sinu ja vabaduse eest.» 

«See on hea, Infaduus. Kui ma võidan, saab sinust kuninga järel suurim mees riigis. Kui 
ma hukkun, ei oota sind miski halvem kui surm, ja surm pole sinust niikuinii enam kaugel. 
Tõuse, mu onu. 

Ja teie, valged mehed, kas te aitate mind? Mis on mul teile pakkuda? Valgeid kive! Kui 
ma Võidan ja neid leian, saate neid nii palju, kui jõuate kanda. Kas sellest piisab teile?» 

Tõlkisin tema sõnad. 

«Öelge talle,» vastas, sir Henry, «et ta hindab inglast valesti. Rikkus ori hea asi, ja kui mc 
seda oma teel leiame, ei jäta me seda võtmata, kuid džentelmen end varanduste eest ei müü. 
Kõneldes aga enda nimel, tahan öelda järgmist: Umbopa on mulle alati meeldinud, ja 
niipalju kui 

108 

suudan, tahan ma selles asjas tema kõrval seista. Mulle oleks väga meele järgi selle julma 
kuradi Tvalaga arveid õiendada. Mida ütlete teie, Good, ja teie, Ouatermain?» 

«Kui just tarvitada seda liialdustega keelt, mida kõik need inimesed siin näivad tarvitavat, 
siis võite talle öelda, et lööming on teretulnud ja soojendab südant, ning et mis minusse 
puutub, siis olen tema poiss. Mu ainus tingimus seejuures on, et ta lubab mul pükse kanda.» 

Andsin nende vastuste sisu edasi. 

«See on hea, mu sõbrad,» sõnas Ignosi, endine Umbopa. «Ja mis ütled sina, Makumazahn, 
kas oled sinagi minu poolt, vana kütt, kes sa oled targem kui haavatud pühvel?» 


Mõtlesin pisut ja kratsisin kukalt. 

«Vaata, Umbopa või Ignosi,» sõnasin ma, «mulle kodusõjad ei meeldi. Ma olen 
rahuarmastaja mees ja pisut pelglik» — siinkohal Umbopa.naeratas —, «aga teisest küljest, 
Ignosi, olen ma kiindunud oma sõpradesse. Sina hoiad meie poole ja oled käitunud nagu 
mees ja mina hoian sinu poole. Aga pea meeles, et ma olen kaupmees ja pean endale 
eluülalpidamist hankima, ning seepärast võtan vastu sinu pakkumise nonde teemantide 
suhtes, muidugi juhul kui meil üldse kunagi võimalus avaneb neid endale saada. Ja veel 
midagi: nagu sa tead, tulime otsima Inkubu» (sir Henry) «kadunud venda. Sa pead meid 
aitama teda leida.» 

«Seda ma teen,» vastas Ignosi. «Kuule, Infaduus, mao märgi nimel, mis mul ümber keha 
on, kõnele mulle tõtt. Kas on ükski valge mees sinu teada kunagi oma jalga siia maale 
tõstnud?» 

«Ei ükski, 00 Ignosi.» 

«Kui mõnda valget meest oleks siin nähtud või temast kuuldud, kas sa oleksid siis sellest 
teada saanud?» 

«Ma oleksin sellest kindlasti teada saanud.» , «Sa kuuled, Inkubu,» ütles Ignosi sir 
Henryle, «ta pole siin olnud.» 

«Ega siis midagi.» vastas sir Henry ohates. «Nii see vist on. Arvatavasti ei jõudnud ta 
üldse nii kaugele. Vaene poiss, vaene poissi Niisiis oli kõik asjata. Jumala tahtmine 
sündigu.» 

«Nüüd aga asja juurde,» ütlesin mina, soovides juttu kiiremini sellelt kurvalt ainelt kõrvale 
juhtida. «On ju väga kena pärimisõiguse alusel kuningas olla, Ignosi, aga kuidas kavatsed sa 
tegelikult kuningaks saada?» 

«Ma ei tea. Infaduus, on sul mõni plaan?» 

«Ignosi, Välgu Poeg,» vastas onu, «täna õhtul on suur tantsupidu ja nõiajaht. Paljud 
valitakse välja ja hukatakse ning paljude teiste südames on kurbus ja ahastus, ja süttib raev 
kuningas Tvala vastu. Kui tantsud lõpevad, kõnelen ma mõnede tähtsamate pealikutega, ja 
kui ma suudan nad enda poole võita, kõnelevad nemad omakorda oma rügementidele. Algul 
räägin ma pealikutega ääri-veeri ja toon nad vaatama, et sa oled tõesti kuningas, ja ma usun, 
et homse päeva koidikuks on kakskümmend tuhat oda sinu käsutuses. Nüüd aga pean ma 
minema ja mõtlema, järele kuulama ning ette valmistuma. Kui tantsud on läbi ja ma veel 
elus olen ning meie kõik elus oleme, kohtan sind siin ja me võime läbi rääkida. Parim, mis 
me oodata võime, on sõda.» 

Sel hetkel katkestasid meie nõupidamise hüüded, et kuninga juurest on tulnud kullerid. 
Onni uksele astudes andsime käsu nad sisse lasta ja kohe tulidki kolm meest — igaüks neist 
kandis kätel säravat soomussärki ja toredat sõjakirvest. 

«Kingitused mu isandalt kuningalt valgetele meestele, kes on tulnud tähtedelt,» sõnas 
saadik, kes tuli koos nendega. 

«Me täname kuningat,» vastasin. «Lahkuge.» 

Mehed läksid minema ja me uurisime suure huviga soomusrüüsid. Need olid suurepärased 
rõngasturvistikud, millest toredamaid meist keegi polnud näinud. Kogu särk oli nii peen, et 
kokkupandult võis selle kahe peoga peaaegu täiesti kinni katta. 

«Kas te teete neid asju ise, Infaduus?» küsisin mina. «Nad on väga ilusad.» 

«Ei, mu isand, need on meile pärandanud meie esiisad. Me ei tea, kes on need teinud, ja 
meil on järel ainult mõned üksikud.10 Ainuüksi kuningliku perekonna liikmed võivad neid 
kanda. Need on võlurüüd, millest ükski oda ei suuda läbi tungida, ja need, kes seda 
kannavad, on lahingus peaaegu haavamatud. Kuningal on kas väga hea meel või suur hirm, 
muidu poleks ta teile neid raudrüüsid saatnud. Pange nad täna õhtul selga, mu isandad.» 

“ Sudaanis kannavad araablased veel praegugi mõõku ja soomusrüüsid, mis nende esivanemad nähtavasti 
langenud ristisõitjate kehadelt on röövinud. (Väljaandja.) 


Ülejäänud osa päevast veetsime vaikselt puhates ja arutades oma olukorda, mis oli 
küllaltki ärevusttekitav. Lõpuks loojus päike ja tuhanded vahituled lõid lõkkele. Kuulsime 
pimeduses paljude jalgade samme ning sadade odade täri-nat: rügemendid marssisid oma 
määratud kohtadele, et suure tantsu alguseks valmis olla. Siis tõusis täiskuu kogu oma 
hiilguses, ja kui me õues kuupaistet imetlesime, jõudis pärale sõjarüüs Infaduus, kaasas 
paarikümnemeheline eskort, kes pidi meid peoplatsile saatma. Tema soovitusel olime juba 
selga tõmmanud kuninga saadetud rõngassärgid, pannes need oma hariliku riietuse alla, ning 
me leidsime oma suureks imestuseks, et nad polnud sugugi rasked ega ebamugavad. Need 
terassärgid, mis olid ilmselt valmistatud väga suure kasvuga meeste jaoks, rippusid kaunis 
lõdvalt Goodi ja minu seljas, aga sir Henry oma sobis ta toredale kujule nagu valatud. 
Riputasime revolvrid puusale, võtsime kätte sõjakirved, mis kuningas meile koos 
rõngassärkidega oli kinkinud, ning asusime teele. 

Jõudes suurde kraali, kus kuningas meid hommikul vastu oli võtnud, leidsime, et seal 
seisid tihedalt üksteise kõrval, rügementide kaupa ülesrivistatult, umbes kakskümmend tuhat 
meest. Rügemendid olid omakorda jagatud kompaniideks ja iga kompanii vahele oli jäetud 
kitsas läbikäik, et nõlaküttidel oleks ruumi cdasi-tagasi liikuda. On raske kujutleda midagi 
mõjuvamat kui see vaatepilt, mida pakkus tohutu hulk korrapäraselt ülesrivistunud rel- 
vastatud mehi. Nad seisid seal täielikus vaikuses ja kuu kallas valgust tõstetud odade 
metsale, meeste võimsatele kujudele, hõljuvatele suletuttidele ja harmooniliselt vahelduvate 
värvidega kilpide ridadele. Kuhu me ka ei vaadanud, kõikjal nägime viirg viiru järel 
hämaralt valgustatud nägusid ja nende kohal rida rea järel helkivaid oda-otsi. 

«Siia on nüüd vist küll kogunenud terve armee,» ütlesin ma Infaduusile. 

«Ei, Makumazahn,» vastas ta, «ainult kolmandik sellest. Igal aastal võtab peost osa ainult 
üks kolmandik, teine kolmandik on paigutatud väljapoole tara — juhuks kui tapatalguidaks 
puhkema segadusi —, umbes kümme tuhat meest on vahipostidel ümber Loo ja ülejäänud 
peavad valveteenistust kõigis kraalides kogu maal. Nagu sa näed, on see suur rahvas.» 

«Nad on väga vaiksed,» ütles Good. Ja tõepoolest, selline täielik surmavaikus nii suure 
elavate inimeste hulga juures oli peaaegu õudne. 

«Mida Bougvan ütleb?» küsis Infaduus. 

Ma tõlkisin. 

«Need, kelle kohal hõljub surma vari, ei tee kära,» vastas ta süngelt. «Kas paljud 
surmatakse?» 

«Väga paljud.» 

«Näib,» laususin oma kaaslastele, «et meil tuleb osa võtta omamoodi 
gladiaalorietendusest, mille puhul ei olda kuludega kokkuhoidlik.» 

Sir Henry väristas õlgu ja Good ütles, et ta sooviks sellest kupatusest välja pääseda. 

«Ütle mulle,» küsisin Infaduusilt, «kas me oleme hädaohus?» 

«Ma ei tea seda, mu isandad, millelegi ei või kindel olla. Ärge te ainult näidake, et kardate. 
Kui te selle öö üle elate, võib veel kõik hästi minna. Sõdurid nurisevad juba kuninga vastu.» 
Vahepeal olime peatumata edasi liikunud väljaku kesk-p. aiga poole, kuhu olid asetatud 
mõned järid. Lähemale jõudes märkasime, et kuninga onni poolt tuli meile vastu teine väike 

salk. 

«Need on kuningas Tvala tema poeg Skraga ja vana Gaguul, ja vaadake, nendega on 
kaasas mehed, kes tapavad,» sõnas Infaduus, osutades väikesele rühmale, mis koosnes 
umbes tosinast hiiglakasvuga ja metsiku välimusega mehest, kes kandsid ühes käes oda ja 
teises rasket kirvest. Kuningas võttis istel keskmisel järil, Gaguul kükitas tema jalge ette ja 
ülejäänud jäid tema selja taha seisma. 

«Olge tervitatud, valged pealikud!» hüüdis Tvala, kui me lähemale jõudsime. «Istuge ja 
ärge raisake kallist aega, sest öö on niigi liiga lühike tegudeks, mis meil ees seisavad. Te 
tulete heal tunnil ja saate näha hiilgavat vaatemängu. Vaadake ringi, valged pealikud, 
vaadake ringi!» jätkas ta ja laskis oma ainukesel õelal silmal libiseda ühelt rügemendilt 


teisele. «Kas te saate tähtedel näha sellist pilti nagu siin? Vaadake, kuidas nad värisevad 
oma kurjuses, kuidas värisevad kõik need, kes peidavad südames kurje mõtteid ja kardavad 
nüüd taeva karistust.» 

«A lusta!A lusta!» piiksatas Gaguul oma peenikesel 


lõikaval häälel. «Hüäänid on näljased, nad kisendavad toidu järele. Alusta! Alusta!» 

Hetkeks valitses surmavaikus, mille tegi kohutavaks eelseisvate sündmuste aimus. 

Kuningas tõstis oma oda ja äkki tõusid kakskümmend tuhat jalga, nagu oleks neid 
liigutanud üksainus mees, ja põrutasid siis tumeda mürtsuga uuesti vastu maad. Seda korrati 
kolm korda, nii et kindel maa meie jalge all kõikus ja vabises. Seejärel alustas üksik hääl 
kuskilt kaugemaist ridadest kaeblikku laulu, mille kordusvärss kõlas umbes nii: 

«Mis on naisest sündinud inimese saatus?» 

Ja siis kõlas kõmisev vastus selle tohutu inimhulga kahekümnest tuhandest kõrist: 
«Surm!» 

Vähehaaval ühines lauluga üks kompanii teise järel, kuni laulis kogu see relvastatud hulk, 
ja ma ei saanud enam sõnadest, rohkem aru, kui et nad näisid kõnelevat inimlike kirgede, 
hirmude ja rõõmude mitmesugustest avaldustest. Kord tundus see olevat armastuslaul, kord 
jälle majesteetlik ning haarav sõjahümn ja viimaks surmaitk, mis lõppes järsku 
südantlõhestava halamisega — see kaikus pikalt, verd tarretama paneval toonil. 

Jälle valitses väljakul vaikus ja jälle katkestas selle kuningas, tõstes käe. Kohe kuulsime 
sammude müdinat ja sõjameeste hulkade vahelt tulid joostes meie poole kummalised ja 
jubedad inimkujud. Kui nad lähemale jõudsid, nägime, ei need olid naised, enamikus vanad, 
sest neil lehvis kuklas kalapõitega kaunistatud valge juus. Näod olid neil võõbatud valge- ja 
kollasetriibuliseks, seljal ripenda-sid suured ussinahad ning piha ümber kolisesid-inimkon- 
tidest keed. Igaüks neist hoidis kuivetunud käes mitmeharulist nõiakeppi. Kokku oli -neid 
kümme. Meie ette jõudes jäid nad seisma, üks eit sirutas oma kepi kükitava Gaguuli poole 
ning hüüdis: 

«Ema, vana ema, me oleme siin.» 

«Hüva! Hüva! Hüval» vastas see vana õelus. «Kas teie silmad ön terased, isanusid, kes te 
näete läbi pimeduse?» 

«Meie silmad on terased, ema.» 

«Hästi! Hästil Hästi! Kas teie kõrvad on lahti, isanusid, kes te kuulete sõnu, mis ei kosta 
mitte inimkeelelt?» 

«Meie kõrvad on lahti, ema.» 

«Heal Heal Heal Kas teie meeled on erksad, isanusid? Kas te tunnete vere lõhna, kas te 
suudate puhastada maa kurjadest inimestest, kes sepitsevad halba kuninga ja oma naabrite 
vastu? Kas olete valmis kõrge taeva nimel kohut mõistma, teie, keda ma olen õpetanud, kes 
te olete söönud minu tarkuse leiba ja joonud minu nõiakunsti vett?» 

«Me suudame seda, ema.» 

«Siis minge! Ärge enam viivitage, te raisakullid! Vaadake, timukad teritavad odasid» — ta 
osutas hukkajate õudustäratavale salgale oma selja taga — «ja valged mehed, kes on tulnud 
tähtedelt, janunevad seda näha. Minge!» 

Metsiku ulgumisega paiskusid Gaguuli jubedad saadikud nagu mürsukillud igas suunas 
laiali, kuivanud kondid klõbisemas jooksul piha ümber, ja suundusid erinevate punktide 
poole tihedas inimringis. Me ei suutnud neid kõiki jälgida ja seepärast jäime teraselt 
vaatama meile kõige lähemat isanusit. Kui ta sõduritest mõne sammu kaugusele jõudis, 
peatus ta ja hakkas meeletult tantsima, üha pööreldes lausa uskumatu kiirusega ja tuues 
kuuldavale hüüdeid, nagu: «Ma haistan teda, kurjategijat! Ta on lähedal, tema, kes mürgitas 
oma ema! Ma kuulen selle mõtteid, kes mõtles kuningast halba!» 

Ta tantsis üha kiiremini ja kiiremini, kuni teda haaras nii metsik hullustus, et krigisevate 
hammaste vahelt lendas tortidena vahtu, silmad näisid peast välja tungivat ja kogu ta ihu 


värises päris silmanähtavalt. Äkki jäi ta liikumatult ja tardunult seisma nagu hagijas, kes 
haistab jahilooma, ja hakkas siis vargsi, kätt nõiakepiga välja sirutades enda ees seisvate 
sõdurite poole hiilima. Meile tundus, et sedamööda kuidas ta lähenes, kadus nende stoiline 
rahu ja nad tõmbusid tema eest tagasi. Meie aga jälgisime õudusest lummatuina iga ta 
liigutust. Koera kombel lömakil roomates jõudis isanusi lõpuks nende ette. Seal peatus ta 
korraks otsekui õhku haistes ning hiilis siis jälle sammu või paari võrra edasi. 

Äkki tuli lõpp. Kisendades kargas ta püsti ja puudutas oma harulise nõiakepiga üht 
pikakasvulist sõjameest. Kohe haarasid kaks hukkamõistetu seltsimeest, kes ta kõrval seisid, 
temast kinni, üks ühest, teine teisest käsivarrest, ja astusid koos temaga kuninga ette. 

Ta ei pannud vastu, ega me nägime, et ta vedas jalgu järel nagu halvatu ning et ta sõrmed, 
millede vahelt oda oli maha langenud, olid lõdvad nagu äsja surnul. 

Kaks nurjatut timukat astusid ette, et teda vastu võtta. Nad kohtusid, timukad pöördusid 
ümber ja vaatasid nagu käsku oodates kuninga poole. 

«Tapke!» ütles kuningas. 

«Tapke!» kraaksatas Gaguul. 

«T ap ke!» kordas Skraga õõnsalt luksatades. 

Peaaegu veel enne, kui need sõnad said lausutud, oli õudne tegu tehtud. Üks hukka jäist oli 
oma oda ohvri südamesse kihutanud, kuna teine, et kindel olla, ta kolba suure nuiaga 
purustas. 

«Ü k s,» luges kuningas Tvala, laip veeti mõni samm eemale ja asetati pikali maha. 

Vaevalt oldi sellega valmis, kui toodi tapale teine õnnetu patune just nagu härg lihuniku 
ette. Seekord nägime leo-pardinaha järgi, mida ta kandis, et siin oli tegemist kõrgemast 
seisusest mehega. Jälle kõlasid kohutavad sõnad ja ohver langes surnult maha. 

«Kaks,» luges kuningas. 

Nii kestis see surmamäng edasi, kuni meie selja taga lebas mitmes reas umbes sadakond 
laipa. Ma olen kuulnud Rooma keisrite gladiaatorietendustest ja hispaania härjavõitlustest, 
aga ma julgen kahelda, kas need võisid pooltki nii jubedad olla kui kukuaana nõiajaht. 
Gladiaa-torietendused ja härjavõitlused olid vähemalt mõeldud rahva lõbustamiseks, siin aga 
ei võinud sellest juttugi olla. Ka kõige kirglikum sensatsioonijanuneja väldiks niisugust 
sensatsiooni, kus võib kergesti juhtuda, et liisk langeb temale ja tal endal tuleb järgmise 
«etteaste» peategelaseks olla. 

Kord me tõusime ja püüdsime protesteerida, aga Tvala sundis meid karmilt rahule. 

«Las seadus teeb oma töö, valged mehed. Need koerad on nõiad ja kurjategijad. On hea, et 
nad peavad surema,» oli ainus vastus, mida meile suvatseti anda. 

Umbes kella poole üheteistkümne paiku tehti vaheaeg. Nõiaotsijad, kes olid nähtavasti 
oma verisest tööst surmväsinud, kogunesid kokku ja me uskusime juba, et etendus on 
sellega lõppenud. Ent me eksisime, sest meie üllatuseks ajas vanaeit Gaguul end 
kükkasendist püsti ja komberdas kepile toetudes lagedale platsile. Oli üpris kummaline 
näha, 

kuidas see hirmus raisakullipeaga rauk, keda äärmiselt kõrge iga peaaegu looka vajutas, 
aegapidi jõudu kogus, kuni ta lõpuks ringi tormas peaaegu niisama kärmesti nagu ta 
õnnetusttoovad õpilased. Ta jooksis edasi-tagasi, ümisedes endamisi loitsusõnu, kuni sööstis 
järsku pika mehe poole, kes seisis ühe rügemendi ees, ja puudutas teda. Kui ta seda tegi, 
kostis rügemendist, mida mees nähtavasti juhatas, nagu mingi ägamine. Aga sellest hooli- 
mata haarasid kaks tema enda ohvitseri temast kinni ning tirisid hukkamisele. Hiljem saime 
teada, et ta oli väga jõukas ja tähtis mees ning kuninga nõbu. 

Ta tapeti ja Tvala lausus .arvu sada kolm. Siis hüples Gaguul jälle siia-sinna, nihutades 
end meile üha lähemale ja lähemale. 

«Poodagu mind, aga ma usun, et ta kavatseb oma trikki meie- nahal proovidal» hüüatas 
Good õudusest haaratuna. «Mõttetusi» ütles sir Henry. 


Mis minusse puutub, siis vajus mu süda ausalt öelda saapasäärde, kui nägin, kuidas see 
vana saatan tantsides aina lähemale nihkus. Heitsin pilgu selja taha pika laipade rivi poole ja 
värin jooksis mul üle keha. 

Gaguul kepsutas ikka lähemale ja lähemale, otsekui lihaks saanud koma või elustunud 
kõver malakas. Ta õudsetes silmades põles ja vaikus kõige kuratlikum kiirgus. 

Ikka lähemale tuli ta, veelgi lähemale, ja kõik, kes sellel tohutul rahvakogunemisel 
viibisid, jälgisid teda suurima ärevusega. Lõpuks seisatas ta ja andis märku, et haistab saaki. 

«Kes peab see olema?» küsis sir Henry endamisi. 

Hetke pärast oli kõik selge, sest nõiamoor tormas meie juurde ning puudutas Umbopat 
alias 11 Ignosit õlast. 

«Ma haistan teda,» kriiskas ta. «Tapke ta, tapke ta, ta on täis kurjust! Tapke ta, tapke see 
võõras, enne kui temast voolab verejõgi. Hukka ta, oh kuningas!» . Tekkis lühike 
vaikushetk, mida tõttasin kiiresti kasutama. 

«Oh kuningas,» hüüdsin ma, tõustes oma istmelt, «see mees on sinu külaliste teener, ta on 
nende koer. Kes iganes valab meie koera verd, valab meie verd. Külalislahkuse püha 
seaduse nimel nõuan ma temale kaitset.» 

«Nõiaotsijatc ema Gaguul nühkis ta välja ja ta peab surema, valged mehed,» kõlas sünge 
vastus. 

«Ei, ta ei sure,» vastasin ma. «Aga kes iganes katsub teda puudutada, sureb tema asemel.» 

«Võtke ta kinni!» möirgas Tvala timukatele, kes seisid ümberringi, silmini punased oma 
ohvrite verest. 

Nad hakkasid meie poole liikuma, kuid lõid siis kõhklema. Ignosi aga haaras oda tugevasti 
pihku, olles nähtavasti otsustanud, et ei anna oma elu odavalt. 

«Tagasi, te koerad!» hüüdsin ma. «Tagasi, kui te tahate näha homset päeval Puudutage 
ainsatki juuksekarva tema peas, ja teie kuningas sureb.» Ning ma-tõstsin revolvri Tvala 
poole. Ka sir Henry ja Good tõmbasid püstolid; sir Henry võttis kirbule timukate juhi, kes 
astus ettepoole, et surmaotsust täide viia, ja Good sihtis Gaguuli pihta. 

Tvala võpatas märgatavalt, kui mu relva raud ta rinnaga ühele joonele tõusis. 

«Noh,» sõnasin, «kuidas soovid, Tvala?» 

Ta hakkas rääkima: 

«Pange oma nõiatorud ära,» sõnas ta. «Te palusite mind külalislahkuse nimel ja seepärast, 
aga mitte hirmu pärast, annan talle .armu, Minge rahus.» 

«Olgu nii,» ütlesin ükskõikselt, «me oleme tapatalgust tüdinud ja tahame magada. Kas 
tants on lõppenud?» 

«Ta on lõppenud,» vastas Tvala tusaselt. «Visatagu need surnud koerad» — ta osutas 
laipade ridadele. — «hüäänide ja raisakullide kätte.» Ning ta tõstis oma oda. 

Viivitamatult hakkasid rügemendid täielikus vaikuses kraali väravast välja marssima. 
Kohale jäi ainult väike töökomando, kes pidi õnnetute ohvrite laibad ära koristama. 

Siis tõusime ka meie, ja teinud kuningale lahkumiskum-marduse, mille ta vaevu suvatses 
vastu Võtta, läksime oma hüttidesse. 

«Noh, mina igatahes tunnen tõsist vajadust oksendada,» sõnas sir Henry, kui me istet 
võtsime ja läitsime lambi, nagu neid kukuaanade juures tarvitatakse: tahiks kasutatakse neis 
teatud liiki palmi lehekiude, õliks aga on sulatatud jõehobuserasv. 

«Kui ma algul pisut kõhklesingi, ka$ aidata Umbopat selle põrguliku lurjuse vastu mässu 
tõsta või mitte,» lausus Good, «siis nüüd on mu kahtlused küll haihtunud. Mul käis selle 
tapatalgu pealtvaatamine tõesti üle jõu. Katsusin vahetevahel silmi kinni hoida, aga avasin 
nad alati valel ajal. Ei tea, kus Inladuus peaks olema? Umbopa, mu 

sõber, sa pead meile tänulik olema: sinu nahasse oleks äärepealt õhuauk torgatud.» 


Ig i di 
Teise nimega, teisiti. 


«Ma olengi tänulik, Bougvan,» kõlas Umbopa vastus, kui ma olin Goodi sõnad tõlkinud, 
«ja ma ei unusta seda. Infaduus aga peaks õige pea siia jõudma. Tuleb oodata.» 
Läitsime piibud ja jäime ootama. 


XI PEATÜKK TEEME IMETEO 


Hulk aega — usun, et oma paar tundi — istusime vaikides, sest olime nähtud õudustest 
liiga vapustatud, et vestelda. Viimaks, parajasti siis, kui otsustasime magama heita, sest öö 
hakkas juba koidikusse kalduma, kuulsime samme. Seejärel kostis meieni, kuidas kraali 
väravasse paigutatud tunnimees parooli küsis, millele nähtavasti vastati, kuigi seda polnud 
kuulda. Sammud lähenesid ja hetke pärast astus Infaduus poole tosina väärika ilmega 
pealiku saatel onni. 

«Mu isandad,» ütles ta, «ma tulin, nii nagu lubasin. Mu isandad ja Ignosi, kukuaanade 
seaduslik kuningas, ma võtsin kaasa need mehed» — ta osutas pealikute salgale —, «kes on 
meie hulgas tähtsad inimesed: igaühele neist allub kolm tuhat sõdurit, kes kuninga tahtele 
vastavalt täidavad kõik nende käsud. Kõnelesin neile sellest, mida ma nägin ja millest mu 
kõrvad kuulsid. Las näevad nüüd nemadki püha madu su keha ümber ja kuulevad sinu lugu, 
Ignosi, et nad võiksid öelda, kas nad on valmis koos sinuga Tvala vastu minema või mitte.» 

Vastuseks päästis Ignosi jälle vöö valla ning näitas oma puusade ümber tätoveeritud madu. 
Järgemööda uurisid kõik pealikud lambi kahvatul valgusel seda märki ja astusid siis sõnagi 
lausumata kõrvale. 

Seejärel pani Ignosi endale jälle muutša ümber ning kordas nende poole pöördudes lugu, 
mida ta hommikul, üksikasjaliselt oli jutustanud. 

«Nüüd te olete kuulnud, pealikud,» sõnas Infaduus, kui ta oli lõpetanud. «Mis te ütlete? 
Kas tahate seista selle mehe kõrval ning aidata teda ta isa troonile või ei taha te mitte? Maa 
ägab valjusti Tvala pärast ja rahva veri voolab nagu kevadine suurvesi. Nägite seda täna 
öösel oma silmaga. Oli veel kaks pealikut, kellega mul mõttes oli kõnelda, aga 

kus on nad nüüd? Hüäänid uluvad nende laipade kohal. Kui te vastu ei hakka, olete ka teie 
õige pea sealsamas kus nemad. Valige siis, mu vennad.» 

Vanim kuuest, lühike, jässakas, valgete juustega sõjamees astus sammu ette ja vastas: 

«Su sõnad on õiged, Infaduus, maa ägab. Mu oma vend oli nende hulgas, kes täna õhtul 
surid. Aga see on suur ettevõte ja võõra juttu on raske uskuda. Kuidas võime me kindlad 
olla, et kui tõstame oma odad, siis ei tee me seda mitte petise ja valeliku eest? See on suur 
ettevõte, ütlen ma, mille lõppu keegi ei või ette näha. Sest võid kindel olla, et enne kui asi 
teoks saab, voolab ojadena verd. Paljud hoiavad kindlasti veel kuninga poole, sest inimesed 
hindavad rohkem päikest, mis veel heledasti taevas särab, kui teist, mis pole veel tõusnud. 
Neil tähtedelt tulnud valgetel meestel on vägev nõidus ja Ignosi on nende kaitsva tiiva all. 
Kui ta on tõesti seaduslik kuningas, tehku nad meile imetegu, mida kõik näeksid. Siis 
hoiaksid inimesed meie poole, teades kindlasti, et valge mehe nõidus on nendega. 

«Te ju nägite mao märki,» vastasin mina. 

«Mu isand, sellest ei piisa. Madu võidi selle mehe ihule põletada igal ajal hiljem, pärast 
tema lapsepõlve. Andke meile veel teine märk, ja me oleme rahul, aga ilma selleta me ei 
liiguta sõrmegi.» 

Teised pealikud kinnitasid otsustavalt, et nad on samal seisukohal, ja ma pöördusin 
kitsikuses sir Henry ja Goodi poole, seletades neile olukorra ära. 

«Arvan, et tean, mida teha,» ütles Good rõõmsas erutuses, «öelge neile, et nad annaksid 
meile pisut aega järelemõtlemiseks.» 

Tegingi nii ja pealikud lahkusid viivuks. Niipea kui nad olid-väljunud, läks Good väikese 
kastikese juurde, kus ta hoidis oma arstimeid, keeras selle lukust lahti ja võttis välja 
märkmiku, milles leidus ka kalender-teatmik. «Kuulge, sõbrad, kas homme pole mitte neljas 
juuni?» küsis ta. 


Me olime päevade kohta hoolsalt arvet pidanud, nii et võisime küsimusele vastata 
jaatavalt. 

«Väga hea. Siin ta meil on: «4. juunil täielik kuuvarjutus, algus kell 8.15 Greenwichi aja 
järgi, nähtav Tenerifes, Lõuna-Aafrikas»... ja teistes kohtades. Näete, ongi meile paras 
imetegu. Kuulutage neile, et me teeme homme öösel kuu pimedaks.» 

See oli suurepärane idee. Ainus, mis meid selle juures kahtlema pani, oli kartus, et äkki on 
Goodi kalender ebatäpne. Kui meie ettekuulutus täppi ei lähe, oleme oma mõjuvõimu 
igaveseks kaotanud ja samuti on otsas Ignosi lootused Kukuaanamaa troonile tõusta.» 

«Aga oletame, et kalendris on viga» avaldas sir Henry oma kartuse Goodile, kes tühjal 
blokilehel midagi hoolsasti arvutas. 

«Ma ei näe põhjust midagi seesugust oletada,» vastas ta. «Kuuvarjutused toimuvad alati 
täpselt ettenähtud ajal, vähemalt minu seniste kogemuste põhjal, ja siin on öeldud, et see 
varjutus on nähtav just nimelt Lõuna-Aafrikas. Arvutasin selle alguse välja nii hästi, kui see 
meie täpset asukohta teadmata võimalik on. Minu arvutuste järgi peaks varjutus algama 
homme õhtul umbes kell kümme ja lõppema'poole ühe paiku. Umbes poolteise tunni jooksul 
valitseb niisiis peaaegu täielik pimedus.» 

«Arvan, et võiksime sellega riskida,» ütles sir Henry. 

Ma nõustusin, kuigi kõheldes, sest varjutused on siiski kahtlane värk: öö võiks näiteks 
tulla pilvine või meie kalendripidamine võis sassis olla. Saatsin Umbopa pealikuid tagasi 
kutsuma. Nad tulidki varsti ja ma pöördusin nende poole järgmiste sõnadega: 

«Kuulake, kukuaanade suured mehed, ja sina, Infaduus. Me ei armasta oma vägevust 
näidata, sest seda teha tähendab segada looduse käiku ja tekitada maailmas korralagedust 
ning hirmu. Aga kuna asi on väga tähtis ja kuna me oleme täis viha kuninga 'peale selle 
tapatalgu pärast, mida me nägime, ja kuna meid on pahandanud isanusi Gaguuli tegu, kes 
tahtis meie sõpra Ignosit surma saata, siis otsustasime oma seadust rikkuda ja lasta ilmuda 
niisugusel märgil, mida kõik inimesed võivad näha. Astuge siiapoole!» Ja ma juhtisin nad 
onni ukse juurde.ning osutasin punakale kuukettale. «Mida tc seal näete?» . «Näeme 
loojuvat kuud,» vastas salga eestkõneleja. 

«Nii see on. öelge mulle nüüd, kas suudab ükski surelik inimene kuuvalgust enne 
loojakutundi kustutada ja öö musta liniku maa kohale laotada?» 

See küsimus ajas paaliku korraks lausa naerma. «Ei, mu isand, ükski inimene ei suuda 
seda teha. Kuu on tugevam kui inimene, kes teda silmitseb, ja ka; tema ise ei saa oma käiku 
muuta.» 

«Nii arvad sina. Mina aga ütlen sulle, et homme õhtul, umbes kaks tundi enne keskööd, 
teeme me nii, et kuu tunniks ja veel pooleks tunniks ära neelatakse. Jah, pilkane pimedus 
katab maad, ja see olgu teile märgiks, et Ignosi on tõepoolest kukuaanade kuningas. Kui me 
seda teeme, kas olete siis rahul?» 

«Jah, mu isandad,» vastas vana pealik naeratades ja see naeratus, peegeldus ka kõigi ta 
kaaslaste nägudel, «k-u J te seda teete, oleme me tõesti rahul.» 

«See sünnib. Meie kolm, Inkubu, Bougvan ja Makuma-zahn, oleme seda öelnud ja see 
sünnib. Kas sa kuuled, Infaduus?» 

«Ma kuulen, mu isand, aga see, mis sa lubad — kustutada kuu, maailma ema valgus, kui ta 
täielt paistab —, on ju lausa ime.» 

«Ja ikkagi teeme me seda, Infaduus.» 

«Siis on hästi, mu isandad. Homme õhtul, .kaks tundi pärast päikeseloojangut saadab 
Tvala mu isandatele sõna, et nad tuleksid vaatama neidude tantsu, ja üks tund pärast tantsu 
algust tapab kuningapoeg Skraga neiu, kelle Tvala leiab kõige kaunima olevat, ohvriks 
Kivistele Vaikijatele, kes valvavad seal nende mägede juures,» ja ta näitas käega kolme 
veidrakujulise mäetipu poole, kus Saalomoni tee pidi lõppema. «Tehku mu isandad siis kuu 
pimedaks ning päästku neiu elu, ja rahvas usub kindlasti.» 


«Jah,» ütles vana pealik ikka veel naeratades, «rahvas usub siis kindlasti.» 

«Kahe miili kaugusel Loost,» jätkas Infaduus, «on mägi, kõver nagu noorkuu, —- seal on 
kindlus,, kus asub minu rügement ja kolm teist rügementi, mida käsutavad need pealikud. 
Hommikul me mõtleme välja plaani, kuidas võiks sinna toimetada veel kaks või kolm 
rügementi. Ja siis, kui mu isandad tõesti suudavad kuu pimedaks teha, võtan ma pimeduses 
oma isandail käest kinni ja viin nad Loosi välja sintia paika, kus nad on väljaspool ohtu, ja 
sealt võime me siis kuningas Tvala vastu sõda pidama hakata.» 

«See on hea,» sõnasin mina. «Ja nüüd lahkuge, et saaksime pisut aega magada ja oma 
nõidust ette valmistada.» 

Infaduus tõusis, jättis jumalaga ning lahkus koos pealikutega. 

«Sõbrad,» ütles Ignosi, niipea kui nad olid läinud, «kas te suudate tõepoolest teha seda 
imelist asja või kõnelesite sõjapealikutele tühje sõnu?» 

«Usun, et me suudame seda teha, Umbopa, tähendab Ignosi.» 

«See on kummaline,» vastas ta, «ja kui te poleks mitte inglased, ma poleks seda uskunud, 
aga ma olen kuulnud, et inglise džentelmen ei lausu valet. Kui me sellest loost terve nahaga 
välja tuleme, võite kindlad olla, et ma teile tasun.» 

«Ignosi,» sõnas sir Henry, «luba mulle üht asja.» 

«Ma luban, mu sõber Inkubu, isegi veel enne kui ma kuulen, mis see on,» vastas hiiglane 
naeratades. «Mida sa palud?» 

«Seda, et kui sa kunagi selle rahva kuningaks saad, sa siis lõpu teed sellisele 
nõiaküttimisele, nagu me seda täna öösel nägime, ja et siin maal enam ei hukataks inimesi 
ilma kohut pidamata.» 

Kui ma olin selle soovi tõlkinud, jäi Ignosi hetkeks mõt-tesse'ja vastas siis: 

«Mustade kombed on teised kui valgetel meestel, Inkubu, ja meie ei hinda elu nii kõrgelt. 
Aga ma luban seda siiski. Kui minu võimuses on nõiakütte tagasi hoida, siis ei pea nad enam 
jahti ja ükski inimene ei sure vägivaldset surma ilma kohtupidamise ja surmaotsuseta.» 

«Oleme selles siis kokku leppinud,» sõnas sir Henry. «Nüüd aga lase meid pisut puhata.» 

Surmani väsinud, vajusime kõik peagi sügavasse unne ja magasime, kuni Ignosi meid 
kella üheteistkümne paiku äratas. Tõusime, pesime end ja sõime tubli hommikueine. Siis 
astusime Õue ja läksime jalutama, uurides ajaviiteks kukuaanade hüttide ehitusviisi ja 
jälgides naiste askeldusi. 

«Loodan väga, et varjutus ikka toimub,» ütles äkki sir Henry. 

«Kui seda ei toimu, on meie lool lühike lõpp,» vastasin nukralt, «sest nii tõesti kui ma 
elan, jutustab mõni neist pealikuist kogu loo kuningale ära ja siis ootab meid teist laadi 
varjutus, mis meile igatahes sugugi ei meeldi.» 

Oma onni tagasi tulnud, sõime kergelt lõunat ja veetsime ülejäänud osa päevast pidulikke 
ja uudishimulikke külastajaid vastu võttes. Lõpuks loojus päike ja paar tundi võisime 
nautida täielikku rahu, niipalju kui meie kurbadest aimustest rasked südamed seda lubasid. 
Kella poole üheksa ajal tuli lõpuks Tvala käskjalg meid kutsuma igaaastasele suurele 
neidude tantsule, mis pidi varsti algama. 

Kiiruga tõmbasime selga kuningalt saadud rõngashamed. 

võtsime kaasa oma relvad ja laskemoona, et need meil, nagu Infaduus oli soovitanud, 
käepärast oleksid, juhul kui tuleb põgeneda, ja asusime väliselt õige enesekindlalt, aga var- 
jatud hirmu ja südamevärinaga teele. Avar väljak kuninga kraali ees pakkus nüüd väga 
erinevat vaadet, võrreldes sellega, kuidas ta eelmisel õhtul oli välja näinud. Sõjameeste 
tihedate ja süngete ridade asemel seisid seal nüüd salk salga kõrval kukuaana neiud, kelle 
tualetid polnud küll eriti rikkalikud, kuid kes kõik kandsid peas lillepärgi ning hoidsid ühes 
käes palmilehte, teises aga valget kallaõit. Ringi keskel säravas kuuvalguses istus kuningas 
Tvala, vana Gaguul tema jalge ees ning tema kõrval Infaduus, nooruk Skraga ja kaksteist 


ihukaitsjat. Kohal viibisid ka paarkümmend pealikut, kelle hulgast tundsin ära enamiku 
neist, kellega me eelmisel ööl olime sõbrunenud. 

Tvala tervitas meid rõhutatud südamlikkusega, aga ma panin tähele, et ta ainus silm sihtis 
õelalt Umbopa poole. 

«Olge tervitatud, valged mehed tähtedelt,» ütles ta. «See vaatemäng on teistsugune kui 
too, mida te eelmisel ööl kuuvalgel nägite, aga see pole nii hea etendus. Neiud on kenad, ja 
kui nad tõesti nii ilusad ei oleks,» ja ta viipas käega ümberringi, «poleks ükski meist tänasel 
päeval siia tulnud, sest mehed on paremad. Naiste suudlused ja õrnad sõnad on magusad, 
aga sõjameeste odade tarin ja inim-vere lehk on kaugelt magusam. Kas tahate naisi meie 
rahva hulgast, valged mehed? Kui tahate, valige välja.kõige ilusamad, ja te saate neid nii 
palju kui süda soovib.» Ja ta vaikis, oodates vastust. 

Sellel väljavaatel ei puudunud nähtavasti oma võlu Goodi jaoks, kes, nagu enamik 
meremehi, laskis end kergesti ahvatleda. Mina aga, olles juba aastates mees ja mõistlikum 
ning ette nähes lõpmatuid komplikatsioone, mis seesugusest asjast võisid tekkida, sest 
naised toovad pahandust niisama kindlasti kui öö järgneb päevale, vastasin kähku: 

«Ole tänatud, oh kuningas, aga meie, valged mehed, naime ainult omataolisi valgeid naisi. 
Teie neiud on kaunid, aga nad ei ole meie jaoks.» 

Kuningas naeris. «Hea küll, olgu nii. Meie rahval on vanasõna, mis ütleb, et «naise silmad 
on alati säravad, olgu nende värvus milline tahes», ja veel teine, mis ütleb: «Armasta seda, 
kes sinu juures on, sest see, kes on kaugel, murrab sulle kindlasti truudust», aga võib-olla 
tähtedel 

on asjad teisiti. Maal, kus inimesed on valged, on kõik võimalik. Olgu nii, valged mehed, 
ega neiud seepärast veel hätta ei jää. Olge veel kord tervitatud ja ole tervitatud sinagi, must. 
Kui Gaguul oleks oma tahtmise saanud, oleksid sa praegu külm ja kange. Sinu õnn, et sa 
tuled tähtedelt, ha-ha-haa!» 

«Ma võin su surmata veel enne, kui sina mind surmata jõuad, oh kuningas,» kõlas Ignosi 
rahulik vastus, «ja sina oled kange, enne kui minu liikmed jäigaks jäävad.» 

Tvala võpatas. «Sa räägid upsakalt, poiss,» vastas ta vihaselt. «Hoia et sa liiga kaugele ei 
lähe.» 

«See, kelle huulil on tõde, võib uhkelt kõnelda. Tõde on terav oda, mis märki tabab ja iial 
mööda ei lenda. Selline on sõnum tähtedelt, oh kuningas.» 

Tvala põrnitses tigedalt ja ta ainsas silmas vaikus raev, aga ta ei öelnud enam midagi. 

«Alustatagu tantsul» hüüdis ta ja lillepärgadega kroonitud neidude hulk hakkas liikuma, 
lauldes õrnaviisilist laulu ja lehvitades hapraid palmilehti ning valgeid kallaõisi. Nad 
tantsisid ja tantsisid, ja taevavõlvile kerkinud kuu pehmes nukras valguses näisid nad 
ähmastena ja haldjataolistena. Kord keerlesid nad ringi, kord liikusid üksteisele vastu, 
kujutades lahingut, hõljusid siin, pöörlesid seal, kord lähenesid ning siis jälle taganesid 
korrapärases segaduses, mida oli ütlemata kaunis vaadata. Lõpuks peatusid nad ja neidude 
ridadest jooksis välja noor kaunis naine, kes hakkas meie ees sellise graatsia ja hooga 
piruette tegema, et oleks enamiku baleriine häbisse jätnud. Lõpuks lahkus ta väsinult ja tema 
asemele tuli teine, selle asemele kolmas, neljas, aga mitte keegi neist polnud ei graatsia, osa- 
vuse ega ilu poolest esimese vääriline. 

Kui kõik valitud neiud olid tantsinud, tõstis kuningas käe. 

«Millist te kõige kaunimaks peate, valged mehed?» küsis ta. 

«Esimest,» vastasin mõtlematult. Järgmisel hetkel kahetsesin seda, sest mulle meenusid 
Infaduusi sõnad, et kõige kaunim naine ohverdatakse. 

«Siis on minu mõtted samasugused kui teie mõtted Ji minu silmad nagu teie silmad. Tema 
on kõige kaunim. Ja häda temale, sest ta peab surema.» 

«Jah, ta peab surema!» kiljus Gaguul, heites oma rahutult liikuvaist silmist pilgu vaese 
neiu poole, kes ei 

olnud veel teadlik oma hirmsast saatusest ja seisis ühe nei-dudesalga ees, meist kümne 
jardi kaugusel, näppides erutatult oma pärja küljest võetud lille õielehti. 

«Miks, oh kuningas?» küsisin mina, varjates vaevaga oma meelepaha. «Tüdruk tantsis 
hästi ja meeldis meile. Pealegi on ta ilus. Poleks õiglane talle selle eest surmaga tasuda.» 

Ent Tvala vastas naerdes: 

«Selline on meie komme, ja kivikujud, kes istuvad seal» — ta osutas kolme kauge mäetipu 
poole —, «peavad saama oma osa. Kui ma seda neidu täna surma ei saada, tuleb õnnetus 
minu ja mu soo peale. Sest nõnda kõlab ettekuulutus, mida teab kogu mu rahvas: «Kui 
kuningas neidude tantsu päeval ei ohverda Vaikijatele, kes mägesid valvavad, kaunist 
tütarlast, langeb tema ja ta sugu.» Teadke, valged mehed, et mu vend, kes valitses enne 
mind, jättis naise pisarate pärast ohvri toomata ja ta langes, samuti tema sugu, ja nüüd 
valitsen mina tema asemel. Lõpp sellega, ta peab surema!» Siis pöördus ta ihukaitsjate 
poole: «Tooge ta siial Ja sina, Skraga, terita oma oda.» 

Kaks meest astusid ette ja hakkasid tüdruku poole sammuma. Alles nüüd aimates teda 
ähvardavat saatust, karjatas neiu valjusti ja pöördus ümber, et põgeneda. Aga tugevad Med 
haarasid temast kõvasti kinni ja tõid ta rabelevana hing nutvana, meie ette. 

«Mis su nimi on, tüdruk?» piiksus Gaguul. «Mis! Sa ei vasta! Kas peab kuningapoeg siis 
otsekohe oma töö tegema?» 

Seda -vihjet kuuldes astus Skraga, kelle ilme oli. õelam kui kunagi varem, sammu 
ettepoole, tõstis oma suure oda ja samal hetkel nägin ma, kuidas Goodi käsi revolvri juurde 
libises. Vaene tüdruk nägi läbi pisarate tuhmilt helkivat terast ja see kainestas teda. Ta jättis 
rabelemise ja jäi käsi kramplikult kokku surudes ning pealaest jalatallani värisedes vaikselt 
seisma. 

«Vaadake,» hüüdis Skraga ülilõbusas tujus, «ta väriseb juba üksi mu väikest 
mänguasjakest nähes, veel enne. kui ta seda maitsnud on,» ja ta koputas oma oda laiale tera- 
vikule. 

«Kui mul kunagi peaks paras juhus tulema, siis maksad selle eest kallilt, sa kutsikas,» 
kuulsin Goodi sosinal läbi hammaste suruvat. 

«Nüüd, kus sa rahulik oled, nimeta meile oma nimi, mu armas. Noh, räägi, ära karda 
midagi,» meelitas Gaguul narritades. 

«Oh ema,» vastas tüdruk väriseval häälel, «mu nimi on Foulatä, Suko Soost. Oh ema, miks 
ma pean surema? Ma pole midagi halba teinud.» 

«Ära kurvasta,» jätkas vanaeit oma vihatekitavat pilkaval toonil. «Sa pead tõesti surema, 
sind tuuakse ohvriks Vaikijatele, kes istuvad seal,» ja ta näitas käega kaugete 

mäetippude poole. «Aga parem on ööpimeduses magada kui päise päeva ajal tööd 
rühmata. Parem on surra kui elada ja sa sured kuninga enda poja kõrge käe läbi.» 

Tütarlaps ringutas ahastades käsi ja hüüdis valjusti: «See on julmi Ma olen ju nii noor! 
Mis olen ma teinud, et ma ei tohi enam kunagi näha, kuidas ööpimedusest tõuseb päike ja 
kuidas õhtul tema järel kerkivad tähed, et ma ei tohi enam lilli korjata, kui maas on kaste, 
ega kuulata vete naeru. Häda mulle! Ma ei saa enam kunagi näha oma isa onni ega tunda 
oma ema suudlust ega hellitada haiget tallekest. Häda mulle! Armsama käsi ei põimu iial mu 
ümber, ei vaata ta silmad minu silmadesse ega sünni mulle iial poegi. Oh, kui julmi Julmi» 

Ja jälle ringutas ta käsi ning pööras oma pisarmärja, lillepärjaga kroonitud näo taeva poole, 
nii kaunis oma meeleheites — sest ta oli tõesti ilus naine —, et ta oleks pannud sulama kõik 
vähem julmad südamed kui kolmel saatanal meie ees. 

Prints Arthuri'* palve lurjustele, kes tulid ta silmi välja pistma, ei võinud olla liigutavam 
kui selle metsrahva-tütre anumine. 


Prints Arthur — tegelane Shakespeare'i ajaloolises tragöödias «Kuningas John»; ajalooline isik, Inglise 
kuninga John Maa*» (valitses aastail 1199—1216) vennapoeg. Omavoliline ning julm kuningas laskis ta tappa. 


Aga see ei liigutanud Gaguuli ega Gaguuli isandat, kuigi ma nägin kaastunde märke nende 
selja taga seisvate ihukaitsjate ja pealikute näol. Good aga hakkas vihast ägedasti puhkima ja 
tegi liigutuse, nagu tahaks talle appi tormata. Naiseliku vaistuga taipas hukkamõistetud neiu, 
mis tema hinges toimus, sööstis äkki tema ette ja haaras ta «ilusate valgete jalgade» ümbert 
kinni. 

«Oh valge isa tähtedelt,» hüüdis ta; «heida minu üle oma kaitsev mantel, luba, et ma poen 
sinu tugevuse varju ja päästan endi Oh kaitse mind nende julmade meeste eest ja Gaguuli 
kurjuse eest!» 

«Pole viga, kullakene, küllap ma hoolitsen sinu eest,» hüüdis Good erutatult inglise keeles. 
«Tõuse üles, ole tubli tüdruk.» Ja ta kummardus ning haaras neiul käest. 

Tvala pöördus ja viipas oma pojale, kes astus tõstetud odaga lähemale. 

«Nüüd on paras aeg,» sosistas mulle sir Henry. «Mis te ometi ootate?» 

«Ootan seda varjutust,» vastasin. «Vahin juba pool tundi üksisilmi kuud ja ma pole teda 
kunagi näinud heledamana.» 

«Te peate riskima, või tüdruk tapetakse. Tvala hakkab juba kannatust kaotama.» 

Mõistsin, et tal on õigus. Heitsin viimase meeleheitliku pilgu kuukettale — mitte iialgi 
pole ükski auahne astronoom, kes tahab oma teooriat tõestada, mõnd taevas toimuvat 
muutust sellise erutusega oodanud — ja astusin nii väärikalt kui iganes oskasin Goodi jalge 
ees põlvitava neiu ja Skraga läheneva oda vahele. 

«Kuningas,» ütlesin ma, «see ei tohi sündida. Me ei salli niisugust asja. Lase tüdrukul 
vabalt minna.» 

Maruvihaselt ning jahmunult tõusis Tvala oma istmelt, ja pealikute suust ning neidude 
tihedatest ridadest, kes ärevas ootuses meie ümber koomale olid tõmbunud, kostis 
imestuseümin. 

«Ei tohi sündidal Ša valge koer julged haukuda lõvi peale tema oma koopasl Ei tohi 
sündidal Oled sa aru kaotanud? Vaata ette, muidu tabab selle kanapoju-" kese saatus ka sind 
ja neid, kes on sinuga. Kuidas mõtled sa teda või iseennast päästa? Kes sa oled, et sa ennast 
minu ja minu tahte vahele sead? Tagane, ütlen ma sulle! Skraga, tapa ta. Hei, valvurid, võtke 
need mehed kinni!» 

Selle hüüde peale tormasid onni tagant kiiresti välja relvastatud mehed, kes ilmselt olid 
juba algusest peale seal peidus olnud. 

Sir Henry, Good ja Umbopa asusid minu kõrvale ning tõstsid oma püssid. 

«Tagasil» hüüdsin ma uhkelt, kuigi mu süda sel hetkel päris saapasääres oli. «Tagasil 
Meie, valged mehed tähtedelt, ütleme, et see ei tohi sündida. Tulge' veel üksainus samm 
lähemale, ja me teeme kuu pimedaks nagu lambi, mille tuul ära puhub. Meie, kes me tema 
kojas elame, võime seda teha, võime teie maa pimedusse tõugata. Katsuge meie käsust üle 
astuda, ja te saate tunda meie nõiduse jõudu.» 

Minu ähvardus avaldas mõju. Mehed peatusid ja Skraga seisis liikumatult meie ees, 
tõstetud oda käes. 

«Kuulake vaid! Kuulake vaid!» kiljus Gaguul. «Kuulake valetajat, kes ütleb, et võib 
kustutada kuu nagu lambi. Tehku ta seda, ja tütarlaps on pääsenud. Jah, tehku ta 

seda, või ta sureb tüdruku kõrval — tema ja need, kes on temaga!» 

Piilusin meeleheites kuu poole ja nägin nüüd oma ääretuks rõõmuks, et meie — või 
õigemini kalender — polnud eksinud. Suure ketta serval võis märgata kahvatut varju-riba, 
kuu säravale näole kogunes nagu mingit suitsu. Iial ei unusta ma selle hetke ülimat, 
oivalisimat kergendustunnet. 

Tõstsin pühalikult käe taeva poole, sir Henry ja Good järgnesid minu eeskujule ja ma 
deklameerisin nii võimukal toonil kui vähegi suutsin paar-kolm värssi «Ingoldsby 
legendidest». Sir Henry jätkas salmiga vanast testamendist ja lisas sinna ladina keeles 


midagi kellestki Balbusest ja vallide ehitamisest. Good aga pöördus ööde kuninganna poole 
rea kõige klassikalisemate vannetega, mida ta iganes oskas välja mõelda. 

Hämar riba, see varju vari libises aegamööda üle kuu särava näo, ja sedamööda kuidas ta 
kasvas, hakkas meie ümber seisvast rahvahulgast kostma hirmuhüüdeid. 

«Vaata, oh kuningas!» hüüdsin ma. «Vaata, Gaguul! Vaadake, pealikud ja rahvas ja 
naised, vaadake ja öelge, kas valged mehed tähtedelt peavad sõna või on nad ainult tühised 
valetajadl 

Kuu läheb pimedaks teie silma all, varsti valitseb pimedus, pimedus tunnil, mil kuu kõige 
heledamini paistab. Te nõudsite meilt märki. See märk on teile antud. Pimene, oh kuu! Sa 
puhas ja püha, peida oma valgus, heida trooni anastanud mõrtsukate jultunud süda põrmu ja 
paiska maailm pimeduse varju!» 

Pealtvaatajate hulgast vallandus õudusekisa. Mõned seisid hirmust kivinenult paigal, 
teised vajusid põlvili ja kisendasid valjusti., Kuningas istus vaikselt ja kahvatas oma tumeda 
naha all. Ainult Gaguul ei kaotanud julgust. 

«See läheb möödal» karjus ta. «Ma olen seda tihti varemgi näinud. Ükski inimene ei saa 
kuud taevas kustutada. Ärge heitke meelt. Istuge vaikselt, vari läheb mööda.» 

«Oodake, ja te saate näha,» vastasin mina, ise erutusest võppudes. «Oh kuu! Kuul Miks 
oled sa nii heitlik ja külm?» Need asjakohased read olid pärit ühest populaarsest romaanist, 
mida ma juhtumisi hiljuti olin lugenud. Nüüd, kus ma rahulikult sellele tagasi mõtlen, leian, 
et need sõnad olid ülekohtused taevase emanda vastu, kes näitas end meie ustavaima 
sõbrana, ükskõik milline siis ka oli 

tema vahekord kirgliku armastajaga raamatus. Seejärel lisasin: «Laske edasi, Good, mulle 
ei tule enam ühtki värssi meelde, Vanduge kuidas oskate, olete ju sel alal meister.» 

Good õigustas täiesti seda tunnustust oma loovale vaimule. Mul polnud sinnamaani 
vähimatki aimu mereväeohvitseri kirumisvõime laiusest, sügavusest ja kõrgusest. Kümme 
minutit ühtejärge vuristas ta peatumatult mitmes keeles, peaaegu ilma et oleks ennast 
korranud. 

Vahepeal muutus must loor üha laiemaks, kuna iga silmapaar selles tohutus rahvahulgas 
oli pööratud, taeva poole ning aina vahtis seda lummatud vaikuses. Kummalised ja õudsed 
varjud röövisid kuuvalguselt sära ja väljakul levis pahaendeline tardumus. Kõik muutus 
surmvaikseks. Aeglaselt, kõige pühalikumas vaikuses möödus kümme minutit ja täiskuud 
kattis ikka rohkem ja rohkem maa vari, mille tintmust sõõr jubeda majesteetlikkusega üle 
kuu-kraatrite libises. Kuu suur kahvatu ketas näis nagu lähenevat ja suurenevat. Ta .muutus 
vasekarvaliseks, seejärel tõmbus ta pinna veel varjutamata osa halliks ja tuhkjaks ning 
kulminatsiooni lähenedes vajusid ta mäed ja lagendikud süngesse punakasse vinesse. 

Tume sõõr libises üha edasi. Ta oli nüüd katnud juba enam kui poole veripunasest kettast. 
Hämarus tihenes ja Võttis punakasmusta varjundi. Varjutus edenes ja edenes, kuni me veel 
vaevalt nägime meie ees seisva rühma metsikuid nägusid. Pealtvaatajate suust ei kostnud 
ainsatki .häält ja lõpuks jättis ka Good oma vandumise. 

«Kuu sureb! Valged nõiad on kuu tapnud 1» möirgas siis äkki prints Skraga. «Me kõik 
hukkume pimeduses!» Ja kas hirmust või vihast — või ka nende mõlema tunde sunnil — 
tõstis ta oda ja lõi sellega kõigest jõust sir Henryle rindu. Kuid ta unustas rõngassärgid, mis 
kuningas meile oli andnud ja mida me oma riiete all kandsime. Oda põrkas kahjutult tagasi, 
ja enne kui Skraga jõudis uuesti torgata, kiskus Curtis tal oda peost ja torkas selle tal endal 
otse läbi keha. 

Skraga vajus surnult maha. 

Seda nähes, samuti hulluseni hirmunult üha tihenevast pimedusest ja koledast varjust, mis 
nende uskumist mööda oli neelamas kuud, sööstis neidudehulk metsikus segaduses 
põgenema ja jooksis kiljudes väravate poole. Paanika ei piirdunud aga ainult sellega. 
Kuningas ise, ta ihukaitsjad 

ja mõned pealikud ning Gaguul, kes neile imestusväärse kiirusega järele komberdas, 
põgenesid hüttidesse, nii et minuti pärast leidsime end üksi sündmuskohal koos ohvriks 
määratud Foulata, Infaduusi ja enamiku nende pealikutega, kellega olime eelmisel ööl 
läbirääkimisi pidanud. Meie kõrval lebas Tvala poja Skraga surnukeha. 

«Pealikud,» ütlesin ma, «me andsime teile margi. Kui jäite sellega rahule, juhtige meid 
ruttu paika, millest te rääkisite. Nõidust ei saa praegu enam peatada. See kestab iseendast 
veel tunni ja pool tundi. Varjakem end pimedusse.» 

«Tulge,» ütles Infaduus ja pöördus minekule. Järgnesime ta eeskujule, samuti tegid 
aupaklikud pealikud ja Foulata, keda Good toetas käsivarrest. 

Enne kui me kraali väravasse jõudsime, kadus kuu täiesti ja igas taevakaares lõid mustjal 
laotusel äkki särama tähed. 

Üksteisel käest kinni hoides komberdasime läbi pimeduse. 


XII PEATÜKK ENNE LAHINGUT 


Meie õnneks tundsid Infaduus ja teised pealikud põhjalikult kõiki suure linna radu, nii et 
pääsesime tülitamatult läbi kõrvaltänavate ja jõudsime pilkasele pimedusele vaatamata 
jõudsalt edasi. 

Umbes tund aega sammusime üha edasi ja edasi, kuni varjutus viimaks mööduma hakkas 
ja see kuuserv, mis oli kadunud kõigepealt, jälle nähtavale ilmus. Kui me seda silmitsesime, 
paiskus sellest ahtakesest ribast hõbedane valguskiir, mida saatis imeline punakas kuma, nii 
et näis, nagu ripuks tumedas taevas tõeline lamp. See oli ühtaegu õudne ja kaunis vaatepilt. 
Järgneva viie minuti jooksul nakkasid tähed kahvatama ja muutus küllalt valgeks, nii et 
võisime oma asukoha kindlaks teha. Leidsime, et olime Loo linnast tükk maad väljas, ning 
lähenesime laiale lameda harjaga mäele, mille ümbermõõt võis olla umbes kaks miili. See 
mägi, mille taolisi Lõuna-Aafrikas Yäga sageli võib leida, pole kuigi kõrge. Ta kõige 
kõrgem tipp on vaevalt üle kahesaja jala, tal on hobuseraua kuju ning ta üsna järsud nõlvad 
on täis kiviräga. Muruga kaetud pla» 

too mäeharjal moodustab avara laagriplatsi, kus paiknesid tugevad sõjasalgad. Kindluse 
tavaliseks garnisoniks oli üks kolme tuhande meheline rügement, aga kui me uuesti särama 
löövas kuuvalguses mööda järsku mäekülge üles ronisime, märkasime, et praegu oli seal 
laagris üsna mitu rügementi. 

Jõudnud platoole, leidsime seal lugematul hulgal kiiruga unest äratatud mehi, kes hoidusid 
hirmust vabisedes ühte hunnikusse, äärmiselt kohkunud ning jahmunud loodusnähtusest, 
mille tunnistajaks nad olid. Sammusime sõnagi lausumata nende vahelt läbi ja jõudsime 
onni laagri keskpaigas, kus me oma üllatuseks eest leidsime kaks meest, kes olid kaasa 
toonud kogu meie vähese kraami, mille me oma kiirel põgenemisel muidugi olime pidanud 
maha jätma. 

«Lasksin need ära tuua,» selgitas Infaduus, «ning samuti ka need,» ja ta tõstis üles Goodi 
ammu kadunud püksid. 

Õndsaliku rõõmuhüüdega kahmas Good püksid enda kätte ja asus neid kohe jalga 
tõmbama. 

«Mu isand ei kavatse ometi oma ilusaid valgeid sääri ära peita!» hüüatas Infaduus 
kahetsevalt. Kuid Good jäi oma tahtmise juurde kindlaks ja veel vaid ühelainsal korral oli 
kukuaana rahval juhust ta ilusaid sääri näha. Good oli väga häbelik inimene. Edaspidi tuli 
kukuaanadel oma esteetilistes nautlemistes rahulduda ta ühepoolse põsk-habemega, ta 
läbipaistva silmaga ja liikuvate hammastega. 

Silmitsedes ikka veel nukra ihalusega Goodi pükse, teatas Infaduus meile, et oli andnud 
kõigile rügementidele käsu koguneda järgmisel hommikul varavalgel vägede ülevaatusele, 
kus ta kavatses neile põhjalikult seletada neid põhjusi ja asjaolusid, mis olid viinud mässuni, 


mida pealikud olid kindlasti otsustanud tõsta, ja ühtlasi tutvustada neile seaduslikku 
troonipärijat Ignosit. 

Niisiis kogunesidki kohe pärast päikesetõusu kõik üksused — kokku umbes 
kakskümmend tuhat meest, Kukuaana armee eliit — avarale väljakule, kuhu suundusime ka 
meie. Mehed olid üles rivistatud väljaku kolmel küljel ja pakkusid suurejoonelist vaatepilti. 
Meie asusime neljandale, vabaks jäänud küljele, ja kõik tähtsamad pealikud ning ohvitserid 
kogunesid kärmesti meie ümber. 

Kui tekkis vaikus, pöördus Infaduus kõnega kõigi kohalviibijate poole. Pildirikkas ja 
kaunis keeles — sest nagu 

enamik kõrgemast seisusest kukuaanasid, oli temagi sündinud oraator — jutustas ta Ignosi 
isa 100, pajatas sellest, kuidas praegune kuningas Tvala ta nurjatult mõrvas ja ta naise ning 
lapse kõrbesse nälgima kihutas. Seejärel kõneles ta sellest, kuidas rahvas Tvala julma 
valitsuse all kannatab ja ägab, tuues näiteks eelmise öö sündmused, kus paljud maa õilsamad 
mehed ettekäändel nagu oleksid nad kurjategijad, rivist välja veeti ning jõledal kombel 
hukati. Seejärel jutustas ta, kuidas valged isandad, kes tähtedelt nende maad ta hädas nägid, 
otsustasid, hoolimata ebamugavustest, mis see neile valmistas, ta saatust kergendada. Nad 
olid võtnud käekõrvale kukuaanade tõelise kuninga Ignosi, kes maapaos vaevles, ning 
toonud ta üle mägede kodumaale. Valged isandad nägid Tvala nurjatust, ja selleks et 
kõhklejaile imemärki näidata ning et päästa tütarlaps Foulata elu, kustutasid nad oma vägeva 
nõiduse abil kuuvalguse ja surmasid noore saatana Skraga. Nad on valmis seisma 
kukuaanade kõrval, aitama neil Tvalat kukutada ja tema asemel troonile tõsta seaduslikku 
kuningat Ignosit. 

Ta viimased sõnad kadusid heakskiidusuminasse. Siis astus ette Ignosi ja alustas 
omakorda kõnet. Korranud kõike seda, mida ta onu Infaduus juba oli öelnud, tegi ta võimsal 
häälel kokkuvõtte, mis kõlas nii: 

«Oh pealikud, sõjaülemad, sõdurid ja rahvas, te kuulsite mu sõnu! Nüüd peate te valima 
minu ja tema vahel, kes istub minu troonil, minu ja mu onu vahel, kes tappis oma venna ja 
kihutas vennapoja maalt välja surema külmas ja pimedas öös. Seda, et ma tõesti kuningas 
olen, võivad teile kinnitada nemad,» jä ta osutas pealikutele, «sest nad on näinud madu mu 
puusade ümber. Ja kui ma ei oleks kuningas, kas seisaksid siis valged mehed kogu oma nõi- 
duseväega minu kõrval? Värisege, pealikud, sõjaülemad, sõdurid ja rahvas! Kas ei seisa 
pimedus, millesse nad mässisid maa, et kohutada Tvalat ja varjata meie põgenemist, kas ei 
seisa see pimedus, mille nad nõidusid välja täiskuu ajal, veel teie silme ees?» 

«Jah, seisab küll,» vastasid sõdurid. 

«Mina olen kuningas, ütlen ma teile, miha olen kuningas,» jätkas Ignosi, ajades end kogu 
oma pikkuses sirgu ja tõstes laia teraga sõjakirve pea kohale. «Kui leidub teie hulgas'kcegi, 
kes ütleb, et see pole nii, astugu ta välja ja ma võitlen temaga otsemaid, ning ta punane veri 
tunnistagu, 

et ma kõnelen tõtt. Astugu ta välja, ütlen ma!» Ja ta raputas suurt kirvest, nii et see 
päikesekiirtes sädeles. 

Keegi aga ei soovinud nähtavasti seda väljakutset vastu võtta ja meie hiljutine kannupoiss 
jätkas oma kõnet: 

«Ma olen tõesti kuningas, ja kui te lahingus minu kõrval seisate, ootab teid koos minuga 
võit ja au. Te saate minult härgi ja naisi ja teid tõstetakse kõrgemale kõigist teistest 
rügementidest. Kui te aga langete, langen mina teie kõrval. 

Ja vaadake, ma tõotan teile, et kui ma oma isaisade troonile istun, lõpeb meie maal 
verevalamine. Enam ei viida teid tapale, kui te õigluse järele kisendate, enam ei pea nõiad 
teile jahti, et teid ilma põhjuseta maha lüüa võidaks. Kedagi ei saadeta enam surma peale 
nende, kes seadustest üle astuvad. Teie kraalide röövimisele tehakse lõpp. Igaüks teist võib 
edaspidi ohutult oma onnis magada ja kellelgi pole vaja midagi karta, õiglus seatakse jalule 


kogu maal ja kõigi jaoks ühteviisi. Kas tc olete valinud, pealikud, sõjaülemad, sõdurid ja 
rahvas?» 

«Me oleme valinud, oh kuningas!» kõlas vastus. 

«See on hea. Pöörake nüüd pilgud alla ja vaadake, kuidas Tvala käskjalad suurest linnast 
ida ja lääne, põhja ja lõuna poole teele asuvad. Ta tahab koguda vägeva sõjaväe, et mind ja 
teid ja mu sõpru ning kaitsjaid puruks lüüa. Homme või ehk ülehomme tuleb ta meie vastu 
koos kõigi nendega, kes talle ustavad on. Siis näen ma, kes on tõeliselt minu mehed ega 
karda surra õige asja eest. Ja ma ütlen teile, et neid mehi ei unustata, kui saagi jagamine 
tuleb. Ma olen rääkinud, oh pealikud, sõjaüiemad, sõdurid ja rahvas. Nüüd minge oma 
onnidesse ja seadke end sõjaks valmis.» 

Tekkis lühike vaikushetk, kuni üks pealikutest käe tõstis ja läbi õhu mürises kuninglik 
tervitushüüd: «/<oom!» See näitas, et sõdurid tunnistasid Ignosi oma kuningaks. Seejärel 
marssisid nad pataljonide kaupa minema. 

Poole tunni pärast läksime sõjanõukogule, kus viibisid kõigi rügementide ülemad. 

Meile oli selge, et lähemal ajal ründab meid arvuliselt üleolev vastane. Oma soodsalt 
asukohalt kõrgel künkal nägime, kuidas kogunesid väeüksused ja kuidas Loost igas suunas 
väljusid kullerid, kes kahtlemata pidid kuningale uusi abivägesid kohale kutsuma. Meil oli 
umbes kakskümmend tuhat meest — Kukuaanamaa seitse kõige paremat 

rügementi. Infaduusi ja teiste pealikute arvestuse järgi oli Tvalal sel hetkel Loos vähemalt 
kolmkümmend kuni kolmkümmend viis tuhat meest, järgmise päeva lõunaks aga oli tal 
arvatavasti võimalik koguda veel vähemalt viis tuhat meest abiväge. Polnud muidugi 
võimatu, et mõned ta üksused desertceruvad ja tulevad meie poole üle, aga sellele abijõule ei 
saanud me muidugi lootma jääda. Vahepeal sai selgeks, et Tvala teeb tõsiseid ettevalmistusi 
meie hävitamiseks. Juba patrullisid tugevad relvastatud salgad ümber mäejalami ja võis 
tähele panna teisigi märke, mis ennustasid peatset rünnakut. 

Infaduus ja pealikud oli arvamusel, et samal päeval rünnakut siiski karta ei ole ja et see 
päev tuleb kasutada omapoolseteks ettevalmistusteks, samuti ka selleks, et kõiki võimalikke 
vahendeid kasutades hajutada masendust, mis oli haaranud sõdureid kuu arvatava 
nõiaväelise pimenemise tõttu. Pealikud kinnitasid, et kallaletung toimub järgmisel päeval, ja 
nagu selgus, oli neil õigus. 

Asusime tööle, et oma kaitsepositsiooni nii palju kui võimalik tugevdada. Peaaegu iga 
mees oli väljas ja päeva jooksul, mis tundus meile küll hoopis lühikesena, tehti siiski üsna 
rohkesti ära. Teerajad, mis viisid üles mäele — see mägi oli muide pigem sanatoorium kui 
kindlus, sest siia saadeti tavaliselt laagrisse rügemendid, kes olid kurnatud lahinguülesannete 
täitmisest maa ebatervisliku kliimaga piirkondades —, tõkestati hoolikalt kivimürakatega ja 
ka mujalt tehti läbipääs nii raskeks, kui aeg lubas. Mitmesse kohta kuhjati kõrged vallid 
kividest, mis kavatseti pealetungivale vaenlasele kaela veeretada, iga üksiku rügemendi 
positsioon määrati kindlaks. Kõik ettevalmistused, mis me ühisel nuputamisel vajalikuks 
pidasime, said tehtud. 

Pisut enne päikeseloojangut, kui me raskest tööst väsinutena puhkasime, silmasime väikest 
salka, kes Loost meie poole suundus. Uks meestest kandis käes palmilehte —-märgiks, et ta 
tuleb saadikuna. 

Kui nad lähemale jõudsid, läksime koos Ignosi, Infaduusi ja paari teise pealikuga neile 
mäejalale vastu. Saadik oli uhke välimusega sõdur ja kandis määrustekohast leopardinahkset 
mantlit. 

«Tervitus!» hüüdis ta meie juurde jõudes. «Kuninga tervitus neile, kes kuninga vastu 
vääritut sõda kavatsevad, lõvi tervitus šaakalitele, kes ta jalge ümber lõrise- vad!» 

«Räägi!» ütlesin mina. 


«Sellised on kuninga sõnad: «Heitke end kuninga meelevalla alla, või teid tabab palju 
hirmsam õnnetus. Juba on mustal pullil õlg maha rebitud ja kuningas kihutab looma veriselt 
läbi laagri. >» 

«Millised on Tvala tingimused?» küsisin uudishimu pärast. 

«Ta tingimused on leebed, suure kuninga väärilised. Nõnda ütleb Tvala, Tvala 
Ühesilmaline, Tvala Vägev, kellel on tuhat naist, Tvala, kukuaanade isand, Suure tee» 
(Saalomoni tee) «hoidja, nende Õudsete» (Kolme Nõia) «lemmik, kes istuvad vaikides seal 
nendel mägedel, Musta Lehma Vasikas, Elevant, kelle sammudest väriseb maa, 
Kurjategijate Hirm, Jaanalind, kelle jalad neelavad kõrbe, Kohutavalt Suur, Must, Tark, 
kuningas põlvest põlve. Nõnda ütleb Tvala: «Ma olen halastaja ja nõuan ainult üsna vähe 
verd. Iga kümnes peab surema, ülejäänud on vabad. Aga valge mees Inkubu, kes tappis mu 
poja Skraga, ja tema must teener, kes nõuab minu trooni, ja mu vend Infaduus, kes õhutab 
minu vastu mässu, — nemad peavad surema piinasurma ohvritena Vaikijatele.» Sellised on 
Tvala armurikkad sõnad.» 

Kui olin teistega pisut aega nõu pidanud, vastasin talle valjul häälel, nii et ka sõdurid 
kuulda võisid: 

«Koer, mine tagasi Tvala juurde, kes sind saatis, ja ütle, et meie kõik, Ignosi, kukuaanade 
tõeline kuningas, Inkubu, Bougvan ja Makumazahn, targad mehed tähtedelt, kes kuu 
pimedaks teevad, kuninglikust verest sündinud Infaduus ja siia kogunenud pealikud, 
sõjaülemad ning rahvas vastavad sulle ja ütlevad: «Meie ei anna alla, ja enne kui päike kaks 
korda looja on läinud, lamab Tvala surnukeha tardunult Tvala värava ees ja Ignosi, kelle isa 
Tvala käe läbi hukkus, hakkab tema asemel valitsema.» Nüüd aga mine kärmesti, et me sind 
piitsaga ei peaks tagant kihutama, ja vaata ette, enne kui sa käe tõstad niisuguste meeste 
vastu kui meie.» 

Saadik naeris valjusti." «Suurte sõnadega ei liirmutata mehi,» hüüdis ta. «Näidake end ka 
homme niisama kangetena, 

teie, kes te kuu pimedaks teete. Olge vaprad, võidelge ja tundke veel viimast korda rõõmu, 
sest peagi nokivad varesed teie konte, kuni need valgemaks muutuvad kui teie näod. 
Jumalagal Võib-olla kohtume tapluses. Ärge lennake tähtedele, valged mehed, vaid oodake 
mind.» 

. Selle sarkastilise vihjega lahkus ta. Peaaegu kohe seejärel loojus päike. 

Tol ööl oli palju tegemist, sest nii väsinud kui me ka polnud, jätkasime kuuvalgust ära 
kasutades ettevalmistusi homseks võitluseks. Meie sõjanõukogu ümber sagisid pidevalt 
käskjalad. Viimaks, kella üheks õõsel, olime teinud kõik, mis teha andis, ja laager jäi 
vaikseks, välja arvatud ainult tunnimeeste lühidad hüüded. Ignosi ja ühe pealiku saatel 
laskusime koos sir Henryga mäest alla ja läksime vahiposte kontrollima. Kõikjal meie teel 
kerkisid äkki kõige ootamatumatest kohtadest kuuvalgel sädelevad odad ja kadusid kohe, 
niipea kui andsime märgusõna. Oli selge, et ükski valvur oma postil ei maga. Seejärel pöör- 
dusime tagasi, astudes ettevaatlikult tuhandete magavate sõdurite kenade vahelt läbi, kellest 
paljud puhkasid oma viimast maist puhkust. 

Kuuvalgus, mis sädeles nende relvadel ja mängles nägudel, muutis nad tontlikuks. Jahe 
öötuul kõigutas nende kergeid peaehteid, mis sarnanesid surnuvänkri tuttidega. Nad lamasid 
seal läbisegamini, kuidas juhtus, käed välja sirutatud ja jalad konksus. Nende sõjakad ja 
turjakad kogud tundusid kuuvalguses kuidagi veidratena ja ebainimlikkudena. 

«Kui palju neist teie arvates homme samal ajal veel elus on?» küsis sir Henry. 

Vangutasin pead ja vaatasin jälle magavaid mehi ning mu väsinud, kuid ometi erutatud 
ajus tekkis kujutlus, nagu oleks neid juba puudutanudki surm. Mu vaimusilm otsekui märkis 
ära need, kellele surm oli vajutanud oma pitseri, ning äkki tunnetasin ma selgesti inimelu 


13 See julm komme pole levinud mitte üksi kukuaanaüc juures, vaid on tuntud paljudele Aafrika 
suguharudele. Taoline kombetalitus võetakse ette sõja puhkemise või mõne teise suursündmuse 


puhul, (A. 0.) 


suurt "mõistatust ja mu süda täitus kahetsusega elu tühisuse ja kur-buse pärast. Täna 
magavad need tuhanded tervet, kosutavat und, homme aga on nende ja paljude teiste, 
sealhulgas võib-olla meiegi kehad külmad ja kanged. Nende naised jäävad leskedeks, nende 
lapsed orbudeks, ja kunagi ei tõsta nad enam jalga oma kodukohta. Ainult igivana kuu 
paistab häirimatult edasi, öötuul silitab rohukõrsi ja lai maailm puhkab nagu lugematuid 
igavikke enne seda, kui 

sündisime meie, ja nagu ta puhkab veel mõõtmatult kauges tulevikus, kui meie oleme 
ammu unustatud. 

Ometi ei sure inimene taiplikult, niikaua kui jääb püsima maailm, mis on ühtaegu tema 
ema ning ta mälestussammas. Tõsi küll, ta nimi vajub unustusse, aga sama õhk, mida ta 
hingas, lehvib praegugi männilatvade ümber mägede nõlvadel. Ta sõnade kaja levib 
praegugi veel lõpu-' tus ruumis. Mõtted, mida ta aju sünnitas, on pärandatud meile. Ta kired 
on .andnud meile elu. Rõõmud ja mured, mida ta tundis, on meiegi lahutamatud sõbrad, ja 
lõpp, mille eest ta hirmunult põgenes, tabab möödapääsematult meidki. 

Universum on tõesti täis viirastusi — küll mitte kalmistuvaime, linad ümber, vaid kunagi 
elanud indiviidide kustumatuid jälgi, mis iialgi ei kao, kuigi nad segunevad ja muutuvad, 
muutuvad igavesti ja ikka jälle. 

Tükk aega heietasin niisuguseid mõtteid, sest pean kahetsusega tunnistama, et sedamööda 
kuidas ma vanemaks saan, juurdub minus üha tugevamini põlastusväärne harjumus elu üle 
mõtiskleda. Seisin kurvalt ja vaatlesin uinuvate sõjameeste karme ning fantastilisi ridu, kes, 
nagu seal maal öeldakse, «magasid, oda pea all». 

«Curtis,» ütlesin mina, «mind piinab kole hirm.» 

Sir Henry silitas oma kollast habet ja vastas naerdes: 

«Ma olen varemgi teie suust selliseid sõnu kuulnud, Ouatermain.» 

«Kuid nüüd on mul tõsi taga. Teate, ma kahtlen väga, kas meist ükski homme öösel veel 
elus on. Meid ründab arvuliselt ülekaalukas vaenlane ja see peab olema küll pime õnn, kui 
me seda positsiooni kaitsta suudame.» 

«Noh, igatahes oleme mehe eest väljas. Vaadake, Ouatermain, see on üldse üks must lugu 
ja ausalt öeldes oleksime paremini teinud, kui me poleks end sellesse seganud. Nüüd aga 
oleme ülepeakaela sees ja meil tuleb anda oma parim. Mina isiklikult eelistan pigem 
hukkuda lahingus kui surra mingil muul viisil, ja nüüd, kus näib olevat üpris vähe lootust 
mu vaest venda leida, ei tundugi see mõte eriti masendav. Aga õnn on alati vapra poolel ja 
meil võib kõik hästi minna. Lahing tuleb igal juhul kohutav, ja et meil tuleb hoolitseda oma 
hea kuulsuse eest, oleme sunnitud püsima seal, kus võitlusmöll kõige ägedam.» 

Oma viimase märkuse tegi ta kurvameelsel toonil, aga ta silmis vaikus midagi, mis ta 
melanhoolia võltsiks tunnistas. Mulle on jäänud mulje, et sir Henry Curtis armastab 
tegelikult väga võidelda. 

Seejärel heitsime paariks tunniks puhkama. 

Juba koidu ajal äratas meid Infaduus, kes tuli ütlema, et Loos on märgata elavat liikumist 
ning et kuninga väe eelsalgad lähenevad meie valvetõketele. 

Tõusime ja riietasime end lahinguks. Igaüks meist tõmbas selga soomussärgi, mille eest 
me kujunenud olukorras muide äraütlemata tänulikud olime. Sir Henry jäi selles asjas lõpuni 
järjekindlaks ja riietas end pärismaalasest sõduri kombel. «Kui te olete Kukuaanamaal, siis 
talitage nii nagu kukuaanad,» sõnas ta, varjates oma võimsa kogu helkiva terasrüüga, mis 
sobis talle nagu valatud. Kuid ta ei piirdunud veel sellega. Sir Henry erilise nõudmise peale 
oli Infaduus talle muretsenud pärismaalase täieliku sõja-varustuse. õlale kinnitas ta kõrgema 
ohvitseri leopardi-nahast mantli, laubale .sidus mustadest jaanalinnusulgedest peaehte, mida 
kannavad ainult kõige tähtsamad sõjapealikud, ja ümber keha seadis endale suurepärase 
valgetest härjasabadest muutša. Seda varustust täiendasid veel sandaalid, kitsevillast 
säärepaelad, ninasarviku sarvest käepidemega raske sõjakirves, valge härjanahaga kaetud 


ümmargune rauast kilp ning määrustekohane arv tollasid ehk viskcnuge. Kõigele sellele 
lisas ta siiski ka veel oma revolvri. Rüü andis talle kahtlemata õige metsiku väljanägemise, 
aga ma pean tunnistama, et olen harva näinud uhkemat pilti kui see, mida pakkus sir Henry 
Curtis oma uues kostüümis. See tõi ta toreda kehaehituse suurepäraselt esile, ja kui tuli 
Ignosi, kandes samasugust varustust, mõtlesin endamisi, et pole vist kunagi nähtud kaht nii 
hiilgavat sõjameest. 

Mis puutub Goodisse ja minusse, siis peab ütlema, et meile ei sobinud soomusrüüd pooltki 
nii hästi. Kõigepealt ei nõustunud Good mingi hinna eest loobuma oma äsja leitud pükstest, 
ja lühike ning tüse monokliga džentelmem kellel on pool nägu raseeritud ja kes on oma 
soomussärgi hoolega toppinud jämedatoimsetesse, üpris narmendaval te.sse pükstesse, näeb 
välja pigem iseäralik kui aukartustäratav. Minule aga oli jälle rõngashame liiga suur ja see- 
pärast tõmbasin ta kõigi oma riiete peale, nii et ta üsna näotult kohmu ja kühmu jäi. 
Loobusin siiski pükstest, jättes 

jalga ainult veldtschoon'id, ja otsustasin minna lahingusse paljasääri, et juhul kui tuleb 
kiiresti taganeda, võiksin kergejalgsemalt joosta. Minu tagasihoidliku varustuse moodustasid 
niisiis rõngassärk, oda, kilp, mida ma kasutada ei osanud, paar tollat, revolver ja tohutu suur 
sule-tutt, mille ma oma Jahikübara külge kinnitasin, et endale verejanulisemat välimust anda. 
Lisaks kõigele loetletule olid meil muidugi ka püssid, aga et laskemoonatagavara oli napp ja 
püssidest otserünnaku puhul mingit kasu ei olnud, korraldasime nii, et teenrid neid meie 
selja taga kaasas kandsid. 

Kui me lõpuks relvis olime, neelasime kiiruga paar suutäit toitu ja,läksime siis vaatama, 
kuidas asjad arenevad. Platool leidus liivakivist küngas, mida kasutati nii staabina kui ka 
kindlustornina. Siin leidsime eest Infaduusr koos tema rügemendiga, niinimetatud 
«Hallidega», kes olid kahtlemata Kukuaana armee tuum ja keda me kaugel piiril asuvas 
kraalis kõige esmalt olime näinud. Seda rügementi, mille suurus oli praegu kolm tuhat 
viissada meest, hoiti reservis ja mehed pikutasid kompaniide kaupa rohus, silmitsedes 
kuninga vägesid, kes nagu sipelgad pikkades kolonnides Loost välja ronisid. Neil 
kolonnidel, mida kokku oli kolm, ei paistnud lõppu olevatki ja meie arvestuse järgi oli 
igaühes vähemalt üksteist kuni kaksteist tuhat meest. 

Niipea kui kolonnid linnast välja olid jõudnud, rivistu-sid nad rügementide kaupa üles. 
Siis suundus üks kolonn paremale tiivale, teine vasakule, ja kolmas liikus aeglaselt otse 
meie poole. 

«Ahaa,» ütles Infaduus, «nad tahavad meid rünnata kolmest küljest korraga.» See näis 
olevat üsna murettekitav uudis, sest meie positsioon, mis asus poolteisemiilise 
ümbermõõduga mäel, oi) õige pikaks venitatud ja meil oli tingimata vaja oma suhteliselt 
väikesearvulisi kaitsejõude võimalikult kitsasse lõiku koondada. Aga kuna me ei saanud 
vaenlasele ette kirjutada, kuidas ta meid peaks ründama, pidime olukorraga leppima ja 
saatsime seepärast rügementidele käsu valmistuda üksikute isoleeritud kallaletungide 
tagasilöömiseks. 

XIII PEATÜKK RÜNNAK 


Aeglaselt ja ilma vähimagi kiirustamise või ärevuse märgita roomasid kolm vaenlase 
kolonni edasi. Jõudnud meist umbes viiesaja jardi kaugusele, peatus keskmine kolonn kit- 
sustiku suudmes, kus tasandikukeel oruna mäenõlva tungis, et anda tiibkolonnidele aega 
ümber haarata meie positsiooni, mis oli enam-vähem hobüserauakujuline, otsad pööratud 
Loo linna poole. Selle manöövri eesmärgiks oli ilmselt üheaegne rünnak kolmest küljest 
korraga. 

«Oh, oleks nüüd kuulipildujal» ägas Good, silmitsedes tihedaid faalankseid' meie jalge 
ees. «Sellega teeksin lagendiku kahekümne minuti jooksul puhtaks.» 


«Et meil niisugust riista ei ole, pole mõtet seda taga nutta. Aga kui prooviksite korraks 
tulistada, Ouatermain,» tegi sir Henry ettepaneku. «Vaatame, kui kaugelt te mööda lasete 
tollest pikast vennikesest, kes näib olevat juht. Kaks ühe vastu, et te teda ei taba, ja sovrin 2 
— mis ausalt välja makstakse, kui me terve nahaga pääseme —-, sovrin selle peale, et lasete 
vähemalt viie jardi võrra mööda.» 

See väljakutse ärritas mind, ja laadinud püssi raske kuuliga, ootasin, kuni meie sõber 
umbes kümme jardi oma väesalgast ettepoole tuli, et meie positsiooni paremini vaadelda. 
Teda saatis ainult ta adjutant. Heitsin pikali, toetasin relva kivile ja võtsin mehe kirbule. 
Minu püssil, nagu kõigil ekspresspüssidel, oli sihikuline laskekaugus ainult kolmsada 
viiskümmend jardi ja ma sihtisin talle kaelale, et lennujoont vastavalt tõsta, arvestades, et nii 
peaks kuul tabama meest rindu. Ta seisis täiesti rahulikult, nii et mul oli suurepärane 
võimalus sihtida. Aga ma ei tea, kas oli see tingitud erutusest või tuulest või lihtsalt märgi 
suurest kaugusest, igatahes juhtus midagi imelikku: usus, et ma surmkindlasti seda head 
märki taban, vajutasin päästikule, ent kui suitsupilveke hajus, nägin oma suureks 
meelepahaks, et mees seisis vigastamatult, kuna aga tema adjutant, kes seisis temast 
vähemalt kolm sammu vasakul, lamas nähtavasti surnult maas. Ohvitser, kelle pihta ma 


1 Faalanks — muistses Kreekas ja Makedoonias jalaväe lahin-gurivistus, omas rünnakul 

2Sovrin (sovereign) — Inglise kuldmünt, võrdus väärtuselt naelsterlingiga. 

olin sihtinud, pöördus kiiresti ümber ja pistis ilmselt üliväga ehmunult oma meeste poole 
jooksu. 

«Braavo, Ouatermain!» hõikas Good. «Ajasite talle hirmu nahka.» 

See tegi mind tulivihaseks, sest mulle on äärmiselt ebameeldiv teiste ees märgist mööda 
lasta. Kui inimene on meister ainult ühel alal, siis tahab ta iga hinna eest oma kuulsust selles 
kunstis kõrgel hoida. Olin oma ebaõnne tõttu lausa enesest väljas ja tegutsesin ägedalt ning 
mõtlematult. Sihtisin kohe uuesti jooksva väeülema pihta ja tühjendasin teise raua. 
Sedamaid viskas vaeseke käed üles ja langes silmili maha. Seekord polnud ma mööda 
lasknud ja — ütlen seda selleks, et tõendada, kui vähe hoolime teistest, kui mängus on meie 
endi julgeolek, uhkus või au — ma olin küllalt toores, et sellest rõõmu tunda. 

Meie rügemendid, kes seda vägitükki pealt olid näinud, tõstsid metsikut rõõmukisa valge 
mehe nõiduse üle, mida nad pidasid heaks endeks, kuna aga väeosa, kuhu ohvitser oli 
kuulunud ja mille ülemaks ta oli, nagu me hiljem teada saime, taganes, korratuses. Nüüd 
haarasid ka sir Henry ja Good oma püssid ja hakkasid tulistama, kusjuures viimane 
«kõrvetas» oma «Vinchester»-automaadiga innukalt tihedasse sõduriteni assi .meie ees ning 
minagi tulistasin veel korra või paar. Selle tulemuseks oli, niipalju kui me suutsime kindlaks 
teha, et kuus kuni kaheksa meest tehti võitlusvõimetuks, enne kui nad laskeulatusest välja 
jõudsid. 

Niipea aga, kui me tulistamise lõpetasime, kõlas kaugelt paremalt tiivalt kurjaennustav 
möirgamine ja kohe seejärel kostis samasugune kisa ka vasakult. Teised kaks kolonni 
alustasid pealetungi. 

Seda kuuldes hargnes otse meie vastas asuv rivi pisut laiemale ja liikus siis üle lageda, 
rohuga kaetud maariba edasi mäe poole, lauldes aeglase sörksammu taktis kurgu-põhjast 
kõmisevat sõjalaulu. Jätkasime pidevalt tulistamist, vahetevahel ühines meiega ka Ignosi ja 
lõi mitu meest rivist välja, aga iseenesest mõista oli meil selle relvastatud inimmassi 
võimsale edasisööstule sama vähe mõju kui murdiainetesse heidetud kruusapeotäiel mere- 
voogudele. 

Karjudes ja odasid täristades liikusid nad edasi. Nüüd lõid nad taganema meie eelpostid, 
mis me olime paigutanud 

mäejälale kaljude Vahele. Seejärel jäi edasitung aeglasemaks, sest kuigi me seni veel 
mingit tõsisemat vastupanu ei avaldanud, pidid ründajad ju mööda mäenõlva üles-ronima ja 
nad liikusid pikkamööda, et hoida jõudu. Meie esimene kaitseliin oli mäeharjast umbes 
poolel teel, teine esimesest viiskümmend jardi kõrgemal, kolmas aga asus platoo serval. 

Nad tormasid edasi, karjudes oma sõjahüüdu: «Tvala! Tvala! Tšielel Tšiele!» (Raiul 
Raiu!) Meie omad vastasid: «Ignosi! Ignosi! Tšiele! Tšiele!» Nüüd olid vaenulikud pooled 
juba üsna lähestikku, tõllad ehk viskenoad hakkasid vastamisi lendama ja hirmsa käraga 
puhkes tõeline lahing. 

Võitlevate sõdurite mass vankus edasi-tagasi. Mehed langesid nagu puulehed sügistuules. 
Aga peagi hakkas ründajate ülevõim end tunda andma ja meie esimene kaitseliin suruti 
aegapidi tagasi, kuni ta segunes teisega. Siin toimus äärmiselt vihane võitlus, aga jälle suruti 
meie omad taganema, kuni lõpuks, kakskümmend minutit pärast lahingu algust, astus 
tegevusse kolmas liin. 

Selleks ajaks aga olid ründajad juba õige väsinud ja pealegi kaotanud palju mehi 
langenutena ning haavatutena, nii et kolmandat läbitungimatut odademüüri murda käis neil 
üle jõu. Mõnda aega vankus pärismaalaste rähk-lev vall lahingu metsikus tõusus ja mõõnas 
edasi-tagasi ning ei olnud selge, kuidas heitlus lõpeb. Sir Henry vaatles seda meeleheitlikku 
kähmlust välkuvail silmil ja tormas siis äkki sõnagi lausumata minema, Good tema kannul, 
ning sööstis kõige palavamasse võitlusmöllu. Mina jäin oma kohale paigale. 

Sõdurid nägid, Suidas ta kõrge kuju taplusesse sööstis, ja kostsid valjud hüüded: 

«Nanzia Inkubu! Nanzia Unkungunklovo!» (Siin on Inkubu! Siin on Elevanti) «Tšiele! 
Tšiele!» 

Sellest hetkest peale polnud lahingu lõpptulemuses enam kahtlust. Kuigi ründajad 
võitlesid silmapaistva vaprusega, suruti nad tollhaaval mäekülge mööda alla, kuni nad 
lõpuks teatud määral segiiöödult oma varuvägedega ühinesid. Sel hetkel tuli kuller teatama, 
et ka,vasakul tiival löödi kallaletung tagasi. Ma pidin juba endale õnne soovima, uskudes, et 
seks korraks ori oht möödas, kui me järsku oma suureks ehmatuseks märkasime, et meie 
sõdurid, kelle-ülesandeks oli parema tiiva kaitsmine,.taganevad üle platoo 

vaenlaste parve survel, kellel selles lõigus ilmselt edu oli olnud. 

Ignosi, kes seisis minu kõrval, mõistis olukorda ainsa pilguga ja andis kiire käsu. Otsekohe 
asus «Hallide» rügement, mille keskel me asusime, oma tavalisse lahingukorda. 

Jälle andis Ignosi mingi käskluse, mida sõjaülemad viivitamata kordasid, ja oma 
suurimaks meelepahaks leidsin, et mind tõmmatakse kaasa metsikule rünnakule edasitun- 
giva vaenlase vastu. 

Hoidudes võimalikult Ignosi laia turja varju, püüdsin nii hästi kui sain selle halva 
olukorraga kohaneda ja sör-kisin edasi, et lasta end tappa, nagu oleks see mulle kangesti 
meeldinud. Minuti või kahe pärast — aeg näis minu meelest lennul kaduvat — sööstsime 
juba läbi oma taganevate sõdurite salkade, kes meie selja taga otsekohe oma ridu korraldama 
hakkasid, ja mis siis edasi juhtus, sellest ma enam õieti aru ei saanudki. Mäletan vaid, et 
äkki Dõrkasid kilbid lajataval mürinal kokku ja üks koletu suure <asvuga võllaroog, 
silmamunad peaaegu sõna tõsises mõt-es pealuust välja tungimas, kargas oma verise odaga 
otse minu poole. Kuid võin uhkusega tunnistada, et ma olin olukorra kõrgusel — või 
õigemini madalusel. Moment oli selline, kus enamik inimesi oleks lootusetult pea kaotanud. 
Taipasin, et kui jään oma kohale seisma, olen kadunud mees, ja hetkel, mil see hirmutis 
minu'poole sööstis, viskusin ta jalge ette pikali. Ta ei suutnud hoogu pidurdada ja lendas, 
pea ees, minust üle. Enne kui ta jõudis end püsti ajada, olin mina püsti jä korraldasin selle 
asja selja tagant oma revolvriga. 

Varsti pärast seda virutas keegi mu uimaseks ja. rohkem ma sellest rünnakust ei mäleta. 

Kui ma meelemärkusele tulin, leidsin end jälle künkal. Minu kohale kummardus Good, 
hoides käes kõrvitspudelit veega. 

«Kuidas te end tunnete, vanapoiss?» küsis ta murelikult. 


Ajasin end püsti ja raputasin enne vastamist luid-liikmeid. 

«Pole viga, tänan küsimast,» ütlesin. 

«Taevale tänul Kui ma nägin, kuidas teid tagasi kanti, jäi mul lausa süda seisma. Mõtlesin, 
et teiega on lugu läbi.» 

«Seekord veel mitte, kulla sõber. Usun, et keegi kopsas mulle pähe ja lõi mu uimaseks. 
Kuidas lugu lõppes?» 

«Esialgu on nad igas punktis tagasi löödud. Kaotused on kohutavad. Meil kaks tuhat 
tapetut ja haavatut, neil aga arvatavasti kolm tuhat. Vaadake, kus on alles pilt!» ja ta osutas 
tohutu pikale meestereale, kes neljakaupa vähehaaval edasi liikusid. Iga neliku keskel oli 
nahast kan-deraam, milliseid kukuaana väeüksustel alati teatav hulk kaasas on. Selle igas 
nurgas on käepidemeks jäme aas. Niisugustel kanderaamidel — ja nende hulk näis olevat 
lõputu — lamasid haavatud, kes saabumise järjekorras vaadati läbi arstide poolt — neid on 
igas rügemendis kümme. Kui haav polnud surmav, kanti haavatu minema ja ravitseti teda nii 
hoolikalt, kui olukord vähegi lubas. Kui aga vigastatu seisund osutus lootusetuks, järgnes 
midagi hirmsat, kuigi see tegelikult oli ehk kõige õigem halastus. Läbivaatamise ettekäändel 
avas üks arstidest vaheda noaga välkkiirelt tuiksoone ja minuti või kahe pärast heitis haavatu 
valutult hinge. Sel päeval tehti seda paljudel juhtudel. Tõtt öelda tehti seda peaaegu alati, kui 
oli tegemist keha-haavaga, sest päratu lai odateravik, nagu kukuaanad seda kasutavad, 
tekitab koleda haava, millest pole lootust paraneda. Vaesed kannatajad olid enamasti juba 
meelemärkuseta olekus, teistel aga tehti tilluke saatuslik lõige veresoonde nii kiiresti ja 
valutult, et nad seda nähtavasti tähelegi ei pannud. See oli siiski õudne vaade, selline, mida 
me parema meelega oleksime vältinud. Tõepoolest, ma ei mäleta, et oleksin kunagi näinud 
midagi masendavamat kui see, kuidas veriste kätega arstid neid vapraid sõdureid piinadest 
päästsid, — välja arvatud vahest üksainus kord, mil ma nägin, kuidas mingi Svaaside 1 
sõjasalk pärast üht rünnakut mattis oma haavatud elusalt. 

Pagesime selle koleda vaatepildi eest teisele poole küngast, kus leidsime eest sir Henry, 
kes ikka veel oma sõjakirvest käes hoidis, Ignosi, Infaduusi ja mõned pealikud tõsisel 
nõupidamisel. 

«Tänu taevale, seal te olete, Ouatermain! Ma ei taipa kuidagi, mida Ignosi kavatseb ette 
võtta. Kuigi me rünnaku tagasi lõime, on ilmne, et Tvala saab suuri abivägesid ja näib 
ilmutavat soovi meid sisse piirata ja näljutama hakata. 


' Svaasid — Svaasimaad (Lõuna-Aafrikasj asustav neegri tõugu rahvas. 

«Narr väljavaade!» 

«Jah, eriti nüüd, kus Infaduus teatab, et veetagavara on lõppemas.» 

«Mu isand, nii see on,» sõnas Infaduus. «Allikas ei suuda nii suurt hulka varustada ja 
tagavara kuivab kiiresti kokku. Enne pimeduse tulekut kannatame kõik janu. Kuula mind, 
Makumazähn. Sa oled tark, kahtlemata oled sa näinud palju sõdu neil mail, kust sa tuled, — 
muidugi kui tähtedel üldse sõda peetakse. Ütle nüüd meile, mida me peame tegema. Tvala 
on kogunud palju värskeid mehi, kes asuvad langenute kohale. Aga Tvala on saanud 
õppetunni. Küllap ta arvas, et tabab haiguri ootamatult. Aga meie nokk veristas ta rinna. Ta 
ei julge meile uuesti kallale tulla. Kä meie oleme haavatud ja ta jääb ootama meie surma*Ta 
mässib end meie ümber, nagu madu mässib end jäära ümber, ja võitleb oma võitlust maas 
istudes.» 

«Ma kuulan sind,» sõnasin. 

«Niisiis sa näed, Makumazähn, et meil pole siin vett ja meil on ainult üsna pisut toitu ning 
me peame valima kolme võimaluse vahel: kas kõngeda nagu nälgiv lõvi oma koopas või 
murda läbi põhja poole, või» — siin ta tõusis ja näitas meie vaenlaste tihedate hulkade poole 
— «söösta otseteed Tvala kõri kallale. Inkubu, suur sõjamees — sest täna võitles ta nagu 
võrku sattunud pühvel ja Tvala sõdurid langesid tema kirve all, nagu puruneb noor vili 


rahehoo käes; ma nägin seda oma silmadega —, Inkubu ütleb: «Ründame!» Aga Elevant on 
alati juba loomu poolest valmis ründama. Mis aga ütleb Makumazähn, vana kaval rebane, 
kes .on palju näinud ja armastab tabada oma vaenlast selja tagant? Viimane sõna on 
kuningas Ignosil, sest kuningal on õigus otsustada sõjaasju. Aga kuulakem ka sinu häält, 00 
Makumazähn, kes sa valvad öösel, ja ka selle häält, kellel on läbipaistev silm.» 

«Mis ütled sina, Ignosi?» küsisin. 

«Ei, mu isa,» vastas meie kunagine teener, kes kandis nüüd täielikku metslase 
sõjavarustust ja oli kõigis üksikasjus väärikas sõjapealik, «räägi sina ja lase minul, kes ma 
olen tarkuses sinu kõrval vaid poisike, kuulda oma häält.» 

Kuna mind sel kombel vannutati, pidasin kähku Goodi ja sir Henryga nõu ning esitasin siis 
lühidalt oma arvamuse, mille järgi meil kui lõksu aetutel oli parimaks võimaluseks — 
arvestades eriti meie veetagavara lõppemist — 

Tvala sõjajõude rünnata. Soovitasin asuda rünnakule viivitamatult, erine kui me haavade 
pärast «ihust kangeks jääme» ja enne kui meie sõdurite südamed Tvala suurt ülekaalu nähes 
«värisema hakkavad nagu pekk tulel». Märkisin, et kui me ei ründa, võivad mõned 
pealikuist meelt muuta, Tvalaga rahu sõlmida ja tema poole üle minna või koguni meid 
temale reeta. 

See arvamuseavaldus võeti üldjoontes nähtavasti üsna )ooldavalt vastu. Kukuaanad 
suhtusid minu sõnadesse ugupidamisega, mida ma kuskil ei varem ega hiljem ähelc pole 
pannud. Ent lõpliku otsuse meie plaanide suh-es pidi langetama Ignosi, kellel sest ajast 
peale, mil ta seaduslikuks kuningaks tunnistati, oli peaaegu piiramatu võim — niisiis 
muidugi ka õigus langetada lõplik otsus sõjaasjus —, ja kõigi pilgud pöördusidki temale. 

Pärast pikka vaikust, mille jooksul ta näis sügavasti mõtlevat, hakkas ta lõpuks rääkima: 

«Inkubu, Makumazähn ja Bougvan, vaprad valged mehed ja mu sõbrad, Infaduus, mu onu, 
ja pealikud! Mu südames on. kindel otsus. Ma ründan Tvalat selsamal päeval ja panen 
sellele ühele löögile kõik oma lootused ja oma elu ning samuti ka teie elu. Kuulake, ma 
ründan nii. Te näete seda kõverat mäge, mis on otsekui noorkuu, ja ka seda, kuidas 
lagendikuriba nagu roheline keel meie poole mäe kõveruse sisse jookseb.» 

«Me näeme seda,» vastasin. 

«Hüva. Praegu on keskpäev ning mehed kinnitavad keha ja puhkavad lahinguväsimust. 
Kui päike on natuke maad öö poole veerenud, mingu sinu rügement, onu, koos veel ühe 
teisega alla sellele rohelisele keelele. Niipea kui Tvala seda näeb, heidab ta sinna kõik oma 
jõud, et rieid rügemente puruks lüüa. Aga läbikäik on kitsas ja vaenlase rügemendid võivad 
sinu vastu ainult ükshaaval välja tulla. Nii võib nad ka ükshaaval hävitada ja kogu Tvala 
sõjaväe silmad on pööratud sellele heitlusele, mille sarnast inimsilm veel pole näinud. Koos 
sinuga, onu, tuleb mu sõber Inkubu, et Tvala näeks tema sõjakirvest «Hallide» esimeses reas 
välkumas ja ta süda sellest nõrgaks läheks. Ja mina tulen koos teise rügemendiga, mis on 
sinu-oma selja taga, nii et kui teid hävitatakse, mis kergesti sündida võib, jääb siiski veel 
alles kuningas, kelle eest võidelda. Koos minuga tuleb tark Makumazähn.» 

147 

«Nii on hea, oo kuningas,» sõnas Infaduus, kes nähtavasti vaatas oma rügemendi kindlale 
ja täielikule hävinemisele kõikumatu rahuga. Kukuaanad on tõepoolest kummaline rahvas. 
Surmas pole nende jaoks midagi kohutavat, kui see neid tabab kohusetäitmisel. 

«Ja kui kõigi Tvala sõdurite pilke köidab see võitlus,» jätkas Ignosi, «siis hiilib üks 
kolmandik meestest, kes meil veel elus on,» (tähendab umbes kuus tuhat meest) «mööda 
parempoolset mäenõlva kitsustiku kohale ja langeb Tvala sõjaväe vasaku tiiva kallale, teine 
kolmandik hiilib kohale vasakpoolset seljandikku mööda ja langeb Tvala parema tiiva 
kallale. Ja kui ma näen, et need mäesarved on valmis Tvalat pillutama, siis ründan 
mina.nende meestega, kes mulle'veel jäävad, Tvalat otse eest; ja kui õnn meid maha ei jäta, 
saab sellest, meie võidupäev, ja enne kui öö ajab oma mustad härjad üle mägede, istume me 
rahulikult Loos. Nüüd aga sööme ja seame end valmis.,Sina, Infaduus, kanna hoolt, et see 


plaan eksimatult täide viidaks. Ja mingu minu valge isa Bougvan parema tiivaga kaasa, et ta 
särav silm pealikutele julgust annaks.» 

Korraldused eelseisva rünnaku kohta, mis sedaviisi lühidalt edasi anti, täideti kiirusega, 
mis kõneles selget keelt kukuaana sõjaväelise' organisatsiooni täiuslikkusest. Vaevalt ühe 
tunni jooksul olid toiduportsjonid välja jagatud ning ära söödud, diviisid lahingukorda 
seatud ja rünnaku plaan juhtidele ära seletatud, ning kogu armee, arvult kaheksateist tuhat 
meest, välja arvatud valvesalk, kes jäeti haavatute juurde, oli valmis liikuma hakkama. 

Enne minekut astus Good sir Henry ja minu juurde. 

«Jumalaga, sõbrad,» ütles ta. «Ma asun käsu kohaselt teele koos parema tiivaga. Seepärast 
tulin teie kätt suruma, sest võib-olla ei kohtu me enam,» lisas ta paljutähendavalt. 

Raputasime üksteisel vaikides kätt, ilmutades seejuures parajasti nii palju meeleliigutust, 
kui anglosaksidel konv beks. 

«Asi on väga kahtlane,» ütles sir Henry ja ta sügav hääl värises kergelt, «ning ma pean 
ütlema, et mina küll ei looda homset päeva näha. Niipalju kui ma aru saan, tuleb «Hallidel», 
kellega mina pean kaasa minema, võidelda viimse meheni, et võimaldada meie tiibadel 
Tvalat märkamatult ümber haarata. Hüva, olgu nii; Vähemalt on see mehine surm. 
Jumalaga, vanapoiss. Jumal õnnistagu 

teid. Loodan, et jääte ellu ja pistate teemandid tasku. Aga kui see teil korda läheb, kuulake 
mu nõuannet ja ärge enam kunagi trooninõudlejatega tegemist tehke!» 

Järgmisel hetkel oli Good meil veel kord tugevasti kätt pigistanud ning läinud. Siis tuli 
Infaduus ning võttis kaasa sir Henry, juhtides ta neile määratud kohale «Hallide» esireas. 
Mina aga, süda täis süngeid aimusi, asusin koos Ignosiga oma kohale teises rügemendis. 


XIV PEATÜKK «HALLIDE» VIIMNE VÕITLUS 


Mõne minuti pärast asusid rügemendid, kelle ülesandeks oli vaenlast tiibadelt rünnata, 
vaikselt teele, hoidudes hoolega mäeveeru taha, et oma liikumist Tvala piilurite eest varjata. 

Pärast tiibväeosade liikuma hakkamist oodati pool tundi või pisut rohkemgi, enne kui välja 
astusid «Hallid» ja teine, neid toetav rügement, mis kandis nimetust «Pühvlid». Need kaks 
rügementi moodustasid armee tsentrumi ja olid määratud kandma lahingu pearaskust. 

Mõlemad rügemendid olid veel peaaegu päris värsked ja täies jõus: «Hallid» olid 
hommikupoolikul reservis olnud ning kaotanud ainult üsna vähe mehi, kui nad lõid tagasi 
vaenlase rünnakut, kellel oli õnnestunud meie kaitseliini läbi murda. Nendega koos käisin 
minagi rünnakul, kus mind tasuks mu innukuse eest uimaseks löödi. «Pühvlid» aga õlid 
moodustanud kolmanda kaitseliini vasakul tiival, ja kuna kallaletungi) ail selles lõigus ei 
õnnestunud teist liini läbi murda, ei olnudki neil õieti tarvis tegevusse astuda. 

Infaduus, kes oli vana ja ettevaatlik väejuht ning teadis; kui äärmiselt tähtis on meeste 
võitlusvaimu sellise meeleheitliku tapluse eel üleval hoida, kasutas seda ooteaega ja pöördus 
poeetilise kõnega oma «Hallide» poole. Ta selgitas neile, kui suureks auks neile on, et nad 
sel viisil rinde kõige tähtsamasse lõiku on paigutatud ja et nende ridades võitleb tähtedelt 
tulnud suur valge sõjamees. Ta tõotas suuri autasusid kariloomade ja ülenduste näol, mis 
Ignosi relvade edu puhul ootab neid, kes ellu jäävad. 

Silmitsesin pikki ridu heljuvaid musti sulgi ja tõsiseid nägusid nende peaehete all ning 
ohkasin, mõeldes, et hil- 

jemalt ühe tunni pärast lamavad põrmus kui mitte kõik, siis vähemalt enamik neist 
suurepärastest sõjaveteranidest, kellest ükski polnud alla neljakümne aasta vana, ja on kas 
juba hinge heitnud või siis suremas. See oli paratamatu. Nad saadeti kindlasse surma tolle 
targa hoolimatusega inimelude suhtes, mis iseloomustab suuri väejuhte, kes sellega sageli 
säästavad oma jõude ning jõuavad oma eesmärgile, luues endale ja ülejäänud osale armeest 
võiduvõimalused. Nad olid juba ette surmale määratud ja nad mõistsid seda. Nende 


ülesandeks oli kitsas haljas mäekurus meie jalge ees püsima jääda ja Tvala rügementide 
rünna-kulainetele vastu panna, kuni langeb neist viimnegi mees või kuni tiibväeosad leiavad 
paraja võimaluse omakorda rünnakule minna. Seal nad seisid, valmis minema kindlasse 
surma ja sulgema igaveseks silmad õnnistatud päikesevalgusele, aga ometi polnud neis 
vähimatki kõhklust ning ühegi sõdalase näolt ei leidnud ma hirmu märki. Nad oskasid oma 
saatusele vähimagi nurinata silma vaadata. Selgi hetkel ei suutnud ma hoiduda võrdlemast 
nende meeleolu enda omaga, mis oli allpool arvustust, ja ma ohkasin kadedusest ning 
imetlusest. Mitte kunagi varem polnud ma näinud sellist andumust kohusetäitmise-ideele ja 
sellist täielikku ükskõiksust kibedate viljade vastu, mida niisugune ustavus kannab. 

«Vaadake, siin seisab teie kuningas!» lõpetas vana Infaduus Ignosile osutades. «Minge 
võitlusse ja langege tema eest, nagu on vaprate meeste kohus, ja olgu neetud ning igaveseks 
häbistatud see, kes kardab surra oma kuninga eest, ja see, kes selja vaenlase poole pöörab. 
Pealikud, ülemad jä sõdurid, siin seisab teie kuningas! Andke nüüd au Pühale Maole ja siis 
hakkame liikuma; et Inkubu ja mina võiksime teile näidata teed, mis viib Tvala väe 
südamesse.» 

Hetkeks valitses vaikus, siis aga hakkas äkki tihedast rivist meie ees kostma mingi tümin, 
otsekui kaugete merelainete sosin. Seda tekitasid kuus tuhat odavart, millega tasakesi 
koputati vastu kilpe. Heli paisus vähehaaval, kuni kasvas sügavaks ja kõminal veerevaks 
mürinaks, mis kajas nagu kõu mägedes ja pani õhu raskelt vabisema. Siis nõrgenes see 
vähehaaval ja kustus vaikusse, ja äkki prahvatas kuninglik tervitushüüd. 

Mõtlesin endamisi, et Ignosi võis tol päeval tõsist uhkust tunda, sest ühelegi Rooma 
imperaatorilegi pole 

«surma minevate» gladiaatorite poolt osaks saanud sellist tervitust. 

Ignosi võttis selle üleva auavalduse vastu, tõstes oma sõjakirve, ja seejärel hakkasid 
«Hallid» kolmerealises lahingukorras liikuma. Igas reas oli peale ohvitseride umbes tuhat 
võitlejat. Kui viimased kompaniid olid umbes viissada jardi edasi jõudnud, asus Ignosi 
«Pühvlite» etteotsa, kes olid paigutatud samasugusesse kolmerealisse lahingurivisse, andis 
käskluse Jiikuma hakata ja me asusime teele, kusjuures mina iseendast mõistagi pomisesin 
südamest tõusvaid palveid, et ma sellest heitlusest veel terve nahaga välja tuleksin. Ma olen 
sattunud nii mõnessegi ohtlikku olukorda, aga kunagi pole need olnud nii ebameeldivad kui 
see ja kunagi pole mu pääsemislootused olnud nii väikesed kui tookord. 

Seks ajaks, kui me platoo servale jõudsime, olid «Hallid» juba pooleldi alla laskunud 
nõlvakust, kus lõppes rohu-maariba, mis tungis mäe kõverusse, nagu kabjakiil jookseb 
hobuseraua sisse. Tvala laagris, mis asus lagendikul, tekkis ärev liikumine ja rügement 
rügemendi järel kiirustas pikal kõikuval sörksammul kitsustiku suudme poole, et ründajatele 
vastu astuda, enne kui need Lood ümbritsevale lagendikule välja jõuavad. 

Nimetatud lagendikukeel oli umbes nelisada jardi pikk ja isegi oma kõige laiemas kohas 
suudme juures polnud rohkem kui kuussada viiskümmend sammu lai. Tipus ulatus ta laius 
vaevalt üheksakümne sammuni. «Hallid», kes mäenõlvalt alla laskudes ja lagendikuribale 
välja jõudes olid kolonni asunud, rivistusid laiemas kohas jälle endist viisi kolme ritta ning 
jäid liikumatult seisma. Meie see tähendab «Pühvlid», laskusime omakorda lagendikukee- 
lele ja asusime umbes sada jardi «Hällide» viimasest viirust tagapool, pisut kõrgemal kohal 
tagavarapositsioonile. Nüüd oli meil võimalus vaadelda kogu Tvala armeed, mis pärast 
hommikust rünnakut oli ilmselt abivägesid saanud. Selle arvuline suurus tõusis kaotustele 
vaatamata vähemalt neljakümnele tuhandele mehele ja kogu see jõud liikus nüüd kiiresti 
meie poole. Kitsustiku suudmesse jõudes lõid nad aga kõhklema, avastades, et korraga võib 
sinna 


1 Muistses Roomas pöördusid gladiaatorid enne võitlusmängu keisri poole vormipärase 
lausega: «Tervist, tseesar, imperaator surmaminejad tervitavad sind.» 

ainult üksainus rügement sisse tungida ja et seal, umbes seitsekümmend jardi kitsustiku 
suust, seisab kuulus «Hallide» rügement, kukuaana sõjaväe uhkus, valmis läbikäiku nende 
vastu kaitsma, nagu kunagi kolm roomlast kaitsesid üht silda tuhandete vastu. Järskude, 
kivirägaga ülekülvatud mäenõlvade tõttu mõlemal'.pool võis neid pealegi rünnata ainult otse 
eest. 

Vaenlane kõhkles ja peatus lõpuks. Tal polnud mingit isu ristata odasid hirmuäratavate, 
sõduritega, kelle rivi seisis seal nii kindlalt ja võitlusvalmilt. Lõpuks ilmus nähtavale 
pikakasvuline kindral, kes kandis tavalist hõljuvatest jaanalinnusulgedest peaehet ning keda 
saatis grupp pealikuid ja adjutante. Mulle näis, et see pole keegi muu kui Tvala ise. Ta andis 
mingi käskluse ja esimene rügement ründas kõva kisa tõstes «Halle», kes seisid täiesti 
liikumatult ja vaikselt, kuni ründajad peist neljakümne jardi kaugusele jõudsid -ning tollade 
ehk viskenugade pilv tärinal nende ridadesse lendas. 

Siis tormasid nad äkki tõstetud odadega möirates edasi ja rügement alustas oma 
surmavõitlust. Järgmisel sekunr dil kajas kokkupõrkavate kilpide mürin nagu pikne meie 
kõrvu ja lagendik lõi üleni sätendama odateravikest, millelt valguskiired välgusähvatustena 
tagasi peegeldusid. Voogav, rabelev ja -üksteist veristav inimmass kõikus edasi-tagasi, ent 
mitte. kaua. Ründajate read jäid kiiresti hõredamaks ja pika, aeglase ponnistusega vajusid 
«Hallid» neist üle, nii nagu kerkib võimas laine ja uhab üle eelmise, raugenud laine harja. 
Sellega oli lõpp. See rügement hävis täielikult. Kuid ka «Hallidest» oli nüüd järel veel ainult 
kaks liini. Üks kolmandik neist oli langenud. 

Koondudes õlg õla vastu, jäid nad jälle vaikselt seisma, oodates uut rünnakut. Märkasin 
rõõmuga sir Henry kollast habet, kui ta. ridu korraldades edasi-tagasi liikus. Ta oli niisiis 
veel elusl 

Vahepeal jõudsime meiegi võitlusväljale, kus lamas tihe-, dalt umbes neli tuhat keha — 
surnud, surijad ja haavatud. Maapind oli sõna tõsises mõttes Verest punaseks värvunud. 
Ignosi andis korralduse, mis kärmesti piki rivi edasi anti ja mille kohaselt ühtki vaenlase 
haavatut ei tohtinud tappa. Niipalju kui'me tähele võisime panna, peeti sellest käsust rangelt 
kinni. 

Meile avanev vaatepilt oleks olnud masendav, kui meil oleks aega olnud selle üle mõelda. 

Nüüd hakkas.edasi liikuma teine rügement, milles sõdalased kandsid valgeid sulgi, valgeid 
niudepõllesid ja valgeid kilpe, ning asus ründama kahte tuhandet ellujäänud «Halli», kes 
seisid ja ootasid samasuguses kurjakuulutavas vaikuses kui eelmiselgi korral, kuni vaenlane 
jõudis umbes neljakümne jardi kaugusele, ja sööstsid siis vastupandamatu jõuga nende 
kallale. Jälle 'kostis kokkupõrkavate kilpide kole mürin ja meie silme all kordus tragöödia 
uuesti. 

Nüüd aga laskis heitluse lõpptulemus end kauem oodata. Mõnda aega näis koguni 
võimatuna, et «Hallid» ka seekord võitjaks jäävad. Ründav rügement, mis koosnes noortest 
meestest, võitles äärmise raevuga ja näis älgut juba. ainult oma raskusega veterane tagasi 
suruvat. Taplus oli tõesti jube, igas minutis langes mitusada meest ja sõdurite hüüetega ning 
surijate kõrinaga,, mida saatis kokkupõrkavate odade muusika, segunes pidev sisisev 
«alatoon: «Sgee, sgeel» — võitjate rõõmuhüüded, mida nad kuuldavale lasksid iga kord,, kui 
oma langenud vastase assegaiga läbi torkasid. 

Aga laitmatu distsipliin ning püsiv ja murdumatu vaprus võivad teha imesid, ning nagu 
varsti selgus, väärib üks veteran kaht noort sõdurit. Just siis, kui me mõtlesime, et nüüd on 
«Hallidega» kõik lõplikult otsas, ning valmistusime juba nende, kohale asuma, niipea kui 
nad oma hävinguga meile ruumi teevad, kuulsin ma sir Henry sügavat,, kõmisevat häält, mis 
lärmist üle kostis, ning nägin »korraks, kuidas ta kõrgel sulgedest peaehte kohal sõjakirvest 
välgutas. Siis tuli pööre. «Hallid» ei taganenud enam. Nad seisid kindlalt nagu kalju, mille 
vastu ikka ja jälle tormasid odameeste raevukad lained-, et üha uuesti murduda ja tagasi 
langeda.- Lõpuks hakkasid «Hallid» jälle liikuma, seekord aga juba edasi. Kuna tulirelvi ei 


tarvitatud, polnud ka suitsu ja me võisime kõike selgesti näha. Veel üks minut, ja rünnak 
hakkas raugema. 

«Ah, need on tõesti alles mehed, nad võidavad seegi kord!» hüüdis Ignosi, kes minu 
kõrval seistes erutusest hambaid kiristas. «Vaata, ongi lõpp!» 

Äkki pistis ründav rügement üksikutes, salkades põgenema— nagu suitsupilved, mis 
kahuritorust välja lendavad —, nii et nende valged peaehted järel lehvisid, ja jätsid oma 
vastased võidukatena maha. Kuid oh hädal Rügementi ei olnud enam. Uhkest kolmikrivist, 
mis neljakümne 

minuti eest kolme tuhande mehelisena lahingusse astus, oli järele jäänud kõige rohkem 
kuussada verist meest. Ülejäänud lamasid nende jalge all. Ent siiski hõiskasid nad ning 
kõigutasid võidurõõmsalt odasid. Siis aga, selle asemel et tagasi tõmbuda, nagu me 
lootsime, tormasid nad põgenevale vaenlasele veel sadakond jardi järele, hõivasid ühe 
madala kingu, võtsid uuesti sisse oma kolmerealise rivi ja asetusid sellise kolmekordse 
ringina ümber' künka jalami. Ning seal, kingu harjal, märkasin ma, taevale tänu, sir Henryt 
minutiks seisatavat. Ilmselt oli ta vigastamata, ja tema kõrval seisis meie vana sõber 
Infaduus. Siis veeresid Tvala rügemendid sellele surmamõistetute salgale kallale ja võitlus 
puhkes uue hooga. 

Nagu need, kes seda lugu loevad, arvatavasti juba ammugi on tähele pannud, olen mina 
ausalt öelda väikest viisi argpüks ja kindlasti mitte kõige vähemalgi määral võitlushimuline, 
kuigi saatus on mind sageli ebameeldivatesse olukordadesse tõuganud ning sundinud 
inimverd valama. Aga see on mulle alati väga vastumeelt olnud ja ma olen oma verd, kui 
vähegi võimalik, hoidnud kahanemast, mõnikord lihtsalt sel teel, et kasutan mõistlikult 
kanda ning varvast. Seekord aga tundsin ma esimest korda elus, kuidas mu rinnas taplusiha 
leegitsema lõi. Mu mälus kerkisid nagu seened pimeduses esile sõjakad katkendid 
«Ingoldsby legendidest» ja vana testamendi verisemad lood; mu veri, mis seni oli õudusest 
pooleldi tardunud, voolas tuigates läbi soonte ning mind haaras metsik iha armu heitmata 
tappa. Vaatasin sõdurite tihedat rivi oma selja taga ja kuidagi äkki tekkis mul mõttes 
küsimus, kas minu näoilme peaks olema samasugune kui neil. Seal nad seisid, pead üle kilbi 
serva ette sirutatud, käed kramplikult rusikas, huuled avali, metsistunud nägudel näljane 
võit-lusiha ja silmis pilk nagu verekoertel, kes pärast pikka jälitamist oma saaki märkavad. 

Ainult Ignosi süda näis ta suhtelise enesevalitsuse järgi otsustades tuksuvat ta 
leopardinahast mantli all niisama rahulikult kui ikka, ent isegi tema kiristas hambaid nagu 
ennegi. Ma ei suutnud seda kauem välja kannatada: 

«Kuule, Umbopa — see tähendab Ignosi —, kas me peame siin seisma niikaua, kuni meil 
juured alla kasvavad, samal ajal kui Tvala meie vennad seal nahka paneb?» 

«Ei, Makumazahn,» kõlas vastus, «vaata, nüüd on aeg küps, kasutame seda.» 

Sel hetkel, kui ta neid sõnu ütles, tormas vaenlase uus värske rügement madalale künkale 
kogunenud sõdurite-rõngast mõõda ja ründas neid siis ümber pöördudes selja tagant. 

Nüüd andis Ignosi sõjakirvest üles tõstes märku edasiliikumiseks ja metsiku ning 
kõrvulukustava kukuaana sõjahüüuga tormasid «Pühvlid» vaenlase kallale nagu vägev 
tõusulaine. 

Seda, mis nüüd järgnes, ei ole minu sulg võimeline kirjeldama. Ma ei mäleta muud, kui et 
liikusime pidurdamatult, kuid siiski korrapäraselt edasi, nii et maapind meie all näis 
värisevat. Vaenlase rügement, kelle vastu rünnak ette võeti, pöördus kiiresti rindega meie 
poole, järgnes hirmus raksatus, segane kisa ja odade välkumine, mida ma nägin otsekui läbi 
punase vereudu. 

Kui mu mõistus jälle selgines, leidsin end seisvat «Hallide» rügemendi riismete keskel 
madala künka tipul, ei kellegi muu kui sir Henry enda selja taga. Sel hetkel ei suutnud ma 
taibata, kuidas ma õieti sinna sattusin, kuid sir Henry jutustas mulle hiljem, et «Pühvlite» 
esimene äge rünnakulaine kandis mind iseendast üles, peaaegu otse tema jalge ette, ja jättis 


mu sinna maha, sest neid hakati omakorda tagasi suruma. Seepeale oli ta ringist välja 
sööstnud ja mu künkale varjule toonud. 

Kes suudaks kirjeldada võitlust, mis nüüd järgnes! Ikka ja jälle tormasid üha uued 
vaenlaste hulgad meie kiiresti kokkukuivava ringi peale ning ikka ja jälle lõime nad tagasi. 


«Seisavad kindlalt kui mustendav laas: 
kui neist ka mõni on langenult maas, 
teine ta kohale astub siis taas — 

visad on odamehed ... » 


nagu keegi nii ilusasti ütleb. 

Oli tõesti uhke vaadata, kuidas need vaprad pataljonid tulid ikka ja jälle üle omaenda 
langenuist tõkete, hoides mõnikord laipu endi ees, et need meie odatorked vastu võtaksid, — 
kuid.tulid siiski ainult selleks, et oma laipadega suurendada surnute mägesid. Tore oli 
vaadata ka seda visa vana sõdurit Infaduusi, kes oli rahulik nagu paraadil ja andis aina 
käsklusi ning heitis pilke- ja koguni naljasõnu, et oma väheste allesjäänud meeste 
võitlusvaimu üleval hoida. Kui aga rünnakulaine jälle meie poole veeres, 

astus la esiritta, sinna, kus võitlusmöll kõige ägedam oli, et oma käega kaasa aidata selle 
tagasilöömisele. Veelgi hiilgavam "kuju oli aga sir Henry, kelle jaanalinnusuled oli vaenlase 
odalöök ära viinud, nii et ta pikad heledad juuksed 'tuules vabalt seljal lehvisid. Seal ta 
seisis, see hiiglane, täpselt nagu muistne viiking, .käed, tapper ja kogu varustus verest 
punased, ja tema löögi alt ei pääsenud ükski eluga. Aeg-ajalt, kui mõni suurem sõjamees 
julges temaga võitlusse astuda, nägin teda kirvega äiga-vat ja kuulsin, kuidas ta lüües 
hüüdis: «Ohoil Ohoil.» — just nagu ta esivanemad berserkid '. Ta hoop pulustas raks aiad es 
kilpe, odasid ja peaehteid, läks läbi juuste ja kolju, ning lõpuks ei lähenenud enam keegi 
vabatahtlikult suurele valgele «umtagatile», nõiale, kes tappis ja kordagi mööda ei löönud. 

Ent äkki kostsid hüüded: «Tvala, Tvala!» ja lahingu-rüsinast tormas esile ei keegi muu kui 
hiiglakasvuga ühe silmaline kuningas ise, relvastatud samuti sõjakirve ning kilbiga, 
soomussärk seljas. 

«Kus sa oled, Inkubu, valge mees, kes sa tapsid mu poja Skraga? Eks proovi, kas sa ka 
«mind tappa suudadl» hüüdis la ning lennutas samal hetkel oma toila otse sir Henry poole, 
kes seda aga õnneks märkas ja oma kilbiga kinni püüdis. Toila tungis härjanahast kattest läbi 
ja jäi raud-plaadi sisse kinni. 

Siis kargas Tvala kisendades otse tema poole ja virutas talle oma sõjakirvega säärase 
hoobi vastu kilpi, et löögi-, jõud vajutas sir Henry, nii tugev mees kui ta ka oli, põlvili. 

Kuid seekord asi kaugemale ei läinud, sest samal hetkel kostis meie ümber tunglevaist 
rügementidest kohkumiskisa ja ringi vaadates nägin, mis OÜ selle põhjuseks. 

Vasakul ja paremal täitus lagendik ründavate sõdurite suletuttidega. Tiibüksused olid 
meile appi tulnud. Selleks polnud ka võimalik valida sobivamat momenti. Nagu Infa-duus 
ennustas, oli kogu Tvala armee tähelepanu koondunud verisele heitlusele, mis kees 
«Hallide» riismete jä samuti «Pühvlite» ümber, kes meist veidi eemal omal käel 


1 Berserk — «karunahk»; vanade Põhja rahvaste uskumust mööda mees, kellel on võime 
end karuks ja uuesti inimeseks moondada (vrd. libahunt eesti vanades rahvapärimustes). 
Hiljem mõisteti berserki all ebatavaliselt lugevat meest, kes võitleb metsiku raevuga ega 
kasuta seejuures kaitserelvi. 

lahingut pidasid. Need kaks rügementi olid moodustanud meie armee esimese liini. 
Tiibadelt ründavaid rügemente panid vaenlased tähele alles siis, kui ring nende ümber oli 
juba peaaegu sulgunud, sest nende arvates asusid need rügemendid peidetud reservidena 


kuusirbi taolise mäe harjal. Nüüd aga kargasid tiibadel kaugele ette liikunud «Impid» neile 
külje pealt kallale nagu hurdakoerad, enne kui nad suutsid kaitseks ümber rivistuda. 

Viie minuti pärast oli lahingu saatus otsustatud. Rünna-tuna mõlemalt küljelt ja 
kohutatuna hirmsast tapatalgust, mis neid «Hallide* ja «Pühvlite» poolt tabas, pöördusid 
Tvala rügemendid põgenema ning varsti oli kogu avar lagendik meie ja Loo vahel täis 
korratult põgenevaid sõdu-ritesalku, kelle taganemist oli võimatu peatada. Need vaenlased 
aga, kes veel äsja olid ümbritsenud meid ja «Pühvleid», hajusid nagu nõiaväel ja peagi 
seisime seal nagu kalju, mille jalalt meri on tagasi tõmbunud. Aga milline pilt meile nüüd 
avanesl Meie ümber lamasid hunnikus surnud ja haavatud ning vapradest «Hallidest» püsis 
jalul veel- ainult üheksakümmend viis meest. Ainuüksi selles ühes rügemendis oli rivist 
välja langenud kolm tuhat nelisada meest ja enamik neist ei tõusnud enam iialgi. 

«Mehed,» ütles Infaduus rahulikult, kui ta oma käsivarres olevat haava sidudes aega sai 
ringi vaadata ja nägi, mis ta väeüksusest järele on jäänud, «te hoidsite kõrgel oma rügemendi 
kuulsust ja tänasest võitlusest räägivad veel teie lapselapsed.» Siis pöördus ta ümber ja surus 
sir Henry Curtise kätt. «Sa oled suur Sõjamees, Inkubu,» ütles ta lihtsalt. «Ma olen kaua 
elanud sõdurite seas ja olen tundnud paljusid vapraid, aga ma pole näinud ühtki meest, kes 
oleks sinu vääriline.» 

Sel hetkel hakkasid «Pühvlid» meie positsioonist mööda marssima, suundudes Loo poole 
viivale teele, jä meile toodi Ignosi poolt sõna, et ta palub Infaduuši, sir Henryt ja mind 
endaga ühineda. Niisiis, kui järelejäänud üheksakümne viiele «Hallile» oli antud käsk asuda 
haavatuid kokku korjama, läksime Ignosi juurde, kes teatas meile, et ta tõttab Loosse, kuna 
tahab oma võitu kroonida Tvala vangistamisega, kui see peaks võimalik olema. Me polnud 
veel kuigi kaugele jõudnud, kui leidsime Goodi umbes saja sammu kaugusel sipelgapesal 
istumas. Üsna tema kõrval lamas ühe kukuaana keha. 

«Ta on vist haavatud,» ütles sir Henry erutatult. Parajasti kui ta neid sõnu lausus, juhtus 
kole lugu. Langenud kukuaana sõduri surnukeha või õigemini see, mis surnukehana oli 
paistnud, kargas äkki püsti, lõi Goodi ülepeakaela sipelgapesa otsast alla ja hakkas talle 
odahoope jagama. Pistsime meeletus hirmus sinnapoole jooksu ja lähemale jõudes nägime, 
kuidas turjakas sõdur sörkis vahetpidamata odaga maas lamavat Goodi, kes iga.torke puhul 
käed-jalad taeva poole heitis. Nähes meid tulemas, andis kukuaana veel viimase ja kõige 
rängema hoobi, hüüdis: «Said nüüd, nõid!» ja laskis jalga. Good ei liigutanud enam ja me 
olime kindlad, et nüüd on meie vaese seltsimehe laul lauldud. Astusime kurvalt tema juurde, 
aga oma suureks üllatuseks leidsime ta küll kahvatuna ja nõrgana, kuid muretult 
naeratavana, monokkel ikka endiselt silmas. 

«See on alles soomussärk!» sosistas ta, nähes meid enda kohale kummardunas. «Küll see 
lurjus võis alles pettunud olla!» Siis kaotas ta teadvuse. Teda läbi vaadates leidsime, et mees 
oli lahingus saanud tõsise tollahaava jalga, kuld et soomussärk oli teda kaitsnud viimase 
kallaletungija odalöõkide eest, nii et need polnud talle muud kahju.tei-nud, kui ainult tublisti 
muljunud. See oli tõesti üpris õnnelik pääsemine. Kuna me sel hetkel tema heaks midagi 
teha ei saanud, asetasime ta punutud kanderaamile, nagu neid seal haavatute jaoks kasutati, 
ja võtsime ta endaga kaasa. 

Loo lähima värava juurde jõudes leidsime eest ühe rügemendi, kes seda Ignosilt saadud 
käsu põhjal valvas. Teised rügemendid valvasid ülejäänud sissepääse. Rügementi juhatav 
ohvitser tervitas Ignosit na.gu kuningat ja teatas talile, et Tvala armee on põgenenud linna, 
kuhu on varjule pääsenud ka Tvala ise, aga et sõjavägi on tema arvates täielikult kaotanud 
igasuguse võitlusvaimu ja usutavasti alistub. Olles meiega nõu pidanud, läkitas Ignosi iga 
värava juurde saadikud, kes pidid kõikjal avamist nõudma ja lubama tema kuningliku sõna 
põhjal, et igale sõdurile, kes enne öö tulekut relvad maha paneb, kingitakse elu ja andestus. 
Vastupanu korral aga põletatakse linn maha koos kõigi nendega, kes asuvad selle müüride 
vahel. 


See läkitus ei jäänud mõjuta. Pool tundi hiljem lasti tõstesild «Pühvlite» hõisete ja 
rõõmukisa saatel üle vallikraavi ja väravad teisel kaldal avanesid. 

Võtnud tarvitusele kindlad ettevaatusabinõud, et mitte reetmise ohvriks langeda, 
marssisime linna sisse. Tänavate 

ääres seisid ridamisi löödud sõdurid, pead longus, kilbid ja odad jalge eesmaas. 
Ohvitseridega eesotsas tervitasid nad mööduvat.Ignosit kui kuningat. Marssisime edasi otse 
Tvala kraali poole. Suur väljak, kus me paari päeva eest olime jälginud paraadi ja nõiajahti, 
oli nüüd tühi ja mahajäetud. Ei, siiski mitte täiesti mahajäetud, sest platsi teises servas oma 
onni ees istus Tvala ise üheainsa kaaslasega — Gaguuliga. 

Oli üsna hale pilt, kuidas ta seal istus, sõjakirves ja kilp kõrvale maha pandud, lõug 
vajunud soomussärgiga varjatud rinnale, kaaslaseks üksainus kuivanud vanamoor, ja ' 
vaatamata kõigile ta julmustele ja kuritegudele, hoovas mu südamesse kaastundelaine, kui 
silmitsesin «oma kõrgelt troonilt langenud» Tvalat. Ei ühtki sõdurit kogu ta sõjaväest, et 
ühtki õukondlast kõigist neist sadadest, kes varem tema ümber libitsesid, isegi mitte ainsatki 
naist polnud ta juurde jäänud, et jagada ta saatust ja osa võtta ta langemise kibedusest. 
Vaene metslanel Ta oli saanud õppetunni, mille saatus annab enamikule meist, kes me 
elame küllalt kaua, — nimelt et inimsugu pöörab lüüasaanutele selja ja et see, kes on 
kaitsetu ning langenud, leiab harva sõpru ja halastust. Käesoleval juhul polnud ta aga tõesti 
seda ära teeninudki. 

Läbisime kraali värava ning sammusime üle avara väljaku sinna, kus istus endine 
kuningas. Rügemendile anti käsk peatuda temast umbes viiekümne jala kaugusel, ja ainult 
mõnede ihukaitsjate saatel suundusime tema poole, kusjuures Gaguul meid ägedasti 
mõnitas. Kui lähemale jõudsime, tõstis Tvala esimest korda oma sulgedega ehitud pea ning 
suunas edukale võistlejale Ignosile oma ainsa silma, milles vaikus tagasihoitud viha peaaegu 
niisama heledasti, kui sädeles laubale seotud suur teemant. 

«Ole tervitatud, oh kuningas,» ütles ta kibeda pilkega hääles, «kes sa sõid minu leiba ja 
oled nüüd valgete meeste nõiduse abil ära petnud minu rügemendid ja löönud" minu 
sõjaväge, ole tervitatud! Millise saatuse sa oled mulle määranud, oh kuningas?» 

«Sama saatuse, mille sa lasksid osaks saada minu isale, kelle troonil sa oled istunud palju 
aastaid!» kõlas karm vastus. 

«Olgu nii. Ma näitan sulle, kuidas surra, et sa seda mäletaksid, kui su oma aeg tuleb. 
Vaata, päike läheb veriselt looja,» ja ta osutas oma sõjakirvega loojuva päikese- 

ketta poole. «On hea, et minu päike loojub temaga koos. Ja nüüd, oh kuningas, olen ma 
valmis surema, aga ma nõuan kükuaana kuningliku soo eesõigust surra võidel-des.1 Sa ei 
või'mulle seda keelata, sest muidu häbistavad sind isegi need argpüksid, kes täna pakku 
jooksid.» 

«See õigus on sulle antud. Vali, kellega sa võidelda tahad. Mina ise sinuga võidelda ei saa, 
sest kuningas ei võitle muidu kui ainult sõjas.» 

Tvala sünge pilk libises üle meie rea edasi-tagasi, ja kui see hetkeks minule peatuma jäi, 
tundsin ma, et asjad on jälle kord õudse pöörde võtnud.. Mis siis, kui ta valib oma esimeseks 
vastaseks minu? Mis lootust võiks mul olla võitluses kuue jala pikkuse ja vastavalt ka 
turjaka, meeleheitele viidud metslase vastu? Võiksin niisama hästi otsekohe ise endale otsa 
peale teha. Võtsin kiiresti nõuks võitlusest loobuda, kuigi mind selle tagajärjel Kukuaana- 
maalt välja oleks vilistatud. Usun, et parem on siiski lasta end välja vilistada kui sõjakirvega 
tükkideks raiuda. 

Äkki sõnas Tvala: 

«Inkubu, mis sa arvad, kas viime lõpule selle, mida me täna päeval alustasime, või pean 
ma sind nimetama valgeks veretuks pelguriks?» 

«Ei,» segas kähku vahele Ignosi, «sa ei pea mitte võitlema Inkubuga.» 

«Kui ta kardab, siis mitte,» vastas Tvala. 


Õnnetuseks sai sir Henry sellest märkusest aru ja veri valgus tal palgesse. 

«Ma võitlen temaga,» ütles ta. «Ta saab .näha, kas ma teda kardan või mitte.» 

«Taeva pärast,» anusin ima teda, «ärge pange oma elu kaalule võitluses selle meeleheitele 
viidud mehega, Igaüks, kes teid täna nägi, teab niikuinii, et te olete vapper mees.» 

«Ma võitlen temaga,» kõlas sünge vastus. '«Ükski inimene siin maailmas ci pea mind 
nimetama argpüksiks. Olen valmis!» Ja ta astus ette ning tõstis oma sõjakirve. 

See mõttetu donkihhotlus.pani mind käsi ringutama, aga kuna ta oli kord juba otsustanud 
sellele kahevõitlusele minna, ei saanud ma loomulikult teda enam tagasi hoida. 


1 Kukuaanade juures on seaduseks, et ühtki kuninglikust perekonnast meest ei või surma 
mõista muidu kui ainult tema enda nõusolekul, mida aga kunagi ci kcelduta andmast. Tal on 
õigus valida rida vastaseid, kes kuninga poolt kinnitatakse, ja nendega võitleb ia, kuni üks 
neist .tatapab. (A. O.) 

«Ära võitle, mu valge vend,» ütles Ignosi, asetades õrnalt käe sir Henry käsivarrele. «Sa 
oled juba küllalt võidelnud, ja kui sind tema käe läbi õnnetus tabab, lõhkeb mu süda.» 

«Ma võitlen, Ignosi,» vastas sir Henry. 

«Hea küll, nkubu, sa oled vapper mees. Sellest tuleb vägev heitlus. Vaata, Tvala, Elevant 
ootab sind.» 

Endine kuningas naeris tigedalt ja jäi paari sammu võrra lähemale astudes Curtisega silm 
silma vastu. Hetkeks seisid nad seal nii ja loojuva päikese kiired mässisid nende võimsad 
kujud punasesse kumasse. Nad olid väärilised vastased. Siis hakkasid nad sõjakirveid kõrgel 
hoides teineteise ümber tiirlema. 

Äkki kargas sir Henry ettepoole ja. virutas Tvalale hirmsa hoobi, see aga hüppas kõrvale. 
Hoop oli nii võimas, et lööja ise kaotas pooleldi tasakaalu — olukord, mille vastane kiiresti 
ära kasutas. Hirm -nööris mul kõri «kinni. Uskusin, et nüüd on kõik lõppenud. Ent eil Kär- 
mesti tõstis sir Henrv vasaku käe ja seadis kilbi enda ja oma vastase kirve vahele. Kilbi 
servast lendas kild ja kirves tabas sir Henryt vasakust õlast, ent nii nõrgalt, et see tõsisemat 
haava ei tekitanud. Järgmisel hetkel virutas sir .Hen.ry juba omakorda teise hoobi, mille 
Tvala kilbiga vastu võttis. 

Nüüd järgnes hoop hoobile, mille eest kas kõrvale põi-geldi või end kilbiga kaitsti. 
Pealtvaatajate erutus kasvas üha. Rügement, kes seda võitlust jälgis, unustas distsipliini, 
nihkus lähemale ja hõiskas ning möirgas iga hoobi puhul. Parajasti sel hetkel ärkas Good, 
kes minu kõrvale pikali maha oli asetatud, oma minestusest, ajas end istuli ja märkas, mis 
toimub. Ühe ropsuga oli ta püsti ning liipas minu käsivarrele toetudes ühel jalal ringi, 
vedades mind enda. järel ja julgustades sir Henryt hüüetega. 

«Lase käia, vanapoiss!» pasundas ta. «See oli tubli! Anna talle otse pardasse!» 

Parajasti sel hetkel tõrjus sir Henry kilbiga uue hoobi ja lõi siis kõigest jõust vastu. Kirves 
lõikus läbi Tvala kilbi ja samuti ka läbi tiheda soomussärgi ning haavas teda õlast. Valu- ja 
vihakarjatusega andis Tvala omakorda vägeva hoobi, nii jõulise, et see purustas ta vastase 
sõjakirve ninasarvikusarvest varre, mis ometi oli terasvitstega veelgi tugevdatud, ja haavas 
Curtist näost. 

«Pühvlite» ridades karjatati kohkunult, kui meie kangelase laiateraline kirves maha 
kukkus. Tvala aga tõstis uuesti oma relva ja tormas kisaga vastase kallale. Sulgesin silmad. 
Kui ma need jälle avasin, nägin, et sir Henry kilp lebab maas ja ta ise hoiab oma vägevate 
käsivartega Tvala keha ümbert kinni. Nad tammusid edasi-tagasi ning pigistasid teineteist 
nagu karud, võideldes kõigi oma 

võimsate lihaste viimase jõuga kalli elu ja veel kallima au eest. Metsiku pingutusega heitis 
Tvala inglase pikali, nad langesid koos ja veerlesid üksteise külge klammerdudes 


lubjakiviprügitisel, kusjuures Tvala püüdis Curtiselc sõjakirvega pähe virutada, sir Henry 
aga omakorda katsus vöölt tõmmatud tollat läbi Tvala soomussärgi torgata. 

See oli vägev heitlus ja hirmus vaatepilt. 

«Võta tema kirves!» möirgas* Good ja võib-olla kuulis meie eestvõitleja neid sõnu. 
Igatahes laskis ta toila langeda ja haaras kinni kirvest, mis oli pühvlinahast rihmaga Tvala 
randme külge kinnitatud. Üha üksteisest üle rulludes võitlesid nad selle pärast nagu 
metskassid, hingeldades raskelt ja järskude tõmmetega. Äkki katkes nahk-rihm ja suure 
pingutusega kiskus sir Henry enda vabaks, kusjuures relv jäi tema kätte. Järgmisel hetkel oli 
ta juba jalul, endal nägu leemendamas verest, aga niisamuti oli püsti ka Tvala. Viimane 
tõmbas vöölt raske toila, vaarus Curtise poole ning lõi talle otse rindu. Löök oli tugev ja 
täpne, kuid too, kes iganes selle soomusrüü oli valmistanud, tundis oma tööd, sest see pidas 
terasele vastu. Metsiku röögatusega tegi Tvala veel kord -katset ja jälle põrkas vahe nuga 
tagasi, sir Henry aga vankus paar sammu tagurpidi. Kolmandat korda ründas Tvala, ent kui 
ta lähenes, võttis meie suur inglane end kokku, keerutas kirvest mõlema käega pea kohal ja 
virutas siis kõigest jõust. 

Tuhandeist kõridest kostis jahmunud ahhetus ja ennäe, Tvala pea oleks otsekui õlgadelt 
ära hüpanud: see kukkus maha, tuli põrgates- ning keereldes Ignosi poole ja jäi tema jalge 
ette pidama. Keha püsis umbes sekundi jooksul püsti, prantsatas siis rmnaha, ja kuldne võru, 
mida ta kaelas kandis, veeres üle prügisillutise eemale. Kohe seejärellanges sir HAnry 
väsimusest ja verekaotusest nõrkedes langenud kuninga laibale. 

Järgmisel hetkel oli ta-juba üles tõstetud ja hoolitsevad käed kallasid talle vett näole. 
Minuti pärast avas ta oma suured hallid silmad. 

Ta elas. 

Parajasti loojus päike. Ma astusin sinna, kus lebas tolmus Tvala pea, võtsin külmenevalt 
laubalt teemandi ja ulatasin selle Ignosile. 

«Võta see,» ütlesin, «sa oled kukuaanade seaduslik kuningas, pühitsetud sünni ja võidu 
läbi.» 

Ignosi sidus teemandi oma kulmude kohale Siis astus ta ette, asetas jala oma .peata 
vaenlase laiale rinnale ja .alustas laulu Või õigemini võiduhümni, mis oli nii kaunis ja samal 
ajal nii läbini metslaslik, et mä jätan igasuguse lootuse seda samaväärselt edasi anda. Kord 
kuulsin ma, kuidas üks õpetlane kreeka poeeti Homerost ilusa häälega ette luges, ja ma 
mäletan, et nende voogavate värsside kõla pani mul nagu vere soontes seisatama. Ingosi 
laul, mis oli esitatud niisama kaunis ja kõlavas keeles kui vana-kreeka keel, avaldas mulle 
just samasugust mõju, kuigi ma päeva erutustest ja vaevadest äärmiselt kurnatud olin. 

«Nüüd on meie ülestõus võidukalt lõppenud.» alustas ta, «ja meie tugevus õigustab tehtud 
kurja. 

Hommikul ärkasid meie rõhujad ning sirutasid end. Nad panid endale Sõjariistad ümber ja 
seadsid end lahinguks valmis. 

Nad tõusid ja viibutasid odasid; sõdurid hüüdsid pealikutele: «Tulge juhtige meid!» ja 
pealikud hüüdsid kuninga poole: «Tule ja juhi sina lahingutl» 

Nad irvitasid oma uhkuses, neid oli kakskümmend tuhat meest ja veel kord kakskümmend 
tuhat meest. 

Nende peaehete suled katsid orge nagu lind katab sulgedega oma pesa. Nad raputasid kilpe 
ja kisendasid, nad kõigutasid oma kilpe (päikesepaistel. Nad ihkasid lahingut ja olid 
rõõmsad. 

Nad tulid minu vastu. Nende kõige tugevamad mehed tõttasid, et mind tappa. Nad 
karjusid: «Ha-haa! Ta on juba niisama hästi kui surnud!» 


Siis hingasin ma nende peaie ja minu hingus oli otsekui tuulepuhang. Ja vaata, neid ei 
olnud enam. 


Minu välk puuris nad läbi.. Ma lõin puruks nende jõu oma odade piksega. Ma heitsin nad 
põrmu oma hüüete äikesemürinaga. 

Nad murdusid, nad pudenesid laiali, nad kadusid nagu hommikune udu. 

Nad on saanud raisakullide ja rebaste söödaks ja lahingupaik on raske nende verest. 


Kus on need vägevad, kes hommikul tulid minu vastu? 

Kus on need uhked, kes hõljutasid odasid ja karjusid: «See mees on niisama hästi kui 
surnud.»? 

Nende pead on longu vajunud, aga nad ei maga. Nad on end pikali sirutanud, aga nad ei 
maga. 

Nad on unustatud. Nad on läinud pimedusse. Nende elupaik on surnud kuudel. Teised 
viivad endile nende naised, ja nende lapsed ei pea neid enam meeles. 

Ja mina, kuningas! Nagu kotkas leidsin ma oma pesa. 

Vaata, ma lendasin kaugele öisel ajal, kuid koidikul pöördusin ma ..ometi- jälle tagasi oma 
poegade juurde. . 

Rahvas, varja end minu tiibade all, ma lohutan sind ja sul ei tarvitse hirmu tunda. 

Nüüd algab hea aeg, saagi jagamise aeg. 

Minu omad on loomakarjad mägedes, minule kuuluvad, neitsid kraalides. 

Talvised tormid on möödas, on tulnud suvi lilledega. 

Nüüd katab kurjus kinni oma näo ja maale asuvad halastus ja rõõm. 

Rõõmusta, mu rahvas, rõõmustal 

Rõõmustagu kõik tähedki, et see türann on troonilt tõugatud ja et mina olen kuningas!» 

Ignosi lõpetas oma laulu ja tihenevast pimedusest kostis kõmisev vastus: 

«Sina oled kuningas!» 

Niisiis oli minu ettekuulutus vaenlase saadikule täide iäinud ja neljakümne kaheksa tunni 
pärast lamas Tvala tarduv peata keha tõepoolest Tvala värava ees. 


XV PEATÜKK GOOD JÄÄB HAIGEKS 


Pärast võitluse lõppu kanti sir Henry ja Good Tvala onni, kuhu minagi neile järele läksin. 
Nad mõlemad olid läbitehtud pingutustest ja verekaotusest äärmiselt kurnatud ja minu 
olukord oli vaevalt parem. Olen väga visa ja suudan väsimusele paremini, vastu panna kui 
«enamik inimesi — seda tõenäoliselt oma kerge kehakaalu ja pikaajalise treeningu tõttu. 
Kuid sel õhtul .olin minagi omadega täiesti läbi, ja nagu alati juhtub, kui. ma väga väsinud 
olen, nii hakkas ka nüüd too vana lõvihammustus 

mulle jälle vaeva tegema. Ka valutas mu pea ägedasti hommikul saadud hoobist, mis mu 
uimaseks oli löönud. Ühesõnaga — raske oleks olnud leida haledamat triot kui meie sel 
õhtul. Meie ainsaks lohutajaks oli mõte, et on siiski suur õnn seal istuda ja ennast haletseda, 
selle asemel et surnult lahinguväljal lebada, nagu see oli tol ööl nii paljude vaprate meeste 
saatuseks, kes hommikul olid' välja, läinud täis tervist ja jõudu. 

Ilusa Foulata kaasabil, kes pärast seda, kui, me ta elu päästsime, ilma palumata meie ja 
eriti Goodi ümmardajaks oli hakanud, saime lõpuks suure hädaga soomus-särgid seljast. 
Kahtlemata olid need vähemalt kahel meist tol päeval elu päästnud. Ent nagu oligi arvata, 
avastasime, et ihu nende all olj hirmsasti marraskil ja muljutud, sest kuigi terasrõngad olid 
takistanud relvadel kehasse tungimast, ei suutnud nad ära hoida pindmisi vigastusi. Nii sir 
Henry kui Goodi ihu olid kaetud mul-jutustega ja ka mina polnud sugugi terve nahaga 
pääsenud. Ravimiks tõi Foulata meile mingeid healohnalisi purukstambitud rohelisi lehti, 
millest valmistatud mähised tõid meile tublisti kergendust. 

Ent kuigi marrastused olid valusad, ei teinud need meile hpopiski nii palju muret kui sir 
Henry ja Goodi haavad. Goodil oli ta «ilusa valge jala» säärest läbiulatuv torkehaav, mille 


tõttu ta oli kaotanud palju verd. Sir Hen-ryl aga oli lisaks kõigile muudele vigastustele veel 
lõuas sügav haav, mille oli tekitanud, Tvala sõjakirves, õnneks on Good üpris osav kirurg, ja 
niipea kui ta väike arsti-mitekastike kohale toimetati ja vigastatud kohad põhjalikult ära olid 
puhastatud, õmbles ta enne sir Henry ja siis omaenda haava küllaltki hästi kinni, eriti kui 
arvestada viletsat valgust, mida andis onnis süüdatud algeline kukuaana lamp. Seejärel 
määris ta haavad ohtralt üle mingi antiseptilise võidega, mis tal purgikesega arstimite-kastis 
kaasas oli, ja sidus nad lõpuks ühe taskurätiku ribadega kinni. 

Vahepeal oli Foulata meile valmistanud rammusa lihaleeme, sest olime liiga vaevatud, et 
süüa tahket toitu. Kugistasime selle alla ja vajusime siis suurepärastele karusnahksetest 
vaipadest asemetele, mida kuninga onnis rohkesti leidus. Kummalise saatuseiroonia tahtel 
magas sel ööl Tvala enda asemel ja Tvala enda vaipa mässitult just sir Henry — mees, kes 
oli ta tapnud. 

Ma ütlen «magas», kuid pärast niisugust päeva oli tõesti väga raske uinuda. Esiteks oli õhk 
sõna tõsises mõttes 


«täis surijate oigeid 
ja leinaitkemist». 


Igast kaarest kõlas naiste halamist, kelle mehed, pojad ja vennad olid lahingus langenud. 
Ja pole imestada nende kurtmise üle, sest rohkem kui kaksteist tuhat meest ehk ligi viiendik 
kogu Kukuaana armeest oli selles jubedas heitluses otsa saanud. Süda tahtis lõhkeda, kui 
lebasime seal nõnda ja kuulasime kaebeid nende pärast, kes enam iialgi ei pidanud tagasi 
pöörduma. Alles nüüd mõistsin möödunud päeva sündmuste kogu jubedust — sündmuste, 
mis tegelikult olid teeninud üheainsa mehe auahnust. Kesköö paiku jäi naiste lakkamatu nutt 
siiski vähehaaval vaiksemaks, kuni lõpuks katkestasid vaikust veel ainult mõneminutiliste 
vaheaegade järel kostvad läbilõikavad huilged, mis tulid ühest meie lähimas naabruses 
asuvast onnist. Nagu ma hiljem teada sain, oli see Gaguul, kes itkes taga surnud kuningas 
Tvalat. 

Hiljem vajusin rahutusse unne, aga ainult selleks, et ühtelugu võpatades ärgata: uskusin 
end jälle olevat viimase kahekümne nelja tunni jooksul toimunud hirmsate sündmuste 
keerises. Kord näis mulle, et sõdur, kelle ma oma käega olin ta viimsele teekonnale saatnud, 
ründab mind uuesti samal mäeharjal, kord seisin jälle «Hallide» kuulsas ringis, kes väikesel 
künkal pidasid oma unustamatut võitlust kõigi Tvala rügementide vastu, kord nägin Tvala 
verist, sulgedega ehitud pead hambaid kiristades ja silmi pööritades oma jalge eest mööda 
veerevat. 

Lõpuks sai see öö siiski kuidagi mooda. Ent kui loi kumama koit, leidsin, et mu kaaslased 
polnud maganud sugugi paremini kui mina. Good oli kõrges palavikus ja hakkas peagi 
sonima ning minu suureks ehmatuseks verd sülitama — kahtlemata tulenes see mingist 
sisemisest vigastusest, mille talle eelmisel päeval oli tekitanud kuku-aana sõdur, kes 
meeleheitlikult püüdis oma suurt oda läbi ta soomusrüü torgata. Sir Henry näis seevastu 
olevat üsna värske, hoolimata näohaavast, mis tegi tal söömise raskeks ja naermise hoopis 
võimatuks; ometi oli temagi nii vaevatud ja kange, et suutis vaevalt liigutada. 

Kella kaheksa ajal külastas meid Infaüuus, kellele lahingu pingutused ipolnud peaaegu 
üldse mõjunud, kuigi ta meile kinnitas, et oli kogu öö üleval olnud; aga ta oli ju ka sitke 
vana sõjamees. Ta oli rõõmus meid nähes ja raputas meil südamlikult kätt, kuid Goodi 
seisukord tegi ta väga murelikuks. Panin muide tähele, et sir Henry poole pöördus ta sellise 
aupaklikkusega, otsekui oleks "too midagi enamat kui inimene, ja nagu meile hiljem selgus, 
vaada-tigi kogu Kukuaanamaal suurekasvulisele inglasele kui mingile üleloomulikule 
olendile. Sõdurite arvates poleks ükski inimene võidelnud nii, nagu võitles tema,, ja samuti 
poleks ükski inimene suutnud pärast nii väsitavat ning verist lahingupäeva võita 


üksikvõitluses Tvälat, kellel «lisaks kuningaaule oli veel riigi kõige tugevama sõduri 
kuulsus, ja lüüa ühe hoobiga ta härjakaela otsast pea maha. See hoop sai Kukuaanamaal nii 
üldtuntuks, et iga erakordselt tugevat lööki või vägitegu hakati edaspidi nimetama «Inkubu 
hoobiks». 

Infaduus jutustas meile samuti, et kõik Tvala rügemendid olid alistunud Ignosile ja et 
truudusekinnitused hakkasid saabuma ka pealikutelt provintsist. Tvala surm sir Henry käe 
läbi oli teinud lõpu igasugustele edaspidistele rahutustele. Skraga oli olnud ta ainus 
seaduslik poeg ja seega polnud ühtki võistlevat trooninõudlejat enam elus. 

Märkisin, et Ignosi ujus võimu juurde läbi verejõe. Vana pealik kehitas õlgu. «Jah,» vastas 
ta, «aga kukuaana rahvast võib vaos hoida ainult sellega, et tal vahetevahel verd lastakse. 
Tõsi, .paljud on tapetud, aga naised on alles ja peagi kasvavad uued, kes asuvad langenute 
kohtadele.. Nüüd on maal igatahes hulgaks ajaks rahulik.» 

Veidi hiljem tegi meile lühikese" külaskäigu ka Ignosi. kes kandis nüüd laubal 
kuninglikku diadeemi. Silmitsesin teda, kui ta alandliku ihukaitsja saatel täis kuninglikku 
väärikust lähenes, ja tahtmatult meenus mulle pikakasvuline suulu, kes paar kuud tagasi oli 
end meile Du-rbanis esitlenud ning palunud end teenistusse võtta. See pani mind mõtlema, 
milliseid kummalisi pöördeid'võib küli teha saatuse õnneratas. 

«Ole tervitatud, oh kuningas!» ütlesin ma tõustes. 

«Jah, Makumazahn. Viimaks ometi kuningas — teie kolme võimsa parema käe läbi,» 
kõlas varmas vastus. 

Ta teatas, et kõik läheb hästi ja et ta loodab korraldada 

kahe nädala pärast suure peo, kus ta võib end rahvale näidata. 

Küsisin temalt, mida ta on otsustanud Gaguuliga ette võtta. 

«Tema on meie maa paha vaim,» vastas ta, «ning ma tapan ta ja koos temaga kõik ta 
nõiad.*Ta on elanud nii kaua, et kõik mäletavad teda ainult igivanana. Just tema on alati 
välja õpetanud nõiajahtijaid ja teinud maa taeva silmis halvaks.» 

«Siiski teab ta palju,» vastasin mina, «ja kergem on teadmisi hävitada kui neid koguda, 
Ignosi.» 

«Nii see on,» vastas ta mõtlikult. «Tema ja ainult tema teab Kolme Nõia saladust, kes 
istuvad seal, kuhu viib suur tee, kus ori maetud kuningad ja kus valvavad Vaikijad.» 

«Jah, ja seal on ka teemandid. Ära unusta oma lubadust, Ignosi. Sa pead meid kaevanduste 
juurde viima, isegi kui sul tuleks Gaguul selleks ellu jätta, et ta meile teed' näitaks.» 

«Ma ei unusta, Makumazahn, ja ma mõtlen järele selle üle, mis sa ütlesid.» 

Pärast Ignosi lahkumist läksin vaatama Goodi ja leidsin, ta rängalt sonimas. Haavast 
tekkinud palavik oli nähtavasti haaranud kogu keha, kusjuures komplikatsioonina tuli veel 
juurde sisemine vigastus. Neli või viis päeva püsis ta seisukord äärmiselt kriitilisena ja ma 
usUn kindlasti, et kui Foulata poleks teda väsimatult põetanud, oleks ta pidanud surema. 

Naised on kõikjal maailmas ühesugused, olgu nende-nahavärv milline tahes. Siiski oli 
kuidagi imelik näha seda tõmmut kaunitari päeval ja ööl kummardumas palavikus-vaevleva 
mehe aseme kohale ja tegemas kõiki halastusrikkaid haigetoatalltusi kähku, lahkelt ja 
niisama peene vaistuga nagu mõni väljaõppinud haiglaõde. Paaril esimesel ööl püüdsin teda 
abistada ja samuti pakkus oma abi sir Henry, niipea kui ta oma kangestusest vabanedes jälle 
liikuma hakkas, aga me tegime Foulata oma vahelesegamisega ainult kannatamatuks ja 
lõpuks palus ta meid, et me Goodi tema hoolde jätaksime, väites, et rae teeme haige oma' 
askeldustega rahutuks, ja ma usun, et tal oli tõepoolest õigus. Päeval ja ööl valvas ja põetas 
ta Goodi, andes talle oma ainukest ravimit — piimast valmistatud jahutavat jooki, millele oli 
lisatud mingi tulbiliigi sibula mahla — ning peletades eemale kärbseid. Mul on praegugi 
selgesti 

silme ees pilt, mida ma öö öö järel meie algelise lambi valgel nägin: Good viskleb oma 
asemel, nägu kõhnunud, läikivad silmad pärani, sonib ja jampsib. Maas tema kõrval istub 


selga vastu onni seina- toetades sale kukuaana iludus, kelle pikast valvamisest kurnatud 
nägu hingestab lõpmatut kaastunnet väljendav pilk — või oli see ehk midagi rohkemat kui 
kaastunne? 

Kaks päeva kartsime, et ta sureb, ja komberdasime ringi raske südamega. 

Ainult Foulata üksi ei tahtnud seda uskuda. 

«Ta jääb elama,» kinnitas neiu. 

Umbes kolmesaja jardi raadiuses Tvala onni ümber, kus haige lamas, valitses täielik 
vaikus. Kuninga käsul olid kõik elanikud peale sir Henry ja minu ümbritsevatest onnidest 
välja viidud, et ükski hääl ei häiriks haige mehe rahu. Ühel õhtul — see oli Goodi haiguse 
viiendal päeval — läksin nagu tavaliselt enne mõneks tunniks puhkama heitmist vaatama, 
kuidas ta käsi käib. 

Astusin ettevaatlikult onni. Põrandale asetatud lambi valgel nägin ähmaselt Goodi kogu. 
Ta ei viselnud enam ia lebas täiesti vaikselt. 

Tähendab see oli siis ikkagi lõpuks sündinud! Mu südant haaras valu ja mu huulilt kostis 
midagi nuuksatusetaolist. 

«Tsss!» sosistati pimedast varjust Goodi päitsi taga. Lähemale hiilides nägin, et ta pole 
surnud, vaid magab sügavasti, pigistades kramplikult oma vaeses valges peos Foulata 
saledaid sõrmi. Kriis oli möödas, ta jäi elama. Good magas nõnda ühtesoodu kaheksateist 
tundi. Ja ma ei tuha sellest õieti rääkidagi, sest kardan, et keegi ei usu,, ent kogu selle aja 
istus see ustav neiu tema kõrval, hirmul, et kui ta end liigutab ja kae ära tõmbab, äratab ta 
haige üles. Kuidas ta küll suutis taluda krampi ja väsimust, rääkimata näljast, seda ei oska 
keegi ära arvata. * Kuid on tõsiasi, et kui Good lõpuks ärkas, tuli Foulata ära kanda: ta 
liikmed olid nii kangestunud, et ta ei suutnud kõndida. 

Kui pööre oli kord juba toimunud, järgnes Goodi kiire ja täielik paranemine. Alles siis, kui 
ta juba peaaegu täiesti terve oli, jutustas sir Henry talle kõigest sellest, mis ta Foulatale 
võlgnes. Ja kui ta oma jutuga sinnamaani jõudis, kuidas neiu oli kaheksateist tundi järjest 
tema juures istunud, kartes haiget vähimagi liigutusega äratada, 

täitusid ausa meremehe silmad pisaratega. Ta läks jala-pealt onni, kus Foulata lõunaoodet 
valmistas, — me asusime nüüd.jälle oma endises korteris — ja võttis minu tõlgiks/kaasa, 
juhuks kui ta ei .peaks suutma ennast talle arusaadavaks teha, aga ma olen sunnitud 
tunnistama, et neiu sai temast enamasti suurepäraselt aru, hoolimata sellest, et Goodi 
kukuaana keele sõnavara oli äärmiselt piiratud. 

«öelge talle,» sõnas.Gopd, «et võlgnen talle oma elu ja et ma ei unusta, tema headust 
surmatunnini.» 

Ma tõlkisin ja mulle näis, et neiu tõepoolest- punastas oma tumeda naha all. 

Pöördudes Goodi poole talle omase kärme ja graatsilise liigutusega, mis mulle alati 
meenutas põgenevat mets-lindu, ja vaadates talle oma suurte pruunide silmadega otsa, vastas 
Foulata pehmel .häälel: 

«Ei, mu isand! Mu isand unustab! Kas ei päästnud tema minu elu ja kas pole mina tema 
ümmardaja?» 

Lugejal ei jää tähele panemata, et noor daam näis olevat täiesti unustanud selle osa, mida 
sir Henry ja mina olime mänginud tema päästmises Tvala küünte vahelt. Aga nii on kord 
juba naised! Mäletan, et minu armas abikaasa oli just samasugune. Nii lõpetasin ma selle 
väikese jutuajamise üsna kurval südamel. Mulle ei meeldinud neiu Foulata mahe pilk, sest 
ma tundsin meremeeste ja eriti Goodi saatuslikke armukalduvusi. 

Olen selgusele jõudnud, et maailmas on kaks täiesti vältimatut asja: on võimatu hoida 
suulut eemal võitlusest ja takistada meremeest armumast kõige tühisemagi võrgutuse sunnil. 

Mõni päev pärast viimati kirjeldatud sündmusi kutsus Ignosi kokku suure «indaba» ehk 
nõukogu, kus ta «indu-nade» ehk vanemate poolt vormiliselt Kukuaanamaa kuningaks 
kuulutati. See nõupidamine koos sinna juurde kuuluva sõjaväeparaadiga kujunes vägevaks 
vaatepildiks. SeJ päeval defileerisid vormikohaselt ka «Hallide» rügemendi riismed ja võtsid 


kogu sõjaväe ees vastu tänu erakordse vapruse eest suures lahingus. Kuningas kinkis igale 
mehele hulga kariloomi ja ülendas nad kõik korraga ohvitserideks uues «Hallide» 
rügemendis, mida juba formeeriti. Samuti saadeti üle kogu Kukuaanamaa laiali käsk, mille 
põhjal meid sel maal viibimise ajal tuli austada kuningliku tervitusega ja kohelda 
samasuguse piduliku 

viisakuse ning lugupidamisega, nagu seda tavaliselt osutati kuningale. Ka anti meile 
avalikult õigus otsustada inimeste elu ja surma üle. Kogu rahva juuresolekul kinnitas Ignosi 
veel kord oma lubadusi, mille kohaselt ühegi inimese verd ei tohtinud enam valada ilma 
kohtuta ja nõiajahile sellel maal pidi tulema lõpp. 

Kui tseremoonia oli lõppenud, läksime Ignosi juurde ja teatasime talle; et soovime nüüd 
tingimata hakata uurima nende kaevanduste saladust, mille juurde viib Saalomoni tee, ning 
küsisime temalt, kas ta on nende kohta midagi teada, saanud. 

«Mu sõbrad,» vastas ta, «ma tean niipalju: seal istuvad nood kolm .kuju, mida siin 
nimetatakse Vaikijateks, kellele Tvala kavatses ohvriks tuua neitsi Foulata. Sügaval mäe 
sees asuvas suures koopas on maetud selle maa kuningad. Nüüd istub seal ka Tvala keha 
koos nendega, kes on sinna läinud enne teda. Samuti on seal sügav auk, mille ammu 
möödunud aegadel on kaevanud inimesed, kes vististi otsisid kive, millest te räägite — 
Natalis elades kuulsin, et samasuguseid leidub ka Kimberleys. Siis ön seal veel 
nõndanimetatud Surma koobas ja sealt edasi salakamber, mida tunnevad ainult .kuningas ja 
Gaguul. Ent Tvala, kes teadis selle asukohta, on surnud, ja mina ei tunne seda paika ega tea 
ka, mis seal .peitub. Siiski jutustatakse siin maal lugu, et kunagi paljude inimpõlvede eest 
tuli üks valge mees üle mägede ja keegi naine juhtis ta salakambrisse ning näitas talle seal 
peituvaid aardeid. Ent enne kui ta neid röövida jõudis, reetis see nairte ta ja tookordne 
kuningas kihutas ta uuesti mägedesse. Pärast seda pole ükski inimene sinna oma jalga 
tõstnud.» 

«See lugu on kindlasti tõsi, Ignosi, sest mägedes me ju leidsime selle valge mehe,» ütlesin 
mina. 

«Jah, me leidsime ta. Ja ma olen teile.lubanud, et kui te sinna kambrisse jõuate ja kivid on 
seal... » 

«Kalliskivi sinu laubal tõendab, et nad on tõesti seal,» sõnasin mina, osutades suurele 
teemandile, mille ma olin võtnud Tvala otsmikult. 

«Võib-olla. Kui nad on seal,» jätkas ta, «saate neid nii palju, kui jõuate kaasa võtta — kui 
te tõesti tahate minust lahkuda, mu vennad.» 

«Kõigepealt peame leidma salakambri,» vastasin mina. 

«On vaid üksainus inimene, kes teab seda süite juhatada — Gaguul.» 

«Ja kui tä ei taha seda teha?» 

«Siis peab ta surema,» vastas Ignosi karmilt. «Kinkisin talle elu ainult selleks. Oodake, las 
ta otsustab kohe,» ning ta hõikas käskjala ja andis korralduse Gaguul kuninga ette tuua. 

Mõne minuti pärast ta tuligi, lohistatuna kahe sodun poolt, keda ta vahetpidamata sajatas. 

«Laske ta lahti,» ütles kuningas sõduritele. Niipea kui need oma toetavad käed tagasi 
tõmbasid, vajus see vana sasipundar — sest ta sarnanes tõepoolest mingi puntraga, millest 
välkusid säravad õelad silmad otsekui maosilmad — maha hunnikusse. 

«Mis sa minuga tahad teha, Ignosi?>» kriiskas ta. «Sa ei julge kätt mu külge panna. Niipea 
kui sa mind puudutad, tapan ma su sealsamas, kus sa praegu istud. Hoia end minu nõiduse 
eesti» 

«Sinu nõidus ei päästnud Tvalat, vana emahunt, ja see ei suuda mullegi viga teha,» kõlas 
vastus. «Kuula: ma tahan sinult, et sa juhataksid meid kambrisse, kus 0.n peidus säravad 
kivid.» 

«Hahaa!» kähistas Gaguul. «Mitte keegi peale minu ei tunne kambri saladust ja mina ei 
avalda seda sulle iialgi. Valged saatanad lähevad minema tühjade kätega.» 


«Küllap sa räägid. Ma panen su kõnelema.» 

«Kuidas, oh kuningas? Sa oled suur, aga kas suudab su vägevus naise suust tõde välja 
kiskuda?» 

«See on raske, aga ma teen seda siiski.» 

«Kuidas, oh kuningas?» 

«Nõnda: kui sa ei räägi, pead aeglaselt surema.» 

«Surema!» kriiskas ta hirmunult ja vihaselt. «Sa ei julge mind puudutada. Mees, sa ei tea, 
kes ma olen. Mis te arvate, kui vana ma olen? Ma tundsin teie isasid ja teie vaarisasid. Ma 
olin juba siis siin, kui maa oli veel noor. Ja kui maa jääb vanaks, olen ma ikka veel siin. Ma 
ei või surra muidu kui vaid õnnetu juhuse läbi, sest keegi ei julge mind tappa.» 

«Mina tapan su siiski. Vaata, Gaguul, kõige kurja ema, sa oled nii vana, et elu ei või sulle 
enam armas olla. Mida võib elu pakkuda niisugusele krõbile nagu sina? Sul pole enam tegu 
ega> nägu, ei juukseid ega hambaid, sul on ainult kurjus ja õelad silmad. Oleks armutegu 
sulle lõpp teha, Gaguul.» 

«Sina narr,» karjus vana saatan, «sa neetud narr, kas arvad, et elu on magus ainult noorele? 
See pole nii ja sa ei tunne inimsüdant, kui mõtled nõnda. Noorele on surm mõnikord tõesti 
teretulnud, sest noorus suudab tunda. Nad armastavad ja kannatavad ja nad langevad 
ahastusse,, nähes, kuidas nende armastatud rändavad varjuderiiki.. Aga raukadel ei ole 
tundeid, nad ei tunne armastust ja — hahaa! — nad naeravad, nähes teisi minevat 
pimedusse;, hahaa! nad naeravad, nähes kurja, mis sünnib päikese all. Nad ei armasta muud 
kui vaid elu, sooja-sooja päikest ja mahedat õhku. Nad kardavad külma, kardavad külma ja> 
pimedust, hahahaa!» Ja vanamoor püherdas maas, haaratud jubedast lõbususest. 

«Lõpeta oma õel jutt ja vasta mulle,» ütles Ignosi vihaselt. «Kas sa juhatad meile paiga, 
kus on kivid, või ei juhata mitte? Kui sa seda ei tee, siis sured', ja kohe praegu,»-ning ta 
haaras oda ja tõstis selle nõia kohale. 

«Ma ei juhata teile seda. Sa ei julge mind tappa, sa ei' julge! See, kes mu tapab, on 
igaveseks neetud.» 

Aeglaselt langetas Ignosi odaotsa, kuni see torkas maas-lömitavat kaltsuhunnikut. 

Metsiku röögatusega kargas Gaguul jalule, kukkus siis-, uuesti ja veeres üle põranda 
eemale. 

«Jah, ma näitan sulle. Jäta mulle ainult elu, lase mui' istuda päikese käes ja anna mulle 
tükike liha imeda, ning-ma näitan sulle.» 

«Hüva, ma teadsin, et leian tee, kuidas sinuga mõistlikult kõnelda. Homme lähed 
Infaduusiga ja minu valgete vendadega sinna, ja hoia et sa neid ei peta, sest kui sa neile 
kambrit ei näita, siis ootab sind aeglane surm. Ma olen rääkinud.» 

«Ma ei peta, Ignosi. Ma pean alati oma sõna, hahahaa! Kunagi varem näitas üks naine 
seda kambrit ühele valgele mehele, ja vaata, õnnetus tabas seda meest!» Nõia õelad silmad 
sädelesid. «Ka selle, naise nimi oli Gaguul. Mina olingi see naine.» 

«Sa valetad,» sõnasin mina, «see oli kümme inimpõlve-tagasi.» 

«Võib-olla, võib-olla. Kui elatakse nii kaua, siis unustatakse. Võib-olla jutustas sellest 
minu vanaema. Aga kindlasti oli temagi nimi Gaguul. Kuid pange tähele: te-leiate kohast, 
kus on peidus säravad mängukannid, nahk-pauna kividega. Too mees täitis selle koti, aga ta 
ei viinud 

seda ära. õnnetus tabas teda, teadke seda, õnnetus-tabas tedal Võib-olla. jutustas sellest 
minu vanaema. Meil tuleb lõbus reis: teel saame näha nende laipu, kes langesid lahingus. 
Nende silmad on nüüd juba välja nokitud janende küljed sisse langenud. Hahahaa!» 


XVI PEATÜKK SURMA KOOBAS 


Valitses juba pimedus, kui me kolmandal päeval pärast eelmises peatükis kirjeldatud 
stseeni asusime öökortcrisse paaris üksildases onnis Kolme Nõia jalamil — nii nimetatakse 
mägedekolmikut, mille juures lõpeb Suur Saalomoni tee, Reisiseltskond oli järgmine: meie 
ise kolmekesi, Foulata, kes meid ja eriti Goodi teenis, Infaduus, Gaguul, keda kanti 
kandetoolis, kus teda kogu päev võis kuulda pomisemas ja sajatamas, ning salk ihukaitsjaid 
ja teenreid. 

Mäed — või õigemini ühe ja sama mäe kolm tippu, sest kogu see mäemassiiv oli ilmselt 
tekkinud ühise moodustisena — kujundasid kolmnurga, mis asetses meie suhtes nii, et üks 
tipp jäi meist vasakule, teine paremale ja kolmas otse ette. Iialgi ei unusta ma vaadet, mida 
pakkusid need kolm kõrget mäetippu järgmisel päeval varahommikuse-päikese kiirtes. 
Kõrgel-kõrgel üleval sirendasid väänlevad lumekeeled. Lumepiirist allpool olid mäeküljed 
kanarbikust lillad, samuti ka metsik nõmm, mis mööda mäejalamit laug-jalt üles kerkis. Otse 
meie ees jooksis Suur Saalomoni tee-ülesmäge keskmise mäetipu jalami poole, mis asus 
meist umbes viie miili kaugusel, ja lõppes seal. Kaugemale see-enam ei ulatunud. 

Jätan parem lugejate hooleks kujutleda, millise äärmise-erutusega me tol hommikul teele 
asusime. Lõpuks ometi olime jõudmas nende muinasjutuliste kaevanduste juurde, mis olid 
hukutanud kolme sajandi eest vana portugali domi, minu vaese sõbra — tema õnnetu 
järeltulija — ja samuti ka, nagu me kartsime, sir Henry venna George Curtise. Kas ootas 
meid pärast kõike seda, mis me olime läbi elanud, õnnelikum saatus? Nagu ütles too vana 
saatan Gaguul, käis nende käsi halvasti. Kas läheb meil niisamuti?* Mööda teed mäkke 
tõustes tundsin tahtmatult ebausklikku; hirmu meie ettevõtte õnnestumise pärast ja ma usun, 
et Goodi ja sir Henry tunded olid umbes samasugused. 

Vähemalt poolteist tundi sammusime mööda kanarbikust palistatud teed ülesmäge. 
Kõndisime oma erutuses nii kiiresti, et Gaguuli kandctooli kandjad suutsid meiega häda- 
vaevalt sammu pidada, ja reisija .kraaksus meile Sealt, et peatuksime. 

«Kõndige aeglasemalt, valged mehed,» ütles ta, pistes eoma jubeda krimpsukuivanud 
lõusta rohust punutud eesriiete vahelt välja" ja puurides meid on kiiskava pilguga. 
«Varanduseotsijad, miks tormate nii nobedasti õnnetuse poole, mis teid kindlasti tabab?» Ja 
ta naeris oma õudset naeru, mis mulle alati külmajudinad peale ajas, jahutades sel kombel 
mõneks ajaks tublisti meie vaimustust. 

Jätkasime siiski teed, kuni nägime enda ees, meie ja mäetipu vahel, päratut ümmargust 
laugete külgedega .auku, mis oli vähemalt kolmsada jalga sügav ja tubli pool miili ümber 
mõõta. 

«Kas oskate arvata, mis see on?» küsisin sir Henrylt ja Goodilt, kes silmitsesid 
hämmastunult sügavikku meie jalge ees. 

Nad raputasid pead. 

«Siis on selge, et te pole kunagi näinud Kimberley teemandikaevandusi. Võite kindlad 
olla, et siinsamas olidki Saalomoni teemandikaevandused. Vaadake siia,» ütlesin, osutades 
sitke sinise savi kihtidele, mida augu ääri katvate põõsaste ja rohu vahelt nüüdki veel näha 
oli. «Pinnas on siin täpselt samasugune. Vean kihla, et kui mc alla laskuksime, leiaksime 
sealt kindlasti pehme bretša ' sooni. Ja vaadake!» jätkasin, näidates neile hulka kulunud 
kiviplaate, mis olid paigutatud laugele nõlvale, veejuhtme alla, mis ammustel aegadel oli 
massiivsesse kaljusse raiutud. «Kui need pole mitte tahvlid, mida kunagi kasutati teemantide 
väljäuhtmiseks, siis olen ma küll vana kaamel.» 

Päratu augu serval — see polnud midagi muud kui vana domi kaardile märgitud 
kaevandus — hargnes Saalomoni tee kaheks ja viis ringi ümber süvendi. Mitmes kohas oli 
see ringtee ehitatud massiivsetest kaljupankadest — nähtavasti selleks, et kindlustada 
kaevanduse servi ja takistada seinu alla varisemast. Kiirustasime edasi, kihutatud 
uudishimust näha saada, mida endast kujutavad kolm tor-nitaolist eset, mida mc suure augu 
teisel serval märkasime. 


1 Bretša ehk rihas — kivim, mis koosneb looduslikult tsementeerunud teravaservalistest 
kivimi murdosadest. 

Lähemale jõudes nägime, et need on mingid hiiglakujud, ja oletasime õigusega, et meie 
ees istuvad Vaikijad, kelle vastu kukuaana rahvas,nii sügavat aukartust tunneb. Aga 
Vaikijate tõelist majesteetlikkust tunnetasime alles siis, kui me üsna nende juurde jõudsime. 

Tohutu suurtel tumedast kivist alustel, mis kandsid ürgaegade algelisi sümboleid, istusid 
üksteisest neljakümne sammu kaugusel kolm kolossi, pilk suunatud piki teed üle lagendiku 
Loo poole, mis asus siit umbes kuuekümne miili kaugusel. Kaks neist kujutasid mehi, üks 
naist, ja kõik nad olid pealaest aluseni mõõdetult oma kolmkümmend jalga kõrged. 

Naisekuju, mis oli alasti, oli karmilt ilus, ent õnnetuseks oli ilmastik sajandite vältel ta 
näojooni kahjustanud. Mõlemal pool pead kerkisid tal kuusirbi teravad sarved. Kaks 
meeskolossi kandsid aga riideid ja nende näojooned olid hirmuäratavad, eriti parempoolsel, 
kellel oli kuratlik lõust. Vasakpoolne oli rahuliku näoga, ent ka selles rahulikus ilmes oli 
midagi õudset. Nagu sir Henry märkis, väljendas see rahu ebainimlikku julmust, mida vana- 
aja rahvad omistasid olendeile, kes on küll suutelised heategudeks, ent kes ometi jälgivad 
inimkonna kannatusi kui just mitte rõõmuga, siis vähemalt täiesti osavõtmatult. Need kujud 
moodustasid ülimalt aukartustäratava kolmiku, istudes seal oma üksilduses ja vahtides 
igavesti üle lagendiku kaugusse. 

Kui me seal nõnda neid Vaikijaid silmitsesime, nagu kukuaana rahvas neid nimetas, 
haaras meid jälle põletav uudishimu teada saada, kes olid need, kelle käed nad lõid, kes 
kaevasid süvendi ning ehitasid tee. Nende kujude üle endamisi mõtteid mõlgutades torkas 
mulle järsku meelde — kuna tunnen hästi vana testamenti —, et Saalomoni eksitasid ära 
võõrad jumalad, kellest kolme nimed mulle meenusid: «Astoreth, Siidoni jumalanna, 
Kemos, moabiitide jumal, ja Milkom, Ammoni laste jumal,» ja. ma kõnelesin sõpradele oma 
oletusest, et kolossid meie ees võiksid ehk kujutada neid kolme põlustatud väärjumalat. 

«Hm,» ütles sir Henry, kes on õpetatud mees ja kolledžis klassikute uurimise eest kõrge 
auhinna saanud, «selles võib tõesti omajagu tõtt olla. Heebrealaste Astoreth oli sama mis 
Astarte foiniiklastel ja nemad olid Saalomoni ajal suured kaubitsejad. Astartet, kellest hiljem 
sai kreeklaste Afrodite, kujutati poolkuutaoliste sarvedega, ja selle naisekuju laubal on 
sarved selgesti näha. Võib-olla kavandas 

need kolossid mõni foiniiklasest ametnik, kes oli siinsete kaevanduste juhatajaks. Kes 
teab.» 

Me polnud veel jõudnudki lõpetada nende ammu möödunud aegade kummaliste 
mälestusmärkide uurimist, kui meie juurde astus Infaduus, tervitas Vaikijaid, tõstes oma 
oda, ja küsis, kas kavatseme otsekohe minna Surma koopasse või soovime oodata, kuni 
lounaoode valmis saab. Gaguul oli avaldanud nõusolekut meile teed näidata sel juhul, kui 
oleksime valmis otsemaid sinna minema. Kuna kell ei olnud veel üksteistki ja meid kihutas 
tagant kõrvetav uudishimu, teatasime, et kavatseme viivitamatult edasi minna. Tegin 
ettepaneku pisut toiduaineid kaasa võtta — juhuks kui meil peaks koopas rohkem aega 
kuluma. Niisiis toodi Gaguuli kandetool meie juurde ja auväärt daam aidati sealt välja. 
Vahepeal pani Foulata minu palvel valmis pisut biltongi ehk kuivatatud metsloomaliha ja 
asetas selle ning paar pudelkõrvitsatäit vett kaanega pilliroost korvi. 

Otse meie ees, umbes viiekümne jala kaugusel kolossidi selja taga, kerkis järsk, vähemalt 
kaheksakümne jala kõrgune kaljumüür, mis ülevalpool muutus laugemaks, moo Süstades 
seal aluse uhkele lumega pärjatud tipule, mis kerkis kolme tuhande jala kõrgusele. 

Kandetoolist välja tõstetud, irvitas Gaguul õelalt ja hak kas siis kepile toetudes kaljumüür! 
poole komberdama Järgnesime talle, kuni jõudsime massiivselt võlvitud kitsa portaali 
juurde, mis sarnanes kaevancuskäigu sissepääsuga. 

Siin jäi Gaguul meid ootama, hirmsal näol ikka veel õel irve. 


«Kas olete nüüd valmis,» piiksus ta, «valged mehed tähtedelt, suured sõjamehed Inkubu, 
Bougvan ja tark Maku-mazahn, kas olete valmis? Sest vaadake, ma olen siin, et täita oma 
isanda, kuninga käsku ja näidata teile säravate kivide kambrit. Hahahaa!» 

«Oleme valmis!» ütlesin mina. 

«Hästi, hästi! Tehke oma südamed kõvaks, et suudaksite taluda seda, mida te näha saate. 
Kas tuled ka sina, Infa-duus, sina, kes sa reetsid oma isanda?» 

Infaduus kortsutas kulmu ja vastas: 

«Ei, ma ei tule mitte. Mulle pole määratud sinna sisse tungida. Aga sina, Gaguul, talitse 
oma keelt ja vaata ette et mu isandatega midagi kurja ei sünniks. Sinu käest tuler ma neid 
nõudma, ja kui puudutatakse ühtainsat karvagi 

nende peas, tuleb sul surra, Gaguul, olgu sa kas või viie-kümnekordne nõid. Kas kuulsid?» 

«Ma kuulsin, Infaduus. Ma tunnen sind, sa oled alati armastanud suuri sõnu. Ma mäletan, 
et kui sa olid veel sülelaps, ähvardasid sa oma lihast ema. See oli alles eile. Aga ära karda, 
ära karda, ma elan ainult selleks, et täita kuninga käsku. Ma olen täitnud paljude kuningate 
käske, Infaduus, lõpuks aga täitsid nemad ikkagi minu omi. Hahahaa! Ma lähen, et jälle kord 
näha nende nägusid ja ka Tvala nägu. Tulge, tulge, siin on lamp,» ja ta tõi oma karusnahkse 
urbi alt esile suure õliga täidetud pudeli, mis oli varustatud lugatahiga. 

«Kas sina tuled kaasa, Foulata?» küsis Good oma viletsas kukuaana keeles, milles ta 
sellelt noorelt daamilt õpetust võttis. 

«Ma kardan, mu isartd,» vastas tüdruk arglikult. «Siis anna korv mulle.» 

«Ei, mu isand, kuhu lähed sina, sinna lähen ka mina.» 

«Pipart sulle keelele!» mõtlesin endamisi. «Kui me kunagi s.cst supist välja saame, võib 
lugu tüdrukuga üsna keeruliseks minna.» 

Aega raiskamata astus Gaguul käiku, mis oli nii lai, et kaks inimest võisid kõndida 
kõrvuti, ja täiesti pime. Järgnesime tema häälele, mis kutsus meid edasi, kartuse ja 
hirmujudinatega, mida just ei vähendanud ootamatu tii-varabin. 

«Tohoo! Mis see on?» pasundas Good. «Miski lõi mulle vastu nägu*.» 

«Nahkhiired,» vastasin mina. «Lähme aga edasi.» 

Kui me oma arvestuse järgi olime käinud umbes viiskümmend sammu, märkasime, et 
käigus muutub vähehaaval valgemaks. Kulus veel minut ja me jõudsime võib-olla kõige 
imelisemasse paika, mida inimsilm iial on näinud. 

Kujutlegu lugeja kõige suuremat katedraali, kus ta kunagi on viibinud; tõsi küll, see 
katedraal on akendeta, kuid ülalt siiski hämaralt valgustatud — arvatavasti tuli valgus 
lõhedest laes, mis võlvus saja jala kõrgusel pea kohal. Kujutlegu lugeja seda, ja ta saab 
mõninga ettekujutuse määratu suurest koopast, milles me end leidsime, ainult selle 
erinevusega, et too looduse poolt kavandatud katedraal oli kõrgem ja avaram kui ükski 
inimkäte ehitatud kirik. Aga koopa rabav suurus oli selle paiga üks kõige väiksemaid 
imesid. Piki koobast kulgesid hiiglaslike sam- 

maste read, mis näisid olevat nagu jääst, ent olid tegelikult tohutu suured stalaktiidid. Mul 
käib ülejõu anda lugejale umbkaudsetki ettekujutust nende valgest pagukivist sammaste 
meeliköitvast ilust ja vägevusest. Mõned olid jalalt kuni kakskümmend jalga läbi mõõta; 
uhkes, ent siiski õrnas ilus sööstsid nad üles kõrge lae poole. Mõned teised sambad olid alles 
kujunemisjärgus. Sellisel juhul oli kaljupõrandal mingi moodustis, mis sir Henry sõnade 
järgi täpselt meenutas murdunud sammast vanas kreeka templis, kuna aga kõrgelt ülevalt 
paistis laes rippuva hiigla-purika ots. 

Seda pilti imetledes võisime kuulda, kuidas protsess üha edasi kestis: aeg-ajalt langes 
kõrgel rippuva purika otsast tasase plaksatusega alla sambale veetilk. Mõnele sambale 
langes tilk ainult kord kahe või kolme minuti tagant. Huvitav oleks välja arvutada, kui kaua 
aega läheb sellise tilkumissageduse juures, et tekiks näiteks kaheksakümne jala-kõrgune ja 
kümnejalase läbimõõduga sammas. Ühestainsast näitest piisab, et saada ettekujutust sellest, 


kui lõpmata aeglane see protsess on — vähemalt ühel kindlal juhul. Ühte sambasse oli 
raiutud primitiivne muumiakuju-tis ja muumia pea kõrvale midagi, mis pidi nähtavasti 
olema mingi egiptuse jumal istuvas poosis. Kahtlemata, oli see mõne muistse 
kaevandustöölise kätetöö: kunstiteos oli tahutud sellel loomulikul kõrgusel, millel 
tegevuseta inimene — olgu see siis foiniikia töömees või briti suli — tavaliselt püüab oma 
mälestust looduse meistriteostele jäädvustada, nimelt viis jalga maapinnast. Ajal, mil meie 
seda nägime — ja see pidi olema ligi kolm tuhat aastat pärast seda, kui kiviraiuja oma töö 
oli lõpetanud —, oli sammas alles kaheksa jalga kõrge ja kujunes üha edasi, sest samba 
juures seistes kuulsime veetilka langevat. See annab kasvukiiruseks üks jalg iga tuhande 
aasta kohta ehk pisut üle ühe tolli sajandis. 

Kohati olid stalagmiidid võtnud kummalise vormi — nähtavasti seetõttu, et vesi ei olnud 
tilkunud alati täpselt Samale kohale. Nii oli tohutul kivimassil, mis kaalus kindlasti oma 
sada tonni, kõnepuldi kuju, mis oli kaetud kauni pitsi-taolise ornamendiga. Teised jälle 
meenutasid veidraid loomi ja koopa seintel olid lehvikukujulised joonised, sarnased 
nendega, mida pakane kujundab aknaruutudele. 

Siin-seal avanesid pealöövi väiksemad kõrvalkoopad — sir Henry sõnade järgi täpselt 
nagu kabelid suure katedraali 

kõrval. Mõned olid päris avarad, kuid üks või kaks olid üsna tillukesed. Need pakkusid 
suurepärast näidet sellest, kuidas loodus tegutseb alati samade muutumatute seaduste järgi, 
vähimalgi määral hoolimata oma kätetöö mõõtmetest. Seal oli näiteks pisike urg, mitte 
avaram kui ebatavaliselt suur nukumaja, ja ometi oleks see võinud olla kogu pealöövi 
mudeliks, sest siingi tilkus vesi, laes rippusid tillukesed purikad, ja sambad kujunesid täpselt 
samuti kui mujalgi. 

Meil polnud kahjuks piisavalt aega, et uurida seda ilusat koobast nii põhjalikult, kui 
oleksime soovinud, sest Gaguul näis õnnetuseks stalaktiitide suhtes ükskõikne olevat ja soo- 
vis vaid oma ülesannet kiiremini lõpule viia. See pahandas mind eriti'seepärast, et ma 
oleksin väga tahtnud välja uurida, mil viisil pääses koopasse valgus ja kas oli see inimeste 
kätetöö või looduse tegevuse vili. Samuti huvitas mind, kas seda koobast muistsetel aegadel 
mingiks otstarbeks kasutati— igatahes paistis see olevat tõenäoline. Lohutasin end mõttega, 
et uurime seda põhjalikumalt tagasiteel, ja me sammusime oma jubeda teejuhi kannul edasi. 

Ta viis meid määratu surmvaikse koopa viimasesse soppi, kus leidsime teise ukseava; see 
aga ei olnud pealt võlvitud, vaid kandiline, umbes selline nagu egiptuse templitel. 

«Kas olete valmis Surma koopasse astuma, valged mehed?» küsis Gaguul ilmse 
kavatsusega meis kõhedust tekitada. 

«Lase aga edasi,» ütles Good pühalikult, püüdes teha võimalikult külmaverelist nägu nagu 
me kõik, välja arvatud Foulata, kes kaitset otsides Goodi käsivarrest kinni hoidis. 

«Siin läheb küll kaunis õudseks,» sõnas sir Henry, heites pilgu mustavasse ukseavasse. 
«Tulge, Ouatermain — seniores priores Me ei tohi vana daami oodata lasta!» Ja ta laskis 
mul viisakalt salga etteotsa asuda, mille eest ma teda südames just ei õnnistanud. 

Kopp, kopp, tümpsus vana Gaguuli kepp mööda käiku, kui selle kandja võikalt naeru 
kohista'des edasi komberdas. Vallatud mingist seletamatust õnnetuseaimusest põrkasin 
tagasi. 

«Minge, minge, vanapoiss,» ütles Good, «muidu kaotame oma kauni teejuhi silmist.» 


1 Vanemad esimestena (lad. k.). 

Sunnitult hakkasin mööda käiku edasi astuma ja paarikümne sammu järel leidsin end 
sünges koopas, mis oli umbes nelikümmend jalga pikk, kolmkümmend lai ja kolmkümmend 
kõrge. Selle ruumi olid inimkäed nähtavasti kauges minevikus mäe sisemusse õõnestanud. 
Ruum oli hoopis nõrgemini valgustatud kui esimene avar stalaktiitkoobas ja algul eristasid 
mu silmad ainult massiivset kivilauda, mis jooksis läbi kogu ruumi. Laua otsas oli hiiglasuur 
valge kuju ja laua ümber hulk teisi valgeid inimesesuurusi kujusid. Seejärel märkasin midagi 
pruuni, mis oli asetatud laua keskkohta. Järgmisel hetkel kohanesid mu silmad nõrga 
valgustusega, ma mõistsin, mis need kujud olid; ning tahtsin nii kiiresti kui jalad kandsid 
koopast välja tormata. 

Ma ei ole üldiselt võttes eriti nõrganärviline ega ka sugugi mitte ebausklik, sest pean seda 
lolluseks. Ent ma tunnistan ausalt, et see pilt lõi mu rööpast välja, ja kui sir Henry poleks 
mul kraest kinni haaranud ja mind tagasj hoidnud, usun, et oleksin viie minuti pärast ka 
stalaktiit-koopast väljas olnud ja kõik Kimberley teemandidki poleks mind sisse tagasi 
meelitanud. Aga ta hoidis mind kõvasti ja ma peatusin, sest polnud midagi parata. Järgmisel 
hetkel kohanesid aga ka tema silmad valgusega ning ta laskis mu lahti, hakates laubalt higi 


pühkima. Good vandus jõuetult, Fo.ulata aga heitis talle käed ümber kaela ja kriiskas 
läbilõikavalt. 

Ainult Gaguul kõkutas kaua ja valjusti naerda. 

See oli tõesti võigas pilt. Laua otsas, hoides oma luises peos suurt valget oda, istus Surm 
ise hiiglasuure inim-skeleti kujul, mis oli umbes viisteist jalga kõrge. Oda hoidis ta 
löögivalmilt kõrgel pea kohal. Teine kondine käsi toetus ta ette lauale nagu inimesel, kes on 
just laua tagant püsti tõusnud, kuna kere oli ette kallutatud, nii et ülemised kaelalülid ja 
läikiv, irvitav kolp olid suunatud meie poole. Ta vahtis meid oma tühjade silmakoobastega, 
lõualuud pisut avali, otsekui tahaks rääkima hakata. 

«Taevane jumal,» ütlesin ma lõpuks nõrgal häälel, «mis see ometi on?» 

«Ja mis need on?» küsis Good, osutades valgele seltskonnale laua ümber. 

«Ja taeva pärast, mis see on?» päris omakorda sir Henry, vaadates, laual istuvat pruuni 
kogu. 

«Hihihiil» itsitas Gaguul. «õnnetus tabab neid, kes Sur- 
nute Saali astuvad. Hihihiil Hahahaa! 

Tule, Inkubu, kes sa oled vapper võitluses, tule ja vaata seda, .kelle sa tapsid!» Ja vanaeit 
haaras oma kuivetunud sõrmedega Curtise kuuest kinni ning vedas ta laua juurde. 
Järgnesime talle. 

Ta peatus ja osutas lauale istuma seatud pruunile kujule. Sir Henry vaatas ning põrkas 
tagasi, karjatades ehmatusest. Ja polnud midagi imestada, sest seal istus täiesti alasti 
kukuaanade 'viimase kuninga Tvala õudne laip; pea, mille Curtise sõjakirves oli õlgadelt 
maha löönud, lebas tal põlvedel. Laipa kattis õhuke läbipaistev kile,, mille tekkimist me 
esimesel hetkel kuidagi seletada ei osanud, kuni me lõpuks tähele panime, et ruumi laest 
tilkus pidevalt vett — pliks, plaks, pliks, plaks. See langes laiba kaelale, valgus üle 
kehapinna alla ja kadus lõpuks läbi lauasse tehtud väikese augu kaljuprakku. Siis äkki taipa- 
sin, mis see kile õieti oli: Tvala keha oli muutumas stalaktiidiks. 

Ainus .pilk valgetele kujudele, kes istusid kivipingil ümber selle jubeda laua, kinnitas seda 
arvamust. Need olid tõesti inimkehad, või õigemini küll olid seda kunagi olnud. Nüüd olid 
nad stalaktiidid. Sel viisil siis oligi kukuaana rahvas iidsetest aegadest peale säilitanud oma 
kuninglikud surnud. Nad lasksid neil kivistuda. Ma ei saanudki teada, kas kuulus asja juurde 
veel mingi muu protseduur või paigutati nad lihtsalt paljudeks aastateks tilkumise aita, kus- 
juures räni sisaldav vedelik nad igaveseks säilitas. 

On võimatu kujutleda aukartustäratavamat vaatepilti kui see pikk rida surnud kuningaid 
(neid oli kokku kakskümmend seitse, viimane oli Ignosi isa), kes olid mässitud jäätaolisest 
pagukivist surilinasse, mille läbi võis veel ebamääraselt aimata nende näojooni, ja istusid 
selle küla-listevaenulise laua taga, mille ääres Surm ise peopere-meheks oli. Selline 
kuningate säilitamise komme pidi olema väga vana — seda kinnitas ilmekalt nende arv: kui 
võtta keskmiseks.valitsemisajaks viisteist aastat ja oletada, et. viimane kui üks sel maal 
valitsenud kuningas on paigutatud siia — väga ebatõenäoline võimalus, sest mõned hukku- 
sid kindlasti lahingus kaugel kodumaast —, siis ulatub-selle kombe algus neli ja veerand 
sajandit tagasi. 

Hiiglaslik Surm aga, kes istub laua otsas, on kaugelt vanem, ja kui ma ei eksi, on ta 
autoriks sama kunstnik, kes on loonud kolm kolossi väljas. Ta on välja raiutud ühestainsast 
stalaktiidišt ja kunstiteosena imetlusväärne 

meistritöö. Good, kes'tunneb,asja, kinnitas, et niipalju kui tema aru saab, on skeleti 
anatoomia kuni kõige pisemate luukesteni täpselt õige. 

Minu arvates on see koletu teos mõne muistse kujuri veidra tuju vili ja tema sealolek 
nähtavasti viiski kukuaa-nad mõttele paigutada oma kuninglikud surnud tema jubeda 
eesistumise alla. Võib aga ka olla, et ta asetati sinna selleks, et eemale peletada riisujaid, 
kellel võis olla tagapool asuva varakambri suhtes kurje kavatsusi. Ma ei tea muidugi midagi 


kindlat öelda. Kõik, mis ma võin teha,, on vaid seda kirjeldada, nii nagu ta on, ja lugeja 
arvaku ise asjast, mida tahab. 
Niisugune igatahes oli Valge Surm ja sellised olid Valged Surnud. 


XVII PEATÜKK SAALOMONI VARAKAMBER 


Sellal kui me püüdsime oma kohkumisest üle saada ja silmitsesime Surma koopa jubedaid 
imesid, leidus Gaguulil muud tegemist. Kuidagiviisi oli ta roninud suurele lauale,, sest ta 
võis, kui soovis, olla väga nobe, ja astunud sinna, kus meie lahkunud sõber Tvala istus 
tilkumise all. Nähtavasti tahtis ta, nagu arvas Good, vaadata, kuidas viimane «märineerib», 
või siis ajas teda sinna mingi ainult talleendale teadaolev salapärane põhjus. Kui ta oli 
kummardunud ja suudelnud kuninga jäisi huuli, teda otsekui õrnalt tervitades, komberdas ta 
jälle tagasi, aeg-ajalt peatudes-jä pomisedes ühele või teisele muumiale paar arusaamatut 
sõna, just niisamuti nagu teie või mina tervitaksime mõnd vana tuttavat. Kui ta selle 
müstilise ning jubeda tseremooniaga valmis oli, kükitas ta lauale otse Valge Surma alla ja 
hakkas, niipalju kui ma taipasin, palveid lugema. See pilt, kuidas too õel olend saatis 
innukaid, ent kahtlemata kurje palveid inimkonna vana verivaenlase poole, oli nii võõrastav, 
et me kiirustasime oma ülevaatust lõpetama 

«Ja nüüd, Gaguul,» ütlesin ma tasasel häälel, sest millegipärast ei julgenud ma selles 
paigas rääkida valjemini kui sosinal, «juhi meid varakambrisse.» 

Vana nõid ronis kähku laualt maha. 

«Kas mu isandad ei karda?» küsis ta mulle mõnitava pilguga otsa vaadates. 

«Vii meid edasi.» 

«Hästi, mu isandad.» Ta komberdas ümber laua suure Surma selja taha. «Varakamber on 
siin. Süüdaku mu isandad lamp ja astugu sisse,» ja ta asetas õliga täidetud lambi põrandale 
ning toetus vastu koopa seina. Tõmbasin tikku — neid oli meil toosis veel üsna vähe —, 
läitsin lugatahi ja vaatasin siis ringi ukseava järele, aga meie ees oli vaid massiivne 
kaljusein. Gaguul irvitas: «Tee läheb siit, mu isandad. Hahahaa!» 

«Ära naljata meiega!» ütlesin rangelt. 

«Ma ei naljata, mu isandad. Vaadake!» ja ta osutas kaljule. 

Tema sõnade peale tõstsin lambi ja me märkasime, et raske kiviplaat kerkis aeglaselt, 
kadudes üleval kaljusse, kus kahtlemata oli mingi õõnsus, kuhu ta parajasti sisse mahtus. 
Kaljuplaat oli paraja ukse laiune, umbes kümme jalga kõrge ja vähemalt viis jalga paks. Ta 
kaalus kindlasti oma kaks-kolmkümmend tonni ja pandi nähtavasti liikuma lihtsal 
kangipõhimõttel mingi vastukaalu abil, samuti nagu avaneb ja sulgub tavaline moodne aken. 
Ükski meist muidugi ei näinud, kuidas seadeldis töötas — Gaguul varjas seda hoolikalt. 
Kuid ma ei kahtlegi, et kuskil oli mingi väga lihtne kang, mida võis teatavasse kohta 
vajutades liigutada ja seega peidetud vastukaalule lisa-raskust andes kaljupanga maast üles 
kergitada. 

Suur kivimürakas tõusis väga aeglaselt ja sujuvalt, kuni ta lõpuks täiesti kadus, ja kohas, 
kus oli seisnud kalju, haigutas nüüd mustav avaus. 

Nähes teed Saalomoni varakambrisse lõpuks ometi avatuna, haaras meid hirmus ärevus ja 
vähemalt enda kohta pean ütlema, et hakkasin üleni värisema. Kas osutub kõik tühjaks 
kuulujutuks, mõtlesin, või oli da Silvestral siiski õigus? Kas peituvad seal pimeduses tõesti 
tohutud varandused, aarded, mis teevad meist rikkaimad mehed maailmas? Paari minuti 
pärast pidi see selguma. 

«Astuge sisse, valged mehed tähtedelt*» ütles Gaguül uksele lähenedes. «Enne aga 
kuulake vana Gaguuli. Särajad kivid, mida te näha saate, kaevati välja august, mille kohal 
valvavad Vaikijad, ning pandi siia varjule — kelle poolt, seda ma ei tea, sest sellest on isegi 
veel rohkem aega tagasi, kui mina mäletan. Pärast seda kui need, kes kivid siia peitsid, 


kiiruga põgenesid ja oma vara maha jätsid, on inimese jalg vaid üksainus kord siia sisse 
astunud. Lugu varandusest käis põlvest põlve rahva suus, kes elas siin 

iidsetest aegadest peale, kuid keegi ei teadnud, kus see kamber asub, ega tundnud ukse 
saladust. Aga siis sündis, et üks valge' mees jõudis üle mägede siia maale — võibolla tuli ka 
tema «tähtedelt» —, ning kuningas, kes tol ajal valitses, võttis ta hästi vastu' Seal too 
kuningas istub,» ja Gaguul osutas viiendale kuningale surnute laua ääres. «Siis sündis, et 
tema ja üks naine siit maalt, kes oli koos temaga, matkasid siia ja see naine sai juhuslikult 
ukse saladuse teada. Te võite otsida tuhal aastat, aga te ei saa seda-saladust kätte. Valge 
mees läks koos naisega kambrisse, leidis kivid ja täitis nendega väikese kitsenahast pauna, 
milles naine toitu kaasas kandis. Ja kui ta kambrist lahkumas oli,.võttis ta veel ühe kivi, 
suure kivi, ja hoidis seda käes.» 

Siin ta peatus. 

«Noh,» küsisin mina, uudishimust hingetu nagu mu kaas-lasedki, «mis juhtus siis da 
Silvestraga?» 

Vanaeit võpatas seda nime kuuldes. 

«Kuidas sa tead surnud mehe nime?» küsis ta teravalt, ent jätkas siis vastust ootamata: 

«Keegi ei tea, mis juhtus, aga vististi kohkus valge mees ära, sest ta heitis kitsenahast 
pauna kividega maha ja põgenes välja, hoides käes ühtainsat kivi, ja selle võttis kuningas 
ära. See on toosama kivi, mille sina, Makumazahn, võtsid Tvala otsaesiselt.» 

«Kas keegi pole sellest ajast peale sinna sisse läinud?» küsisin, piiludes jälle pimedasse 
käiku. 

«Ei keegi, mu isandad. Ainult ukse saladust hoiti alal ja kõik kuningad on selle kord 
avanud, ent ükski pole sisse läinud. Kõneldakse, et kõik need, kes sinna sisse lähevad, 
surevad, enne kui üks kuu mööda läheb, samuti nagu suri valge mees koopas üleval mäel, 
kus te ta leidsite, Maku-mazahn, ja seepärast ei lähe kuningad mitte sisse. Hahaa! Minu 
sõnad on õiged!» 

Vaatasin talle silma, kui ta seda ütles, ja ma tundsin pööritustning külmajudinaid. Kuidas 
võis see vanaeit kõiki neid asju teada? 

«Astuge sisse, mu isandad. Kui ma kõnelesin õigust, siis lebab kitsenahast paun kividega 
ikka veel põrandal. Ja kas mul õigus on selles, et kõiki, kes sisse lähevad, tabab surm, seda 
näete hiljem. Hahahaa!» Ja ta komberdas uksest sisse, võttes lambi endaga kaasa. Tunnistan, 
et kõhklesin seegi kord talle järgnemast. 

«Oh, kuradile kõik!» vandus Good. «Laseme käia. Mina ennast sel vanal saatanal 
hirmutada ei lase.» Ja Foulata saatel, kellele kogu see lugu ilmselt siiski äärmiselt vas- 
tumeelne oli, sest ta värises hirmust, astus Good Gaguuli kannul käiku. Järgnesime 
viivitamata tema eeskujule. 

Kõndinud mõned jardid selles .massiivsesse kai j usse raiutud kitsas käigus, seisatas 
Gaguul ja ootas meid järele. 

«Vaadake, mu isandad,» sõnas ta, hoides lampi enda ees, «need, kes varanduse siia peitsid, 
põgenesid rutates. Neil oli mõttes kaitsta seda kõigi vastu, kellel olekski korda läinud ukse 
saladust teada saada, aga neil ei jätkunud enam aega,» ja ta näitas meile suuri tahutud 
kiviplokke,. mis kahes kihis, umbes kahe-kolme jala kõrguselt, olid laotud risti üle läbikäigu 
ilmse kavatsusega seda kinni müürida. Käigu seina ääres olid samasugused plokid valmis 
pandud ja, mis kõige imelikum, seal oli ka mördi-kuhi ja paar kellut. Viimati nimetatud 
tööriistad, niipalju kui mul aega oli neid silmitseda, paistsid nii- kujult kui valmistamisviisilt 
olevat just samasugused, nagu neid töölised tänapäevalgi tarvitavad. 

Siiamaani jõudes ütles Foulata, kes oli äärmiselt erutatud ja hirmul, et ta tunneb end 
halvasti ega suuda enam kaugemale minna ja ootab meid sealsamas. Panime ta niisiis 
lõpetamata jäänud müürile istuma, seadsime korvi toidumoonaga tema kõrvale ning jätsime 
ta sinna end koguma. 


Läinud mööda käiku veel viisteist sammu edasi, jõudsime äkki peenelt värvitud puust ukse 
ette. See oli pärani lahti. Tollel, kes iganes viimasena siit lahkus, polnud jätkunud aega ust 
sulgeda või oli ta siis unustanud seda teha. 

Ukselävel aga lebas kitsenahkne paun, mis näis olevat pungil täis kivikesi. 

«Hihii, valged mehed!» itsitas Gaguul, kui lambivalgus paunale langes. «Mis ma teile 
rääkisin! Valge mees, kes siia tuli, põgenes kiiruga ja pillas naise pauna maha — siin see on! 
Vaadake sisse ka, ja kivide vahelt leiate te veepudeli.» 

Good kummardus ja tõstis 'pauna üles. See oli raske ja klirises. 

«Jumala eest! Usun, et see on täis teemante,» sõnas ta. aukartlikul sosinal, ja tõepoolest, 
teemantidega täidetud väikesest kitsenahksest paunast on kindlasti küllalt, et igaühes 
aukartust äratada. 

«Lähme edasi,» ütles sir Henry kannatamatult. «Olge nii lahke, vanaproua, ulatage lamp 
minu kätte.» Ja võtnud Gaguuli käest lambi, astus ta uksest sisse ning tõstis õlipudeli 
kõrgele pea kohale. 

Tungisime tema järel sisse, unustades hetkeks teeman-dikoti, ja leidsime end kuningas 
Saalomoni varakambris. 

psimesel hetkel ei näinud me lambi ähmasel valgusel muud kui massiivsesse kaljusse 
raiutud ruumi, mis ei paistnud olevat suurem kui kümme korda kümme jalga. Siis aga 
märkasime kõigepealt suurepäraste elevandikihvade virna, mis ulatus kuni laeni. Kui palju 
neid seal olla võis, seda ei saanud me teada, sest mei4 polnud loomulikult võimalik kindlaks 
teha, kui sügavale kaljuõnarusse see elevandi-luulasu ulatus, aga meile paistsid kätte 
vähemalt nelja-kuni viiesaja kihva otsad — ja niipalju kui ma esimese pilguga otsustada 
võisin, olid nad kõik parimat sorti. Ainuüksi sellest elevandiluust oleks piisanud, et. inimene 
elu lõpuni jõukuses oleks võinud elada. Mõtlesin, et võib-olla tõi Saalomon just sellest laost 
toormaterjali oma suure elevandiluust trooni jaoks, «mille sarnast üheski kuningriigis ei 
olnud tehtud». 

Ruuni teise seina ääres- seisis paarkümmend puukasti, umbes samasugused kui Martini- 
Henry laskemoonakastid, ainult märksa suuremad ja punaseks võõbatud. 

«Seal on teemandid!» hüüdsin mina. «Näidake valgust!» 

Sir Henry kuulas sõna, tõstis lambi kõige pealmise kasti kohale, mille kaas aegade jooksul 
isegi sellises kuivas kohas nagu see ära oli kõdunenud ja nähtavasti kellegi poolt — 
arvatavasti oli see olnud da Silvestra ise — sisse löödud. Pistsin käe läbi kaanes oleva augu 
ja tõmbasin välja peotäie ... aga mitte teemante, vaid kuldmünte, mille "taolisi keegi meist 
varem ei olnud näinud ja millele olid löödud heebrea kirja meenutavad märgid. 

«Noh,» ütlesin mina, lastes mündid kasti tagasi, «igatahes ei lähe me tagasi tühjade kätega. 
Igas kastis peaks olema oma paar tuhat kuldtükki ja siin on kokku kaheksateist kasti. Ma 
usun, et selle rahaga tasuti töölistele ja kaupmeestele.» 

«Jah,» lisas Good,,«ja ma arvan, et muud siin vist enam ei olegi. Teemante pole näha — 
kas vana portugallane ei toppinud ehk kõike oma pauna?» 

«Kui,mu isandad kive otsivad, siis vaadaku nad kõige pimedamasse nurka,» sõnas Gaguul, 
lugedes meie pilgust. 

«Seal leiavad mu isandad seinaorva ja selles orvas kolm kivikirstu — kaks kinni 
pitserdatud ja üks lahti.» 

Enne kui ma tõlkisin ta sõnad sir Henryle.kes kandis lampi, ei suutnud ma oma uudishimu 
taltsutada ja küsisin temalt, kuidas ta kõiki neid asju teab, kui ometi keegi pole sellesse 
paika astunud pärast valget meest, kes käis siin palju inimpõlvi tagasi. 

«Oo, Makumazahn, kes sa valvad öösel,» kõlas pilkav vastus, «sina, kes sa elad tähtedel, 
kas sa ei tea siis, et mõned inimesed elavad kaua ja et mõnedel on silmad, mis suudavad 
näha läbi kalju? Hahahaa!» 


«Vaadake sinna nurka, Curtis,» ütlesin mina, osutades kohale, millest Gaguul oli 
kõnelnud. 

«Ohoo, sõbrad, siin on mingi nišš. Püha taevasi Vaadake siia!» 

Kiirustasime tema juurde. Ta seisis seinaorvas, millel oli madala kaarakna kuju. Selles 
orvas vastu seina seisid kolm kivikirstu, igaüks kaks jalga lai ja kaks jalga pikk. Kaks neist 
olid kaetud kivikaantega, kolmanda kaas toetus aga vastu kirstu, mis oli avatud. 

«Vaadake!» kordas ta kähedal häälel, hoides lampi lahtise kirstu kohal. Me vaatasime, 
kuid ei näinud esiotsa midagi, sest meie silmi pimestas hõbedane sädelus. Kui silmad pisut 
harjusid, nägime, et kirst oli pooleni täis lih-vimata teemante, mis enamikus olid õige 
suured. Kummardusin ja võtsin mõned kätte. Jah, polnud mingit kahtlust,, nad tundusid 
katsudes omapäraselt libedaina nagu ehtsad teemandid kunagi. 

Hingetult lasksin need kirstu tagasi kukkuda. 

«Oleme rikkaimad inimesed maailmas,» ütlesin mina. «Monte-Cristo oli meie kõrval 
poisike.» 

«Me ujutame turu teemantidega üle,» arvas Good. 

«Enne tuleb need aga sinna toimetada,» tähendas sir Henry. 

Seisime vaikides ja kahvatult hing vahtisime üksteisele otsa, lamp ja sädelevad kalliskivid 
meie jalge ees maas. otsekui oleksime olnud mingid salaseltslased, kes valmistuvad kuritegu 
toime panema, aga mitte kõige varakamad mehed maailmas, kelleks me end pidasime. 

«Hihihii!» kõkutas Gaguul meie selja taga, sahistades ringi nagu vampiir..«Siin on 
säravaid kive, mida te armastate, valged mened, nii palju kui iganes ihaldate. Võtke 

nad kätte, libistage neid läbi sõrmede, sööge neid, jooge neid, hihii! Jooge neid, hahaa!» 

Sel hetkel tundus mulle mõte süüa ja juua teemante nii naeruväärsena, et puhkesin 
meeletult naerma ja teised minu eeskujul niisamuti, ilma et oleksid teadnudki, miks. Seal me 
seisime ja möirgasime naerda kalliskivide- 

kohal, mis- kuulusid meile, kivide kohal, mida kannatlikud kaevurid suurest august meie 
jaoks tuhandete aastate eest olid välja toonud ja mis meiejaoks oli tallele pannud Saalomoni 
ammu surnud töödejuhataja, kelle nimi ehk oligi löödud kõdunenud vahapitsatitele, mida 
kivist kirstukaante küljes veel praegugi näha võis. Nad ei jõudnud kunagi Saalomoni katte 
ega ka mitte Taaveti kätte, ei saanud neid ei da Silvestra ega keegi teine. Ent. nüüd kuulusid 
nad meile. Meie ees oli miljonite naelte eest teemante ja sadade tuhandetenaelte väärtuses 
kulda ning elevandiluud, mis ootas ainult äraviimist. 

Äkki läks see meeletusetuhin üle ja me jätsime naeru. 

«Avage kal teised kastid, valged mehed,» kraaksus Gaguul, «kindlasti on seal veel 
rohkem. Võtke nii, et teil küll saab, valged isandad! Hahaa! Võtke nii palju kui ihkate!» 

Tema sõnade peale asusime tööle ja hakkasime ülejäänud kahe kasti kaasi lahti 
kangutama. Murdsime pitsatid, tundes end seejuures pisut nagu pühaduserüvetajatena. 

Hurraa! Ka need olid täis, ääreni täis, vähemalt teine kast. See närune murdvaras da 
Silvestra polnud oma kit-senahast pauna täitnud igatahes mitte sellest kastist, Mis puutub 
kolmandasse, siis oli selles kive ainult veerandi võrra, aga need olid kõik valitud 
eksemplarid. Ükski ei kaalunud alla kahekümne karaadi ja mõned olid tuvimuna suurused. 
Paljud neist suurematest kividest olid aga kollaka tooniga, nagu me neid vastu valgust 
hoides kindlaks tegime — Kimberleys nimetatakse selliseid, kive «pleeki-nuiks». 

Mida me aga mitte ei näinud, oli kohutavalt õel pilk, mille meie poole heitis Gaguul, kui ta 
roomas,, roomas nagu madu varakambrist välja ja mööda käiku massiivsest kaljust ukse 


poole. 
ka 


Kuulake! Üksteise järel kajavad võlvkäigust karjatused. See on Foulata hääl! «Oo, 
Bougvan! Appi! Appi! Kivi langeb alla!» «Las minna, tüdruk! Siis ... » «Appi! Appil Ta lõi 
mind noaga!» 

Juba me tormasimegi .mööda käiku edasi. Ja mida me lambivalgel nägime! Kaljuuks vajus 
aeglaselt alla. See oli veel vaid kolme jala kõrgusel põrandast. Ukse ees heitlesid 

Foulata ja Gaguul; Neiul voolas haavast ohtralt verd, aga vapper tüdruk hoidis siiski kinni 
vana nõiamoori, kes võitles nagu metskass. Ah, ta kiskus end vabaks! Foulata kukkus ja 
Gaguul viskus maha, vingerdades otsekui madu kitsasse lõhesse, langeva kalju alla. Ta on 
seal all — oh jumal! Liiga hilja! Kivi surub teda, ta röögib surmapiinas, Ikka allapoole, ikka 
allapoole vajub kivi, aeglaselt rõhub kolmkümmend tonni ta vana keha vastu kaljupõrandat. 
Ta kisendas, nagu me pole veel kedagi kuulnud kisendavat, siis kostis pööritama panev 
rudin ja uks sulgus — just siis, kui me mööda käiku tormates sinna vastu sööstsime. See 
kõik toimus mõne sekundiga. 

Nüüd pöördusime vaatama Foulatat. Vaene tüdruk oli saanud sügava noahaava kehasse ja 
me mõistsime, et ta ei ela enam kaua. 

«Oh, Bougvan, . ma suren,» ägas see kaunis olend. «Gaguul hiilis välja — ma ei näinud 
teda, mu süda oli nõrk — ja uks hakkas langema. Siis ta tuli tagasi ja piilus käiku. Nägin, 
kuidas ta sisse tuli ukse alt, mis aeglaselt vajus. Haarasin temast kinni ega lasknud tal minna. 
Siis lõi ta mind noaga ja nüüd ma suren, Bougvan.» 

«Vaene tüdruk, vaene tüdruk!» hüüdis Good 'meeleheites. Ja kuna ta ei osanud muud teha, 
hakkas ta teda suudlema. 

«Bougvan,» küsis Foulata veidi aja pärast, «kas Maku-mazahn on siin? Nii pimedaks 
läheb, ma ei näe enam.» «Olen siin, Foulata!» 

«Makumazahn, ole mulle keeleks, ma palun sind, sest Bougvan ei saa minust aru, aga 
enne kui ma lähen pimedusse, tahan ma talle öelda paar sõna.» 

«Räägi, Foulata, ma annan su sõnad edasi.» 

«Ütle mu isandale Bougvanile, et ma teda armastan ja et' ma suren rõõmuga, sest tean, et 
ta ei saa oma elu koormata sellisega nagu mina: päike ei või pimedusega ühte heita ega 
valge mustaga. 

Ütle talle, et sellest päevast, kui ma teda nägin, tunnen ma aeg-ajalt, nagu oleks mul rinnas 
linnuke, kes lendab sealt peagi minema, et laulda kuskil mujal. Isegi nüüd, kus ma enam ei 
jaksa tõsta kätt ja kus mu pea -külmaks läheb,, tundub mulle, et mu süda ei sure. Ta on nii 
täis armastust, et võiks elada tuhat aastat ja ikka nooreks jääda. Ütle talle, et kui ma jälle 
uuesti sünnin, siis näen teda ehk tähtedel, ja ma tahan nad kõik läbi otsida, ehkki 

ma võib-olla ka seal oleksin ikka veel must ja tema ikkagi valge. Ütle... ei, ära ütle enam 
muud, Makuma-zahn, kui et ma armastan... 00, hoia mind tugevamini, Bougvan, ma ei 
tunne enam su käsi... 00, 00!» 

«Ta on surnud ta on surnud!» sosistas Good, tõustes masendatult püsti. Ta 
ausameelsel näol voolasid pisarad. 

«Sul ei maksa sellepärast nii väga muretseda, vanapoiss,» ütles sir Henry. 

«Mis!» hüüatas Good. «Mida sa sellega mõtled?» 

«Mõtlen seda, et sul on peagi võimalus talle järele minna. Mees, kas sa ei mõista, et me 
oleme elavalt maetud?» 

Usun, et enne kui sir Henry need sõnad oli lausunud, ei mõistnud me õieti oma olukorra 
kogu õudust, sest meid haaras sügavalt vaese Foulata surmastseen. Ent nüüd me taipasime. 
Päratu raske kaljuuks oli sulgunud — arvatavasti igaveseks, sest ainus aju, mis ta saladust 
tundis, oli ta raskuse all põrmuks rõhutud. See oli uks, mida polnud lootust purustada muuga 
kui vaid suure hulga dünamiidiga. Kuid me olime valel poolel! 

Paar minutit seisime õudusest tardunult Foulata laiba ümber. Viimnegi mehisuseraas näis 
olevat meist kadunud Esimene ehmatus, mida tekitas mõte meid ootavast aeglasest ja 


haletsusväärsest surmast, lõi meid oimetuks. Nüüd oli asi meile selge: too saatan Gaguul 
oli selle püü nise meie jaoks juba algusest peale valmis sepitsenud. 

See oli just niisugune õel pilge, mis tema põrgulikku südant võis rõõmustada: kolm valget 
meest, keda ta algu sest peale mingil ainuüksi temale teadaoleval põhjusel vihkas, hukkuvad 
pikkamööda janust ja naljast varanduste kõrval, mida nad nii väga ihaldasid. Nüüd ma tai- 
pasin, mida ta mõtles, kui ta irvitades soovitas meil teemante süüa ja juua. Arvatavasti oli 
keegi tahtnud mängida vanale domile samasugust vempu, kui ta kalliskividega täidetud 
nahkpauna maha jättis. 

«Nii ei jõua me kuskile,» ütles sir Henry kähedal häälel. «Lamp kustub varsti. Vaatame 
järele, ehk õnnestub meil leida vedru, mis kalju liikuma paneb.» 

Hakkasime meeleheitliku energiaga tegutsema. Seistes ukse alt nõrguvas verises ligas, 
kobasime ust ja käigu seinu. Aga me ei avastanud mingit nuppu ega vedru. 

«On päris kindel, etust ei saa seestpoolt avada,» ütlesin mina. «Kui see oleks võimalik, 
poleks Gaguul riski- 

nud kivi alt läbi pugema hakata. Just see teadmine sundiski teda katset tegema ja iga hinna 
eest põgenema — olgu ta neetud!» 

«Igatahes tabas teda karistus väga kiiresti,» sõnas sir Henry, naerdes lühidalt ja karmilt. 
«Tema saatus oli peaaegu niisama jube kui see, mis arvatavasti ootab meid. Uksega pole 
meil midagi peale hakata. Lähme parem tagasi varakambrisse.» 

Pöördusime ümber ja läksime tagasi, ning möödudes märkasime käigus lõpetamata jäänud 
müüritise kõrval toidukorvi, mida oli kandnud õnnetu Foulata. Tõstsin selle maast ja võtsin 
kaasa neetud varakambrisse, mis oli määratud meile hauaks. Seejärel pöördusime tagasi, 
kandsime hardalt sisse Foulata keha ning asetasime selle rahakastide kõrvale põrandale. 

Siis võtsime istet, toetudes seljaga kivikirstudele, kus peitus hindamatu varandus. 

«Jagame toidu ära, nii et sellest jätkuks võimalikult kauaks,» ütles sir Henry. Nii me 
tegimegi. Sellest pidi meie arvestuse järgi jätkuma neljaks äärmiselt kasinaks söömaajaks, 
mis võis meie elu ehk paari päeva võrra pikendada. Peale biltongi ehk kuivatatud 
metsloomaliha oli meil kaks pudelit vett, kummaski mitte palju üle liitri. 

«Ja nüüd sööme ja joome, sest peagi ootab meid surm,» ütles sir Henry süngelt. 

Sõime igaüks väikese tükikese biltongi ja jõime lonksu vett. On ütlematagi selge, et meil 
polnud suuremat isu, kuid me vajasime hädasti toitu ja tundsime end pärast sööki pisut 
paremini. Seejärel tõusime püsti ja uurisime süstemaatiliselt läbi oma vangla seinad — 
nõrgas lootuses leida mõni teine väljapääs. 

Koputasime seinad ja põranda hoolega läbi, ent väljapääsu ei olnud. Ja polnudki 
tõenäoline, et sellisel varakambril võiks olla varuväljapääs. 

Lamp hakkas suitsema. Oli oli peaaegu otsas. 

«Ouatermain,» pöördus sir Henry minu poole, «mis kell on — teie uur vist käib?» 

Tõmbasin uuri taskust ja vaatasin: kell oli kuus. Koopasse olime tulnud kell üksteist. 

«Infaduus hakkab meie pärast muret tundma,» tähendasin ma. «Kui me õhtuks tagasi ei 
jõua, hakkab ta meid hommikul otsima, Curtis.» 

«Ta otsib asjata. Ta ei tunne ukse saladust ega tea isegi, kus see uks asub. Eile ei teadnud 
saladust ükski hingeline peale Gaguuli. Täna aga-ei tea seda enam mitte keegi. Isegi kui ta 
ukse leiaks, ei suudaks ta seda maha lõhkuda. Terve Kukuaana armee ei suuda viie jala 
paksusest kõvast kaljuseinast läbi murda. Sõbrad, ma ei näe muud teed, kui et meil tuleb end 
kõigevägevama tahte alla painutada. Varandusi otsides on paljud kurva lõpu leidnud. Ja 
meie suurendame nende arvu kolme võtrrat» 

Lamp jäi veel ähmasemaks. 

Siis tõusis ta leek korraks kõrgele ja valgustas heledalt ning selgelt kogu seda stseeni — 
suurt valgete kihvade virna, kullakaste ja vaese Foulata laipa nende ees, aaretega täidetud 


kitsenahast pauna, teemantide tuhmi helki ja meid, kolme piinatud ja kahvatute nägudega 
valget meest, kes istusid ja ootasid näljasurma. 
Leek langes alla ja kustus. 


XVIII PEATÜKK JÄTAME LOOTUSE 


Minu sulg ei ole suuteline tõetruult kirjeldama kõiki järgneva öö õudusi, õnneks leevendas 
neid pisut halastav uni, sest isegi sellises olukorras nagu see, milles viibisime, nõuab 
väsinud keha oma osa. Kuid vähemalt enda kohta pean ütlema, et võimatu oli pikemaks 
ajaks uinuda. Kui jätta kõrvale hirmus -mõte meid ähvardavast koledast saatusest — sest 
vapraimgi mees maailmas kaotaks julguse sellise lõpu ees, mis meid ootas, ja mina pole 
kunagi saanud hoobelda erilise vaprusega —, siis juba siin valitsev vaikus ei lasknud 
magada. Lugeja, võib-olla oled sa mõnikord öösiti ärkvel voodis lamanud ja tundnud, kui 
rõhuv on vaikus, aga ma kinnitan täiesti veendunult, et sul ei ole ettekujutust, milline 
masendav, otse käegakatsutav asi on täielik vaikus. Maa peal on alati mingeid helisid ja 
liikumist, ja kuigi need iseenesest polegi ehk tajutavad, ometi nürivad nad absoluutse 
vaikuse vaheda tera. Aga meie juures polnud midagi niisugust. Olime maetud määratu, 
lumega kaetud mäe sisemusse. Tuhandete jalgade kõrgusel meie kohal tuhises värske tuul 
üle valge lume, aga meieni ei jõudnud ükski heli. Meid lahutas isegi tollest jubedast Surma 
koopast pikk tunnel ja viie jala paksune 

kaljuplaat. Ja surnud on hääletud. Meie, kes me lamasime õnnetu Foulata kõrval, võime 
seda kinnitada. Kogu maapealse ja taevase kahurväe kogupauk poleks kostnud hauda, kuhu 
olime elavalt maetud. Me olime ära lõigatud kõigist maailma häältest — olimegi ju 
tegelikult niisama hästi kui laibad hauas. 

Siis tungis mulle järsku teadvusse meie olukorra kogu iroonia. Meie ümber lebas küllalt 
varandust, et tasuda mõni tagasihoidlikum riigivõlg või ehitada soomuslaevade eskaader, ja 
ometi oleksime kõik selle loovutanud tühiseimaga pääsemislootuse eest. Ja varsti oleksime 
selle kahtlemata suurima rõõmuga vahetanud toiduraasukese või Kruusitäie vee vastu, veel 
hiljem aga andnud kõik ära eesõiguse vastu oma kannatused kiiremini lõpetada. Jah, tõesti, 
varandus, mille tagaajamisele inimesed sageli pühendavad kogu oma elu, on lõppude lõpuks 
täiesti väärtusetu. 

Öö venis edasi. 

«Good,» ütles lõpuks sir Henry hääl, mis selles ääretus vaikuses õudsena kõlas, «kui palju 
tikke teil veel toosis järel on?» 

«Kaheksa, Curtis.» 

«Tõmmake üks põlema, vaatame kella.» 

Good kuulas sõna. ja pärast tihedat pimedust tikuleek jeaaegu pimestas meid. Minu kell 
näitas viis. Kõrgel meie )eade kohal lumeväljadel lõi praegu roosatama kaunis coit ja 
hommikutuul pani öise udu orgudes liikuma. 

«Võiksime ehk natuke süüa, et oma jõudu alal hoida,» panin ette. 

«Mis meil söömisest kasu on,» vastas Good. «Mida rutem mc surerne ja oma piinast lahti 
saame, seda parem.» 

«Kuniks elu, seniks lootust,» sõnas sir Henry. 

Nii me siis sõime ja rüüpasime pisut vett, ja jälle möödus hulk aega. Siis tuli sir Henry 
mõttele, et oleks ehk kasulik asuda nii ukse lähedale kui võimalik ja hüüda — nõrgas 
lootuses, et keegi võib väljas kuulda. Good, kellel on pikast mereteenistusest tugev, 
läbitungiv hääl, ronis käiku ja asus tööle. Pean ütlema, et ta tegi otse kuratlikku kisa. Ma 
pole iial kuulnud sellist möirgamist. Aga tulu oli sellest niisama vähe kui sääse pirinast. 

Mõne aja pärast jättis ta järele ja tuli tagasi väga janusena ning talle tuli vett anda. Seejärel 
loobusime karjumisest, kuna see vähendas kurjasti meie veetagavara. 

istusime jälle põrandale ja toetusime Kasutute teemandi-kirstude vastu, vajudes sellesse 
hirmsasse, tegevusetusse, mis oli meie seisukorra üks raskemaid piinu. Ja ma pean 
tunnistama, et vähemalt minu üle sai võimust meeleheide. Toetasin pea sir Henry laia õla 
najale ja puhkesin nutma, aga ma usun, et kuulsin ka Goodi nuuksuvat teise seina ääres ja 
vanduvat ennast sellise nõrkuse pärast. 

Oh, kui tubli ja vapper oli see suur mees! Kui me oleksime olnud kaks hirmunud last ja 
tema meie amm, ka siis poleks ta võinud meid õrnemini kohelda. Ta nagu unustas, et ka 
tema ise oli selle viletsuse osaline, ja tegi kõik, mis võis, et meie laostunud närve rahustada, 
jutustades lugusid meestest, kes olid olnud umbes samasugustes olukordades ja siiski 
imekombel pääsenud. Ja kui ta nende lugudega meie meeleolu tõsta ei suutnud, püüdis ta 
meile selgeks teha, et jõuame nüüd lihtsalt kiiremini lõpuni, mis paratamatult ootab kõiki, et 
peagi on kõik möödas ja et näljasurm on üks kergemaid surmasid (mis pole sugugi tõsi). 

Tal on suurepärane iseloom — väga vaikne, .ent väga tugev. 

Kuidagi möödus ka päev, nagu oli möödunud eelmine öögi — kui ma üldse võin kasutada 
neid mõisteid, kõneldes paigast, kus alati valitses pilkane öö. Kui ma jälle süütasin tiku, et 
aega vaadata, siis nägin, et kell oli seitse. 

Sõime ja jõime ning seejuures tuli mulle äkki pähe uus mõte. 

«Kuidas on võimalik, et õhk püsib siin värske? See on küll paks ja raske, ent ta uueneb 
siiski.» 

«Püha taevas!» hüüatas Good püsti karates. «Vaat selle peale ma ei tulnudki! See ei või 
tulla läbi kiviukse, sest too on nii õhukindel, kui üks uks üldse olla võib. öhk peab sisse 
pääsema kuskilt mujalt. Kui siin poleks õhutõmbust, oleksime juba kohe sisse tulles 
lämbunud või mürgituse saanud. Vaatame järele.» 

Kummaline, millise muutuse see tühine lootusesäde meis esile kutsus. Hetke pärast 
ronisime kõik käpuli põrandal ringi, püüdes tabada kõige nõrgematki tuuletõmbust. Äkki 
jahtus mu innukus. Mu käe alla jäi midagi külma. See oli surnud Foulata nägu. 

Umbes tund või isegi kauem kobasime ringi, kuni sir Henry ja mina sellest lõpuks 
meeleheitel loobusime. Olime tublisti viga saanud, põrgates ühtelugu peadpidi vastu 

elevandikihvu, kivikirste ja ruumi seinu. Aga Good ei lasknud end siiski heidutada ja 
kinnitas peaaegu rõõmsalt, et see on ikkagi parem kui tegevusetus. 

«Noh, sõbrad,» ütles ta äkki pingutatud häälel, «tulge siia.» 

Iseenesestki mõista ronisime üpris kiiresti tema juurde. 

«Ouatermain, pange oma käsi siia, kus minu oma on. Noh, kas tunnete midagi?» 

«Mulle näib, et tunnen õhutõmbust.» 

«Kuulake nüüd!» Ta tõusis ning trampis sellel kohal ja meie südames lõi lõkkele lootus: 
kõmises õõnsalt. 

Väriseval käel süütasin tiku (mul oli neid ainult kolm tükki järel). Nägime, et oleme ruumi 
kaugeimas nurgas — seepärast me ei olnudki esialgu põhjalikule läbiuurimi-sele vaatamata 
seda õõnsat kõma tähele pannud. Seni kui tikk põles, uurisime kohta hoolikalt. Massiivses 
kaljupõrandas oli kitsas pragu ja — püha taevas! — sealsamas, põrandaga ühel tasapinnal, 
oli kivirõngas. Keegi meist ei lausunud sõnagi, olime liiga erutatud ja meie südamed peksid 
uuesti tärganud lootusest nii ägedasti, et me poleks suutnudki rääkida. Goodi taskunoal oli 
teises otsas konks, millega hobusekabja seest kivikesi välja urgitsetakse. Ta tõmbas konksu 
lahti ja kraapis sellega ümber kivirõnga. Lõpuks pistis ta konksu rõnga alla ja kangutas 
tasakesi, karte's konksu ära murda. Rõngas hakkas liikuma. Kuna ta oli kivist, polnud ta 
kõigi nende sajandite jooksul, mis ta seal lebas, kinni roostetanud, nagu see oleks tingimata 
juhtunud raudrõngaga. Lõpuks oli rõngas püsti kanguta-tud. Siis haaras ta sellest kahe käega 
kinni ja sikutas kõigest jõust, aga miski ei liikunud. 

«Laske mina proovin,» ütlesin kannatamatult, sest kivi asetus ruumi nurgas oli selline, et 
ainult üks inimene korraga võis tõmmata. Haarasin rõngast kinni ja tirisin nagu suutsin, ent 
tulemusteta. 


Siis katsetas sir Henry — samuti asjata. «Teate, Curtis,» ütles Good, «proovige veel ja 
pange kogu oma jõud mängu. Teie olete niisama tugev kui meie kahekesi kokku. Pidage!» 
Ta tõmbas välja tugeva mustast siidist taskurätiku, mida ta oma headele kommetele ustavaks 
jäädes alati kaasas kandis, ning pistis selle rõngast läbi. «Ouatermain, teie haarake Curtisel 
vöökohalt kinni, ja kui ma käskluse annan, tõmmake oma kalli elu eest. Nüüd!» 

Sir Henry pani välja kogu oma tohutu jõu ja ka meie Goodiga andsime oma parima. 

«Sikutage! Sikutage! Juba annab järele,» ägises sir Henry ja ma kuulsin, kuidas musklid ta 
laial turjal nak-susid. Äkki kostis krigisemist, meile lõi vastu värske õhu puhang ning 
järgmisel hetkel olime selili põrandal maas, raske kiviplaat kõige peal. Sir Henry jõud oli 
võidule pääsenud — ja kunagi pole kehaline tugevus kellelegi suuremat kasu toonudl 

«Tõmmake tikku, Ouatermain,» ütles ta, niipea kui olime end püsti ajanud ja hinge tagasi 
tõmmanud. «Aga ettevaatlikult.» 

Tegin seda ja — taevale tänul — meie ees paistis kivi-trepi esimene aste. 

«Ja mis nüüd edasi?» päris Good. 

«Lähme trepist alla muidugi ja usaldame ennast saatuse hooleks.» 

«Pidage!» ütles sir Henry. «Oüatermain, võtke kaasa see tükike biltongi ja järelejäänud 
vesi. Meil võib neid vaja minna.» 

Läksin ja ronisin tagasi meie endisele kohale kivikirstude juurde, et teha, nagu öeldud, aga 
kui hakkasin sealt ära tulema, torkas mulle pähe üks mõte. Viimase kahekümne nelja tunni 
jooksul olime teemandid peaaegu unustanud — ausalt öelda ajas.paljas mõte teemantidele 
meil südame pööritama, arvestades kõike seda, mis nad meile kaela olid toonud. Aga ma 
mõtlesin, et võiksin siiski mõned kaasa võtta — juhuks kuj me kunagi peaksime sellest jõle- 
dast urkast välja pääsema. Niisiis pistsingi käe esimesse kirstu ja toppisin kõik oma vana 
jahikuue ja pükste vabad taskud täis, lisades lõpuks — ja see oli õnnelik mõte — paar 
peotäit suuri teemante kolmandast kirstust. Veidi järele mõelnud, puistasin veel suure hulga 
kive Foulata toidukorvi, kus leidus nüüd veel ainult väike tükike biltongi ja üks veepudel. 

«Kuulge, sõbrad,» hõikasin, «kas te ei taha ka pisut teemante kaasa võtta? Mina panin 
endal taskud ja korvi täis...» 

«Oh, tulge juba, Ouatermainl Põrgusse need teemandid!» ütles sir Henry. «Loodan, et ma 
enam kunagi ühtki neist ei näe!» 

Good ei vastanud üldse. Usun, et ta jättis viimast korda hüvasti sellega, mis oli säilinud 
vaesest neiust, kes teda 

nii väga oli armastanud. Ja nii imelik kui see sulle ka võib tunduda, armas lugeja, kes sa 
istud mugavalt kodus ja mõtled tohutule, tõtt öelda hindamatule aardele, mille me nõnda 
hülgasime, — ma kinnitan sulle, et kui sina oleksid veetnud oma kakskümmend kaheksa 
tundi niisama hästi kui söömata ja joomata sellises paigas, poleks sinagivae-vunud end 
koormama teemantidega ja oleksid samuti kiiruga roninud alla tundmatutesse käikudesse, 
mis viisid maa sügavusse, meeletus lootuses pääseda piinarikkast surmast. Kui mul kogu mu 
pika elu jooksul poleks saanud nagu teiseks loomuseks -harjumus mitte midagi väärtuslikku 
maha jätta, kui on veel kübegi lootust, et suudan seda kaasa viia, siis poleks ma kindlasti 
hakanud end oma taskute ja korvi täitmisega vaevama. 

«Tulge ometi, Oüatermain,» kordas sir Henry, kes juba seisis esimesel trepiastmel. «Aga 
tasakesi!.Mina lähen ees.» 

«Vaadake ette, kuhu te astute, seal all võib olla mõni hirmus auk,» hoiatasin mina. 

«Tõenäolisemalt on seal küll mingi teine kamber,» vastas sir Henry ja laskus aeglaselt 
ning trepiastmeid lugedes allapoole. 

Viieteistkümneni jõudes ta peatus. «Siin on põrand,» sõnas ta. «Tänu taevale! Paistab, et 
siit algab mingi käik. Tulge mulle järele.» 

Good läks teisena ja mina viimasena, kandes korvi. Alla jõudes läitsin ühe kahest tikust, 
mis meil veel alles olid. Selle valgusel jõudsime märgata, et seisime kitsas tunnelis, mis viis 


trepist, kust olime alla tulnud, täisnurga all vasakule ja paremale. Enne kui meil mahti oli 
asja täpsemalt uurida, põletas tikk mul näppe ja kustus. Nüüd tõusis eluline küsimus — 
kumba teed minna? Me ei osanud muidugi arvatagi, mis tunnel see õieti oli ja kuhu ta viis, 
ent ometi võis meid ühes suunas oodata pääsemine ja teises hukk. Olime suurimas 
kimbatuses, kui Goodile äkki meenus, et kui ma tiku läitsin, kallutas käigus puhuv kerge 
tuuletõmbus leegi vasakule. 

«Lähme siis tuuletõmbusele vastupidises suunas,» ütles ta, «õhk tõmbub sissepoole, mitte 
väljapoole.» 

Kiitsime selle nõu heaks, ja kätega seinu kobades ning jalaga igal sammul ettevaatlikult 
maapinda katsudes jätsime tolle neetud aaretekambri selja taha ja asusime koledale retkele, 
et oma elu päästa. Kui keegi kunagi veel 

sinna sisse astub — mida ma küll ebatõenäoliseks pean —, siis leiab ta märke meie 
sealviibimisest avatud aardekirs-tude, tühja lambi ja vaese Foulata valgete luude näol. 

Kui me sel kombel umbes veerand tundi mööda käiku edasi olime komberdanud, tegi see 
järsku käänaku — või õigemini küll ristus teise käiguga, kuhu me nüüd pöördusime —, aga 
ainult selleks, et mõne aja pärast jõuda kolmandasse. Nii kestis mitu tundi. Näis, nagu 
oleksime sattunud kivilabürinti, mis ei viinud kuskile välja. Mis otstarve kõigil neil käikudel 
kunagi võis olla, seda ma muidugi ei tea öelda, aga me arvasime, et need on mingid 
muistsed kaevanduskäigud, mis ristlesid siia-sinna, nii nagu maapõuevarade sooned neid 
kunagi olid juhtinud. See on ainus seletus, mida me neile nii arvukatele käikudele oskasime 
anda. 

Lõpuks peatusime, kurnatud väsimusest ja masendatud oma lootuste kokkuvarisemisest, 
mis närtsitab südant, ning sõime viimase tükikese biltongi ja jõime ära viimase lonksu vett, 
sest meie kurgud olid kuivad nagu lubjaaugud. Paistis, et olime pääsenud surmast 
varakambri pimeduses ainult selleks, et hukkuda nende käikude pimeduses. 

Kui me seal nõnda täielikus masenduses seisime, tundus mulle, nagu kuuleksin mingit 
heli, millele ma juhtisin ka oma kaaslaste tähelepanu. See oli väga nõrk ja väga kauge, aga 
see oli siiski mingi hääl, tasane "kohin, sest ka teised kuulsid seda, ja on võimatu kirjeldada, 
kui taevalik see oli pärast pikki tunde täielikku, õudset vaikust. 

«Püha taevas! See on voolav vesi,» ütles Good. «Lähme!» 

Asusime teele suunas, kust' see tasane kohin näis kostvat, kobades nagu ennegi käsikaudu 
piki kaljuseina edasi. Mäletan, et panin teemantidega täidetud korvi korraks maha sooviga 
kandamist vabaneda, ent järgmisel hetkel sundis teine mõte mind seda jälle üles võtma. 
Inimene võib ju surra niisama hästi rikkana kui vaesena. Mida kaugemale me- läksime, seda 
selgemaks muutus heli, kuni see tolles vaikuses kõlas juba päris valjusti. Edasi, ikka edasi. 
Nüüd kuulsime juba üsna selgesti kiirelt voolava vee iseloomulikku kohinat. Kuidas aga 
võis seal maa sügavuses leiduda voolavat vett? Olime sellele nüüd juba päris lähedal ja 
Good, kes sammus kõige ees, kinnitas vandega, et ta haistab seda. 

«Minge aeglasemalt, Good,» ütles sir Henry, «peame 

hoiduma lähestikku.» Ja nagu vastuseks plärtsatas vesi ning kostis Goodi karjatus. Ta oli 
sisse kukkunud. 

«Good, Good! Kus te olete?» karjusime hirmsas ahastuses. Meie tohutuks kergenduseks 
kõlas lämbunud häälel vastus: 

«Kõik on korras, sain ühest kaljust kinni. Tõmmake tikku, et ma näeksin, kus te olete.» 

Kähku läitsin viimase 'tiku. Selle ähmasel valgusel nägime oma jalge ees kiiresti voolavat 
tumedat veemassi Me ei näinud, kui lai see õieti oli, ent sealsamas lähedal, kaldast veidi 
eemal, märkasime oma seltsimehe tumedat kogu, kes oli klammerdunud veest väljaulatuva 
kaljunuki külge. 

«Seiske paigal ja võtke mind vastu,» hõikas Good. «Pean ujuma.» 


Seejärel kuulsime sulpsatust ja ägedat sumamist. Mõne hetke pärast kahmas ta 
toetuspunkti järele ja sai sir Henry väljasirutatud käest kinni. Tõmbasime ta tunnelisse kui- 
vale. 

«Oh sa tuhat!» ähkis ta hingeldades. «See läks küll üle noatera! Kui ma poleks sellest 
kaljunukist kinni saanud ega osanud ujuda, oleks kõik läbi olnud. See jõgi voolab nagu 
veskipaisust ja mu jalad ei puutunud põhja.» 

Me ei julgenud selle maa-aluse jõe kallast pidi edasi minna, sest kartsime jälle pimedas 
vette kukkuda. Kui Good oli pisut puhanud ja me olime küllastuseni joonud vett, mis oli 
maitsev ja värske, ning pesnud nii hästi kui saime oma nägusid, mis seda hädasti vajasid, 
lahkusime selle Aafrika Stüksi14 kallastelt ja hakkasime mööda käiku tuldud teed tagasi 
minema, Good ebameeldivalt tilkudes kõige ees. Viimaks jõudsime uude käiku, mis viis 
paremale. 

«Võime niisama hästi pöörata ka siia,» ütles sir Henry vaevatult. «Siin on kõik teed 
ühesugused. Meil pole muud teha kui edasi minna, kuni kokku vajume.» 

Kaua, kaua komberdasime aeglaselt ja äärmiselt kurnatuna piki seda uut käiku edasi, sir 
Henry kõige ees. Jälle korraks mõtlesin korvi maha jätta, kuid ei teinud seda siiski. 

Äkki sir Henry peatus ja meie põrkasime vastu tema selga. 

«Vaadake!» sosistas ta. «Kas ma hakkan mõistust kaotama või on see tõesti valgus?» 

Vahtisime, silmad pärani, ja seal, jah, seal kaugel meie ees helendas valguslaik, mitte 
suurem kui maamajakese aknaruut. Valgus oli nii nõrk, et kahtlen, kas kellegi teise silmad 
peale meie omade, mis mitu päeva polnud näinud midagi peale pimeduse, oleksid seda üldse 
märgata suutnud. Lootusetuhinas ruttasime edasi. Viie minuti pärast polnud enam mingit 
kahtlust: see oli tõesti nõrk valguslaik. Veel minut, ja meile lehvis vastu tõeliselt värske õhu 
puhang. Tungisime edasi. Siis äkki tunnel ahenes. Sir Henry laskus põlvili. Ikka ahtamaks 
jäi käik, kuni ta polnud laiem kui paras reba.seurg — aga pange tähele, see oli uuristatud 
mullasse!. Kalju oli kadunud. 

Veel pisut pingutust, veel pisut rabelemist, ja sir Henry oli väljas, tema järel Good ja 
Goodi järel rriina, lohistades enda järel Foulata toidukorvi. Kõrgel meie kohal sira-sid 
armsad tähed ja meie sõõrmeisse tungis mahe õhk. Siis andis pinnas meie all äkki järele ja 
mc veeresime kukerpalli läbi rohu ja põõsaste, mööda pehmet niisket maapinda üha 
allapoole. 

Korv jäi kuhugi kinni ja ma sain pidama. Ajasin end istukile ja hõikasin valjusti. Pisut 
altpoolt kostis vastus — seal oli sir Henry metsik kihutamine väikesel astangul peatunud. 
Ronisin tema juurde ja leidsin ta vigastamatuna, kuigi hingetuna. Siis hakkasime vaatama, 
kuhu on jäänud Good. Leidsime ta pisut kaugemalt — ta oli mingite haruliste juurte vahele 
kinni jäänud ning kaunis uimane, ent toibus peagi. 

Istusime kolmekesi sinnasamasse rohule ja meid haaras nii võimas tundesööst, et 
puhkesime vist kõik rõõmU pärast nutma. Olime pääsenud tollest jubedast koobas-tikust, 
mis äärepealt oleks saanud meie hauaks. Kahtlemata juhtis mingi halastav võim meie 
sammud tunneli lõppu tolle šaakaliuru juurde — sest seda see arvatavasti oli. Ja vaata, 
mägede kohal puhkes roosakaspunane koit, mida me enam iial näha ei lootnud! 

Peagi taganes mäenõlvadelt hallikas aovalgus ning me nägime, et oleme koopa sissekäigu 
ees asuva suure kaevanduseaugu põhjas või peaaegu põhjas. Nüüd märkasime ka juba augu 
äärel istuvate kolosside ähmaseid kogusid. Kahtlemata olid need hirmsad käigud, mida 
mööda me olime ekselnud tolle mõõtmatult pika öö jooksul, kunagi 

mingil viisil suure teemändikaevandusega ühenduses olnud. Mis puutub maa-alusesse 
jõkke mäe sisemuses, siis ainult taevas ise teab, mis see õieti on, kust ta tuleb ja kuhu läheb. 
Mina igatahes ei tunne mingit tahtmist ta voolu suunda uurida. 


“St üks — manalajögi kreeka mütoloogias, 


Läks ikka valgemaks ja valgemaks. Võisime juba eristada üksteise nägusid, ja niisugust 
pilti, nagu me seekord pakkusime, pole minu silmad ei enne ega pärast näinud. Lohkus 
paledega, aukuvajunud silmadega inimvaremed, üleni tolmu ja poriga määritud, muljutud, 
verised, pikaajaline surmahirm ikka veel näole kirjutatud — nii olime tõepoolest vaatepilt, 
mis oleks võinud päevavalguse ära hirmutada. Aga ometi on püha tõde, et Goodil püsis 
monokkel ikka veel silmas. Kahtlen, kas ta üldse oli seda vahepeal välja võtnud. Ei pimedus, 
ei suplus maa-aluses jões ega veeremine mäenõlvalt polnud suutnud Goodi ta monoklist 
lahutada. 

Tõusime kähku, kartes, et kui jääme kauemaks istuma, kangestuvad meie liikmed, ja 
hakkasime aeglasel ning piinarikkal -sammul'mõõda järsku augunõlva üles rühkima. Umbes 
tund või rohkemgi pingutasime visalt sinisavisest kaldast üles, rebides end edasi nõlvu 
katvate rohupuh-maste ja juurikate abil. Kuid nüüd ei tulnud mul enam pähegi korvi maha 
jätta — ainult surm oleks suutnud mind sellest lahutada. Lõpuks jõudsime üles ja seisata- 
sime suure tee ääres kaevanduse serval, just hiiglakujude vastas. 

Tee ääres, meist umbes saja jardi kaugusel põles väikese onniderühma ees tuli ja tule 
ümber liikusid inimkujud. Vankusime üksteise najale toetudes nende poole, tehes iga paari 
sammu järel peatuse. Äkki üks neist kujudest tõusis, nägi meid ja langes hirmu pärast 
karjudes maha. 

«Infaduus, Infaduusl Need oleme meie, sinu sõbrad!» 

Ta tõusis ja jooksis meie poole, silmad meeletult pärani, ikka veel hirmust vabisedes. 

«Oh mu isandad, mu isandad! Te olete siis surnuist üles tõusnud! Surnuist üles tõusnud!» 

Ja vana sõjamees viskus meie ette põlvili, haaras sir Henry põlvede ümbert kinni ning 
puhkes rõõmu pärast valjusti nutma. 

XIX PEATÜKK IGNOSI JUMALAGAJÄTT 


Kümme päeva pärast seda sündmusterohket hommikut leidsime end jälle Loos, oma vahas 
korteris. Ja imelik küll, me ei olnudki oma hirmsates seiklustes eriti kannatada saanud — 
ainult et minu juuksepadrik oli kolm varjundit hallim kui koopasse minnes ja Good ei 
muutunudki päris endiseks pärast Fculata surma, mis oli teda nähtavasti sügavalt 
vapustanud. 

Vaevalt on vajadust öelda, et me ei tunginud enam iial Saalomoni varakambrisse. Pärast 
seda kui olime üleelatud vaevadest kosunud — ja see nõudis nelikümmend kaheksa tundi —, 
laskusime uuesti suure kaevanduse põhja, lootuses leida üles auk, mille kaudu olime mäest 
välja roninud, aga meie vaev oli asjatu. Esiteks, vahepeal oli sadanud vihma ning kustutanud 
meie jäljed, ja mis veel hullem, päratu augu küljed olid täis sipelgakaru ning teiste loomade 
urge. Oli võimatu öelda, millisele neist paljudest urgudest me oma pääsemise võlgnesime. 
Viimasel päeval, enne kui asusime tagasiteele-Loo poole, uurisime veel kord põhjalikult 
stalaktiitkoopa imesid, ja taga kihutatud mingist 'Trahutusest, tungisime isegi uuesti Surnute 
Kambrisse. Roninud Valge Surma oda alt läbi, silmitsesime tunnetega, mida minu sulg 
kirjeldada ei suuda, kaljut, mis oli meil pääsemistee ära lõiganud, ja meenutasime 
hindamatuid aardeid selle taga, mõtlesime salapärasele vanaeidele, kelle lamedaks litsutud ja 
lömastatud jäänused lebasid kalju all, ja kaunile neiule, kelle haua sissekäiguks see koht oli 
saanud. Ma ütlen «silmitsesime kaljut», sest mii hoolega kui me ka ei uurinud, ei leidnud me 
vähimatki pragu ega märki languksest. Samuti ei õnnestunud meil avastada müüd igaveseks 
lahendamatut saladust, kuidas seda liikuma panna, kuigi 'me otsisime üle 'tunni. See on 
kindlasti mingi imeväärne seadeldis, mis oma massiivsuse ja äraarvamatu lihtsusega on 
iseloomulik ajastule, mis ta lõi. Ma kahtlen, kas kuskil mujal maailmas leidub midagi taolist. 

Lõpuks loobusime oma otsinguist, südamed täis kibedat pettumust — ehkki ma ei usu, et 
meil siis, kui kaljusein oleks meie silme ees järsku üles kerkinud, oleks jätkunud julgust 
astuda üle Gaguuli purustatud jäänuste ja veel kord tungida varakambrisse, isegi kindlas 
lootuses 

sealt välja tuua piiramata hulgal teemante. Ometi kerkis mulle peaaegu nutt kurku mõtte 
juures, .et tuleb maha jätta kogu see varandus, arvatavasti suurim ühte paika koondatud 
varandus kogu maailmas. Aga polnud midagi parata. Ainult dünamiit oleks suutnud avada 
tee läbi viie jala paksuse massiivse kalju. 

Niisiis jätsime selle sinnapaika. Võib-olla satub kunagi kauges tulevikus mõni õnnelikum 
uurija vajalikule «Avane, Seesamile» hi ja ujutab turu teemantidega üle. Aga mina isiklikult 
kahtlen selles. Mulle tundub, et need kolmes kivikirstus peituvad kalliskivid, mis on väärt 
kümneid miljoneid naelu, ei kaunista iial ühegi maise iluduse kaela. Need kivid ja Foulata 
luud jäävad oma külma üksindusse kõigi 'aegade lõpuni. 

Pettumusohkega pöördusime tagasi ja järgmisel päeval asusime teele Loosse. Ja ometi 
olime oma pettumuses tõesti äärmiselt tänamatud, sest nagu lugeja ehk mäletab, olin ma 
enne meie vangikongist lahkumist õnneliku mõttevälgatuse sunnil igaks juhuks täitnud 
kalliskividega oma vana jahikuue ja pükste taskud, samuti ka Foulata korvi, mis mahutas 
Veel kaks korda niipalju, kuigi veepudel osa ruumi endale nõudis. Hulk kive oli küll välja 
kukkunud, kui me mööda mäekülge alla veeresime, sealhulgas mitu suuremat, mis ma olin 
toppinud kuuetaskusse kõige peale. Aga suhteliselt oli neid siiski tohutu hulk järel, muuseas 
ka üheksakümmend kolm suurt kivi, kaaluga kakssada kuni kakssada seitsekümmend 
karaati. Minu vana jahikuue taskus ja korvis leidus küllalt varandust, et teha meid kõiki kui 
mitte just miljonärideks sõna niisuguses mõttes, nagu sellest aru saadakse Ameerikas, siis 
ikkagi väga jõukaks. Ja igaühel oleks veel järele jäänud küllalt kive, et lasta teha kolm kõige 
kaunimat ehet Euroopas. Nii et meil polnud sugugi halvasti läinud. 

Loosse jõudmisel ootas meid äärmiselt südamlik vastuvõtt Ignosi poolt, kelle me leidsime 
olevat hea tervise juures ja kibedasti ametis oma võimu kindlustamisega ning nende 
rügementide taastamisega, mis suures võitluses Tvalaga kõige rohkem kannatada olid 
saanud. 

Ta kuulas pingsa huviga jutustust meie imelistest seiklüstest, 

ent kui me talle kõnelesime Gaguuli koledast surmast, jäi ta mõttesse. 

«Tule siia!» hõikas ta ühele väga vanale indunale ehk nõunikule, kes istus koos teistega 
ringis kuninga ümber,, aga siiski väljaspool tavalise kõne kuuldekaugust. Rauk tõusis, astus 
lähemale, tervitas ja võttis istet. 

«Sa oled vana,» ütles Ignosi. 

«Jah, kuningas, mu isand. Sinu isaisa ja mina sündi-sime ühel ja samal päeval.» 

«Ütle mulle, kas sa tundsid lapsena vana nõida Gaguuli?» 

«Jah, kuningas, mu isand.» 

«Milline ta siis oli — noor nagu sinagi?» 

«Ei, kuningas, mu isand. Ta oli just samasugune kui praegugi ja samasugune, nagu ta oli 
minu vanavanaisa ajal: vana ja kuivanud, väga inetu ja täis õelust.» 

«Teda ei ole enam. Ta on surnud.» 

«Või nõnda, oh kuningas! Siis on maalt võetud muistne needus.» 

«Mine!» 

«Koomi Ma lähen, Must Kutsikas, kes sa vana koera kõri puruks rebisid. Koomh 

«Näete, mu vennad,» ütles Ignosi, «see oli kummaline naine ja ma olen rõõmus, et ta on 
surnud. Ta oleks teil lasknud surra tolles pimedas paigas ja võimalik, et hiljem oleks ta 
leidnud tee, kuidas tappa mindki, nagu ta leidis tee, kuidas tappa mu isa ja seada tema 
asemele Tvala, kes ta mustale südamele armas oli. Nüüd aga jätkake oma lugu; kindlasti 
pole sellesarnast iial kuuldud!» 

Kui olin jutustanud kogu loo meie pääsemisest, nagu me omavahel kokku olime leppinud, 
kasutasin juhust, ct rääkida Ignosiga meie lahkumisest Kukuaanamaalt. 


15<Avane, Seesami» (õieti: «Seesam, Seesam, avaneb) — araabia muinasjutus «Ali- 
Baba ja nelikümmend röövlit* võlusõnad, mis avavad sissekäigu aaretega täidetud koopasse, 


«Ja nüüd, Ignosi,» ütlesin, «on tulnud aeg, kus peame sinuga jumalaga jätma ja teele 
asuma, et uuesti oma kodumaad näha. Vaata, Ignosi, sa tulid siia meie teenrina ja nüüd, kus 
me sinust lahkume, oled sa vägev kuningas. Kui tahad meile tänulik olla, siis pea meeles 
oma lubadust ja talita selle järgi: valitse õiglaselt, austa seadust ja ära saada kedagi ilma 
kohtuta surma. Siis lööb su riik õitsele. Homme päevatõusul annad sa meile kaasa 
saatjaskonna... kes meid üle mägede juhib. Kas sa teed seda, oh kuningas?» 

Ignosi kattis hetkeks näo kätega, enne kui vastas: 

«Mu süda on täis kurbust. Teie sõnad lõhestavad selle kaheks. Mis olen ma teile teinud, 
Inkubu, Makumazahn ja Bougvan, et te mind maha jätate? Teie, kes te ülestõusu ajal ja 
lahingus minu kõrval seisite, lahkute minust rahu ja võidu päeval. Mida te ihkate? Naisi? 
Valige neidude seast! Elupaika? Vaadake, maa kuulub teile, nii kaugele kui silm ulatub. 
Valgete inimeste maju? Te õpetate minu rahvale, kuidas neid ehitada. Kariloomi, et saada 
liha ja piima? Iga abielus mees toob teile härja või lehma. Metsloomi küttimiseks? Kas ei 
huigu minu metsades ringi elevante ja kas ei tuku pilliroos jõehobuseid? Tahate sõdida? 
Minu «Impid» on teie käsutuses. Ja kui on veel midagi, mis ma teile pakkuda võiksin, siis 
annan ma teile ka selle.» 

«Ei, Ignosi, me ei taha ühtki neist asjust,» vastasin mina. «Tahame oma kodupaika.» 

«Nüüd ma tean,» ütles Ignosi kibedalt ja välkuvail silmil, «et te armastate säravaid kive 
rohkem kui mind, oma sõpra. Kivid on teil käes, nüüd lähete te Natalisse ja sealt üle 
voogava tumeda vee, et need maha müüa ja rikkaks saada, nagu valge mehe süda seda 
ihaldab. Olgu seepärast neetud need valged kivid ja neetud olgu see, kes neid otsib. Tabagu 
surm seda, kes oma jala nende pärast Surma koopasse tõstab. Ma olen rääkinud. Valged 
mehed, te võite minna.» 

Asetasin käe tema käsivarrele. «Ütle mulle, Ignosi,» sõnasin, «kui sa rändasid Suulumaal 
ja valgete inimeste seas Natalis, kas su süda siis ei kiskunud maa poole, millest su ema sulle 
jutustas, sinu kodumaa poole, kus sa maailmavalgust nägid ja lapsena mängisid! maa poole, 
kus oli sinu kodu?» 

«Nii see oli, Makumazahn.» 

«Niisamuti, Ignosi, kisuvad meie südamed isamaa ja kodupaiga poole.» 

Tekkis vaikus. Ja kui Ignosi selle katkestas, oli ta hääletoon muutunud. 

«Ma mõistan nüüd paremini kui kunagi varem, et sinu sõnad on targad ja täis mõistlikkust, 
Makumazahn. See. kes lendab õhus, ei armasta liikuda maapinnal. Valge mees ei armasta 
elada mustadega ühel viisil ega elutseda nende kraalides. Hüva, te peate minema ja jätate mu 
südame valutama: minule olete te niisama hästi kui surnud, sest sealt, kuhu te lähete, ei jõua 
minuni ükski sõnum. 

Ent kuula ja ütle oma vendadele edasi minu sõnad. Ükski teine valge mees ei tohi iial üle 
mägede tulla, isegi siis, kui ta elusalt mägedeni pääseb. Ma ei taha näha kaubitsejaid koos 
nende püsside ja džinniga. Minu rahvas võitleb odaga ja joob vett nagu nende esiisad enne 
neid. Ma ei taha näha palvemehi, kes sõdurite südamesse surmahirmu istutavad ja rahvast 
kuninga seaduse vastu üles ässitavad. Nad rajavad tee valgetele, kes tulevad seda mööda 
nende kannul. Kui mõni valge mees minu riigi väravate taha tuleb, saadan ma tema tagasi, 
kui tuleb sada, kihutan ma nad minema, ja kui tulevad sõjaväed panen ma nende vastu välja 
kogu oma jõu ja nad ei saa minust võitu. Keegi ei pea iial enam säravaid kive leidma, isegi 
mitte terve sõjavägi, sest kui nad tulevad, saadan välja rügemendi, kes kaevanduse täis. ajab, 
raiub koobastes maha valged sambad ja paiskab need segamini kaljurahnudega, nii et keegi 
ei jõua isegi mitte ukseni, millest te kõnelesite ja mille liikuma panemise saladus on nüüd 
kadunud. Kuid teile kolmele, Inkubu, Makumazahn ja Bougvan, on alati tee lahti, sest 
teadke, et te olete mulle kallimad kui ükski teine hingeline. 

Te lahkute. Minu onu ja nõuandja Infaduus juhib teid kättpidi ja saadab teid ühe 
rügemendiga. Nagu ma nüüd olen teada saanud, läheb üle mägede veel teine tee, mida ta 


teile näitab. Jumalaga, mu vennad, vaprad valged mehed. Ärge tulge enam minu juurde, sest 
mu süda ei suuda seda taluda. Vaadake, ma annan seaduse, mida kuulutatakse mägedest 
mägedeni: teie nimed, Inkubu, Makumazahn ja Bougvan, peavad olema hlonipa niisamuti 
kui surnud kuningate nimed, ja see, kes neid lausub peab surema.1 Nii hoitakse teie 
mälestus sel maal igavesti alles. 

Minge nüüd, et mu silmist ei purskaks pisarad nagu naisel. Kui te mõnikord vaatate tagasi 
oma eluteele või kui te jääte kord vanaks ja kogunete tule ümber, sest et päike teid enam ei 
soojenda, siis tuletage meelde, kuidas me seisime õlg õla kõrval suures lahingus, mis 
plaanitseti sinu tarkade sõnade järgi, Makumazahn; kuidas sina olid 


'See veider ning laiduväärne komme, millega osutatakse kõige sügavamat austust, on 
Aafrika rahvaste hulgas laialt' levinud ja Selle tulemuseks on, et kuna nimel on tavaliselt 
mingi kindel tähendus, siis tuleb seda mõistet edasi anda mingi kõnekäänu või teise sõna 
abil. Nii säilib mälestus paljude sugupõlvede jooksul, kuni uus sõna lõplikult endise asemele 
astub. (A. 0.) 

selle sarve ots, mis lõi Tvalale külje sisse, Bougvan; kuidas sina seisid «Hallide» ringis, 
Inkubu, ja mehed langesid su kirve all nagu viljapead sirbi ees, ja kuidas sa murdsid selle 
metsiku, härja Tvala vägevuse ning heitsid ta uhkuse põrmu. Jääge alati terveks, Inkubu, 
Makumazahn ja Bougvan, mu isandad ja mu sõbrad.» 

Ignösi tõusis ja vaatas meile paari hetke jooksul tõsiselt otsa. Siis tõmbas ta mantlisiilu üle 
pea, et peita meie eest oma nägu. 

Taandusime vaikides. 

Järgmise päeva koidikul lahkusime Loost, saadetuna oma vanast sõbrast Infaduusist, kes 
oli meie äraminekust täiesti masendatud, ning «Pühvlite» rügemendist. Kuigi aeg oli 
varajane, palistasid linna peatänavat rahvahulgad, kes meid kuningliku tervitushüüdega 
austasid, kui me rügemendi eesotsas mööda sammusime. Naised õnnistasid meid selle eest, 
et olime vabastanud maa Tvalast, ja pildusid meie teele lilli. See oli tõesti väga liigutav 
stseen, pärismaalaste puhul lausa ebatavaline. 

Siiski oli meil ka üks lõbus vahejuhtum, mida ma rõõmuga tervitasin, sest see andis meile 
põhjust naeruks. 

Just enne kui me linna piirile jõudsime, astus ette kena noor tütarlaps, hoides käes valgeid 
liiliaid, mis ta ulatas Goodile — millegipärast meeldis neile eriti tema; usun, et ta monokkel 
ja poolik põskhabe andsid talle mingi võltsi suursugususe. Neiu teatas, et tal on suur palve. 

«Kõnele,» vastas Good. 

«Näidaku mu isand oma ümmardajale oma ilusaid valgeid sääri, et ta ümmardaja võiks 
neid vaadata ja eluks ajaks meelde jätta ning neist oma lastele jutustada. Ta ümmardaja on 
sooritanud nelja päeva pikkuse teekonna, et neid näha, sest kuuldus neist on levinud üle 
kogu maa.» 

«Tabagu mind välk, kui ma seda teen!» hüüdis Good ärritatult. 

«Tasa, tasa, kallis sõber,» ütles sir Henry, «te ei või ometi keelduda, kui daam teilt midagi 
palub.» 

«Ma ei saa,» vastas Good kangekaelselt, «see on ju lihtsalt sündmatu.» 

Kuid lõpuks nõustus ta ometi ning tõmbas püksid põlvini üles, meelitades sellega kõigi 
kohalviibivate naiste ja eriti suure armu osaliseks saanud noore daami suust pööraseid 
vaimustushüüdeid. Sellises kostüümis oli ta 

sunnitud sammuma seni, kui me linnast tubli tüki maad välja jõudsime. 

Kardan, et mitte kunagi enam ei ärata Goodi sääred sellist imetlust. Ta liikuvate 
hammastega ja koguni ta «läbipaistva silmaga» harjusid kukuaanad veel kuidagi ära, aga ta 
säärtega mitte iialgi. 


Edasi matkates jutustas Infaduus meile, et põhja pool sellest läbikäigust, mille juurde viib 
Suur Saalomoni tee, on veel teine ülepääs mägedest või õigemini on olemas koht, kus on 
võimalik alla ronida kaljuseinast, mis eraldab Kukuaanamaad kõrbest ja millel tegelikult 
kõrgu-vadki Seeba Kuninganna mäed. Samuti selgus ka, et paar-kolm aastat tagasi oli üks- 
kukuaana jahisalk jaanalindude otsingul, kelle sulgi seal maal kõrgelt hinnatakse ja rohkesti 
kasutatakse sõja-peaehete valmistamiseks, seda rada mööda alla kõrbesse laskunud. Oma 
jahiretkel olid nad sattunud mägedest õige kaugele ja' kibedasti kannatanud janu käes. 
Märgates lõpuks silmapiiril puid, olid nad suundunud sinnapoole ning avastanud suure ja 
viljaka oaasi, mille ümbermõõt oli mitu miili ja kus leidus rohkesti vett. nfaduus andis 
meile nõu tagasi minna selle oaasi kaudu ja see oli minu arvates hea mõte, sest sel kombel 
oleksime vältinud mägede ületamise vaeva. Meiega olid kaasas mõned tookordsetest 
küttidest, kes pidid meid juhtima oaasi, kust nende jutu järgi olevat kaugemal kõrbes 
paistnud veel teisigi viljakama maa lappe.'° 

Reis edenes jõudsalt ja neljanda päeva õhtul leidsime end jälle mägede harjal, mis 
eraldavad . Kukuaanamaad kõrbest, mille lainetav liivane pind laius meie jalge ees. Olime 
umbes kakskümmend viis miili Seeba Kuninganna mägedest põhja pool. 

Järgmise päeva koidikul juhiti meid järsu kuristiku kaldale, mille kaudu me pidime alla 
tasandikule laskuma. Esialgu 

asusime sellest rohkem kui kaks tuhat jalga kõrgemal. 

Siin jätsime hüvasti oma ustava sõbra ja vapra sõjamehe Infaduusiga, kes soovis meile 
pühalikult kõike head ja oleks kurvastusest peaaegu nutma puhkenud. «Ei iialgi enam, mu 
isandad,» kurtis ta, «ei näe mu vanad silmad selliseid mehi nagu teie. Oh, kuidas Inkubu 
lahingus oma vastaseid maha nottis! Oh, missugune hoop see oli, millega ta mu vennal 
Tvalal pea otsast lõil See oli ilus! Ilus! Mul pole lootustki teist niisugust hoopi näha, või kui, 
siis vahest ehk ainult õnnelikes unenägudes.» 

Lahkumine temast kurvastas meidki väga. Good oli nii liigutatud, et kinkis talle 
mälestuseks — mis te arvate, mille? — monokli! Hiljem selgus, et see oli tal tagavaraks. 
Infaduus oli üliõnnelik, sest ta nägi ette, et säherduse eseme omamine suurendab määratult 
tema. mõjukust, ning pärast mitmeid asjatuid katseid õnnestuski tal see endale silma 
sobitada. Ma pole iial näinud midagi pentsikumat kui see vana sõjamees monokliga silmas. 
Monoklid ei sobi kuigi hästi leopardinahast mantlitega ja mustade jaanalinnusulgedega. 

Kui olime veendunud, et meie teejuhid on tublisti varustatud veega ja toidumoonaga, ning 
võtnud «Pühvlitelt» vastu müriseva lahkumistervituse, surusime Infaduusil kätt ja 
hakkasime alla ronima. See osutus väga vaevaliseks tegevuseks, ent õhtuks jõudsime 
imekombel siiski ilma äpardusteta alla. 

«Teate, ma leian siiski,» ütles sir Henry, kui me sel õhtul lõkke ääres istusime ja meie 
kohal rippuvaid kaljuseinu silmitsesime, «et maailmas on halvemaidki paiku kui 
Kukuaanamaa ja et ma olen üle elanud viletsamaid aegu kui need paar viimast kuud, kuigi 
mitte nii kummalisi. Mis teie arvate, sõbrad?» 

«Ma peaaegu igatsen sinna tagasi,» ütles Good ohates. 

Mina aga mõtlesin endamisi, et lõpp hea — kõik hea. Kuid kogu oma pika ning 
seiklusrikka elu jooksul pole mul ette tulnud nii kaelamurdvaid juhtumusi kui need, mis 
meile viimaste kuude jooksul osaks olid langenud. Mõte tollele lahingule paneb mu vere 
praegugi veel tarduma, ja mis puutub varakambrisse ...! 


16 Murdsime sageli pead selle üle, kuidas oli võimalik, et Ignosi ema, kes pealegi kandis 
kaasas last, pääses eluga kõigist hädaohtudest oma teekonnal üle mägede ja läbi kõrtje — 
hädaohtudest, mis meile peaaegu saatuslikuks oleksid saanud. Hiljem aga torkas mulle: pähe 
— ja ma jätan lugeja otsustada, mis see mõte väärt on —, et too naine kasutas nimelt teist 
teed. Kui ta tõesti nii talitas, siis pole selles loos enam midagi seletamatut, sest nagu Ignosi ise 
jutustas, võis kergesti juhtuda, et mõned jaanalinnukütid ta leiosidj enne kui tema ja ta laps 
lõplikult kurnatud olid, ning juhtisid ta oaasi, .kust ta viljaka maa lappe mööda edasi rändas 
ja pikapeale Suulumaale jõudis. (A. 0.) 


Järgmisel hommikul asusime vaevarikkale teekonnale läbi kõrbe, kuid seekord oli meil 
kaasas piisav veetaga- 

vara, mida kandsid meie viis teejuhti, õhtul jäime lagedas' kõrbes laagrisse, et järgmisel 
hommikul koidu ajal jälle edasi minna. 

Kolmanda päeva lõuna paiku märkasime oaasi puid, millest meie juhid olid rääkinud, ning 
tund enne päevaloojangut sammusime jälle rohul ja kuulsime voolava vee sulinat. 


XX PEATÜKK LEITUD! 


Ja nüüd tulen ma võib-olla ehk kõige kummalisema seikluse juurde, mis meile kogu selles 
iseäralikus ettevõttes üldse juhtus ja mis näitab, kui imelisi kokkusattumusi võib elus ette 
tulla. 

Sammusin rahulikult veidi maad oma kahest kaaslasest eespool mööda oja katlast, mis 
jookseb oaasist välja, kuni janune kõrbeliiv ta 'lõpuks ära neelab, kui ma äkki peatusin ja 
ägedasti silmi hõõruma hakkasin. Sealsamas, vähem kui kahekümne jardi kaugusel meie 
ees, imeilusas kohas, mingit liiki viigipuude all oja kaldal seisis mugav onn, mis oli ehitatud 
enam-vähem kahvrite stiilis rohust ja pajuvitstest, ent millel oli tavalise hiireaugu asemel 
täie kõrgusega uks. 

«Kirevase päralt, kuidas võis siia sattuda selline hütt?» sõnasin endamisi. Samal hetkel, 
kui ma neid sõnu laususin, avanes onni uks ja sealt lonkas välja suure musta habemega, 
loomanahkadesse riietatud valge mees. Mõtlesin, et olen vist saanud päikesepiste. See oli 
võimatu. Sellisesse kohta ei tulnud iialgi ükski kütt. Ja veel kindlam, et ükski kütt ei asunud 
iialgi siia elama. Ma vahtisin ja vahtisin, ja sedasama tegi ka too mees. Parajasti siis jõudsid 
ka sir Henry ja Good mulle järele. 

«Vaadake, sõbrad,» ütlesin mina. «Kas see on tõesti valge mees või olen ma aru 
kaotanud?» 

Sir Henry vaatas ja Good vaatas, ja siis äkki kostis musta habemega lombaka mehe suust 
vali karjatus ning ta hakkas meie poole komberdama. Meie lähedale jõudes vajus ta 
minestusetaolises olekus maha. 

Ühe hüppega oli sir Henry tema kõrval. 

«Taevane jumal!» hüüdis ta. «See on ju minu vend George!» 

Hääli kuuldes ilmus hütist nähtavale veel teine, samuti loomanahkadesse riietatud mees ja 
tormas, püss käes, meie poole. Mind nähes karjatas ka tema. 

«Makumazahn,» hõiskas ta, «kas te ei tunne mind enam, baas? Ma olen kütt Jim. Ma 
kaotasin sedeli, mille te mulle andsite baasi jaoks, ja me oleme siin olnud juba ligi kaks 
aastat.» Ja poiss vajus minu jalge ette pikali, veeretades end maas ja nuttes rõõmu 'pärast. 

«Sa hooletu lontrus!» ütlesin mina. «Sulle tuleks selle eest korralik keretäis anda.» 

Vahepeal oli musta habemega mees toibunud ja püsti tõusnud ning raputas nüüd kõvasti 
sir Henry kätt, suutmata 

nähtavasti sõnagi lausuda. Mis tahes põhjusel nad ka minevikus tülli olid läinud — ma 
arvan, et see oli mõne daami pärast, kuigi ma kunagi ei küsinud —,, siis nüüd oli see 
kindlasti unustatud. 

«Kallis vanapoiss,» sai sir Henry lõpuks sõna suust, «ma mõtlesin, et oled surnud. Käisjn 
Saalomoni mägede taga sind otsimas. Jätsin juba kõik lootused sind veel kord näha ja nüüd 
leian su kõrbes konutamas nagu vana aasvogel'i. ,» 

«Katsusin ligi kaks aastat tagasi üle Saalomoni mägede minna,» kõlas vastus kõhkleval 
häälel, nagu räägib inimene, kes on viimasel ajal. harva saanud oma emakeelt kasutada, 
«aga kui ma siia jõudsin, kukkus mulle kalju-pank jalale ja purustfs selle ning ma ei saanud 
enam ei edasi ega tagasi.» 


Nüüd astusin mina nende juurde. «Tere, härra Neville,» ütlesin, «kas mäletate veel mind?» 
«Mis,» hüüdis ta, «ega see ometi ole kütt Ouatermaini Ja Good ka! Kannatage üks minut, 
sõbrad, mul hakkas jälle pea ringi käima. See kõik on nii kummaline, ja kui inimene on juba 

kaotanud lootuse — nii pööraselt rõõmustav!» 

Sel õhtul jutustas George Curtis meile laagritule ääres oma 100, mis omast kohast oli 
peaaegu niisama sündmusterohke kui meie oma ning oli lühidalt kokkuvõetuna järgmine. 

Pisut vähem kui kahe aasta eest oli ta asunud Sitanda kraalist teele eesmärgiga jõuda 
Suleimani mägedeni. Mis puutub kirjasse, mille ma talle Jimiga olin saatnud, siis oli too 
armuline isand selle ära kaotanud ja ta peremees polnud sellest tänini midagi kuulnud. Aga 
juhindudes pärismaalastelt saadud teadetest, suundus ta mitte Seeba Kuninganna mägede, 
vaid trepitaolise astmestiku poole, mida mööda meie äsja olime mägedelt alla laskunud ja 
mis on kaugelt parem tee kui see, mis vana dom Silvestra kaardile oli kantud. Kõrbes tuli 
temal ja Jimil taluda suuri raskusi, kuid lõpuks jõudsid nad siia oaasi, kus George Curtist 
tabas hirmus õnnetus. Nende saabumise päeval istus ta oja kaldal, kuna Jim võttis ühe kalju 
tipus otse tema pea kohal mett nõelata mesilase pesast, nagu neid kõrbes sageli leidub. 
Sealjuures kangutas ta lahti suure 

1 Aasvogel (hollandi ja saksa k.) — rgisakull 

kaljupanga, mis langes George Curtise paremale jalale-ja tekitas hirmsa vigastuse. Sellest 
päevast saadik lonkas ta nii tugevasti, et pidas võimatuks teekonda jätkata ja samuti ka 
tagec: pöörduda ning eelistas võimalikku surma oaasis kindlale hukkumisele kõrbes. 

Toiduküsimus ei teinud neile muret, sest neil oli rikkalik laskemoonatagavara ja oaasi 
külastasid — eriti öösiti — arvukad metsloomad, kes käisid siin janu kustutamas. Neid nad 
küttisid või siis püüdsid lõksudesse, kasutades liha toiduks, ja kui riided ära kulusid, siis ka 
nähku kehakatteks. 

«Ja nii oleme elanud ligi kaks aastat,» lõpetas George Curtis, «nagu teine Robinson 
Crusoe ja tema teener Reede, hellitades tühja lootust, et kunagi ehk satuvad siia päris- 
maalased, kes meid minema aitavad, aga kedagi pole tulnud. Just eile õhtul leppisime 
kokku, et Jim lahkub minust ja katsub jõuda Sitanda kraali, et abi tuua. Ta pidi homme teele 
asuma, aga mul oli vähe lootust teda veel'kunagi näha. Jä nüüd tulete teie, keda ma kõige 
vähem oodata oskasin, teie, kellest ma arvasin, et olete mu juba ammu sootuks unusVanud 
ja elate mugavalt vanal mglismaal — te tulete ja leiate mu täiesti juhuslikult kohast, kus te 
seda kõige vähem arvata võisite. See on kõige kummalisem ja ühtlasi kõige õnnelikum 
juhus, millest ma kunagi olen kuulnud.» 

Siis asus sir Henry talle jutustama meie peamistest seiklustest ja me jäime seejuures 
istuma hilise ööni. 

«Kirevase päralt!» hüüatas George Curtis, kui ma talle-näitasin mõningaid teemante. 
«Noh,.see on hea, et te oma vaeva eest vähemalt midagi olete saanud -- peale minu-vääritu 
isiku.» 

Sir Henry naeris. «Need kuuluvad Ouatermainile ja Goo-dile. Meie kaubas oli ette nähtud 
tingimus, et nemad jagavad omavahel võimaliku saagi.» 

See märkus pani mind mõtlema, ja kui piin Goodiga läbi. rääkinud, teatasin sir Henryle 
meie ühisest soovist, et tema võtaks teemantidest kolmandiku endale, või kui ta sellega nõus 
ei ole, siis annaks oma osa üle vennale, kes jahil nende-järele oli kannatanud veel rohkem 
kui meie. Lõpuks õnnestus meil teda selle korraldusega nõustuma sundida, kuid." George 
Curtis sai asjast teada alles tükk aega hiljem. 

ki 

Usun, et nüüd on mul paras aeg oma jutustus lõpetada. Meie reis läbi kõrbe Sitanda kraali 
oli äärmiselt vaevarikas, eriti seetõttu, et pidime toetama George Curtist, kelle parem jalg oli 
tõepoolest väga vilets ja ajas ühtelugu välja luukilde. Aga me saime'siiski kuidagi hakkama, 


ning kõnelda selle teekonna üksikasjust tähendaks ainult korrata seda, mis meile juhtus 
esimesel korral. 

Kuus kuud pärast meie jõudmist Sitanda kraali, kus me leidsime oma relvad ja müu 
varustuse täiesti puutumatult — ehkki vana suli, kelle hooleks me need olime jätnud, -oli 
väga pettunud, nähes meid elus olevat ja neid tagasi nõudvat —, olime kõik jälle elusalt ja 
tervelt koos minu väikeses majakeses Bereal Durbani lähedal, kus ma praegu neid ridu 
kirjutan. Siinsamas jätsin ka jumalaga nendega, kes olid minuga kaasas tollel kõige 
iseäralikumal retkel, mis ma oma pika ja sündmusterohke elu jooksul etje olen võtnud. 

P. S. Just siis, kui olin kirja pannud viimase sõna, nägin üht kahvrit tulevat 
mööda'apelsinipuu-alleed; käes lõhestatud otsaga kepp ja selle vahel kiri, mille ta oli postilt 
ära toonud. Selgus, et kiri oli sir Henrylt, ja kuna see kõneleb ise enda eest, toon ta täielikult 
ära. 

1. oktoober 1884. Brayley Hall, Yorkshire. 

Armas Ouatermain, 

saatsin Teile hiljutise postiga paar rida, milles teatasin, et meie kolmekesi — George, 
Good ja mina — jõudsime õnnelikult Inglismaale. Lahkusime Southamptonis laevalt ja 
peatusime linnas. Te oleksite pidanud nägema, kui peeneks isandaks muutus Good kohe 
Järgmisel päeval: ta oli korralikult raseeritud, kandis mereväeohvitseri kuube, mis istus 
nagu valatud, tuliuut monoklit jne. Läksin temaga parki jalutama, kohtasin seal 
mõningaid tuttavaid ja jutustasin neile otsekohe [oo tema «ilusatest valgetest säärtest». 

Ta oli tulivihane, eriti seetõttu, et keegi õel inimene avaldas loo ühes suuremas ajalehes.. 

Äriasjadest kõneldes pean teatama, et Good ja mina viisime teemandid Streeteri juurde, 
et lasta need ärä hinnata, nagu me omavahel kokku leppisime, ja mul on tõesti lausa hirm 
Teile öelda, mis nende hinnaks määrati — see summa tundub tõepoolest tohutuna. Nad 
ütlevad, et hindamine on .muidugi enam-vähem umbkaudne, kuna nende teada: pole 

selliseid Rive kunagi niisugusel hulgal turule paisatud. Selgus, et välja arvatud paar 
kõige suuremat, on nad äärmiselt puhta tooniga ja igas suhtes parimate brasiilia tee- 
mantide väärilised. Küsisin neilt, kas nad ei soovi kive ära osta, aga nad kinnitasid, et see 
käib neil üle. jõu, ja soovitasid meil müüa need vähehaaval, mitme aasta jooksul, et turgu 
mitte üle ujutada. Siiski pakuvad nad ühe üsna väikese osa eest sada kaheksakümmend 
tuhat. 

Peate tulema koju, Ouatermain, ja isiklikult neid asju .korraldama hakkama, eriti kui Te 
oma juurde kindlaks jääte ja kavfltsete. endiselt kinkida ühe kolmandiku, mis e i kuulu 
mulle, minu vennale George'ile. Mis puutub Goodisse, siis temaga pole lugu eriti kiita. Ta 
kulutab liiga .palju aega habemeajamisele ja teistele sellesamastele toimetustele, mis on 
seoses tühise välise ilu eest, hoolitsemisega. Aga ma usun, et ta mõtleb ikka veel oma kallile 
Fou-latale. Ta rääkis mulle, et kodumaale jõudmisest saadik pole ta näinud ühtki naist, 
keda võiks temaga võrrelda — ei kehakuju ega armsa ilme poolest. 

Soovin, et tuleksite koju, mu armas vana semu, ja ostak-site siia lähedale maja. Te olete 
oma päevatöö teinud ja nüüd on teil rohkesti raha. Siinsamas lähedal on müüa kena 
majake, mis sobiks teile suurepäraselt. Tulge ometi, mida varem, seda parem. Võite 
lõpetada meie seikluste Rirjapanemise laevapardal. Me oleme keeldunud oma lugu 
Jutustamast, Kuni Teie pole seda kirja pannud, sest kardame, et meid ei usuta. Kui Te kohe 
pärast selle kirja saamist teele asute, jõuate jõutuks siia ja ma palun Teid selleks ajaks 
endale külla. Good tuleb ja George, ja samuti ka teie poeg Harry (niisiis on mul Teie jaoks 
ka peibutis olemas). Poiss oli nädalapäevad siin minu juures jahti pidamas ja ta hakkas 


mulle meeldima. Harry on kindla käega noormees. Ta laskis mulle jalga, lõikas haavlid 
välja ja juhtis siis minu tähelepanu sellele, kui kasulik oleks võtta igasse jahiseltskonda 
mõni arstiteaduse üliõpilane. 

Nägemiseni, vanapoiss. Mul pole enam rohkem öelda, aga ma tean, .et Te tulete, kas või 
ainutt selleks, et rõõmustada oma ustavat sõpra 

Henry Curtist. 

